title
stringlengths 4
305
| url
stringlengths 42
212
| content
stringlengths 6
22.7k
| metadata
dict |
|---|---|---|---|
ក្រសួងបញ្ជាក់ពីពេលវេលាបញ្ចាប់ គម្រោងប្រព័ន្ធស្រោចស្រព និងពង្វាងទឹកចេញរាជធានីភ្នំពេញ និងខេត្តកណ្តាល
|
https://business-cambodia.com/articles/canal-project-in-phnom-penh-and-kandal
|
គម្រោងប្រព័ន្ធស្រោចស្រព និងពង្វាងទឹកចេញពីភូមិសាស្ត្ររាជធានីភ្នំពេញ និងខេត្តកណ្តាលគ្រោងនឹងបញ្ចប់ក្នុងខែមិថុនា ឬខែកក្កដា ឆ្នាំ២០២៤ ខាងមុខហើយ ខណៈគិតត្រឹមខែឧសភានេះ វឌ្ឍនភាពនៃការសាងសង់គម្រោងខាងលើសម្រេចបាន ៩៥ ភាគរយហើយ។
ក្រសួងធនធានទឹក និងឧតុនិយម បានឱ្យដឹងថា វឌ្ឍនភាពការងារដែលសម្រេចបានប្រមាណ ៩៥ ភាគរយនេះ ក្នុងនោះមាន៖ ១. ស្តារស្ទឹងព្រែកត្នោតប្រវែង ២៦គីឡូម៉ែត្រ ,២.ស្តារព្រែកហូរប្រវែង ៣.៥គីឡូម៉ែត្រដោយរៀបថ្មនៅបាតប្រឡាយ និងជើងទេរជុំវិញប្រឡាយ ,៣.ស្តារប្រឡាយព្រែកហូរប្រវែង ៣.៧គីឡូម៉ែត្រ ដោយចាក់បេតុងបាត និងជើងទេរអមសងខាង និង ទី៤. រៀបចំស្តារនិងក្រាលថ្មភ្នំប្រឡាយ៩៦ ប្រវែង ៤.៥គីឡូម៉ែត្រ។
សូមជម្រាបថាគម្រោងដោះទឹក និងពង្វាងទឹកសម្រាប់បញ្ចៀសការជន់លិចនៅភូមិសាស្រ្តរាជធានីភ្នំពេញត្រូវអនុវត្តជាបីជំហាន ។ ក្នុងនោះការងារសំខាន់ៗនៃគម្រោងរួមមាន៖
ទី១. ស្តារប្រឡាយមេរលាំងជ្រៃខាងជើង រលាំងជ្រៃខាងត្បូង ក្នុងខេត្តកំពង់ស្ពឺ
ទី២. ស្តារស្ទឹងតូច ក្នុងខេត្តកំពង់ស្ពឺ និងខេត្តកណ្តាល
ទី៣. ស្តារប្រឡាយ៩០ និងប្រឡាយ៩៦ ក្នុងខេត្តកណ្តាល
ទី៤. ស្តារប្រឡាយ៥៩ ក្នុងខេត្តកណ្តាល
ទី៥. កែលម្អប្រព័ន្ធប្រឡាយមេជើងឯក ក្នុងរាជធានីភ្នំពេញ និងទី៦)សាងសង់ស្ថានីយបូមទឹកចំនួន ៤កន្លែង ប្រើម៉ូទ័រដែលដើរដោយចរន្តអគ្គិសនីចំនួន២៧ គ្រឿង៕
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T10:08:16.097Z",
"category": "អចលនទ្រព្យ",
"views": 113,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
សៀមរាប-ភ្នំពេញ៣ជុំ មិនអស់! ស្ងាត់ៗ BYD សង្ងំបញ្ចេញរថយន្តស៊េរីថ្មីប្រភេទ PHEV ១ម៉ូដែលបើកបានចម្ងាយ 2100km
|
https://business-cambodia.com/articles/new-byd-model-plug-in-hybrid
|
សៀមរាប-ភ្នំពេញ៣ជុំទៅវិញទៅមកមិនអស់ថ្ម ស្ងាត់ៗ BYD ចេញមកកាន់តែកាច ដោយខ្លួនបានបញ្ចេញនូវរថយន្តស៊េរីថ្មីមួយម៉ូដែល ប្រភេទ Plug-In-Hybrid ដែលអាចបើកបរបានរហូតដល់ចម្ងាយ ២,១០០គីឡូម៉ែត្រ ពោលគឺជួយសន្សំខ្ពស់ រូបរាងស្អាត និងសាកសមបំផុតសម្រាប់ប្រិយមិត្តដែលកំពុងចង់កាត់បន្ថយការចំណាយ។
យោងតាមការចុះផ្សាយលើគេហទំព័រ Car News China កាលពីថ្មីៗកន្លងទៅនេះបានឱ្យដឹងថា BYD បានបានបញ្ចេញនៅរថយន្តស៊េរីថ្មីគឺម៉ូដែល BYD Qin L DM-i ខណៈរថយន្តជំនាន់ក្រោយនេះបាននាំមកនូវ៥ម៉ូដែល ផ្គួបជាមួយតម្លៃផ្សេងៗគ្នា ដោយមានតម្លៃចាប់ពី ១៣,៧៥០ដុល្លារ ដល់១៩,៣០០ដុល្លារ។ ខាងក្រោមជាតម្លៃម៉ូដែលនិមួយៗ (តម្លៃនៅបរទេស)៖
80km DM-i Leading មានតម្លៃ ១៣ ៧៥០ ដុល្លារ
80km DM-i Transcendence មានតម្លៃ ១៥,១៥០ ដុល្លារ
120km DM-i Leading មានតម្លៃ ១៦,៥៥០ដុល្លារ
120km DM-i Transcendence មានតម្លៃ ១៧,៩០០ដុល្លារ
120km DM-i Excellence មានតម្លៃ ១៩.៣០០ ដុល្លារ
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T09:49:27.532Z",
"category": "កំពូលអ្នកលក់",
"views": 1854,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
លេសច្រើនគ្មានលុយសល់! លេសទាំង៧យ៉ាង ដែលពេញនិយមសម្រាប់មនុស្សខ្ជិលសន្សំប្រាក់តែងតែប្រើ
|
https://business-cambodia.com/articles/excuse-prevent-you-from-saving-the-money
|
មានមនុស្សភាគច្រើនណាស់ដែលមានប្រាក់សមគួរតែងតែមានលេសមិនចង់សន្សំប្រាក់ទុកដោយមនុស្សភាគច្រើនតែងតែមានលេសមិនចង់សន្សំប្រាក់ឱ្យបានច្រើនសម្រាប់ទុកនៅថ្ងៃអនាគតនោះទេ។ លើសពីនេះសម្រាប់អ្នកដែលតែងតែមានលេសភាគច្រើនមិនចង់សន្សំប្រាក់ទុកបានពេញនិយមទៅលើលេសទាំងអស់នេះ។ ថាតើលេសអ្វីខ្លះ ដែលពេញនិយមសម្រាប់មនុស្សខ្ជិលសន្សំប្រាក់តែងតែប្រើ?
ជុំវិញរឿងនេះផងដែរ Business Cambodiaសូមលើកបង្ហាញពីលេសទាំង៧យ៉ាង ដែលមនុស្សមានលេសក្នុងការសន្សំប្រាក់តែងតែប្រើ មិនចង់មានការសន្សំប្រាក់ឱ្យបានច្រើននោះ។ ជាពិសេសតែងតែមានលេសទាំងអស់នោះយកមកដាក់នៅក្នុងខ្លួនថា គ្មានសមត្ថភាពគ្រប់គ្រាន់ក្នុងការសន្សំប្រាក់នោះទេដោយលេសទាំងអស់នោះរួមមានដូចខាងក្រោម៖
១.ខ្ញុំរវល់ណាស់
ប្រសិនបើអ្នកចង់ក្លាយទៅជាអ្នកមានបានពិតមែននោះ អ្នកត្រូវតែមានពេលសម្រាប់ខ្លួនឯងដើម្បីសម្រេចបានរឿងមួយដែលអ្នកចង់ធ្វើ។ លើសពីនេះកុំយកលេសថាអ្នកគ្មានពេលគ្រប់គ្រាន់សម្រាប់យកលុយទៅសន្សំទុកសម្រាប់យកទៅប្រើប្រាស់នៅពេលអនាគតរបស់អ្នក ជាពិសេសនោះមនុស្សភាពច្រើនតែងតែយកលេសថាខ្ញុំរវស់ណាស់គ្មានពេលសម្រាប់យកលុយទុកសន្សំទេ។
២.ខ្ញុំមិនមានលុយគ្រប់គ្រាន់នោះទេ
តាមធម្មតាសម្រាប់អ្នកដែលខ្ជិលសន្សំប្រាក់ទុកតែងតែនិយាយបែបនេះគ្រប់ៗគ្នា ដោយពួកគេគិតថាគ្មានលុយគ្រប់គ្រាន់ទេសម្រាប់ដាក់កុងគណនេយ្យណាមួយដើម្បីទុកប្រើប្រាស់ពេលអនាគតគេនោះទេ។ លើលពីនេះផងដែរសម្រាប់អ្នកដែលមានលេសមិនចងសន្សំប្រាក់តែងតែនិយាយថាខ្ញុំមិនមានលុយគ្រប់គ្រាន់ក្នុងការសន្សំនោះទេដែលជាលេសសម្រាប់អ្នកមិនចង់សន្សំលុយតែងតែប្រើនឹងបានអនុវត្តថែមទៀតផង។
៣.ខ្ញុំនៅក្មេងពេក ខ្ញុំនៅមានពេលជាច្រើនទៀតដែលអាចរកលុយបាន
ប្រសិនបើអ្នកចង់ក្លាយខ្លួនទៅជាអ្នកមានបានពិតមែននោះ មិនចាំបាច់ទាល់តែមានអាយុច្រើនទើបអាចសន្សំលុយបាននោះទេ សំខាន់លើកការតាំងចិត្តក្នុងការសន្សំ ដែលយើងជាអ្នកសម្រេចធ្វើទៅលើវានោះទេ។ លេសដែលមនុស្សខ្ជិលសន្សំប្រាក់នោះពួកគេតែងមានគំនិតគិតថា គេនៅក្មេងមានសមត្ថច្រើនសម្រាប់រកលុយយកមកចាយវាយបាននៅថ្ងៃអនាគតរបស់គេ ដោយមិនចាំបានខិតខំប្រឹងសន្សំទុកពីក្មេងនោះទេ។
៤.ខ្ញុំចាស់ហើយ វាយឺតពេលទៅហើយសម្រាប់ខ្ញុំ
ជាទូទៅប្រសិនបើយើងមានចិត្តមួួយមិនចង់សន្សំហើយនោះ ធ្វើអ្វីក៏មានផលអវិជ្ជមាននៅជាប់នឹងខ្លួនដែល។ លើសពីនេះតែងតែមានលេសហាមចិត្តមិនចង់សន្សំទុកប្រាក់ឱ្យបានល្អសម្រាប់ទុកនៅពេលដែលយើងមានវ័យកាន់តែច្រើននោះទេ។ សម្រាប់ការសន្សំប្រាក់នោះ មិនចាំចាំបាច់តែមានអាយុច្រើនឬតិចនោះទេ សំខាន់លើចិត្តគំនិតក្នុងការចង់សន្សំរបស់យើងក ថាមានអាយុតិចមិនអាចសន្សំបានឬមានអាយុចាស់ហួសពេលក្នុងការសន្សំ ទាំងនេះសុទ្ធសឹងតែជាលេសរបស់អ្នកខ្ជិលតែប៉ុណ្ណោះ។
៥.គ្រួសាររបស់ខ្ញុំបានសន្សំប្រាក់ហើយ តើខ្ញុំសន្សំធ្វើអ្វីទៀត?
នេះហើយដែលជាហេតុមួយសម្រាប់យុវជនមួយចំនួនឬមនុស្សដែលមានលេសក្នុងការខ្ជិលសន្សំប្រាក់ឱ្យបានច្រើនទាន់ខ្លួននៅក្មេងតែងតែនិយាយបែបនេះ។ មួួយចំនួនមានគំនិតពឹងផ្អែកទៅលើគ្រួសារជាធំដោយមិនចាំបាច់ព្រួយបារម្មទៅលើការសន្សំប្រាក់នោះទេ ដោយពួកគេគិតថាមានលុយប៉ុន្មានចាយប៉ុណឹងមិនចាំបាច់សន្សំនោះទេ។
៦.អត្រាប្រាក់បញ្ញើទាបពេក ខ្ជិលសន្សំណាស់
កាលណាអ្នកមានលុយកាន់តែច្រើនអ្្ននកាន់តែមានលេសមិនចង់ដាក់បា្រក់ក្នុងការសន្សំ ដោយគិតថាប្រសិនបើយកលុយទៅដាក់ក្នុងកុងធនាគារក៏មានការប្រាក់ទាបនឹងមិនអាចដកយកលុយបានតាមចិត្តដែលខ្លួនត្រូវការបានដូចបំណងរបស់ខ្លួននោះទេ។ មិនតែប៉ុណ្ណោះថែមទាំងគិតថាកាងដាក់បា្រក់យកទៅសន្សំក៏គ្មានអ្វីដែលរីកចម្រើននោះដែលបើការដាក់បញ្ញើមានការប្រាក់ទាបខ្លាំងមិនអាចទទួលយកបានថែមទៀត។
៧.ខ្ញុំនឹងធ្វើនៅថ្ងៃស្អែក
ពាក្យថាចាំធ្វើនៅថ្ងៃស្អែកគ្រាន់តែជាលេសរបស់មនុស្សខ្ជិលប្រើដាក់នឹងមុខ ដោយមិនចង់បានភាពជោគជ័យនៅក្នុងជីវិតរបស់គេតែប៉ុណ្ណោះ។ ជាពិសេសនោះខ្ញុំចាំធ្វើនៅថ្ងៃស្អែកជាពាក្យដែលមនុស្សមានទម្លាប់ខ្ជិលតែងតែអនុវត្តតាមជារៀងរាល់ថ្ងៃ ដែលជាហេតុមួយធ្វើឱ្យអ្នកមិនអាចទទួលបាននូវភាពជោគជ័យនឹងមិនអាចក្លាយទៅជាអ្នកមានបាននោះទេ។
គួរបញ្ជាក់ផងដែរថា លេសទាំង៧យ៉ាដែលបានដាក់បង្ហាញខាងលើនេះសុទ្ធសឹងតែជាលេសដែលមនុស្សខ្ជិលសន្សំប្រាក់តែងតែប្រើមិនចង់យកទៅសន្សំ។ ជាពិសេសនោះប្រសិនបើអ្នននូវតែយកចំណុចខាងលើយកទៅអនុវត្តតាមខ្លួននោះអ្នកនឹងមិនអាចក្លាយទៅជាបុគ្គលជោគជ័យនោះទេថែមទាំងមិនអាចក្លាយទៅជាអ្នកមានបានថែមទៀតផង។
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T09:28:37.959Z",
"category": "ហិរញ្ញវត្ថុ",
"views": 466,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
វគ្គសិក្សាថ្មីនៅវិទ្យាស្ថាន ខេមអេដ (CamEd) ចាប់ផ្តើមទទួលចុះឈ្មោះចូលរៀនហើយ
|
https://business-cambodia.com/articles/new-term-of-cam-ed-school
|
ជាទូទៅ នៅពេលដែលយើងកំពុងតែសិក្សានៅថ្នាក់វិទ្យាល័យ យើងតែងតែព្យាយាមស្វែងរក មុខវិជ្ជាដើម្បីសិក្សាថា្នក់ឧត្តមសិក្សា ឬកម្រិតបរិញ្ញាបត្រ ហើយរាល់ការសម្រេចចិត្តផ្សេងៗ វាពាក់ព័ន្ធមួយផ្នែកធំទៅលើចំណង់ចំណូលចិត្ត វិទ្យាស្ថានដែលមានការទទួលស្គាល់ថ្នាក់ជាតិ និងអន្តរជាតិ ជាពិសេសទាក់ទងនឹងឱកាសការងារខ្ពស់។
បន្ទាប់ពីទទួលបាន ការងារមួយដែលសមរម្យហើយ យើងតែងតែត្រូវរកជំនាញ ក៏ដូចជាអភិវឌ្ឍខ្លួនបន្ថែមដើម្បី ជម្រុញអាជីពរបស់យើងអោយកាន់តែប្រសើរជាងមុន ជាមួយនឹងចំណេះដឹងថ្មីដែលដើរទាន់ នឹងសម័យបច្ចុប្បន្ន ក៏ដូចជាជួយអោយយើងទទួលបានឱកាសការងារល្អប្រសើរជាងមុន។ ជាក់ស្តែង ដើម្បីអភិវឌ្ឍការងាររបស់ខ្លួន ជម្រើសដែលល្អបំផុតគឺបន្តការសិក្សាសញ្ញាបត្រ ជំនាញអន្តរជាតិ បរិញ្ញាបត្រជាន់ខ្ពស់ដែលសមស្របទៅតាមទីផ្សារ ដែលជួយអ្នកក្នុងការ ក្តាប់បានទីផ្សារការងារខ្ពស់ ក៏ដូចជាអភិវឌ្ឍការងារបច្ចុប្បន្ន និងអាជីវកម្មរបស់ខ្លួនអោយកាន់ តែប្រសើរ។
ឥឡូវនេះវិទ្យាស្ថានខេមអេដកំពុងបើកទទួលសិស្សចុះឈ្មោះចូលរៀនសម្រាប់ សញ្ញាបត្រ ជំនាញអ្នកបច្ចេកទេសផ្នែកគណនេយ្យ (Certified Accounting Technician - CAT) សញ្ញាបត្រអ្នកជំនាញផ្នែកគណនេយ្យ (Association of Chartered Certified Accountants - ACCA) សញ្ញាបត្រច្បាប់ពាណិជ្ជកម្មកម្ពុជា (Diploma in Cambodian Business Law) សញ្ញាបត្រជំនាញពន្ធដារកម្ពុជា (Diploma in Cambodian Tax) សញ្ញាបត្រកម្រិតខ្ពស់ផ្នែកពន្ធដារកម្ពុជា (Diploma in Advanced Cambodian Tax) សញ្ញាបត្រជំនាញស្តង់ដាររបាយការណ៍ទាក់ទងនឹងហិរញ្ញវត្ថុអន្តរជាតិសម្រាប់អង្គភាពធុនតូច និងមធ្យម (Diploam in IFRS for SMEs) និងថ្នាក់បរិញ្ញាបត្រជាន់ខ្ពស់ជំនាញវិទ្យាសាស្រ្ត គណនេយ្យ និងហិរញ្ញវត្ថុ + សញ្ញាបត្រអ្នកជំនាញផ្នែកគណនេយ្យ (Master of Science in Accounting and Finance + ACCA)។
សិក្សាជាមួយវិទ្យាស្ថានខេមអេដ និស្សិតនឹងសិក្សាជាមួយសាស្រ្តាចារ្យដែលមានការទទួលស្គាល់ជាអន្តរជាតិ លើគុណវឌ្ឍិ បទពិសោធន៍ និងការបង្រៀនផងដែរ ដូច្នេះនិស្សិតមិនត្រឹមតែទទួលបាននូវចំណេះដឹង និងជំនាញដ៏ពិតប្រាកដនោះទេ ប៉ុន្តែពួកគេក៏ទទួលបាននូវបទពិសោធន៍ គន្លឹះ និងដំណោះស្រាយផ្សេងៗដើម្បីប្រឈមនឹងបញ្ហាដែលនឹងអាចកើតមាននៅពេលអនាគតក្នុង ពេលបំពេញការងារផងដែរ។ លើសពីនោះវិទ្យាស្ថានខេមអេដ គឺជាវិទ្យាស្ថានអន្តរជាតិដែល មានការទទួលស្គាល់ពីគណៈកម្មការវាយតម្លៃគុណភាពអប់រំឧត្តមសិក្សា ACBSP ពីសហរដ្ឋអាមេរិក សមាគមគណនេយ្យករជំនាញ ACCA ដែលមានទីតាំងនៅចក្រភពអង់គ្លេស ស្ថាប័នវាយតម្លៃគុណភាពអន្តរជាតិ QS Stars ដែលមានទីតាំងនៅចក្រភពអង់គ្លេស និងស្ថាប័នវាយតម្លៃគុណភាពជាអន្តរជាតិជាច្រើនផ្សេងទៀត។
និស្សិតដែលមានចំណាប់អារម្មណ៍អាចចុះឈ្មោះពីឥឡូវនេះតទៅរហូតដល់ថ្ងៃទី០៥ ខែកក្កដា ឆ្នាំ២០២៤ ហើយវិទ្យាស្ថានរីករាយស្វាគមន៍ជានិច្ចសម្រាប់ការសាកសួរព័ត៌មានបន្ថែម តាមរយៈលេខទូរស័ព្ទ 010 986 523 ឬ 070 673 673 ក៏ដូចជាតាមរយៈតេឡេក្រាមលេខ 078 588 886 ឬក៏តាមរយៈអ៊ីម៉ែល admissions@cam-ed.com។ លោកអ្នកអាចចុះឈ្មោះ ផ្ទាល់នៅទីតាំងផ្ទះលេខ 64 ផ្លូវ108 សង្កាត់វត្តភ្នំ ខណ្ឌដូនពេញ រាជធានីភ្នំពេញ ឬតាមរយៈគេហទំព័រ www.cam-ed.edu.kh ។
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T08:54:16.648Z",
"category": "PR",
"views": 416,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
ធ្វើអ្វីត្រូវមានកម្លាំងចិត្ត! នេះជាក្តាធំៗជួយជំរុញទឹកចិត្តឲ្យអ្នកមានកម្លាំងចិត្តប្រឹងដោះបំណុលឆាប់អស់
|
https://business-cambodia.com/articles/motivation-to-pay-off-your-debt
|
បច្ចុប្បន្នប្រជាជនខ្មែរភាគច្រើនកំពុងរស់នៅក្នុងបន្ទុកបំណុល ហើយមានអ្នកខ្លះចាប់ផ្ដើមបាក់ទឹកចិត្ត មានបញ្ហាផ្លូវចិត្ត ហើយក៏គ្មានកម្លាំងចិត្តក្នុងការដោះបំណុលឡើយខណៈបំណុលជាប់ខ្លួនច្រើនស្របពេលដែលស្ថានភាពសេដ្ឋកិច្ចពិបាករកលុយជាងមុនឆ្ងាយ។
យ៉ាងណាមិញអ្នកត្រូវចាំថាបើអ្នកបាក់ទឹកចិត្តបំណុលអ្នកមិនងាយអស់នោះទេ ដូច្នេះថ្ងៃនេះ Business Cambodia សូមធ្វើការចែករំលែកនូវរឿងមួយចំនួនដែលជួយលើកទឹកចិត្តអំឡុងពេលអ្នកកំពុងស្ថិតនៅលើផ្លូវដោះបំណុលចេញពីខ្លួនអស់ស្រលៈ។
១. ផ្ដោតលើហេតុផលដែលអ្នកចង់អស់បំណុលពីខ្លួន
អំឡុងពេលកំពុងដោះបំណុលអ្នកត្រូវផ្ដោតលើហេតុផលថាតើហេតុអ្វីអ្នកចង់ដោះបំណុលឲ្យអស់ពីខ្លួន។ ការមានហេតុផលចង់អស់បំណុលពីខ្លួនអាចជាកត្តាមួយជួយជំរុញអ្នកប្រឹងប្រែងដោះបំណុល។ វាអាចមានហេតុផលច្រើនដែលអ្នកចង់អស់ពីបំណុលពីខ្លួន ដូចជាពេលអស់បំណុលជីវិតអ្នកគ្រួសារអ្នកនឹងមានសេរីភាព រស់នៅមានសុភមង្គលនិងអាចសម្រេចគោលដៅក្នុងគ្រួសារ។
២. សរសេរពីរឿងល្អៗនឹងកើតមានពេលអ្នកអស់បំណុល
ត្រង់នេះអ្នកអាចសរសេរនូវរឿងល្អៗដែលនឹងកើតមាននៅពេលដែលអ្នកអស់បំណុលពីខ្លួន។ ការសរសេរនេះអ្នកអាចសរសេរដាក់លើក្ដាខៀននៅផ្ទះដែលសមានជិកគ្រួសាររបស់អ្នកអាចមើលឃើញគ្រប់គ្នាពេលចេញចូលផ្ទះ។ ក្រៅពីសេរសរ ជម្រើសល្អមួយទៀតគឺអ្នកព្រីនជារូបដាក់នៅផ្ទះបង្ហាញពីស្ថានភាពជីវិតរបស់អ្នកពេលអស់បំណុល។ ឧទាហរណ៍រូបភាពទាំងនោះអាចជារូបភាពពីដំណើរកម្សាន្តទៅប្រទេសក្រៅ។ ការព្រីនជារូបភាពឲ្យឃើញពីស្ថានភាពល្អៗក្រោយអស់បំណុលនឹងជំរុញទឹកចិត្តអ្នកនិងក្រុមគ្រួសារឲ្យបន្ដប្រឹងប្រែងដោះបំណុលឲ្យឆាប់អស់ដើម្បីបានជីវិតមួយដែលល្អប្រសើរមានសេរីភាព។
៣. ដោះបំណុលពីតូចទៅធំ
ក្បួនដោះបំណុលពីតូចទៅធំគឺជាក្បួនដ៏ពេញនិយមបំផុតដែលប្រជាជនខ្មែរនិងបរទេសចូលចិត្តប្រើពេលដោះបំណុលព្រោះក្បួននេះធ្វើឲ្យអ្នកមានកម្លាំងចិត្តដោះបំណុលជាបន្តបន្ទាប់។ របៀបដោះបំណុលពីតូចទៅធំគឺអ្នកត្រូវសរសេរចុះនូវបំណុលទាំងអស់ក្នុងបញ្ជីហើយរៀបតាមលំដាប់ពីតូចទៅធំ ហើយផ្ដោតដោះបំណុលតូចមុនគេ។ ពេលបង់បំណុលតូចបំផុតដាច់ហើយអ្នកបន្តបង់បំណុលតូចបំផុតបន្ទាប់ទៀត។ ការដោះបំណុលពីតូចទៅធំ អ្នកចាប់ផ្ដើមឃើញបំណុលអ្នកអស់បន្តិចម្ដងៗធ្វើឲ្យអ្នកកាន់តែមានទឹកចិត្តដោះបំណុល។
៤. ដើរជាមួយមិត្តភកិ្ដដែលមានចិត្តដូចអ្នក
មនុស្សជុំវិញខ្លួនពិតជាជៈឥទ្ធិពលខ្លាំងមែនទែនមកលើជីវិតអ្នក ដូច្នេះអំឡុងពេលដោះបំណុលអ្នកគួរមានទំនាក់ទំនងជិតស្និទ្ធជាមួយមិត្តភិណាដែលគេចិត្តដូចអ្នកឬជាអ្នកកំពុងដោះបំណុលដូចអ្នកដែរ។ កាលណាអ្នកមានមនុស្សបែបនេះ អ្នកអាចពិភាក្សាគ្នារកដំណោះស្រាយជាមួយគ្នានិងជួយលើកទឹកចិត្តគ្នាទៅវិញទៅមកក្នុងការរកដំណោះស្រាយពីបញ្ហាបំណុល។ ជាពិសេសបើអ្នកដើរជាមួយអ្នកដែលចេះគ្រប់គ្រងលុយកាក់ទៀតនោះកាន់តែល្អ
៥. ដូរBackground ក្នុងទូរស័ព្ទនិងកុំព្យូទ័ររបស់អ្នក
ការប្ដូរBackground ក្នុងទូរស័ព្ទដៃនិងកុំព្យូទ័រក៏ជាកត្តាជំរុញទឹកចិត្តមួយដែរ ហើយជាវិធីដែលមនុស្សមួយចំនួនធំតែងតែធ្វើពេលពួកគាត់ដាក់គោលដៅចង់សម្រេចអ្វីមួយនាពេលខាងមុខ។ ត្រង់នេះអ្នកអាចប្ដួរBackground ទូរស័ព្ទឬកុំព្យូទ័រដោយដាក់រូបភាពដូចជា មានលុយច្រើនសម្រាប់វិនិយោគឬរកស៊ី ឬរូបភាពដើរលេងកម្សាន្តមានសេរីភាពជាដើម។ ធ្វើបែបនេះវានឹងជួយផ្ដល់កម្លាំងចិត្តដល់អ្នក។
៦. កត់ត្រាការចំណាយរបស់អ្នក
ទម្លាប់នៃការកត់ត្រាការចំណាយប្រចាំថ្ងៃគឺជាសកម្មភាពមួយជួយកើនរំលឹកអ្នកកុំឲ្យចាយលើរបស់ដែលមិនចាំបាច់ ហើយអំឡុងពេលអ្នកជាប់បំណុលបើអ្នកមិនធ្វើផែនការចំណាយទេនោះអ្នកមិនងាយសល់លុយដោះបំណុលឡើយ។ ការចេះគ្រប់គ្រងលុយ ចេះធ្វើផែនការចំណាយនឹងធ្វើឲ្យអ្នកសល់លុយយកទៅដោះបំណុលហើយអ្នកនឹងផ្ដោតសំខាន់យកលុយដោះបំណុលជាជាងចាយលើរបស់ផ្សេងដែលមិនចាំបាច់៕
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T08:37:27.469Z",
"category": "ហិរញ្ញវត្ថុ",
"views": 201,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
អ្នកជំនាញ៖ មនុស្សសម័យថ្មី ត្រូវធ្វើរឿងទាំង៣នេះ ជួយឲ្យសុខភាពផ្លូវចិត្តរឹងមាំ មិនតប់ប្រមល់
|
https://business-cambodia.com/articles/3-things-help-mental-health
|
ពាក្យចាស់បុរាណលោកពោលថា "ឈើបៀមទឹកឆាប់ពុក មនុស្សបៀមទុកឆាប់ស្លាប់" សង្គមកាន់តែជឿនលឿន សុខភាពផ្លូវចិត្តកាន់តែចុះខ្សោយ បើមិនចេះគ្រប់គ្រងខ្លួនឯងឲ្យល្អ។ ខាងក្រោមនេះគឺជារឿងធំៗទាំង៣ ដែលអាចជួយផ្លូវចិត្តអ្នកឲ្យរឹងមាំ មិនតប់ប្រមល់ យោងតាមអ្នកជំនាញសុខភាពផ្លូវចិត្តពីទីក្រុងញូវយ៉ក អ្នកស្រី Divya Robin៖
១/. រៀនសម្រេចចិត្តដោយខ្លួនឯង ឈប់ផ្គាប់ចិត្តអ្នកដទៃ
អ្នកស្រី Divya Robin បានលើកឡើងយ៉ាងដូច្នេះថា៖ «ខ្ញុំធ្លាប់ឆ្លងកាត់ជីវិតដោយសន្មតថាមនុស្សកំពុងមើលគ្រប់សកម្មភាពរបស់ខ្ញុំ។ ជាលទ្ធផល ខ្ញុំបានធ្វើការសម្រេចចិត្តដែលខ្ញុំគិតថា មិត្តភក្តិ គ្រួសារ មិត្តរួមការងារ ចៅហ្វាយ និងសូម្បីតែមនុស្សចម្លែក នឹងយល់ព្រមឬយល់ស្របអ្វីដែលខ្ញុំធ្វើ។ ប៉ុន្តែវាធ្វើឱ្យខ្ញុំហត់ណាស់»។ នៅពេលអ្នកឈប់ខ្វល់ខ្វាយអំពីរបៀបដែលអ្នកដទៃយល់ឃើញអំពីអ្នក អ្នកនឹងទទួលបានភាពច្បាស់លាស់បន្ថែមទៀតអំពីអ្វីដែលអ្នកចង់បាន ហើយជ្រើសរើសធ្វើអ្វីដែលធ្វើឱ្យអ្នកសប្បាយចិត្ត។
២/. ឈប់ប្រកួតប្រជែងជាមួយអ្នកដទៃ តែត្រូវប្រកួតប្រជែងជាមួយខ្លួនឯងកាលពីម្សិលមិញ
មិនខុសគ្នាពីមនុស្សភាគច្រើន អ្នកជំនាញផ្នែកសុខភាពផ្លូវចិត្តខាងលើ បានឲ្យដឹងថា៖ «ខ្ញុំមានទម្លាប់ប្រៀបធៀបខ្លួនខ្ញុំជាមួយមិត្តរួមការងារ និងមនុស្សនៅក្នុងវិស័យនេះ។ វានាំឱ្យមានការច្រណែនជាច្រើន នៅទីបំផុតខ្ញុំយល់ថា ខ្ញុំត្រូវតែដើរតាមល្បឿនផ្ទាល់ខ្លួនរបស់ខ្ញុំវិញទើបជាការល្អ។ ខ្ញុំប្រហែលជាមិនមែនជាមនុស្សឆ្លាតបំផុតនៅក្នុងការិយាល័យនោះទេ ប៉ុន្តែខ្ញុំបានលះបង់ ហើយខ្ញុំប្រឹងប្រែងធ្វើការ។ ខ្ញុំមកតាំងពីព្រលឹម ហើយបានស្គាល់អ្នកគ្រប់គ្រងរបស់ខ្ញុំ»។ នៅពេលដែលអ្នកឈប់ខ្វល់ពីអ្វីដែលអ្នកផ្សេងកំពុងធ្វើ អ្នកមានពេលបន្ថែមទៀតដើម្បីផ្តោតលើអ្វីដែលអ្នកពូកែ។ អ្នកចាប់ផ្តើមមានអារម្មណ៍ថាមានសមត្ថភាព និងទំនុកចិត្តជាងមុន។
៣/. បង្កើតប្រព័ន្ធចំណូលច្រើនប្រភព
ការបង្កើតប្រព័ន្ធប្រាក់ចំណូលកាត់បន្ថយហានិភ័យ និងបង្កើតប្រាក់ចំណូលអកម្ម ដែលរួមចំណែកដល់សន្តិសុខហិរញ្ញវត្ថុរយៈពេលវែង។ ក្រុមសេដ្ឋីតែងមានប្រភពចំណូលលើសពីពីរ រួមមានប្រាក់ចំណូលពីការវិនិយោគភាគហ៊ុន មូលបត្របំណុល និងអចលនទ្រព្យ ប្រាក់ចំណូលពីអាជីវកម្ម ឬអាជ្ញាប័ណ្ណផ្សេងៗ។ ចំពោះការបង្កើតប្រព័ន្ធប្រាក់ចំណូលនេះតម្រូវឲ្យមានជំនាញច្បាស់លាស់ស្របតាមចំណងចំណូលចិត្ត និងបង្កើតផែនការងាជីវកម្ម ឬយុទ្ធសាស្ត្រវិនិយោគ។ អ្នកស្រី Divya Robin បានលើកឡើងថា៖ «អ្នកអាចសម្រេចបាននូវភាពជោគជ័យផ្នែកហិរញ្ញវត្ថុដ៏អស្ចារ្យ និងឯករាជ្យភាពដោយប្រើប្រាស់ភាពខ្លាំង និងចំណាប់អារម្មណ៍របស់អ្នក»។
យ៉ាងណាមិញ ប្រសិនបើអ្នកកំពុងស្ថិតក្នុងស្ថានភាពតានតឹងខ្លាំង ចូរពិនិត្យមើលសកម្មភាពខ្លួនឯងឡើងវិញ ជាពិសេសត្រូវធ្វើរឿងទាំង៣ ខាងលើឲ្យបាន នោះសុខភាពផ្លូវចិត្តរបស់អ្នកនឹងកាន់តែប្រសើរ៕
អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម https://t.me/hangchhengH24
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T08:11:29.637Z",
"category": "ភាពជាអ្នកដឹកនាំ",
"views": 4315,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
តម្រុយថ្មី! ក្រុមហ៊ុនធំ១ ចង់មកវិនិ.យោគលើការតម្លើងរថយ្តដឹកជញ្ជូនធុនតូចនៅកម្ពុជាឆាប់ៗនេះ
|
https://business-cambodia.com/articles/car-assembly
|
នេះជាដំណឹងដ៏រីករាយមួយសម្រាប់ប្រទេសកម្ពុជា ខណៈថ្មីៗមានក្រុមហ៊ុនធំមួយ គឺក្រុមហ៊ុន ilin Jiqi Longshan Light Vehicle Co., Ltd. បានប្រកាសពីគោលបំណងក្នុងការចង់មកវិនិយោគលើការតម្លើងរថយន្តដឹកជញ្ជូនធុនតូចនៅប្រទេសកម្ពុជាឆាប់ៗនេះ។
ជាក់ស្តែង បើនៅក្នុងជំនួបជាមួយ លោកជំទាវ ចម និម្មល រដ្ឋមន្រ្តីក្រសួងពាណិជ្ជកម្មនៅទីស្តីការក្រសួងពាណិជ្ជកម្ម លោកប្រធានក្រុមហ៊ុន ilin Jiqi Longshan បានបង្ហាញចំណាប់អារម្មណ៍នៅឱកាសវិនិយោគលើការតម្លើងរថយ្តដឹកជញ្ជូនធុនតូច នៅតំបន់សេដ្ឋកិច្ចពិសេសនៅកម្ពុជា ដើម្បីផ្គង់ទីផ្សារក្នុងស្រុក និងអាចឈានដល់ការនាំចេញថែមទៀតនាពេលអនាគត។
ជាកិច្ចឆ្លើយតបលោកជំទាវរដ្ឋមន្ត្រី បានស្វាគមន៍យ៉ាងកក់ក្តៅ និងស្នើឱ្យក្រុមហ៊ុនពិនិត្យលទ្ធភាពលើការស្វែងយល់បន្ថែមលើនីតិវិធីក្នុងការស្នើសុំវិនិយោគក្នុងតំបន់សេដ្ឋកិច្ចពិសេស តាមរយៈក្រុមប្រឹក្សាអភិវឌ្ឍន៍កម្ពុជា ដើម្បីទទួលបានការលើកទឹកចិត្ត ស្របទៅតាមច្បាប់វិនិយោគរបស់កម្ពុជា៕
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T07:47:56.926Z",
"category": "ចាប់ផ្តើមអាជីវកម្ម",
"views": 618,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
មន្ទីរពេទ្យកុមារអង្គរ មានមោទនភាពប្រារព្ធពិធីបុណ្យផ្កាប្រាក់មហាសាមគ្គី ឆ្នាំទី១១ រៃអង្គាសថវិកាជួយទ្រទ្រង់ ការថែទាំសុខភាពកុមារកម្ពុជា
|
https://business-cambodia.com/articles/bun-pka-prak
|
សៀមរាប កម្ពុជា ២០ ឧសភា ២០២៤៖ ចាប់តាំងពីឆ្នាំ ២០១៣ រហូតមកដល់បច្ចុប្បន្ននេះ ក្រោមព្រះអធិបតីភាព សម្តេចព្រះព្រហ្មរតនមុនី សិរីសុវណ្ណោ ពិន សែម គណៈមហានិកាយនៃព្រះរាជាណាចក្រកម្ពុជា និងជាព្រះគ្រូចៅអធិការវត្តរាជបូណ៌ ក្រុងសៀមរាប ព្រះធម្មសិរី ជុំ គឹមឡេង ព្រះរាជាគណៈថ្នាក់កិត្តិយស ព្រះមេគណខេត្តសៀមរាប ព្រមទាំងព្រះថេរានុត្ថេរៈគ្រប់ជាន់ថ្នាក់ រួមទាំងក្រុមប្រឹក្សាភិបាលក្រុមទីប្រឹក្សា គណៈគ្រប់គ្រង និងបុគ្គលិកទាំងអស់ នៃមន្ទីរពេទ្យកុមារអង្គរ តែងតែប្រារព្ធធ្វើកម្មវិធីបុណ្យផ្កាប្រាក់មហាសាមគ្គីជារៀងរាល់ឆ្នាំ ដើម្បីរៃអង្គាសថវិកាសម្រាប់ទ្រទ្រង់ដល់ដំណើរការប្រតិបត្តិនៃមន្ទីរពេទ្យកុមារអង្គរក្នុងការផ្តល់សេវាថែទាំនិងព្យាបាលដោយឯកទេស និងទូទៅដល់កុមារនៅទូទាំង ព្រះរាជាណាចក្រកម្ពុជា។នៅក្នុងឆ្នាំ២០២៤នេះ មន្ទីរពេទ្យកុមារអង្គរ នៅតែបន្តរៀបចំពិធីបុណ្យផ្កាប្រាក់ ក្នុងគោលបំណង រៃអង្គាសថវិកា ទ្រទ្រង់ដល់ការថែទាំកុមារកម្ពុជា នៅក្នុងមន្ទីរពេទ្យកុមារអង្គរ។ ពិធីបុណ្យផ្កាប្រាក់មហាសាមគ្គី ឆ្នាំទី ១១ នឹងប្រារព្ធឡើងនៅថ្ងៃអាទិត្យ ៣កើត ខែជេស្ឋ ឆ្នាំរោង ឆស័ក ព.ស. ២៥៦៨ ត្រូវនឹងថ្ងៃទី៩ ខែមិថុនា ឆ្នាំ២០២៤ នៅវត្តរាជបូណ៌ ក្រុងសៀមរាប ចាប់ពីវេលាម៉ោង ១៖៣០រសៀលដល់ម៉ោង៥ល្ងាច។
លោកវេជ្ជបណ្ឌិត ងួន ច័ន្ទភក្ត្រា នាយកមន្ទីរពេទ្យកុមារអង្គរ បានមានប្រសាសន៍ថា ក្នុងមួយឆ្នាំៗ មន្ទីរពេទ្យ ត្រូវការថវិកាសម្រាប់ដំណើរប្រតិបត្តិការរបស់ខ្លួន ប្រមាណ៦លានដុល្លារអាមេរិក ហើយថវិកាទាំងនោះប្រមាណជា ៧០% បានមកពីសប្បុរជននៅក្រៅប្រទេស និង ៣០% បានមកពីសប្បុរសជនក្នុងប្រទេសកម្ពុជាយើង ក្នុងនោះក៏មានថវិកាបានមកពីពិធីបុណ្យផ្កាប្រាក់មហាសាមគ្គីដែលបានប្រារព្ធឡើងជារៀងរាល់ឆ្នាំផងដែរ។ លោកវេជ្ជបណ្ឌិត សូមអំពាវនាវ ចំពោះព្រះថេរានុត្ថេរៈគ្រប់ព្រះអង្គ និងសប្បុរសជន ទាំងក្នុង និងក្រៅប្រទេសទាំងអស់ ចូលរួមពិធីបុណ្យ ព្រមទាំង បរិច្ចាគថវិកាតាមសទ្ធាជ្រះថ្លារៀងៗខ្លួន ឬក៏ ជួយផ្សព្វផ្សាយដំណឹងពិធីបុណ្យឲ្យកាន់តែអធិកអធមនៅតាមបណ្តាញសង្គម។ លោកក៏បានបញ្ជាក់ផងដែរថា “ថវិកាដែលទទួលបានពីការរៀបចំពិធីបុណ្យផ្កាប្រាក់នេះ គឺជាចំណែកដ៏សំខាន់បំផុតក្នុងការ សង្គ្រោះជីវិតកុមារ ប្រកបដោយគុណភាពខ្ពស់ និង ក្តីមេត្តាករុណា នៅក្នុងមន្ទីរពេទ្យកុមារអង្គរ”។
មន្ទីរពេទ្យកុមារអង្គរពិតជាមានការដឹងគុណយ៉ាងជ្រាលជ្រៅ ចំពោះការប្តេជ្ញាចិត្តនិងការលះបង់ របស់សប្បុរសជន និងអ្នកផ្តើមបុណ្យទាំងអស់ ជាពិសេស ធនាគារ វីង (ខេមបូឌា) ម.ក ដែលបាន ឧបត្ថម្ភគាំទ្រជាប់រយៈ៥ឆ្នាំមកហើយ។
សប្បុរសជនជិតឆ្ងាយក៏អាចចូលរួមបរិច្ចាគថវិកា តាមកម្លាំងសទ្ធាជ្រះថ្លានៅមុនពេល និងក្នុងកំឡុងពេលនៃកម្មវិធីបុណ្យផ្កាប្រាក់មហាសាមគ្គីនេះតាមរយៈ គណនី វីង ដែលមានមុខងារនៅក្នុង Wing Bank App ឬតាមរយៈភ្នាក់ងារ វីង ដែលមាននៅទូទាំងប្រទេស ដោយឥតគិតថ្លៃសេវាអ្វីទាំងអស់។
ព័ត៌មានបរិច្ចាគទៅកាន់មន្ទីរពេទ្យកុមារអង្គរ៖
ធនាគារ វីង ខេមបូឌា (Wing)៖ (Wing Bank App)ឬភ្នាក់ងារ វីង៖ លេខកូត 9122 (ប្រាក់រៀល) និង 8122 (ប្រាក់ដុល្លារ)
ធនាគារ អេប៊ីអេ (ABA): 000 320 555
ធនាគារ អេស៊ីលីដា (ACLEDA): 0100 0105 6968 28
ធនាគារ ហត្ថា (HATTHA)៖ 168 000 384 758
ធនាគារ ស្ថាបនា (Sathapana): 07808082834100102
ធនាគារ អ៊ូរី (Woori Bank): 24951472
ឬបរិច្ចាគដោយផ្ទាល់ នៅទីកន្លែងប្រារព្ធពិធីបុណ្យ
ទំនាក់ទំនងផ្សព្វផ្សាយ និងរៀបចំកម្មពិធីបុណ្យ៖
អ្នកស្រី ហ៊ាន សោភា មន្ត្រីជាន់ខ្ពស់ផ្នែករៀបចំព្រឹត្តិការណ៍ នៃមន្ទីរពេទ្យកុមារអង្គរ
events@angkorhospital.org or 098 / 017 725 745អំពីមន្ទីរពេទ្យកុមារអង្គរ៖
មន្ទីរពេទ្យកុមារអង្គរ គឺជាស្ថាប័នមិនស្វែងរកប្រាក់ចំណេញមួយ បង្កើតឡើងដោយជនជាតិជប៉ុន តាំងពីឆ្នាំ ១៩៩៩ ដែលគិតមកដល់សព្វថ្ងៃនេះ បានផ្តល់សេវាពិនិត្យព្យាបាលកុមារបានជិត បីលានករណី និងបានផ្តល់ការបណ្តុះបណ្តាលនូវជំនាញ និងចំណេះដឹងដល់មន្ត្រីសុខាភិបាល សិស្ស និស្សិតវេជ្ជសាស្ត្រមកពីទូទាំងព្រះរាជាណាចក្រកម្ពុជារាប់រយនាក់ក្នុងមួយឆ្នាំៗ។ ជាងនេះទៅទៀត ក្រុមបុគ្គលិកមន្ទីរពេទ្យកុមារអង្គរ ក៏ចូលរួមធ្វើឲ្យមានភាពប្រសើរឡើងនូវសុខុមាលភាព ប្រជាពលរដ្ឋនៅតាមសហគមន៍ក្នុងខេត្តសៀមរាប តាមរយៈការចុះអប់រំសុខភាព និងពង្រឹងសមត្ថភាពមន្ត្រីសុខាភិបាលនៅតាមមណ្ឌលសុខភាព អ្នកស្ម័គ្រចិត្តសុខភាពភូមិ សិស្សានុសិស្ស គ្រូបង្រៀន និងប្រជាពលរដ្ឋ បានរាប់ពាន់នាក់ក្នុងមួយឆ្នាំៗ។
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T06:44:04.872Z",
"category": "PR",
"views": 222,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy",
"short_sentences"
]
}
|
ធ្លាប់សាកឬនៅ? តស់មកដឹង៥ចំណុច អ្នកលក់ផុសនៅលើ Facebook មានហ្វេនច្រើន និងទាក់ទាញខ្លាំង
|
https://business-cambodia.com/articles/five-tips-to-post-sale-in-fb
|
ស្ទើរតែមួយប្រទេសកម្ពុជាហើយ ដែលកំពុងប្រើប្រាស់បណ្ដាញសង្គម Facebook ដើម្បីប្រាស័យទាក់ទងគ្នា និងធ្វើអាជីវកម្មផ្សេងៗនៅលើកម្មវិធីដ៏ពេញនិយមមួយនេះ។ មាន Page (ផេក) ជាច្រើនបានបង្កើតឡើង ដើម្បីលក់អនឡាញឬផ្សព្វផ្សាយផលិតផលផ្សេងៗ ប៉ុន្តែអ្វីដែលជាបញ្ហានោះគឺ ម្ចាស់អាជីវកម្មផុសហើយគ្មានអ្នកគាំទ្រច្រើន ផុសហើយស្ងាត់ឈឹង។
ដូច្នេះហើយថ្ងៃនេះ Business Cambodia សូមលើកយកចំណុចធំៗចំនួន៥ អ្នកលក់ផុសលក់លើ Facebook មានហ្វេនច្រើន និងទាក់ទាញខ្លាំង។ ដោយក្នុងនោះរួមមានដូចជា៖
១. ប្រើក្បួនលក់បែបបន្ទាន់ៗ៖ ក្បួនលក់បែបបន្ទាន់ៗ (FOMO) ឬភាសាអង់គ្លេសហៅថា Fear of Missing out ដែលមានន័យថា «ភ័យខ្លាចចំពោះបាត់បង់»។ អ្នកប្រហែលជាធ្លាប់ឃើញដែលសរសេរបញ្ជាក់ថា បញ្ចុះតម្លៃ៥០% សម្រាប់អតិថិជន ៣០នាក់ដំបូង ហើយឥឡូវនេះសល់ ៧កន្លែងចុងក្រោយប៉ុណ្ណោះ ឬជួនកាលគេសរសេរថា បញ្ចុះប្រូមូសិនពិសេស បញ្ចុះតម្លៃពី៤៩ដុល្លារ មកសល់ត្រឹម២៧ដុល្លារ ការបញ្ចុះតម្លៃពិសេសនេះ នឹងត្រូវបញ្ចប់ត្រឹមម៉ោង៧ល្ងាចនេះ។
ការសរសេរ Caption តាមក្បួន FOMO ដូចដែលបានលើកឧទាហរណ៍ខាងលើនេះ គឺជាការលេងជាមួយអារម្មណ៍ «ភ័យខ្លាច» របស់មនុស្ស ដោយអតិថិជនដែលកំពុងតែចាប់អារម្មណ៍ជាមួយផលិតផលរបស់អ្នកស្រាប់ហើយ គេនឹងសម្រេចចិត្តទិញភ្លាមៗ ដោយសារតែមិនចង់បាត់បង់ឱកាស។
២. ជ្រើសរើស Content គ្រប់កម្មវិធីបណ្ដាញសង្គមទាំងអស់មានគោលដៅមួយ គឺចង់ឱ្យមនុស្សជក់ប្រើផ្លាតហ្វមរបស់គេរាប់ម៉ោងក្នុងមួយថ្ងៃៗ ហើយដើម្បីសម្រេចគោលដៅនេះបានគឺត្រូវមាន Content ល្អៗ ដូចជា៖
Content ពេញនិយម៤ប្រភេទ៖ ១. ផ្ដល់ចំណេះដឹង (Educate), ២.បែបកំសាន្ដ (Entertain), ៣.សំណួរចម្លើយ (Engage), ៤.ផ្ដល់ព័ត៌មាន (Inform)។ ត្រូវឈរលើគោលការណ៍ផលិត Content កុំឱ្យមនុស្សធុញអូសរំលង។
ប្រើច្បាប់ ២០/៨០ ផុសលក់២០% ឆ្លាស់ផុសមាតិការទាំង៤ប្រភេទ ៨០%។
៣. មិនព្យាយាមផុសអួតផលិតផល៖ ជាការពិតណាស់ដើម្បីលក់ដាច់ មិនគួរអួតពីផលិតផលដែលអ្នកលក់នោះទេ ព្រោះអតិថិជនអាចនឹងមានអារម្មណ៍ថា ឱ្យតែរបស់យើងលក់ យើងអួតចឹង ព្រោះចង់ឱ្យគេទិញ។ ម្ល៉ោះហើយក្នុងនាមជាអ្នកលក់ អ្នកត្រូវបង្កើតភាពជឿជាក់លើខ្លួនឯងដោយការខិតខំស្វែងរកដំណោះស្រាយសម្រាប់អតិថិជនរបស់អ្នក នោះមានន័យថាការផ្លាស់ប្តូរពីអួតអំពីផលិតផលទៅជាដំណោះស្រាយបញ្ហាជូនអតិថិជនវិញ។
ហើយអ្វីដែលកាន់តែសំខាន់ជាងនេះទៅទៀត នៅពេលដែលយើងអាចដោះស្រាយបញ្ហាជូនពួកគាត់បាន នោះគាត់និងសប្បាយចិត្ត ហើយថែមទាំងជួយផ្សាព្វផ្សាយទៅកាន់មនុស្សជាទីស្រលាញ់របស់ពួកគាត់បន្តទៀត។
៤. ទីផ្សារតាមរយៈរូបភាព និងចំណងជើង៖ ការធ្វើទីផ្សារជាមួយការបង្ហោះរូបថតអាចជាឧបករណ៍ដ៏មានឥទ្ធិពលសម្រាប់ការទាក់ទាញចំណាប់អារម្មណ៍ ទាក់ទាញទស្សនិកជនរបស់អ្នក និងសម្រេចបាននូវគោលដៅទីផ្សាររបស់អ្នក។
ដើម្បីជួយអ្នកបង្កើតការបង្ហោះរូបថតប្រកបដោយប្រសិទ្ធភាពបាន អ្នកត្រូវរកឱ្យឃើញសិនថាតើនរណាជាអតិថិជនគោលដៅរបស់អ្នក? ប្រសិនជាយុវវ័យ អ្នកអាចផុសបែបច្នៃប្រឌិត ច្បាស់ៗ ហើយឆ្លើយតបនូវអ្វីដែលអតិថិជនត្រូវការ ហើយប្រើខេបសិនយ៉ាងណា អាចឱ្យអតិថិជនអាចឆ្លើយឆ្លងយើងបាន។ ឧ. សម្រាប់យុវវ័យអាចដាក់ខេបសិនបែបលេងសើចថា ម៉េចអត់នាំសង្សារមកផឹកកាហ្វេចឹង? ពេលនោះគាត់នឹងឆ្លើយតបបែបលេងសើចមកកាន់យើងវិញ ហើយការធ្វើបែបនេះជាផ្នែកធំមួយ ធ្វើឱ្យផេកយើងឡើងខ្លាំង។
៥. ផ្តល់អំណោយដល់អ្នកគាំទ្រ៖ ការផ្តល់រង្វាន់ជូន "Top Fan" អាចជាមធ្យោបាយដ៏ឆ្លាតវៃក្នុងការទាក់ទាញទស្សនិកជន Facebook របស់អ្នក និងថែមទាំងអាចទាក់ទាញអតិថិជនថ្មីឱ្យមកតាមដានផេករបស់អ្នកផងដែរ។ នេះគឺជាគំនិតមួយចំនួនដើម្បីបង្កើតការផ្តល់ឱ្យដ៏មានប្រសិទ្ធិភាពដោយតាមរយៈការប្រើគំនិតនេះ ដោយក្នុងនោះរួមមាន៖
ការចូលរួម៖ ធ្វើឱ្យការខំមិន ឡៃ ស៊ែរ លើផេករបស់អ្នកមានការកើនឡើង ព្រោះអតិថិជនចង់បានកាដូដូច្នេះគាត់នឹងព្យាយាមធ្វើសកម្មភាពលើផេករបស់អ្នក ដើម្បីអាចមានឱកាសក្លាយជា Top Fan ។
រង្វាន់៖ ជ្រើសរើសរង្វាន់ដែលទាក់ទាញដែលទាក់ទងនឹងទស្សនិកជន និងម៉ាករបស់អ្នក ព្រោះការធ្វើបែបនេះ វាអាចធ្វើឱ្យផលិតផលរបស់អ្នក រវាងអតិថិជនមានបទពិសោធន៍ ឬមានទំនាក់ទំនងគ្នាកាន់តែស្និតស្នាល៕
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T06:18:57.067Z",
"category": "កំពូលអ្នកលក់",
"views": 653,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
ក្រុមហ៊ុន K Supply បានរៀបចំសិក្ខាសាលាណែនាំផលិតកាវកញ្ចក់ថ្មី ២ ប្រភេទទៅកាន់អតិថជន និងតំណាងចែកចាយទូទាំងប្រទេស កាលពីថ្ងៃទី៣០ ខែឧសភា ឆ្នាំ២០២៤
|
https://business-cambodia.com/articles/k-supply-
|
ក្រុមហ៊ុន ខេ សឹបផ្លាយ ខូ អិលធីឌី (K Supply Co., LTD) និងក្រុមហ៊ុន ម៉ូមិនទីវ ភើហ្វមមិន មែទធើរៀល (Momentive Performance Materials) បានសហការគ្នារៀបចំកម្មវិធីសិក្ខាសាលាណែនាំពីផលិតផលកាវកញ្ចក់ប្រភេទថ្មីរួមមាន៖ ទុសស៊ីល ១៦៨ (TOSSEAL 168) និង ទុសស៊ីល ១២៨ (TOSSEAL 128) ជូនទៅកាន់អថិតិជន និងតំណាងចែកចាយរបស់ខ្លួននៅទូទាំងប្រទេស។
ថ្លែងក្នុងឱកាសបើកកម្មវិធី លោក គាំ ប៉ុណ្ណា នាយកក្រុមហ៊ុន K Supply បានលើកឡើងថា គោលបំណងចម្បងនៃសិក្ខាសាលារបស់យើងនៅថ្ងៃនេះគឺចង់ណែនាំផ្សព្វផ្សាយអំពីផលិតផលកាវកញ្ចក់ម៉ូដែលថ្មីសម្រាប់ការងារសំណង់ និងសេវាកម្មដែលផ្ដល់ដោយក្រុមហ៊ុន Momentive Performance Materials ដែលត្រូវបាននិងកំពុងចែកចាយនៅលើទីផ្សារកម្ពុជាទាំងមូលដោយក្រុមហ៊ុន K Supply។
លោកបានបន្ដថា ជាមួយការិយាល័យ រោងចក្រ និងដៃគូសហការនៅទូទាំងពិភពលោក ម៉ូមិនទីវ គឺជាក្រុមហ៊ុនដែលរកឃើញនិងផលិតកាវស៊ីលីខុននាំមុខគេដំបូងបំផុតនៅលើពិភពលោកដែលមានមូលដ្ឋាននៅសហរដ្ឋអាមេរិក។ កាវស៊ីលីកុន របស់ក្រុមហ៊ុនម៉ូមិនទីវបានចូលរួមចំណែកជួយឲ្យវិស័យជាច្រើនទទួលបានជោគជ័យតាមរយៈប្រព័ន្ធដំណោះស្រាយដ៏ឆ្លាតវៃ និងតាមរយៈផលិតផលដែលមានគុណភាពខ្ពស់។ ក្រុមហ៊ុនតែងមានសកម្មភាពរស់រវើកនៅគ្រប់ទីផ្សារសំខាន់ៗលើពិភពលោក។
លោក គាំ ប៊ុណ្ណា ក៏បានបន្ថែមថា ក្រុមហ៊ុន K Supply គឺជាក្រុមហ៊ុនដែលបានចុះបញ្ជីបង្កើតឡើងតាំងពីឆ្នាំ ២០០៤ មកម៉្លេះ ហើយថ្ងៃនេះក៏ជាថ្ងៃខួបលើកទី ២០ ឆ្នាំដែលក្រុមហ៊ុនបានឈរជើងលើទីផ្សារបានដោយជោគជ័យយ៉ាងត្រចាស់ត្រចង់ក្នុងការស្វែងរកប្រភពនិងនាំមកផ្គត់ផ្គង់នូវសម្ភារជំនួយដល់ឧស្សាហកម្មសំណង់ដែលមានគុណភាពខ្ពស់ក្នុងទីផ្សារកម្ពុជាផងដែរ។
ក្រោយបញ្ចប់ការថ្លែងសន្ទរកថា បើកកម្មវិធីរបស់លោក គាំ ប៉ុណ្ណា នាយកក្រុមហ៊ុន K Supply និងលោក Wie Neng Ho ដែលជាប្រធានផ្នែកលក់ របស់ក្រុមហ៊ុន Momentive Performance Materials ក៏បានឡើងធ្វេីបទបង្ហាញ ចំណុចពិសេសៗ និងគុណភាព នៃកាវទុសស៊ីល ១៦៨ និងទុសស៊ីស ១២៨ និងបានធ្វើតេស្ដបាញុកាវផ្ទាល់ជូនដល់សិក្ខាកាមទាំងអស់ផងដែរ។
សូមជម្រាបថា ក្រមហ៊ុន K Supply គឺជាក្រុមហ៊ុនធ្វើជំនួញឯកទេសខាងនាំសម្ភារសម្រាប់ជំនួយការងារសំណង់មកផ្គត់ផ្គង់ចែកចាយពោរពេញដោយបទពិសោធន៍និងបណ្ដាញដ៏រឹងមាំ ហើយក៏ជាក្រុមហ៊ុនដែលទទួលស្គាល់ពីអតិថិជនផងដែរ ដែលនាំយកតែផលិតផលសុទ្ធសឹងជាម៉ាកយីហោល្បីល្បាញលើពិភពលោកនិងស្របតាមស្តង់ដាអន្តរជាតិមកផ្គត់ផ្គង់តែប៉ុណ្ណោះ។ ក្នុងនោះក្រុមហ៊ុនបានបែងចែកផលិតផលជា ២ ផ្នែកធំៗគឺ
ទី១. កញ្ចប់បើកទ្វារពិសេសដែលភាសាអង់គ្លេសហៅថា (Total Door Opening Solutions)
ទី២. គឺកាវកញ្ចក់សម្រាប់ការងារសំណង់គ្រប់ប្រភេទរបស់ក្រុមហ៊ុនម៉ូមិនទីវ។ ហើយក្រុម K Supply ពិតជាមានមោទកភាព និងរីករាយក្រៃលែងដែលបានធ្វើជាតំណាងចែកចាយកាវកញ្ចក់ឲ្យក្រុមហ៊ុនម៉ូមិនទីវសម្រាប់ទីផ្សារកម្ពុជាទាំងមូលអស់រយពេលជិត ១៥ ឆ្នាំមកផងដែរ៕
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T05:53:54.312Z",
"category": "PR",
"views": 514,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ក្រុមហ៊ុន J&T Express Cambodia នាំយកស្បៀងអាហារនិងសម្ភារៈសិក្សាជូនដល់មណ្ឌលកុមារមែកឈើ
|
https://business-cambodia.com/articles/j-and-t-express-cambodia-brings-food-and-study-materials-to-the-branch
|
ដើម្បីចូលរួមអបអរទិវាកុមារអន្តរជាតិ ក្រុមហ៊ុន J&T Express Cambodia បានរៀបចំកម្មវិធី "ចែករំលែកក្តីស្រលាញ់ និងក្តីសង្ឃឹម" នៅមជ្ឈមណ្ឌលកុមារកំព្រាមែកឈើ ដោយបាននាំយកនូវស្បៀងអាហារ សម្ភារសិក្សា និងសម្ភារប្រើប្រាស់់មួយចំនួន ឧបត្ថម្ភជួយដល់កុមារកំព្រាទាំងអស់នៅមណ្ឌលដែលមានទីតាំងស្ថិតនៅភូមិលិចវត្ត សង្កាត់កំបូល ខណ្ឌកំបូល រាជធានីភ្នំពេញ កាលពីថ្ងៃទី៣០ ខែ ឧសភា ឆ្នាំ២០២៤ ទៅនេះ។
ដោយមើលឃើញ អំពីភាពខ្វះខាតរបស់កុមារកំព្រាដែលរស់នៅក្នុងមណ្ឌលមែកឈើ ដែលសព្វថ្ងៃមានកុមារកំព្រាជាង១៧០នាក់ កំពុងត្រូវការជំនួយ។ J&T Express Cambodia បានបរិច្ចាគជាអង្ករចំនួន៣៧៥ គីឡូក្រាម កាបូបស្ពាយចំនួន ១០០ និងឯកសណ្ឋានសាលា៥៦ឈុត រួមជាមួយសម្ភារៈប្រើប្រាស់ គ្រឿងឧបភោគបរិភោគ និងសម្ភារៈសិក្សាជាច្រើនដល់កុមារនៅទីនោះ ដើម្បីអោយពួកគាត់ទទួលបានឱកាសនិងការយកចិត្តទុកដាក់ដូចក្មេងៗដទៃ ក៏ដូចជាដើម្បីអនាគតកាន់តែប្រសើរ។
លោក ហ៊ឹម រដ្ឋា តំណាងក្រុមហ៊ុន J&T Express Cambodia មានប្រសាសន៍ថា៖ «ទោះបីជាអំណោយតិចឬច្រើនក្តី ប៉ុន្តែវាគឺជាការរួមចំណែកតូចមួយក្នុងការថែទាំផ្តល់ជីវភាព ក៏ដូចជាសុខភាពកាន់តែប្រសើរឡើងដល់កុមារកំព្រានិងកុមារដែលជួបការលំបាក ដើម្បីបង្ហាញពីទំនួលខុសត្រូវរបស់ក្រុមហ៊ុនរបស់យើង និងរួមចំណែកដល់សង្គមកាន់តែប្រសើរឡើង។
ក្រៅពីការឧបត្ថម្ភស្បៀងអាហារនិងសម្ភារសិក្សា បុគ្គលិក J&T Express Cambodia ក៏បានចុះ សំណេះសំណាល ជាមួយក្មេងៗ និង ចូលរួមក្នុងសកម្មភាពសប្បាយៗជាច្រើនដូចជាការកែច្នៃប្រអប់កេសឡើងវិញ លេងហ្គេមល្បងប្រាជ្ញាយករង្វាន់ ប្រកបដោយភាពរីករាយនិងស្នាមញញឹម។
ក្នុងនោះផងដែរ ក្រុមការងារ J&T Express ទាំងអស់មានអារម្មណ៍រីករាយនិងក្ដុកក្ដួលជាខ្លាំង នៅពេលដែលបានឃើញមញញឹមដ៏បរិសុទ្ធ របស់ពួកគាត់។
នាពេលអនាគត ក្រុមហ៊ុន J&T Express Cambodia នៅតែបន្តរក្សានិងជំរុញយ៉ាងខ្លាំងក្លានូវសកម្មភាពសប្បុរសធម៌ ជួយដល់អ្នកដែលកំពុងជួបការខ្វះខាត និងចូលរួមចំណែកក្នុងការអភិវឌ្ឍន៍សហគមន៍ប្រកបដោយនិរន្តរភាពនិងតាមលទ្ធភាព។ ព្រោះថា "នៅពេលដែលក្តីស្រលាញ់ត្រូវបានផ្តល់ឱ្យគ្នាដោយការជួយគ្នា នោះក្ដីស្រលាញ់និងស្ថិតស្ថេររហូតទៅ" ។
J&T Express គឺជាក្រុមហ៊ុន ដែលមានសេវាកម្មដឹកជញ្ជូនជាសកល និងជាក្រុមហ៊ុនដែលមានការរីកចំរើនក្នុងវិស័យដឹកជញ្ជូនរហ័សនិងឈានមុខគេនៅក្នុងតំបន់អាស៊ីអាគ្នេយ៍ ដែលបង្កើតឡើងដំបូងក្នុងឆ្នាំ២០១៥។ ហើយបច្ចុប្បន្នបានគ្របដណ្ដប់ផ្តល់សេវានេះលើប្រទេសចំនួន១៣ ដូចជា៖ ប្រទេស ឥណ្ឌូណេស៊ី វៀតណាម ម៉ាឡេស៊ី ហ្វីលីពីន ថៃ កម្ពុជា សិង្ហបុរី ចិន អារ៉ាប៊ីសាអូឌីត អេមីរ៉ាត់អារ៉ាប់រួម ម៉ិកស៊ិក ប្រេស៊ីល និងអេហ្ស៊ីប ជាដើម។ J&T Express មានវត្តមានក្នុងប្រទេសកម្ពុជាចាប់តាំងពីខែតុលាឆ្នាំ២០១៩ និងប្រកាន់ខ្ជាប់នូវបេសកកម្ម "អតិថិជនគោល ប្រសិទ្ធភាពជាឫស"។ យីហោនេះត្រូវបានគេស្គាល់ថាជាសេវាកម្មដឹកជញ្ជូនរហ័សគ្មានដែលបំរើអតិថិជនរយៈពេល 365 ថ្ងៃ។ J&T Express បានអះអាងថាខ្លួននៅតែបន្ដប្តេជ្ញាស្វែងរកសេវាកម្មថ្មី រហ័ស និងសុវត្ថិភាព ដើម្បីបម្រើអតិថិជនក្នុងស្រុក និងអន្តរជាតិ។
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T05:04:00.036Z",
"category": "PR",
"views": 931,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
ទិញលក់នៅកន្លែងតែមួយ! មានតែ App មួយនេះក្នុងដៃអ្នកដាំបន្លែអាចលក់និងសួរបញ្ហាផ្សេងៗបានភ្លាមៗ
|
https://business-cambodia.com/articles/app-for-farmer-
|
កាន់តែងាយស្រួលនឹងទំនើបទៅ សម្រាប់អ្នកធ្វើកសិកម្ម ដាំដំណាំ បន្លែ បង្ការ ផ្សេងៗខណៈបច្ចុប្បន្ននេះមាន App ជំនួយជាច្រើន តាមរយៈការជួយស្វែងរកទីផ្សារ ប្រឹក្សាបញ្ហាក្នុងការធ្វើកសិកម្ម។ ហើយក្នុងថ្ងៃនេះ Business Cambodia នឹងធ្វើការលើកបង្ហាញនូវកម្មវិធីថ្មីមួយដែលមានបង្រៀនចំណេះដឹងកសិកម្ម និងជួយលក់កសិផលរបស់កសិករបាននៅក្នុងកន្លែងតែមួយតែម្តង។
ដោយកម្មវីធីនោះមានឈ្មោះថា Tonlesap App ដែលជាកម្មវិធីត្រូវបានបង្កើតឡើងក្រោមគំនិតផ្តួចផ្តើមរបស់ អេ អឹម ខេ ក្នុងគោលបំណងជួយនិងផ្តល់អត្ថប្រយោជន៍ដល់អ្នកធ្វើកសិកម្មទាំងអស់ពី ចំណេះដឹងបច្ចេកទេសកសិកម្មដូចជា ការដាំដំណាំស្រូវ ដំឡូងមី ដំណាំសាកវប្បកម្ម ការចិញ្ចឹមមាន់ទា ត្រី ជ្រូក គោ ជាដើម ។ល។ ក្រៅពីជួយដោះស្រាយបញ្ហាហើយនោះ កម្មវិធីមួយនេះក៏បានដើរតួនាទីជាអ្នកភ្ជាប់ទំនាក់ទំនង រវាងអ្នកទិញនិងអ្នកផ្គត់ផ្គង់ (ទាំងអ្នកលក់រាយ និង អ្នកលក់ដុំ) សំរាប់ការទិញ-លក់ផលិតផលកសិកម្ម នានាដូចជា បន្លែជាដើម។
ហេតុដូច្នេះសម្រាប់បងប្អូនប្រជាកសិករដែលមានចម្ងល់ក្នុងការធ្វើកសិកម្ម ដាំបន្លែ ឬ ចិញ្ចឹមសត្វអាចសួរនៅក្នុងអេបនេះបាន ដោយមានការបង្ហាញប្រាប់ច្បាស់ៗ ហើយក្រោយពីដាំនិងចិញ្ចឹមបានផលបងប្អូនក៏អាចយកមកដាក់លក់វិញនៅលើកម្មវិធីនេះបានដូចគ្នា។ បងប្អូនអាចទាញយកកម្មវិធីនេះបានតាមរយៈលីង
សម្រាប់ App Store : https://play.google.com/store/apps/details?id=com.tolesap.cambodia&hl=en&gl=US
សម្រាប់ iOS : https://apps/apple.com/us/app/tonlesap-app/id1439403157
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T04:23:05.508Z",
"category": "ចាប់ផ្តើមអាជីវកម្ម",
"views": 104,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
លាភផ្ទួនៗ! ចុងខែឧសភានេះ ក្រុមហ៊ុន Apple& Google សម្រេចវិនិយោ.គនៅប្រទេសអាស៊ាន១នេះ
|
https://business-cambodia.com/articles/apple-and-google-company-investment-in-asain-country
|
ក្រុមហ៊ុនបច្ចេកវិទ្យាលំដាប់យក្សរបស់អាមេរិក Apple និង Google គ្រោងសម្រេចដាក់ទុនវិនិយោគនៅប្រទេសម៉ាឡេស៊ី។ ក្នុងនោះក្រុមហ៊ុន Apple នឹងធ្វើការបើកដំណើរការ Apple Store ដំបូងរបស់ខ្លួននៅទីក្រុងកូឡាឡាំពួរ ហើយក្រុមហ៊ុន Google ក៏នឹងធ្វើការបើកដំណើរការមជ្ឍមណ្ឌលផ្ទុកទិន្នន័យ Data Center លើកដំបូងនឹងធំបំផុតរបស់ខ្លួននៅអាស៊ាន ជាមួយនឹងទំហំទឹកប្រាក់ប្រមាណ២ពាន់លានដុល្លារ។
តាមការចុះផ្សាយរបស់ទីភ្នាក់ងារសារព័ត៌មាន The Jakarta Post បានឱ្យដឹងថានាយករដ្ឋមន្រ្តីម៉ាឡេស៊ីលោក Anwar Ibrahim បានថ្លែងកាលពីថ្ងៃព្រហស្បតិ៍ ទី៣០ ខែឧសភាកន្លងទៅថាគម្រោងរបស់ក្រុមហ៊ុន Google នឹងបង្កើតការងារចំនួន ២៦៥០០កន្លែងនៅឆ្នាំ ២០៣០។
ប្រភពដដែលបានឱ្យដឹងថានាពេលអនាគតឆាប់ៗ ម៉ាឡេស៊ីនឹងមានសួនអាជីវកម្មមួយ នៅភាគខាងលិចនៃរដ្ឋធានីកូឡាឡាំពួ ដែលនឹងផ្តល់ឥទ្ធិពលដល់សេវាកម្មឌីជីថលពេញនិយមរបស់ Google ដូចជាការស្វែងរក ផែនទី និងកន្លែងធ្វើការ។ ចំពោះគម្រោងនេះនឹងធ្វើឱ្យម៉ាឡេស៊ីក្លាយជាប្រទេសទី១២ ដែលមានមជ្ឈមណ្ឌលទិន្នន័យ Google ដែលនឹងផ្តល់សេវាកម្មដល់សហគ្រាសធំៗ ការចាប់ផ្តើមអាជីវកម្ម និងវិស័យសាធារណៈ។
ដោយឡែកតាមប្រភពពីសារព័ត៌មាន CNBC បានឱ្យដឹងថាក្រុមហ៊ុន Apple ក៏បានប្រកាសនៅថ្ងៃពុធ សប្តាហ៍នេះ ថាខ្លួននឹងដំណើរការ Apple Store ជាផ្លូវការនៅប្រទេសម៉ាឡេស៊ី ដែលមានទីតាំងនៅ The Exchange TRX Mall នារដ្ឋធានីកូឡាឡំាពួរ ប្រទេសម៉ាឡេស៊ី ដោយនឹងបើកដំណើរនៅថ្ងៃទី ២២ ខែមិថុនា ឆ្នាំ២០២៤ ខាងមុខនេះ ខណៈក្រុមហ៊ុនបានបញ្ជាក់ថាការឈានជើងចូលតំបន់អាស៊ីលើកនេះគឺធំជាងទីផ្សារប្រទេសចិន។
គួរជម្រាបផងដែរថាកាលពីឆ្នាំ២០២៣ Apple ក៏បានបើកហាងដំបូងរបស់ខ្លួននៅក្នុងប្រទេសឥណ្ឌាដែរដោយប្រទេសនោះជាមជ្ឈមណ្ឌលផលិតកម្មដ៏សំខាន់សម្រាប់ iPhone ខណៈបច្ចុប្បន្ននៅតំបន់អាស៊ានមានតែប្រទេសសិង្ហបុរីនិងថៃប៉ុណ្ណោះដែលដំណើរការ Apple Store៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T04:08:59.657Z",
"category": "ភាពជាអ្នកដឹកនាំ",
"views": 2140,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
ត្រៀមដា.ក់ពាក្យទៅ! អគ្គបញ្ជាការដ្ឋាន ប្រកាសរើសពលទាហានថ្មីដោយនឹងចែកពាក្យ ៣ទីតាំងនេះ
|
https://business-cambodia.com/articles/3-place
|
ឱកាសល្អបានមកដល់ទៀតហើយ សម្រាប់បងប្អូនដែលមានក្តីស្រមៃចង់ក្លាយជាពលទាហាន ខណៈនាពេលនេះ! អគ្គបញ្ជាការដ្ឋាន ប្រកាសរើសពលទាហានជាច្រើននាក់ដើម្បីបំពេញក្របខ័ណ្ឌឱ្យបញ្ជាការដ្ឋានការពារអាកាស។
ជាក់ស្តែង បើតាមការលិខិតរបស់អគ្គបញ្ជាការដ្ឋានបានឱ្យដឹងថា ចំពោះទីតាំងដែលនឹងចែកទទលពាក្យសុំចូលលបម្រើកងយោធពលខេមរភូមិន្ទមាន ៣ទីតាំងដូចជា៖
១. ខេត្តព្រះសីហនុ៖ តំបន់ប្រតិបត្តិការសឹករងព្រះសីហនុ
២. ខេត្តកំពង់ឆ្នាំង៖ តំបន់ប្រតិបត្តិការសឹករងកំពង់ឆ្នាំង
៣. ខេត្តសៀមរាប៖ វរសេនាតូចវិស្វកម្ម យោធភូមិភាគទី៤
សម្រាប់កាលបរិឆ្ឆេទវិញគឺ
ថ្ងៃទី០៥ ដល់ថ្ងៃទី១២ ខែមិថុនា ឆ្នាំ២០២៤ (ចែកពាក្យ)
ថ្ងៃទី១០ ដល់ថ្ងៃទី១៧ ខែមិថុនា ឆ្នាំ២០២៤ (ទទួលពាក្យ)
ថ្ងៃទី១៨ ដល់ថ្ងៃទី២៤ ខែមិថុនា ឆ្នាំ២០២៤ ប្រមូលផ្តុំពិនិត្យសុខភាពតាមការកំណត់របស់គណៈកម្មការ
ថ្ងៃទី២៥ ដល់ថ្ងៃទី៣០ ខែមិថុនា ឆ្នាំ២០២៤ គណៈកម្មការជ្រើសរើសប្រមូលផ្តុំបេក្ខជនត្រួតពិនិត្យលក្ខណសម្បត្តិនិងសមត្ថភាព។
គូសបញ្ជាក់ថា ការចែកពាក្យត្រូវបានចែកដោយឥតគិតថ្លៃ ហើយការជ្រើសរើសបញ្ចូលក្របខ័ណ្ឌ មិនត្រូវចំណាយប្រាក់ឡើយ ក្នុងករណីមានការចាំបាច់ ឬមានការទាយប្រាក់ទំនាក់ទំនងមកតាមលេខទូរស័ព្ទ ០៩៧ ៧៩៩ ៩៩៧៧, ០៩៧ ៩៧៧ ៩៧៩៩, ០៩៧ ៧៧៧ ៧៧០៣, ០៨៨ ៨០២ ២២២២,០៩៧ ៧៧៧ ៨០០៧, ០៨៨ ៦១៩ ៩៩៩៩, ០១២ ៦៥១ ០០៦, ០១២ ៩៧៧ ៩៣៤។ សម្រាប់ព័ត៌មានលំអិតសូមអាននៅលិខិតខាងក្រោម
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T03:33:53.693Z",
"category": "ព័ត៌មានថ្មីៗ",
"views": 7054,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ត្រឹមប៉ុន្មានថ្ងៃចុងក្រោយ ប្រទេសក្បែរខាងកម្ពុជាចំនួន២ បានជួបប្រទះគ្រោះរញ្ជួយដីផ្ទួនៗគ្នា
|
https://business-cambodia.com/articles/earthquake-in-thailand-and-vietnam
|
ខណៈរាជធានីភ្នំពេញធ្លាក់ភ្លៀងមួយមេធំកាលពីម្សិលមិញ នៅប្រទេសក្បែរខាងកម្ពុជាចំនួនពីរគឺ ថៃ និងវៀតណាម បានជួបប្រទះនឹងគ្រោះរញ្ជួយដី ក្នុងប៉ុន្មានថ្ងៃចុងក្រោយនេះ។
ប្រទេសថៃបានរងការវាយប្រហារ ដោយគ្រោះរញ្ជួយដីកម្រិត ២.៤រ៉ិចទ័រ ជាមួយនឹងជម្រៅ ៤គីឡូម៉ែត្រ ស្ថិតនៅលើកោះ Samui នាវេលាម៉ោង ៨:២៤នាទីព្រឹក ថ្ងៃព្រហស្បតិ៍ ទី៣០ ខែឧសភា។ តែទោះជាយ៉ាងណា ដោយសារតែកម្រិតរញ្ជួយស្រាល វាពុំបានបង្កផលប៉ះពាល់អ្វីច្រើនទេ ហើយក៏មិនបណ្តាលឲ្យមនុស្សរងរបួសផងដែរ។ នេះបើយោងតាមការឲ្យដឹងពី Bangkok Post។
ចំណែកឯប្រទេសវៀតណាមវិញ បានរងគ្រោះរញ្ជួយដីកម្រិត ៣.៤រ៉ិចទ័រ ជាមួយជម្រៅ ១៧គីឡូម៉ែត្រ ដែលធ្វើឲ្យរង្គើស្រុក Nho Quan នៃខេត្ត Ninh Binh ភាគខាងជើងប្រទេសវៀតណាម នាម៉ោង ៩:២៧នាទី កាលពីថ្ងៃចន្ទ សប្តាហ៍នេះ។ ក្នុងនោះ វាបង្កជាគ្រោះមហន្តរាយអ្វីច្រើនទេ ប៉ុន្តែមន្ត្រីជំនាញនៅតែបន្តតាមដានយ៉ាងដិតដល់បំផុត។ នេះបើយោងតាមវិទ្យាស្ថានភូគព្ភសាស្ត្ររៀតណាម។
យ៉ាងណាមិញ មួយរយៈចុងក្រោយនេះ ពិភពលោកហាក់កំពុងរងភាពបម្រែបម្រួលអាកាសធាតុគួរឲ្យកត់សម្គាល់ ដោយតំបន់ខ្លះមានកម្តៅហក់ឡើងខ្លាំង ខ្លះទៀតជួយគ្រោះទឹកជំនន់ និងគ្រោះរញ្ជួយដីជាដើម ខណៈតំបន់មួយចំនួនមិនធ្លាប់កើតមានបាតុភូតទាំងនោះទាល់តែសោះ៕
អត្ថបទដោយ៖ កាន់ ដារ៉ា
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T03:09:35.407Z",
"category": "ភាពជាអ្នកដឹកនាំ",
"views": 9558,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
រួសរាន់ទៅបង់! នៅតែប៉ុន្មានថ្ងៃទៀតប៉ុណ្ណោះ ការលើកលែងទណ្ឌកម្មរដ្ឋបាលអចនទ្រព្យនឹងត្រូវផុតកំណត់ហើយ
|
https://business-cambodia.com/articles/hurry-up-
|
នៅសល់តែប្រមាណជាមួយខែទៀតប៉ុណ្ណោះ ការលើកលែងទណ្ឌកម្មរដ្ឋបាល (ពន្ធបន្ថែម និង ការប្រាក់) សម្រាប់ពន្ធលើអចលនទ្រព្យនឹងត្រូវផុតកំណត់។ ដូចនេះ ម្ចាស់អចលនទ្រព្យដែលខកខានមិនបានប្រកាសនិងបង់ប្រាក់ពន្ធនាឆ្នាំ កន្លងមក(មុនឆ្នាំ២០២៤) សូមរួចរាន់ប្រកាសនិងបង់ប្រាក់ពន្ធសម្រាប់ឆ្នាំដែលខកខាននេះឱ្យបានទាន់ពេលវេលា ដើម្បីទទួលបានការលើកលែងទណ្ឌកម្មរដ្ឋបាល (ពន្ធបន្ថែម និងការប្រាក់)។
ចំពោះអចលនទ្រព្យដែលមិនធ្លាប់ចុះបញ្ជី សូមម្ចាស់អចលនទ្រព្យ រួសរាន់មកចុះបញ្ជីអចលនទ្រព្យ របស់ខ្លួននៅអគ្គនាយកដ្ឋានពន្ធដារ ឬ សាខាពន្ធដារខេត្ត-ខណ្ឌដែលអចលនទ្រព្យស្ថិតនៅ ដោយត្រូវបំពេញទម្រង់ចុះបញ្ជីដែលរដ្ឋបាលសារពើពន្ធបានកំណត់ (FORM PT 01) និង ភ្ជាប់មកជាមួយនូវឯកសារថតចម្លង ដូចជា៖
អត្តសញ្ញាណប័ណ្ណសញ្ញាតិខ្មែរ ឬសំបុត្របញ្ជាក់កំណើត ឬលិខិតឆ្លងដែនសម្រាប់ជនបរទេស
សៀវភៅគ្រួសារ ឬសៀវភៅស្នាក់នៅ ឬលិខិតបញ្ជាក់ទីលំនៅ (ប្រសិនបើមាន)
បណ្ណសម្គាល់កម្មសិទ្ធិឬបណ្ណសម្គាល់សិទ្ធិកាន់កាប់អចលនវត្ថុ ឬវិញ្ញាបនបត្រសម្គាល់ម្ចាស់អចលនវត្ថុ ដែលចេញដោយរដ្ឋបាលសុរិយោដី ឬឯកសារពាក់ព័ន្ធនឹងការកាន់កាប់អចលនទ្រព្យ ដែលបញ្ជាក់ដោយអាជ្ញាធរឃុំ/សង្កាត់ឡើងទៅ
រូបថត និងទីតាំងអចលនទ្រព្យ (និយាមកា៖ ដែលមានរយៈទទឹង និងរយៈបណ្តោយ)
វិក្កយបត្រអគ្គិសនី ឬវិក្កយបត្រទឹក (ប្រសិនបើមាន)
ឯកសារពាក់ព័ន្ធផ្សេងទៀតរួមមាន លិខិតអនុញ្ញាតសាងសង់ លិខិតបើកការដ្ឋានសាងសង់ លិខិតបិទការដ្ឋានសាងសង់ លិខិតបញ្ជាក់ ពីអាជ្ញាធរមានសមត្ថកិច្ច (ក្នុងករណីសំណង់ទើបសាងសង់ ឬមានការប្រែប្រួល)។
គួរបញ្ជាក់ផងដែរថា សម្រាប់ អចលនទ្រព្យដែលបានចុះបញ្ជីរួចហើយ ត្រូវទទួលបានលេខអត្តសញ្ញាណកម្មសម្គាល់អចលនទ្រព្យ សម្រាប់ប្រើប្រាស់លើឯកសារទាក់ទិន នឹងអចលនទ្រព្យនោះ៕
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T02:56:18.325Z",
"category": "ព័ត៌មានថ្មីៗ",
"views": 1727,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
មិនមែនចិនឬជប៉ុន! ប្រទេស៤នេះ មានប្រជាជនធ្វើការ លើសម៉ោងច្រើនបំផុត លើពិភពលោក
|
https://business-cambodia.com/articles/long-hours-working-countries-in-the-world
|
ពេលនិយាយដល់ប្រទេសដែលមានប្រជាជនធ្វើការច្រើនម៉ោងគេមិនដែលភ្លេចអំពីប្រទេសជប៉ុន ដែលមានប្រជាជនឈ្លក់វង្វេងនឹងការងារខ្លាំង ធ្វើការងារច្រើនម៉ោង រហូតដល់មិនចង់រៀបការមានដៃគូស្នេហាឬសាងគ្រួសារឡើយ។
យ៉ាងណាមិញបើតាមការស្ទង់មតិពី World Population Review បានឱ្យដឹងថាមានប្រទេសចំនួន៤ដែលប្រជាជនតែងធ្វើការងារ លើសម៉ោងច្រើនជាងគេបំផុត លើពិភពលោក រហូតដល់៤៨ម៉ោងក្នុង១សប្តាហ៍ ខណៈការងារជាធម្មតានៅសហរដ្ឋអាមេរិកប្រជាជនធ្វើការត្រឹមតែ ៣៤.៤ក្នុង១សប្តាហ៍ប៉ុណ្ណោះ។
ចំណាត់ថ្នាក់ទី៤.កូរ៉េខាងត្បូង-South Korea
ប្រជាជនកូរ៉េខាងត្បូងបានធ្វើការជាមធ្យមចំនួន ១៩១៥ ម៉ោងក្នុងមួយឆ្នាំ តាមការស្ទង់មតិពីឆ្នាំ២០២១។ ជាការពិតចំនួនម៉ោងធ្វើការនេះបានថយចុះតាំងពីឆ្នាំ២០១៥ ពីចំនួន២០៨៣ ម៉ោងមក នេះក៏ដោយសារតែរដ្ឋាភិបាលបានអនុម័តច្បាប់ដែលតម្រូវឱ្យប្រជាជនឈប់សម្រាកឱ្យបានច្រើន ដើម្បីកាត់បន្ថយការធ្លាក់ចុះនៃអត្រាកំណើតក្នុងប្រទេស និងផ្តល់ឱកាសឱ្យប្រជាជនមានពេលវេលាច្រើនដើម្បីចាប់ផ្តើមគ្រួសារ និងលើកកម្ពស់ជីវភាពរស់នៅ។
ចំណាត់ថ្នាក់ទី៣. ប្រទេសឈីលី-Chile
ជាមធ្យមប្រជាជនឈីលីបានធ្វើការក្នុង១ឆ្នាំ ១៩១៦ម៉ោង តាមការស្ទង់មតិពីឆ្នាំ ២០២១ ពោលគឺប្រហែល១៥៥ម៉ោងច្រើនជាងប្រជាជនអាមេរិក។ ទោះបីជាច្បាប់ការងារគឺម៉ោងធ្វើការមានរយៈពេលត្រឹម៤៥ម៉ោងក្នុងមួយសប្តាហ៍ក៏ដោយ តែ១៦%នៃបុគ្គលិកបានធ្វើការលើសពី៥០ម៉ោងក្នុងមួយសប្តាហ៍។ ឈីលីជាប្រទេសដែលទទួលរងវិសមភាពសង្គមខ្ពស់ ដោយអ្នកមានបំផុតត្រឹម២០% នៃប្រជាជនគឺរកបានប្រហែល៣១០០០ដុល្លារប៉ុណ្ណោះក្នុងមួយឆ្នាំ។
២. កូស្តារីកា-Costa Rica
កូស្តារីកាគឺជាប្រទេសដែលមានប្រជាជនធ្វើការ ២០៧៣ ម៉ោងតាមការស្ទង់មតិពីឆ្នាំ២០២១ ។ ដោយសារតែអត្រាភាពក្រីក្រខ្ពស់ និងអត្រាអ្នកអត់ការងារធ្វើខ្ពស់ ប្រជាជនកូស្តារីកាតែងតែធ្វើការច្រើនម៉ោងដើម្បីផ្គត់ផ្គង់ខ្លួនឯង និងគ្រួសារ។ ទោះជាយ៉ាងណាក៏ដោយ ចំនួនម៉ោងធ្វើការបានថយចុះធៀបនឹងឆ្នាំ ២០១៦នៅពេលដែលប្រជាជនបានធ្វើការច្រើនរហូតដល់ ២,២០៤.៧ ម៉ោងក្នុងមួយឆ្នាំ ដែលវាជាចំនួនមួយដ៏ខ្ពស់បំផុត ក្នុងប៉ុន្មានឆ្នាំថ្មីៗនេះ។
១. ម៉ិកស៊ិក-Mexico
ប្រជាជនម៉ិកស៊ិកធ្វើការខ្លាំងជាងគេដោយជាមធ្យម ប្រទេសនេះមានប្រជាជនធ្វើការប្រមាណ ២១៤៨ម៉ោងក្នុងមួយឆ្នាំនៅកន្លែងធ្វើការ។ ទោះបីជាម៉ិកស៊ិកមានច្បាប់ការងារដែលកំណត់ម៉ោងធ្វើការត្រឹម៤៨ម៉ោងក្នុងមួយសប្តាហ៍ក៏ដោយ ក៏វាកម្រត្រូវបានអនុវត្តដោយសារតែភាពអត់ការងារធ្វើខ្ពស់ និងប្រាក់ខែទាប។ យ៉ាងណាមិញប្រទេសម៉ិកស៊ិក គឺជាប្រទេសមួយក្នុងចំណោមប្រទេសចំនួន២ ដែលគេចាត់ទុកថាជាប្រទេសដែលមានប្រាក់ចំណូលមធ្យម តាមការស្ទង់មតិរបស់អង្គការ OEDC ។
ជាការពិតណាស់នៅជុំវិញពិភពលោក មនុស្សជាច្រើនធ្វើការច្រើនម៉ោងតាមឥរិយាបថវប្បធម៌ កត្តាសេដ្ឋកិច្ចសង្គម ច្បាប់ និងតាមគោលការណ៍នៅកន្លែងធ្វើការរបស់ប្រទេសគេ ដោយក្នុងនោះមនុស្សមួយចំនួនត្រូវធ្វើការច្រើនម៉ោង ដើម្បីផ្គត់ផ្គង់តម្រូវការផ្ទាល់ខ្លួនឬគ្រួសាររបស់ពួកគេ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T02:19:07.120Z",
"category": "ភាពជាអ្នកដឹកនាំ",
"views": 1644,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ខែសីហាបើកការដ្ឋាន! តស់មកដឹងប្រវែងផ្លូវទឹកដែលត្រូវស្ដារ និងជីកថ្មី ក្នុងគម្រោងព្រែកជីកហ្វូណនតេជោ
|
https://business-cambodia.com/articles/funan-techo-project
|
ព្រែកជីកហ្វូណនតេជោ គឺជាគម្រោងផ្លូវទឹកប្រវត្ដិសាស្ដ្ររបស់កម្ពុជា ដែលតភ្ជាប់ផ្លូវទឹកសាប ទៅកាន់ផ្លូវទឹកសមុទ្រព្យ ខណៈគម្រោងនេះត្រូវបានរាជរដ្ឋាភិបាលអនុម័តឲ្យអនុវត្ដកាលពីពាក់កណ្ដាលឆ្នាំ២០២៣ កន្លងទៅ។ ហើយបច្ចុប្បន្នរាជរដ្ឋាភិបាលបានកំពុងសម្របសម្រួលនីតិវិធីជាមួយក្រុមហ៊ុនសាងសង់ ដើម្បីឈានទៅដល់ការបើកការដ្ឋានក្នុងពេលឆាប់ៗផងដែរ។
តាមការសិក្សាគម្រោងព្រែកជីកហ្វូណនតេជោនេះ មានប្រវែង ១៨០ គីឡូម៉ែត្រ ចាប់ផ្ដើមពីចំណុចព្រែកតាកែវនៃទន្លេមេគង្គ ឆ្លងកាត់តាម ព្រែកតាឯកនៃទន្លេបាសាក់ រួចចូលតាមព្រែកតាហ៊ីងនៃទន្លេបាសាក់ស្រុកកោះធំ និង បន្តរហូត ដល់ សមុទ្រ ខេត្តកែប ដោយឆ្លងកាត់ខេត្តចំនួន៤ រួមមាន៖ ខេត្តកណ្តាល ខេត្តតាកែវ ខេត្តកំពត និង ខេត្ត កែប។
តាមក្រសួងសាធារណការ និងដឹកជញ្ជូន បានឲ្យដឹងថា គម្រោងនេះនឹងត្រូវប្រើប្រាស់ថវិកាប្រមាណ ១,៧ ពាន់លានដុល្លាសហរដ្ឋអាមេរិក សម្រាប់សាងសង់និងស្តារផ្លូវទឹកដែលមានស្រាប់ប្រមាណ ១៣៥ គីឡូម៉ែត្រ និងជីកថ្មីប្រមាណ ៤៥ គីឡូម៉ែត្រតែប៉ុណ្ណោះ ខណៈគម្រោងនេះត្រូវប្រើប្រាស់ពេលវេលាសាងសង់ប្រមាណ ៤ឆ្នាំ។
ក្នុងនោះដែរ តាមការបញ្ជាក់ពីសម្ដេចធិបតី ហ៊ុន ម៉ាណែត នាយករដ្ឋមន្ដ្រី នៃព្រះរាជាណាចក្រកម្ពុជា បានឲ្យដឹង គម្រោងព្រែកជីកហ្វូណនតេជោ នឹងចាប់ផ្ដើមបើកការដ្ឋានសាងសង់នៅក្នុងខែសីហា ឆ្នាំ២០២៤ ខាងមុខនេះផងដែរ។
សូមជម្រាបថា ផ្លូវទឹកនេះមានទទឹងមុខកាត់ផ្នែកខាងលើប្រវែង ១០០ម៉ែត្រ និងមុខកាត់ផ្នែកខាងក្រោមប្រមាណ ៨០ម៉ែត្រ និងជម្រៅទឹកប្រមាណ ៥,៤ ម៉ែត្រ (ជម្រៅនាវាចរណ៍ ៤,៧ម៉ែត្រ និងគម្លាតសុវត្ថិភាព ០,៧ម៉ែត្រ) និងមានគន្លងនាវាចរណ៍ចំនួន ២គន្លង អាចចេញ-ចូល និងចៀសគ្នាបានដោយ សុវត្ថិភាព៕
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-31T02:02:50.900Z",
"category": "អចលនទ្រព្យ",
"views": 4261,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ប្រមុខរាជរដ្ឋាភិបាល បញ្ជាក់ពីគម្រោងសាងសង់ផ្លូវថ្មី១ខ្សែ តភ្ជាប់ខេត្ដសក្ដានុពល ២ នេះ
|
https://business-cambodia.com/articles/new-road-koh-kong-kampong-speu
|
ជាដំណឹងដ៏រីករាយមួយសម្រាប់អ្នកខេត្ដកំពង់ស្ពឺ និងខេត្ដកោះកុង ខណៈសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា បានលើកឡើងថា នៅពេលខាងមុខរាជរដ្ឋាភិបាល នឹងធ្វើការសាងសង់ផ្លូវថ្មីមួយខ្សែដោយតភ្ជាប់ខេត្ដពីរនេះ។ ហើយការសាងសង់ផ្លូវថ្មីមួយខ្សែនេះ នឹងជួយជំរុញឲ្យខេត្ដកំពង់ស្ពឺកាន់តែមានសក្ដានុពលកាន់តែខ្លាំងបន្ថែមទៀតផងដែរ។
ថ្លែងក្នុងពិធីសម្ពោធដាក់ឱ្យប្រើប្រាស់សមិទ្ធផលមួយចំនួននៅមជ្ឈមណ្ឌលវប្បធម៌ព្រះពុទ្ធសាសនាកម្ពុជា ស្ថិតនៅឧទ្យានជាតិព្រះសុរាម្រិត-កុសមៈ «គិរីរម្យ» នៅព្រឹកថ្ងៃទី៣០ ខែឧសភា ឆ្នាំ២០២៤ សម្ដេចធិបតីបានមានប្រសាសន៍យ៉ាងដូច្នេះថា «តិចទៀតសាងសង់ផ្លូវតភ្ជាប់ទៅផែកោះកុងមួយទៀត តិចទៀតកំពង់ស្ពឺកាន់តែខ្លាំងហើយ ខ្លាំងខាងសក្ដានុពល»។
ទន្ទឹមគ្នានេះដែរ សម្ដេចនាយករដ្ឋមន្ដ្រី ក៏បានអំពាវនាវឲ្យយុវជននៅក្នុងខេត្ដដែលជាធនធានដ៏សំខាន់ត្រូវខិតខំអភិវឌ្ឍន៍សមត្ថភាពឲ្យបានខ្លាំង ដើម្បីចាប់ឱកាស ព្រោះបើសមត្ថភាពមិនខ្លាំងទេគឺមិនអាចចាប់ឱកាសនេះបានឡើយ។ ហើយក្នុងនោះសម្ដេចក៏សង្ឃឹមថាទៅពេលខាងមុខ ខេត្ដកំពង់ស្ពឺនឹងមានការអភិវឌ្ឍខ្លាំងដូចទៅនឹងរាជធានីភ្នំពេញផងដែរ៕
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-30T10:25:29.827Z",
"category": "អចលនទ្រព្យ",
"views": 1132,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
តបតាមតម្រូវការអតិថិជន! ក្រុមហ៊ុន តូយ៉ូតា (ខេមបូឌា) សាខាខេត្តបាត់ដំបង ផ្លាស់ប្ដូរទីតាំងនឹងពង្រីកខ្លួនធំជាងមុន
|
https://business-cambodia.com/articles/toyota-battambang
|
ក្រោមអធិបតិភាពរបស់ឯកឧត្តម ផេង សិទ្ធិ អភិបាលរងខេត្តតំណាងដ៏ខ្ពង់ខ្ពស់ ឯកឧត្តម សុខ លូ អភិបាលនៃគណៈអភិបាលខេត្តបាត់ដំបង លោកឧកញ៉ា គង់ នួន ប្រធានក្រុមហ៊ុន តូយ៉ូតា (ខេមបូឌា) ថ្នាក់ដឹងក្រុមហ៊ុនតូយ៉ូតា (ខេមបូឌា) និងភ្ញៀវកិត្តិយសជាច្រើនបានចូលរួមកម្មវិធីសម្ពោធន៍ជាផ្លូវការក្រុមហ៊ុន តូយ៉ូតា (ខេមបូឌា) សាខាខេត្តបាត់ដំបង បានបង្ហាញជាសក្ខីភាពនៃ ការសម្ពោធជាផ្លូវការទីស្នាក់ការ សាខាខេត្តបាត់ដំបង។ ព្រឹត្តិការណ៍ជាប្រវត្តិសាស្ត្រថ្មីរបស់ តូយ៉ូតា (ខេមបូឌា)នេះ បានប្រព្រឹត្តទៅនៅថ្ងៃទី ២៩ ខែឧសភា ឆ្នាំ ២០២៤ ដោយមានការចូលរួម ។
នាឱកាសដ៏វិសេសនេះដែរ លោកឧកញ៉ា គង់ នួន ប្រធានក្រុមហ៊ុន តូយ៉ូតា (ខេមបូឌា) បានមានប្រសាសន៍អោយដឹងថា“ ក្រុមហ៊ុន តូយ៉ូតា (ខេមបូឌា) បានចាប់ផ្តើមពង្រីកទីផ្សារ តាមរយៈការសាងសង់សាខាលក់រថយន្តថ្មីជាផ្លូវការនៅក្នុងខេត្តបាត់ដំបងចាប់តាំងពីឆ្នាំ ២០១១ ដោយសារការសង្កេតឃើញពីការគាំទ្ររបស់អតិថិជន រួមជាមួយ សក្តានុពលសេដ្ឋកិច្ចនៃខេត្តបាត់ដំបង។ ក្នុងរយៈពេលជាង ១០ឆ្នាំ កន្លងមកនេះ ក្រុមហ៊ុន តូយ៉ូតា នៅតែបន្តអាជីវកម្មរបស់ខ្លួនយ៉ាងរឹងមាំ នៅក្នុងភូមិសាស្ត្រ ខេត្តបាត់ដំបង ជាមួយនឹងកំណើននៃការលក់រថយន្ត និងការគាំទ្រយ៉ាងខ្លាំងក្លាពីសំណាក់អតិថិជន។ លើសពីនេះទៅទៀតក្រុមហ៊ុន តូយ៉ូតា ក៏បានរួមចំណែកក្នុងការបង្កើតការងារសម្រាប់ប្រជាពលរដ្ឋក្នុងតំបន់ ដែលជាផ្នែកមួយនៃការបណ្តុះបណ្តាល ធនធានមនុស្ស ក្នុងវិស័យយានយន្តនៅក្នុងប្រទេសកម្ពុជា។
គួរបញ្ជាក់ផងដែរថា ទីតាំងថ្មីរបស់ក្រុមហ៊ុន តូយ៉ូតា (ខេមបូឌា) សាខាខេត្តបាត់ដំបង ត្រូវបានសាងសង់ឡើងដោយបំពាក់ជាមួយនឹងគ្រឿងបរិក្ខារថ្មីៗ កន្លែងតាំងបង្ហាញរថយន្តដ៏ធំទូលាយ ដែលនឹងផ្តល់នូវបទពិសោធន៍ថ្មី រួមជាមួយអារម្មណ៏ស្រស់ស្រាយ និងផាសុកភាពជូនដល់អតិថិជន។
លើសពីនេះទៅទៀត បុគ្គលិកគ្រប់រូបក៏បានត្រៀមខ្លួនរួចរាល់ ក្នុងការប្រឹក្សារយោបល់អំពីរថយន្តថ្មី និងសេវាកម្មផ្សេងៗ របស់ក្រុមហ៊ុន តូយ៉ូតា (ខេមបូឌា) ជូនដល់អតិថិជនដែលនៅក្នុងខេត្តបាត់ដំបងផ្ទាល់ ក៏ដូចជាអតិជនដែលមកពីបណ្តាខេត្តមានព្រំប្រទល់ក្បែរខេត្តបាត់ដំបងផងដែរ។
ជាទីបញ្ចប់ តាងនាមឲ្យក្រុមហ៊ុន តូយ៉ូតា (ខេមបូឌា) ខ្ញុំបាទសូមថ្លែងអំណរគុណយ៉ាងជ្រាលជ្រៅ ចំពោះអតិថិជនតូយ៉ូតា ទាំងអស់ ដែលតែងតែគាំទ្រ និងជឿទុកចិត្ត ទៅលើគុណភាព ក៏ដូចជាសេវាកម្ម របស់ក្រុមហ៊ុន តូយ៉ូតា (ខេមបូឌា) ដែលរួមមានដូចជា៖
សេវាកម្មលក់រថយន្តថ្មី
សេវាកម្មជួសជុល និងប្តូរគ្រឿងបន្លាស់រថយន្ត Toyota និង Lexus
សេវាកម្មបង់រំលោះពីក្រុមហ៊ុន តូយ៉ូតា ហ្វាយនែន
សេវាកម្មដោះដូររថយន្តចាស់យករថយន្តថ្មី
និង សេវាកម្មជួលរថយន្ត (Rent Plus)
គួរបញ្ចាក់ដែរថា អគារតាំងបង្ហាញរថយន្តក្រុមហ៊ុន តូយ៉ូតា (ខេមបូឌា) សាខាខេត្តបាត់ដំបង ដែលមានទីតាំងស្ថិតនៅតាមបណ្តោយផ្លូវជាតិលេខ ៥ សង្កាត់រតនៈ ក្រុងបាត់ដំបង ខេត្តបាត់ដំបង
សំរាប់ពត៌មានលម្អិត សូមទំនាក់ទំនង 017 333 441 / 017 333 241 .
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-30T10:03:31.887Z",
"category": "PR",
"views": 202,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy",
"short_sentences"
]
}
|
ប្រា.ក់ខែ១៥០$ទៅ២៥០$ ចាយមិនគ្រប់ ធ្វើរឿង៥នេះជាបន្ទាន់ បើមិនចង់រស់នៅវេទនាតទៅទៀត
|
https://business-cambodia.com/articles/what-to-do-when-you-have-low-income
|
បច្ចុប្បន្នការចំណាយក្នុងការរស់នៅកាន់តែកើនឡើងដោយសារតែទំនិញនិងសេវាកម្មទូទៅនៅលើទីផ្សារកាន់តែឡើងថ្លៃប៉ុន្ដែប្រាក់ចំណូលរបស់មនុស្សមិនឡើងទៅតាមការចំណាយក្នុងការរស់នៅដែលធ្វើឲ្យមនុស្សមួយចំនួនរស់នៅខ្វះខាតលុយចាយ។
ទាក់ទងនឹងចំណូលតិចនេះដែរ សម្រាប់បងប្អូនដែលមានចំណូលឬប្រាក់ខែពី១៥០ដុល្លារទៅ២៥០ដុល្លារ ខាងក្រោមនេះគឺជារឿងមួយចំនួនដែលអ្នកអាចចាប់ផ្ដើមគិតគូធ្វើបើមិនចង់រស់នៅទេវនាព្រោះតែចំណូលតិច។
១. កុំបង់រំលស់
បើចំណូលតិចសូមកុំគិតរឿងបង់រំលស់របស់របរជាពិសេសដូចជាសម្ភារនិយមជាដើម។ ត្រូវចាំថាបើរាល់ខែចំណូលតិចចាយមិនចង់គ្រប់ផងចុះទម្រាំអ្នកបង់រំសល់ប្រចាំខែទៀតច្បាស់ណាស់អ្នកកំពុងតែធ្វើបាបខ្លួនឲ្យស៊ីអត់ស៊ីឃ្លានជាមិនខាន។
២. ដាក់អាទិភាពចាយលើរឿងចាំបាច់បំផុត
ចំណូលតិចអ្នកត្រូវចេះដាក់អាទិភាពលើការណាយប្រចាំខែនិងប្រចាំថ្ងៃរបស់ខ្លួន បើមិនដូច្នេះទេអ្នកនឹងវេទនា។ ក្នុងជីវិតរស់នៅជាក់ស្ដែងចំណាយចាំបាច់បំផុតដើម្បីឲ្យមនុស្សអាចរស់បានគឺមានដូចជា អាហារហូបចុក ការស្នាក់នៅ ទឹកភ្លើងនិងសម្លៀកបំពាក់។ បើអ្នកចំណូលទាប ចូរចាត់ចែងចំណាយលើចំណាយចាំបាច់ជាអាទិភាពទើបអ្នកមិនខ្វះខាតលុយប្រចាំខែ។
៣. អភិវឌ្ឍនសមត្ថភាព
គេថាលុយដែលអ្នកមានគឺបញ្ជាក់ពីសមត្ថភាពរបស់អ្នក។ ផ្លូវដ៏មានឥទ្ធិពលក្នុងការបង្កើនចំណូលគឺអ្នកត្រូវអភិវឌ្ឍនសមត្ថភាពខ្លួនឯង។ ដូច្នេះបើចង់បានចំណូលច្រើនជាងមុនអ្នកត្រូវចាយពេលវេលានិងលុយកាក់អភវិឌ្ឍនសមត្ថភាពខ្លួនឯង។
ការអភិវឌ្ឍនសមត្ថភាពត្រង់នេះ អ្នកត្រូវដុសខាត់សមត្ថភាពចំណេះជំនាញដែលមានស្រាប់ឲ្យកាន់តែខ្លាំងដើម្បីមានឱកាសរកលុយបានកាន់ច្រើន។ មួយវិញទៀតអ្នកអាចគិតគូរៀនជំនាញថ្មីៗបន្ថែមដើម្បីរកចំណូលបន្ថែមទៀត។
ពេលខ្លះជំនាញមួយចំនួនក៏អ្នករៀននៅកន្លែងធ្វើការរបស់អ្នកបានដែរព្រោះនៅកន្លែងធ្វើការអ្នកមានមិត្តរួមការងារដែលជំនាញខុសៗដូច្នេះអ្នកអាចបង្កើតទំនាក់ទំនងល្អជាមួយក្រុមការងារហើយសុំឲ្យពួកគាត់ចែករំលែកបទពិសោធន៍ចំណេះជំនាញដើម្បីឲ្យអ្នកមានជំនាញថ្មីៗអាចមានឱកាសរកចំណូលក្រៅពីការងារពេញម៉ោង។
៤. ធ្វើការឲ្យបានលទ្ធផល
ពេលខ្លះចំណូលអ្នកនៅតិចក៏អាចដោយសារទម្លាប់ធ្វើការដដែលធ្វើការតាមទឹកលុយ។ ការធ្វើការតាមទឹកលុយមិនប្រឹងប្រែង មិនទទួលយកការងារថ្មីៗដែលមេដាក់ឲ្យនោះអ្នកចំណូលអ្នកមិនងាយកើនឡើយ។ ត្រូវចាំថាម្ចាស់ក្រុមហ៊ុនគេតែងតែមើលទៅលើលទ្ធផលការងារ។ ដូច្នេះអ្នកត្រូវប្រឹងប្រែងធ្វើការទទួលបានលទ្ធផលល្អ ចំណូលអ្នកនឹងកើនតាមរយៈការឡើងតំណែងថ្មីប្រាក់ខែច្រើនជាងមុន។ ចង់បានចំណូលកើននៅកន្លែងធ្វើការ អ្នកត្រូវធ្វើការកុំខ្លាចហត់ ពោលគឺបើអ្នកដាក់ការងារ១០អ្នកអាចធ្វើឲ្យបាន១២ នោះចំណូលអ្នកនឹងកើនឡើងតាមលទ្ធផលការងារ។
៥. សន្សំ
ការសន្សំគឺជាទម្លាប់វាមិនអាស្រ័យលើចំនួនលុយដែលអ្នកមាននោះទេដូច្នេះសូមបង្កើតទម្លាប់សន្សំទោះជាចំណូលអ្នកតិចឬច្រើនក្ដី។ បើអ្នកចំណូលនៅតិចមិនបង្កើតទម្លាប់សន្សំ ហើយចាំចំណូលច្រើនចាំសន្សំនោះអ្នកក៏មិនអាចសន្សំបានដែរព្រោះមនុស្សតែងតែបង្កើនការចំណាយតាមទឹកលុយ ដូច្នេះហើយទើបអ្នកខ្លះប្រាក់ខែតិចចាយមិនគ្រប់ ដល់ពេលប្រាក់ខែច្រើនក៏ចាយមិនគ្រាន់ដោយសារតែមិនគិតចាត់ចែងលុយនិងសន្សំលុយ៕
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-30T09:57:35.197Z",
"category": "ហិរញ្ញវត្ថុ",
"views": 1534,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ថ្ងៃទទួលពានរង្វា.ន់នៅសិង្ហបុរី ស៊ីន យូប៊ីន និយាយបែបនេះអំពីកម្ពុជា ប្រាប់អ្នកវិនិយោគបរទេស
|
https://business-cambodia.com/articles/shin-yubin-talk-about-cambodia
|
ក្នុងថ្ងៃឡើងទទួលពានរង្វាន់ Inspirational Women Hall of Fame ពីកម្មវិធី HOFS AWARDS 2024 (Hall of Fame in Singapore 2024) ដែលប្រារព្ធឡើងកាលពីថ្ងៃទី២៥ ខែឧសភា ឆ្នាំ២០២៤ នៅប្រទេសសិង្ហបុរី តារាសម្តែងស្រី ស៊ីន យូប៊ីន បានប្រាប់ភ្ញៀវក្នុងពិធីដែលសុទ្ធសឹងជាវិនិយោគិនល្បីៗមកពីបណ្តាប្រទេសផ្សេងៗថា កុំមើលរំលង ក្នុងការមកបណ្តាក់ទុន នៅប្រទេសកម្ពុជា។
ខណៈដៃកំពុងកាន់ពានរង្វាន់ កញ្ញា ស៊ីន យូប៊ីន ដែលជាតារាសម្តែងឆ្នើមលំដាប់ប្រទេសកម្ពុជា បានលើកឡើងយ៉ាងដូច្នេះថា៖ «ប្រសិនអ្នកចង់ពង្រីកមុខជំនួញសូមកុំមើលរំលងប្រទេសកម្ពុជាឲ្យសោះ។ ហេតុអ្វី? ពីព្រោះបើទោះកម្ពុជាជាប្រទេសតូចក្តី តែយើងមានសក្កានុពល និងមានបេះដូងធំ ហើយស្ថិតក្រោមការដឹកនាំដ៏ឈ្លាសវៃរបស់ប្រមុខរាជរដ្ឋាភិបាល។ ក្នុងនោះយើងបង្កើតបានសមិទ្ធផលដ៏ល្អក្នុងពេលដ៏ឆាប់រហ័ស»។
កញ្ញាបានបន្ថែមទៀតថា៖ «កម្ពុជាមិនដែលភ័យខ្លាចក្នុងការចូលរួមបោះជំហានឆ្ពោះទៅមុខឥតឈប់ឈរ មិនថាស្ថិតក្នុងស្ថានភាពណាមួយឡើយ ដូច្នេះទើបយើងបង្កើតឱ្យមានពាក្យស្លោកមួយថា “ខ្មែរធ្វើបាន” ជាចំណុចដែលធានាថា ការវិនិយោគនៅកម្ពុជា ពិតជាទទួលបានលទ្ធផល ឈ្នះ-ឈ្នះ ជាក់ជាមិនខាន»។
គួរជម្រាបផងដែរថា នេះមិនមែនលើកដំបូងទេ ដែលតារាសម្តែងឆ្នើម ស៊ីន យូប៊ីន ទទួលបានពានរង្វាន់ពីកម្មវិធី «HOFS AWARDS 2024» ព្រោះកញ្ញាធ្លាប់ទទួលបានពានរង្វាន់នេះម្តងហើយ កាលពីឆ្នាំ២០២៣ កន្លងទៅ។ ក្នុងឱកាសនោះ កញ្ញាបានប្រើប្រាស់សំឡេងរបស់ខ្លួន ផ្សព្វផ្សាយពីវិស័យទេសចរណ៍របស់កម្ពុជា ដោយបានលើកឡើងពីតំបន់ទេសចរណ៍ ភាពរួសរាយរាក់ទាក់របស់ប្រជាជនខ្មែរ និងបានជំរុញលើកទឹកចិត្តភ្ញៀវទេសចរ ឱ្យមកកម្សាន្តនៅកម្ពុជា យ៉ាងហោចណាស់ម្តងក្នុងជីវិត៕
អត្ថបទដោយ៖ កាន់ ដារ៉ា
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-30T09:00:24.767Z",
"category": "ភាពជាអ្នកដឹកនាំ",
"views": 627,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ពិពរណ៍សៀវភៅដ៏ធំ១ លើកប៉ាល់ខ្នាតយក្ស នឹងចតនៅកំពង់ផែភ្នំពេញ បើកឱ្យចូលរួមដោយសេរី
|
https://business-cambodia.com/articles/ship-book-fair-mv-doulos-hope-cambodia
|
ពិព័រណ៍សៀវភៅលើកប៉ាល់ MV Doulos Hope របស់ក្រុមហ៊ុន GBA Ships e.V. នឹងចូលចត នៅកំពង់ផែស្វយ័តភ្នំពេញ នាថ្ងៃទី០៣ ខែមិថុនា ដល់ថ្ងៃទី០២ ខែកក្កដា ឆ្នាំ២០២៤ ដោយក្នុងនោះសិស្ស-និស្សិត និងសាធារណជន អាចចូលទស្សនា ដោយសេរីនិងឥតគិតថ្លៃ។
ក្នុងនោះក្រសួងអប់រំ យុវជន និងកីឡា បានលើកទឹកចិត្តដល់សិស្ស និស្សិត និងសាធារណជន អញ្ជើញចូលទស្សនាពិព័រណ៍សៀវភៅលើកប៉ាល់ MV Doulos Hope នេះឱ្យបានកុះករ។
គួរជម្រាបផងដែរថា MV Doulos Hope គឺជាអតីតកប៉ាល់ទេសចរណ៍ដែលឥឡូវនេះកំពុងបម្រើការជាបណ្ណាល័យអណ្តែតទឹក របស់ប្រទេសអាល្លឺម៉ង់ ដោយកប៉ាល់ធ្លាប់ទទួលភ្ញៀវជិត៥០លាននាក់ និងធ្វើដំណើរសំចតតាំងពីឆ្នាំ១៩៧០ ជាមួយបទពិសោធន៍បណ្តាល័យលើ នៅតាមបណ្តាប្រទេសចំនួន១៥០ផ្សេងៗពីគ្នា៕
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-30T08:43:35.831Z",
"category": "ភាពជាអ្នកដឹកនាំ",
"views": 2363,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ដំណឹងល្អ! សម្ដេចធិបតី ហ៊ុន ម៉ាណែត បញ្ជាក់ពីពេលវេលាបើកការដ្ឋានសាងសង់គម្រោងព្រែកជីកហ្វូណនតេជោ
|
https://business-cambodia.com/articles/funan-techo-canal-construction-
|
សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា បានលើកឡើងថា គម្រោងព្រែកជីកហ្វូណនតេជោ ដែលគម្រោងប្រវត្តិសាស្ត្រលើកទី១ ក្នុងវិស័យដឹកជញ្ជូនផ្លូវទឹករបស់កម្ពុជា តភ្ជាប់ប្រព័ន្ធទន្លេមេគង្គ និងផ្លូវសមុទ្រ នឹងបើកការដ្ឋានសាងសង់នៅក្នុងខែសីហា ឆ្នាំ២០២៤ ខាងមុខនេះហើយ។ ការលើកឡើងរបស់សម្ដេចនេះត្រូវបានបញ្ជាក់នៅក្នុងពិធីសម្ពោធដាក់ឱ្យប្រើប្រាស់សមិទ្ធផលមួយចំនួននៅមជ្ឈមណ្ឌលវប្បធម៌ព្រះពុទ្ធសាសនាកម្ពុជា ស្ថិតនៅឧទ្យានជាតិព្រះសុរាម្រិត-កុសមៈ «គិរីរម្យ» នៅព្រឹកថ្ងៃទី៣០ ខែឧសភា ឆ្នាំ២០២៤។
ថ្លែងនៅក្នុងពិធីខាងលើសម្ដេចធិបតី បានមានប្រសាសន៍យ៉ាងដូច្នេះថា «...ការបើកមិនចាំយូរនាំឲ្យយប់យន់សុបិនច្រើន ស្រមៃច្រើនពេក ហើយចង់ឲ្យឈប់ស្រមៃទាល់តែធ្វើតែម្ដង។ អ៊ីចឹងយើងនឹងបើកការដ្ឋាននៅដើមខែ៨ (សីហា) ខាងមុខនេះដើម្បីធ្វើ»។ សម្តេចនាយករដ្ឋមន្ដ្រីក៏បានគូសបញ្ជាក់ថា ព្រែកជីកនេះ ទៅថ្ងៃអនាគត នឹងក្លាយទៅជាព្រែកជីកប្រវត្តិសាស្រ្តសម្រាប់ប្រជាជាតិខ្មែរយើង ដូចដែលដូនតាយើងបានកសាងអង្គរវត្តសម្រាប់យើងនោះដែរ។
សូមជម្រាបថា តាមការសិក្សាគម្រោងនេះមានប្រវែងសរុប ១៨០គីឡូម៉ែត្រ ចាប់ផ្តើមពីព្រែកតាកែវនៃទន្លេមេគង្គ ឆ្លងកាត់តាម ព្រែកតាឯកនៃទន្លេបាសាក់ រួចចូលតាមព្រែកតាហ៊ីងនៃទន្លេបាសាក់ស្រុកកោះធំ និង បន្តរហូត ដល់ សមុទ្រ ខេត្តកែប ដោយឆ្លងកាត់ខេត្តចំនួន៤ រួមមាន៖ ខេត្តកណ្តាល ខេត្តតាកែវ ខេត្តកំពត និង ខេត្ត កែប ដែលមាន ប្រជាជន សរុបប្រមាណ ១,៦លាននាក់ រស់នៅអមសងខាង ផ្លូវទឹក នេះ។ ខណៈគម្រោងនេះគ្រោងចំណាយទឹកប្រាក់ប្រមាណ ១.៧ ពាន់លានដុល្លារ ស្ថិតក្នុងការវិនិយោគ (សាងសង់-ធ្វើអាជីវកម្ម-ផ្ទេរ) ឬហៅកាត់ថា BOT។
អ្វីដែលពិសេស នៅពេលសាងសង់រួចព្រែកជីកហ្វូណននេះ នឹងផ្ដល់ផលប្រយោជន៍ជាច្រើនដូចជា៖
កាត់បន្ថយរយៈពេលចម្ងាយ និងតម្លៃនៃការដឹកជញ្ជូននាពេលបច្ចុប្បន្ន
ការបង្កើតតំបន់ពាណិជ្ជកម្ម និងមជ្ឈមណ្ឌលភស្ដុភារកម្ម
ការអភិវឌ្ឍផែរណបថ្មីៗជាច្រើនទៀត
ការពង្រីកតំបន់អភិវឌ្ឍន៍កសិកម្ម ធារាសាស្ដ្រ វារីវប្បកម្ម និងចិញ្ចឹមសត្វ
ការជួយគាំទ្រដល់ការអភិវឌ្ឍប៉ូលសេដ្ឋកិច្ចទី១ របស់កម្ពុជា
ការបង្កើតការបន្ថែមនៅកំពង់ផែស្វយ័តក្រុងព្រះសីហនុ កំពង់ផែស្វយ័តភ្នំពេញ និងកំពង់ផែផ្សេងៗទៀត
ការជំរុញការអភិវឌ្ឍក្រុង នគរូបីយកម្ម
ការជំរុញការរីកចម្រើនផ្នែកអចលនទ្រព្យ៕
|
{
"spider_name": "businesscambodia",
"scrape_at": "2025-06-14_19:40:04",
"date_created": "2024-05-30T07:28:03.950Z",
"category": "អចលនទ្រព្យ",
"views": 5748,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
១រយៈនេះល្បីខ្លាំង! តស់មកស្គាល់កំពូលរថយន្តទាំង៤ របស់ចិនប្រចាំឆ្នាំ ២០២៤
|
https://business-cambodia.com/articles/top-four-china-car
|
មួយរយៈពេលចុងក្រោយនេះ យើងសង្កេតឃើញថា យីហោរថយន្តចិនចាប់ផ្តើមមានសន្ទុះ និងមានការគាំទ្រខ្លាំងមែនទែន មិនថានៅក្នុងប្រទេសកម្ពុជាផ្ទាល់ ឬក្នុងពិភពលោកនោះទេ។ ទន្ទឹមនឹងនេះដែរ ថ្ងៃនេះ Business Cambodia នឹងមកបង្ហាញកំពូលរថយន្តទាំង៤ ដែលទទួលបានការគាំទ្រច្រើនរបស់ចិនប្រចាំឆ្នាំ២០២៤។
យោងតាមការចុះផ្សាយរបស់គេហទំព័ Experience Ferrari បានឱ្យដឹងថា ម៉ូដែលរថយន្តចិន ៤ម៉ូដែលនេះមានការគាំទ្រខ្លាំង នៅក្នុងប្រទេសចិន រួមមានដូចជា៖
១.SAIC MOTOR
ក្រុមហ៊ុន SAIC Motor ឈរឈ្មោះជាក្រុមហ៊ុនផលិតរថយន្តរដ្ឋដ៏ធំបំផុតរបស់ប្រទេសចិន ជាមួយនឹងតួលេខនៃការលក់ដ៏គួរអោយចាប់អារម្មណ៍ដែលគូសបញ្ជាក់ពីភាពលេចធ្លោរបស់ខ្លួននៅក្នុងទីផ្សារ។ យីហោនេះត្រូវបានបង្កើតឡើងក្នុងឆ្នាំ ១៩៥៥ នឹងត្រូវបានបណ្តាក់ទុនរួមគ្នាដ៏សំខាន់ជាមួយក្រុមហ៊ុនយក្សពិភពលោកដូចជា Volkswagen និង General Motors ដែលមានសារៈសំខាន់ចំពោះការរីកចម្រើន និងការរីកចម្រើនផ្នែកបច្ចេកវិទ្យា។
យីហោនេះជាម្ចាស់ក្រុមហ៊ុនបុត្រសម្ព័ន្ធល្បី ៗ ជាច្រើនរួមទាំង MG Motors ដែលត្រូវបានគេស្គាល់ថាជារថយន្តស្ព័រដែលមានតម្លៃសមរម្យ និង Wuling ដែលរួមចំណែកយ៉ាងសំខាន់ដល់បរិមាណលក់ក្នុងស្រុករបស់ខ្លួន។ ការប្តេជ្ញាចិត្តរបស់ SAIC ចំពោះការច្នៃប្រឌិតគឺបង្ហាញឱ្យឃើញនៅក្នុងជួរដ៏សម្បូរបែបរបស់ខ្លួន។
២. GEELY
Geely គឺជាឈ្មោះដ៏លេចធ្លោមួយនៅក្នុងវិស័យរថយន្តរបស់ចិន ដែលត្រូវបានគេស្គាល់ថាជាម្ចាស់ម៉ាកយីហោអន្តរជាតិដូចជា Volvo និង Lotus ។ បង្កើតឡើងក្នុងឆ្នាំ ១៩៨៦ ហើយ Geely បានពង្រីកឥទ្ធិពលរបស់ខ្លួនជាសកល ហើយឥឡូវនេះដំណើរការម៉ាកយីហោជាច្រើនរួមមាន Lynk & Co និងម៉ាករថយន្តអគ្គិសនីលំដាប់ខ្ពស់ Zeekr ។
វិធីសាស្រ្តរបស់ Geely រួមបញ្ចូលបច្ចេកវិទ្យាទំនើប និងការវិនិយោគដ៏សំខាន់នៅក្នុងរថយន្តអគ្គិសនី ដែលធ្វើឱ្យវាក្លាយជាតួអង្គសំខាន់មិនត្រឹមតែនៅក្នុងប្រទេសចិនប៉ុណ្ណោះទេ ប៉ុន្តែនៅលើឆាកពិភពលោកផងដែរ។
៣. GREAT WALL MOTORS
ក្រុមហ៊ុន Great Wall Motors មានភាពល្បីល្បាញសម្រាប់ការរួមបញ្ចូលគ្នានូវភាពជឿជាក់ដ៏រឹងមាំជាមួយនឹងការរចនាដ៏ទំនើប ដែលធ្វើឱ្យវាក្លាយជាជម្រើសដ៏ពេញនិយមក្នុងចំណោមអ្នកប្រើប្រាស់ដែលកំពុងស្វែងរកយានជំនិះជាក់ស្តែង ប៉ុន្តែទាន់សម័យ។ ការសង្កត់ធ្ងន់របស់ក្រុមហ៊ុនលើការរចនាបាននាំឱ្យមានពានរង្វាន់ជាច្រើន បង្កើនកេរ្តិ៍ឈ្មោះរបស់ខ្លួននៅលើឆាកអន្តរជាតិ។ ក្រុមហ៊ុន Great Wall Motors ផលិតរថយន្តជាច្រើនប្រភេទ រួមទាំង រថយន្ត SUV និងរថយន្តដឹកទំនិញ ដែលត្រូវបានរចនាឡើងដើម្បីបំពេញតម្រូវការរបស់អ្នកបើកបរទាំងទីក្រុង និងជនបទ។ វិធីសាស្រ្តរបស់ពួកគេក្នុងការផលិតរថយន្តផ្តោតលើសុវត្ថិភាព រចនាប័ទ្ម និងមុខងារ ដោយធានានូវការផ្តល់ជូនប្រកបដោយតុល្យភាពដែលទាក់ទាញទូទាំងពិភពលោក។
១. រថយន្ត CHANGAN
Changan Automobile គឺជាក្រុមហ៊ុនថាមពលមួយនៅក្នុងឧស្សាហកម្មរថយន្តរបស់ចិន ដែលត្រូវបានគេស្គាល់ថាមានឫសគល់យ៉ាងជ្រៅនៅក្នុងសិល្បៈហត្ថកម្ម និងវិស្វកម្មទំនើបរបស់ចិន។ យីហោនេះគឺជាក្រុមហ៊ុនឈានមុខគេក្នុងការអភិវឌ្ឍន៍យានយន្តដែលមិនប៉ះពាល់ដល់បរិស្ថាន រួមទាំងម៉ូដែលអគ្គិសនី និងរថយន្តកូនកាត់ ដែលស្របតាមនិន្នាការនៃនិរន្តរភាពពិភពលោក។ យានជំនិះរបស់ Changan ត្រូវបានអបអរសាទរចំពោះគុណភាព និងការច្នៃប្រឌិតរបស់ពួកគេ ដែលជារឿយៗឈានមុខគេក្នុងការបញ្ចូលបច្ចេកវិទ្យាថ្មីៗទៅក្នុងការរចនារបស់ពួកគេ។ ជាមួយនឹងការប្តេជ្ញាចិត្តយ៉ាងមុតមាំចំពោះទំនួលខុសត្រូវបរិស្ថាន Changan បន្តបង្កើតថ្មី និងជំរុញព្រំដែននៃអ្វីដែលអាចធ្វើទៅបានក្នុងវិស្វកម្មរថយន្ត។
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-30T05:27:54.290Z",
"category": "កំពូលអ្នកលក់",
"views": 1135,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
តើមានប្រទេសណាខ្លះ? នេះជាប្រទេសទាំង១០មានបំណុលច្រើនបំផុតបើធៀបនឹងទំហំសេដ្ឋកិច្ចសរុប
|
https://business-cambodia.com/articles/countries-with-the-most-debt-to-gdp
|
នៅលើពិភពលោកប្រទេសភាគច្រើនសុទ្ធតែមានបំណុលមិនថាប្រទេសនោះជាប្រទេសមានសេដ្ឋកិច្ចខ្លាំងជឿនលឿនឬជាប្រទេសមានសេដ្ឋកិច្ចទន់ខ្សោយនោះទេពោលគឺសុទ្ធតែមានបំណុលព្រោះតែប្រទេសនីមួយៗត្រូវការលុយសម្រាប់អភិវឌ្ឍនប្រទេសនិងសេវាសាធារណៈផ្សេងៗ។
ទាក់ទងនឹងបំណុលនេះដែរ ថ្ងៃនេះសូមបង្ហាញប្រទេសចំនួន១០ដែលមានបំណុលច្រើនបំផុតក្នុងលោកបើធៀបនឹងផលិតផលក្នុងស្រុកសរុប(GDP)នៅឆ្នាំ២០២៤ ដោយប្រទេសទាំងនោះមានដូចខាងក្រោមនេះ។
១. ប្រទេសជប៉ុន មានបំណុល២៦៤%នៃផលិតផលក្នុងស្រុកសរុប(GDP)
២. ប្រទេសវ៉េណេស៊ុយអេឡា មានបំណុល២៤១%នៃGDP
៣. ប្រទេសស៊ូដង់ មានបំណុល១៨៦%នៃGDP
៤. ប្រទេសក្រិក មានបំណុល១៧៣%នៃGDP
៥. ប្រទេសសិង្ហបុរី មានបំណុល១៦៨%នៃ GDP
៦. ប្រទេសអេរីទ្រា មានបំណុល១៦៤%នៃGDP
៧. ប្រទេសលីបង់ មានបំណុល១៥១%នៃGDP
៨. ប្រទេសអ៊ីតាលី មានបំណុល១៤២%នៃGDP
៩. សហរដ្ឋអាមេរិក មានបំណុល១២៩%នៃ GDP
១០. ប្រទេសCape Verde មានបំណុល១២៧%នៃ GDP
តាមរយៈប្រទេសទាំង១០ខាងលើដែលមានបំណុលច្រើនបំផុតបើធៀបនឹងផលិតផលក្នុងស្រុងសរុបយើងឃើញថាប្រទេសជប៉ុននិងអាមេរិកដែលជាប្រទេសមហាអំណាចសេដ្ឋកិច្ចខ្លាំងក៏ស្ថិតនៅក្នុងបញ្ជីនេះផងដែរ។
ចំពោះប្រទេសជប៉ុនបំណុលចាប់ផ្ដើមកើនឡើងខ្លាំងតាំងពីឆ្នាំ១៩៩២ដែលនៅពេលនោះរដ្ឋភិបាលបានចាយលុយជួយដល់ធនាគារនិងក្រុមហ៊ុនធានារ៉ាប់រងក្នុងស្រុកកុំឲ្យដួលរលំខណៈផ្សារហ៊ុនជប៉ុនNikkei បានធ្លាក់ចុះយ៉ាងគំហុក។ ចាប់តាំងពីពេលនេះមកបំណុលរបស់ជប៉ុនកាន់តែកើនឡើងមកដល់សព្វថ្ងៃនេះ។
ចំណែកសហរដ្ឋអាមេរិកជាប្រទេសមហាអំណាចលេខមួយក្នុងលោកប៉ុន្ដែប្រទេសនេះក៏មានបំណុលច្រើនផងដែរបើធៀបនឹងទំហំសេដ្ឋកិច្ចរបស់ខ្លួន។ អំឡុងឆ្នាំ២០២៣អាមេរិកជួបវិបត្តិមួយគឺចំណាយច្រើនជាងចំណូលដែលជាហេតុធ្វើឲ្យរដ្ឋាភិបាលត្រូវស្នើខ្ចីលុយគេថែមដើម្បីផ្គត់ផ្គង់ចំណាយសាធារណៈ។ កត្តាដែលធ្វើឲ្យអាមេរិកមានបំណុលច្រើនគឺដោយសារចំណាយច្រើនលើវិស័យយោធានិងការលើកលែងពន្ធនិងកញ្ចប់ជួយប្រជាជនអាមេរិកអំឡុងកូវីដ១៩៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-30T04:42:27.372Z",
"category": "ហិរញ្ញវត្ថុ",
"views": 850,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy",
"short_sentences"
]
}
|
កម្រមានណាស់!! ក្រសួងអប់រំ ប្រកាសផ្តល់អាហារូប.ករណ៍ដល់នារីៗនៅតាមខេត្តឱ្យសិក្សាជំនាញសំខាន់ៗទាំងនេះ
|
https://business-cambodia.com/articles/student-please
|
នេះជាឱកាសដ៏ល្អមួយសម្រាប់នារីៗដែលនៅតាមបណ្តាលខេត្តហើយបានប្រឡងជាប់បាក់ឌុប តែពុំមានលទ្ធភាពក្នុងការមកបន្តការសិក្សាមហាវិទ្យាល័យនៅទីក្រុងភ្នំពេញលែងជាបញ្ហាទៀតហើយ ព្រោះពេលនេះក្រសួងអបរំបានប្រកាសផ្តល់អាហារូបករណ៍ជាច្រើនកន្លែងដល់នារីៗឱ្យមកបន្តការសិក្សា។
យោងតាមការបង្ហោះលើផេកផ្លូវការរបស់ក្រសួងអបរំ បានឱ្យដឹងថា ចំពោះអាហារូបករណ៍ ២០២៤- ២០២៥ នេះគឺសម្រាប់សិស្សនារីដែលរស់នៅតាមបណ្តាលខេត្តដែលកំពុងសិក្សាថ្នាក់ទី១២ និងសិស្សដែលជាប់បាក់ឌុបប៉ុន្តែមិនទាន់ចូលរៀននៅសកលវិទ្យាល័យណាមួយដែលមានបំណងចង់បន្តថ្នាក់ឧត្តមសិក្សានៅសកលវិទ្យាល័យនាទីក្រុងភ្នំពេញ។
សម្រាប់សិស្សនារីដែលបានអាហារូបករណ៍គឺទទួលបានកន្លែងស្នាក់នៅ និងអាហារ ព្រមទាំងទទួលបាននៅការបណ្តុះបណ្តាលតាមរយៈកម្មវិធីសិក្សានៅក្នុងអន្តេវាសិកដ្ឋានរួមមាន៖ ភាសាអង់គ្លេស ភាសាបារាំង កុំព្យូទ័រ ការពិភាក្សាដេញដោល ជំនាញការងារពលរដ្ឋវិទ្យា ការត្រិះរិះពិចារណា សំណេរវិភាគ និងភាពជាដឹកនាំ។
លើសពីនេះទៅទៀត លក្ខខណ្ឌក្នុងការជ្រើសរើសមានដូចជា៖ ជាសិស្សពូកែក្នុងថ្នាក់ និងទទួលបាននិទ្ទេសល្អក្នុងការប្រឡងមធ្យមសិក្សាទុតិយភូមិ, ជាសិស្សដែលសកម្មក្នុងការចូលរួមនិងយល់ដឹងពីកិច្ចការសង្គម, មានចំណេះដឹងភាសាអង់គ្លេស, មានទស្សនវិស័យសម្រាប់អនាគតរបស់ខ្លួននិងប្រទេសជាតិ។
គួរជម្រាបថា បើសិនជាបងប្អូនទាំងអស់គ្នាចាប់អារម្មណ៍អាចស្កេន QR ខាងក្រោមដើម្បីដាក់ពាក្យ ឬទំនាក់ទំនងទៅកាន់លេខទូរស័ព្ទ 017 59 29 67 ការទទួលពាក្យគឺត្រឹមថ្ងៃទី១៥ ខែមិថុនា ឆ្នាំ២០២៤ ប៉ុណ្ណោះ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-30T04:28:15.289Z",
"category": "ព័ត៌មានថ្មីៗ",
"views": 185,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ក្តៅខ្លាំងណាស់! ប្រទេសឥណ្ឌា កើនឡើងកម្តៅរហូតដល់ជាង ៥០អង្សាសេ ខណៈតំបន់ខ្លះគ្មានទឹកប្រើប្រាស់
|
https://business-cambodia.com/articles/delhi-breaks-heat-record
|
ប្រទេសឥណ្ឌាបានបន្តបំបែកកំណត់ត្រាមានកម្តៅខ្ពស់បំផុត ខណៈអាជ្ញាធរបានកំណត់ការបែងចែកទឹកកាន់តែតឹងរឹងជាងមុន និងមានតំបន់ខ្លះគ្មានទឹកប្រើប្រាស់តែម្តង។ នេះបើយោងតាមទីភ្នាក់ងារសារព័ត៌មាន CNN ចុះនាថ្ងៃទី២៩ ខែឧសភា ឆ្នាំ២០២៤។
នាយកដ្ឋានឧតុនិយមឥណ្ឌា (IMD) បានចេញសេចក្តីប្រកាសថា រដ្ឋធានី Delhi របស់ខ្លួន បានកើនឡើងកម្តៅរហូតដល់ទៅ ១២១.៨ អង្សារហ្វារិនហៃ (ស្មើនឹង ៤៩.៩អង្សារសេ)។ រីឯរដ្ឋ Haryana ទែម៉ូម៉ែត្រវាស់កម្តៅហក់ឡើងដល់ ១២២.៥ អង្សារហ្វារិនហៃ (ស្មើនឹង ៥០.៣អង្សារសេ) ខណៈទីក្រុង Churu ក្នុងរដ្ឋ Rajasthan សីតុណ្ហភាពបានកើនឡើងដល់ ១២២.៩ អង្សារហ្វារិនហៃ (ស្មើនឹង ៥០.៥ អង្សារសេ) ឯណោះ។
ក្នុងនោះលោក Atishi Marlena Singh រដ្ឋមន្ត្រីជាន់ខ្ពស់របស់ឥណ្ឌា បាននិយាយនៅក្នុងសន្និសីទសារព័ត៌មានមួយថា តំបន់មួយចំនួននៃទីក្រុង Delhi កំពុងជួបការលំបាកក្នុងការប្រើប្រាស់ទឹក ខណៈដែលតំបន់ខ្លះទៀតគ្មានទឹកប្រើប្រាស់ទាល់តែសោះ។ ដូច្នេះតំបន់ដែលជាធម្មតាទទួលបានការផ្គត់ផ្គង់ទឹកពីដងក្នុងមួយថ្ងៃ ឥឡូវនេះនឹងត្រូវកាត់បន្ថយការចែកចាយទឹកមកមួយថ្ងៃម្តងវិញ ដើម្បីបង្វែរទឹកខ្លះទៅកាន់តំបន់ដែលគ្មានការផ្គត់ផ្គង់ទាល់តែសោះ។
យ៉ាងណាមិញ វាមិនមែនជារឿងចម្លែកទេចំពោះការកើនឡើងនូវកម្តៅ ក្នុងប្រទេសឥណ្ឌា ប៉ុន្តែការស្រាវជ្រាវវិទ្យាសាស្ត្រច្រើនឆ្នាំមកនេះ រកឃើញថា កត្តាប្រែប្រួលអាកាសធាតុបណ្តាលឱ្យរលកកម្តៅអូសបន្លាយពេល កើតឡើងញឹកញាប់ និងកាន់តែខ្លាំងក្លា គួរឲ្យបារម្ភ៕
អត្ថបទដោយ៖ កាន់ ដារ៉ា
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-30T04:28:13.457Z",
"category": "ភាពជាអ្នកដឹកនាំ",
"views": 285,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
រដ្ឋាភិបាលថៃសម្រេចពន្យារ ទិដ្ឋាការទេសចរណ៍ ដល់ប្រទេសជាង៣០ ឱ្យទេសចរស្នាក់នៅបានយូរ
|
https://business-cambodia.com/articles/thailand-free-visa-extends-to-more-countries
|
នៅថ្ងៃទី២៩ ខែឧសភា តាមការចុះផ្សាយរបស់ប្រភព China Daily បានឱ្យដឹងថា គណៈរដ្ឋមន្រ្តីថៃបានអនុម័តវិធានការ ពន្យារទិដ្ឋាការ (Visa) ជាច្រើនប្រភេទ ជាពិសេសលើទិដ្ឋាការទេសចរណ៍ ដល់ភ្ញៀវទេសចរមកពីប្រទេសចំនួន ៣៦បន្ថែមទៀត ជាពិសេសអ្នកទេសចរចិន ដែលមានគម្រោងស្នាក់នៅក្នុងព្រះរាជាណាចក្រថៃលើសពី ៣០ថ្ងៃ។
បន្ទាប់ពីកិច្ចប្រជុំកាលពីថ្ងៃអង្គារកន្លងទៅ នាយករដ្ឋមន្ត្រីថៃលោក សេដ្ឋា ថាវីស៊ីន បានបង្ហើបថា វិធានការពន្យាររយៈពេលនៃការស្នាក់នៅដោយគ្មានទិដ្ឋាការពី ៣០ថ្ងៃ ទៅ ៦០ថ្ងៃ នេះនឹងអនុវត្តជាធរមានពីខែមិថុនា ឆ្នាំ២០២៤ ឆាប់ៗខាងមុខនេះ។
ក្នុងនោះរដ្ឋាភិបាលបានបង្កើនចំនួនប្រទេស ដែលមានសិទ្ធិស្នាក់នៅប្រទេសថៃដោយគ្មានទិដ្ឋាការ ពីចំនួន៥៧ ទៅ ៩៣ប្រទេស ពោលគឺបានបង្កើនឡើងចំនួន៣៦ប្រទេស ដោយក្នុងនោះរួមមានប្រទេស ឡាវ អាល់បានី កម្ពុជា ចិន ឥណ្ឌា ហ្សាម៉ាអ៊ីក កាហ្សាក់ស្ថាន ម៉ិកស៊ិក ម៉ារ៉ុក ប៉ាណាម៉ា រូម៉ានី ស្រីលង្កា អ៊ូសបេគីស្ថាន និងប្រទេសផ្សេងៗទៀត។
ដោយឡែកចំពោះប្រទេសដែលមានសិទ្ធិទទួលបានទិដ្ឋាការ ពេលមកដល់ (Visa Arrivals)ក៏នឹងត្រូវបានបន្ថែមពី១៩ប្រទេសទៅ ៣១ប្រទេសផងដែរ។
ទន្ទឹមនឹងនេះវិធានការពន្យារទិដ្ឋាការនេះ រដ្ឋាភិបាលថៃក៏បានអនុញ្ញាតឱ្យនិស្សិតសាកលវិទ្យាល័យបរទេសដែលបានទៅសិក្សានៅប្រទេសរបស់ខ្លួន អាចស្នាក់នៅបន្តរយៈពេល១ឆ្នាំបន្ទាប់ពីបញ្ចប់ការសិក្សានិងអនុញ្ញាតឱ្យពួកគេធ្វើការក្នុងវិជ្ជាជីវៈការងារដោយមិនកំណត់ ថានោះជាការងារសម្រាប់តែជនជាតិថៃប៉ុណ្ណោះទេ។
បន្ថែមពីនោះរយៈពេលនៃទិដ្ឋាការស្នាក់នៅប្រទេសថៃនឹងត្រូវបានកើនឡើងបីដងដោយពន្យារពី ៦០ថ្ងៃទៅ១៨០ ថ្ងៃ សម្រាប់អ្នកដែល ធ្វើការឯករាជ្យ ធ្វើការតាមឌីជីថល កម្មករ-ពលករ និស្សិតចំណីអាហារថៃនិងសិស្ស Muay Thai ។
យ៉ាងណាមិញអ្នកនាំពាក្យរដ្ឋាភិបាលថៃលោក Chai Watcharong បានបង្ហាញថាការចំណាយប៉ាន់ស្មាននៃវិធានការពន្យារទិដ្ឋាការនេះគឺប្រហែល ១២.៣ ពាន់លានបាត ស្មើនឹង៣៤០ លានដុល្លារអាមេរិកក្នុងមួយឆ្នាំ។ លោកក៏បានបញ្ជាក់ទៀតថា ទោះបីជាយ៉ាងណាក៏ដោយ គេក៏រំពឹងថានឹងមានការកើនចំណូលឡើងច្រើនពីបង្កាន់ដៃទេសចរណ៍ ចាប់ពី ៨០០ពាន់លានបាតដល់មួយពាន់ពាន់លានបាត៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-30T04:24:15.516Z",
"category": "ភាពជាអ្នកដឹកនាំ",
"views": 614,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ក្រុមហ៊ុន ហ៊ិននីគែន នាំមកជូនកម្មវិធី Star Quality ដើម្បីស្វែងរកជើងខ្លាំងខាង Bartender នៅកម្ពុជា
|
https://business-cambodia.com/articles/heineken-brings-star-quality-to-find-strong-bartenders-in-cambodia
|
ជើងឯកចុងក្រោយ 1 រូបនឹងក្លាយជាអ្នកតំណាងឱ្យកម្ពុជាទៅប្រកួតលើឆាកអន្តរជាតិនៅទីក្រុង Amsterdam
ភ្នំពេញ ថ្ងៃទី ២៩ ខែឧសភា ឆ្នាំ ២០២៤ — Heineken® ស្រាបៀរម៉ាកល្បីលំដាប់ពិភពលោក កំពុងនាំមកជូនកម្មវិធីមួយដែលមានឈ្មោះថា Star Quality មកប្រទេសកម្ពុជាជាលើកដំបូងជាមួយគោលបំណងក្នុងការស្វែងរក និងលើកស្ទួយ Bartender នៅទូទាំងពិភពលោក។ កម្មវិធីនេះនឹងផ្តល់ជូនអ្នកដែលចូលរួមជាមួយនឹងវគ្គបណ្តុះបណ្តាលដើម្បីទទួលបានការទទួលស្គាល់ពីកម្មវិធី Star Quality ដោយចាប់ផ្តើមពីជំនាញចាក់ស្រាបៀររហូតទៅដល់ការលើកស្រាបៀរជូនអតិថិជនប្រកបដោយជំនាញដ៏ឥតខ្ចោះ។
កម្មវិធី Star Quality គឺលើសពីវគ្គបណ្តុះបណ្ដាលធម្មតា ពោលគឺកម្មវិធីនេះនឹងផ្តល់ឱកាសពិសេសដល់អ្នកមានទេពកោសល្យខាង Bartender ក្នុងស្រុកដោយមានវគ្គប្រកួតប្រជែងដើម្បីឈ្នះ និងទទួលបានឱកាសទៅបង្ហាញជំនាញរបស់ខ្លួននៅលើឆាកអន្តរជាតិ។ អ្នកជំនាញក្រឡុកស្រាចំនួន ១០ រូបនៅកម្ពុជានឹងត្រូវបានជ្រើសរើសក្នុងវគ្គពាក់កណ្តាលផ្តាច់ព្រ័ត្រនាខែកក្កដាខាងមុខនេះ ហើយនឹងត្រូវប្រកួតក្នុងវគ្គផ្តាច់ព្រ័ត្រនាខែសីហា។ ជើងឯកអ្នកក្រឡុកស្រា ១ រូបនឹងក្លាយជាអ្នកតំណាងឱ្យប្រទេសកម្ពុជាទៅប្រកួតក្នុងកម្មវិធីខ្នាតអន្តរជាតិ Star Quality នៅទីក្រុង Amsterdam ដែលជាទីកន្លែងកំណើតរបស់ស្រាបៀរ Heineken®។
កាលពីខែមុននេះ Bartender ៨០ រូប និងដៃគូសហការចំនួន ១៣ ហាងបានទទួលការបង្ហាត់បង្រៀនវគ្គដំបូងពីរបៀបនៃការចាក់ស្រាដោយលោក Wayne Wong ដែលជា Commercial Quality Lead ពីក្រុមហ៊ុនហ៊ិននីគែនប្រចាំនៅប្រទេសម៉ាឡេស៊ី។ វគ្គបណ្តុះបណ្ដាលនេះនឹងមានជាបន្តបន្ទាប់ទៅដល់ដៃគូសហការសរុបចំនួន ១០០ ហាងដើម្បីជួយបង្កើនសេវាកម្មរបស់ពួកគាត់ឱ្យកាន់តែល្អ។
លោក Sergio Avalos Aldana នាយកផ្នែកលក់បាននិយាយថា៖ «កម្មវិធី Star Quality មិនត្រឹមតែបង្កើនជំនាញប៉ុណ្ណោះទេ ប៉ុន្តែវាបើកឱកាសឱ្យ Bartender នៅប្រទេសកម្ពុជាទៅប្រឡូកក្នុងឆាកអន្តរជាតិដែលជួយលើកកម្ពស់វិស័យម្ហូបអាហារ-ភេសជ្ជៈ និងវិស័យបដិសណ្ឋារកិច្ចក្នុងស្រុក»។ លោកបានបន្តទៀតថា៖ '«ការចាក់ស្រាបៀរ Heineken® ឱ្យបានល្អឥតខ្ចោះគឺជាទម្រង់សិល្បៈមួយដែលទាមទារភាពជាក់លាក់ ហើយការរក្សាគុណភាពស្រាបៀរឱ្យល្អគ្រប់កែវក៏ជាសិល្បៈមួយទៀតដែរ។ ជាមួយកម្មវិធី Star Quality នេះ អតិថិជនរបស់យើងទាំងអស់ នឹងអាចរីករាយជាមួយនឹងគុណភាពដើមដូចៗគ្នារាល់ពេលកុម្ម៉ង់ស្រាបៀរ Heineken® »។
គុណភាព Star Quality ជាចំណុចស្នូលនៃការផលិតស្រាបៀរជាង ១៥០ ឆ្នាំរបស់យើង
ការលើកស្ទួយជំនាញ Bartender គឺជាវិធីមួយ ក្នុងចំណោមវិធីជាច្រើន ដែល Heineken® អាចពង្រឹងគោលដៅចម្បងរបស់ខ្លួនបាន ពោលគឺការផ្តល់នូវគុណភាពដ៏ឥតខ្ចោះនូវរាល់ការចាក់ស្រាបៀរ Heineken® ។ នេះជារូបមន្តដែលត្រូវបានអនុវត្តនៅជាង ១៩២ ប្រទេសអស់រយៈពេលជាង ១៥០ ឆ្នាំមកហើយ។
លោក Willem van Waesberghe ដែលជា Global Master Brewer នៅ Heineken® បាននិយាយថា៖ «ស្រាបៀរហ៊ិននីគែនមានរសជាតិឆ្ងាញ់ស្រស់ស្រាយ និងឆ្ងាញ់ដូចគ្នានៅគ្រប់កន្លែងទូទាំងពិភពលោក ហើយពេលខ្លះវាអាចធ្វើឱ្យអតិថិជនរបស់យើងមិនបានចាប់អារម្មណ៍នូវរសជាតិដដែលនោះដែរ ។ នេះបានមកពីការផលិតពោរពេញដោយគុណភាពរបស់យើង លាយឡំជាមួយវិទ្យាសាស្រ្តដែលរួមមានជំហានផលិតចំនួន ៥ មានដូចជា ការប្រើប្រាស់ដំបែប្រភេទ A របស់ Heineken® ការប្រើប្រាស់ស្រូវសាលីសុទ្ធ ការប្រើប្រាស់គ្រឿងផ្សំធម្មជាតិ ១០០% ការផ្អាប់ដំបែនិងអាល់កុលក្នុងធុងស្តុករាងផ្តេក រួមទាំងការខិតខំផលិតរបស់អ្នកផលិត Star Brewers របស់យើង។ ចំណុចទាំង ៥ នេះហើយដែលអាចផ្តល់ជូនអតិថិជនយើងនូវការជាប់ចិត្តតាំងពីមួយតំណក់ដំបូងដ៏ស្រស់ស្រាយ។
អំពីក្រុមហ៊ុន ហ៊ិននីគែន ខេមបូឌា
ក្នុងនាមជាក្រុមហ៊ុនស្រាបៀរឈានមុខគេមួយ ហ៊ិននីគែន ខេមបូឌា មានវត្តមានក្នុងប្រទេសកម្ពុជាចាប់តាំងពីឆ្នាំ១៩៩៤ មកម្ល៉េះ។ ជាមួយនឹងគោលបំណងក្នុងការធ្វើឱ្យពិភពលោកកាន់តែប្រសើរ ក្រុមហ៊ុនបានផ្ដល់នូវបទពិសោធដ៏អស្ចារ្យដល់អតិថិជន តាមរយៈផលិតផលស្រាបៀរដែលមានគុណភាពខ្ពស់លំដាប់ជាតិ និងអន្តរជាតិជាច្រើនដូចជា Heineken®, Tiger, ABC, Anchor និង Gold Crown។ តាមរយៈប្រវត្តិកេរ្តិ៍ឈ្មោះល្បីល្បាញក្នុងប្រទេស និងរោងចក្រដ៏ទំនើប នៅភ្នំពេញ ក្រុមហ៊ុន ហ៊ិននីគែន ខេបូឌា បានផ្ដល់ឱកាសការងារទៅដល់បុគ្គលិករហូតដល់ទៅជាង ៧០០នាក់ និងគាំទ្រការងារដោយប្រយោលចំនួនជាង ១២0,000ទៀត ទូទាំងខ្សែសង្វាក់ផលិតកម្មរបស់ខ្លួន។ ក្រោមការប្ដេជ្ញាចិត្តចំពោះការអភិវឌ្ឍប្រកបដោយចីរភាពនៅកម្ពុជា ក្រុមហ៊ុន ហ៊ិននីគែន ខេបូឌា មានគោលបំណងធ្វើឱ្យប្រទេសកម្ពុជាកាន់តែប្រសើរ ដែលផ្ដោតសំខាន់លើការថែរក្សាបរិស្ថាន និរន្តរភាពសង្គម និងការពិសា ដោយទំនួលខុសត្រូវ។ ហ៊ិននីគែន ខេបូឌា ជាផ្នែកមួយរបស់ HEINEKEN Company ដែលជាក្រុមហ៊ុនផលិតស្រាបៀរល្បីល្បាញលំដាប់ពិភពលោក។
*ប្រភព: 2022 internal sales, 2020 Steward Economic Impact Study – 19’ data, gov’t data
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-30T03:25:58.044Z",
"category": "PR",
"views": 858,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
អ្នកប្រើប.ស.ស គួរដឹង! សេវានិងការព្យាបាល ១៤នេះ មិនមានក្នុងរបបថែទាំសុខភាពរបស់ ប.ស.ស ទេ
|
https://business-cambodia.com/articles/dont-have-in-bor-sor-sor-
|
ដូចដែលបងប្អូនបានដឹងរួចមកហើយថាប័ណ្ណបេឡាសន្តិសុខសង្គម (ប.ស.ស) បានផ្តល់នូវអត្ថប្រយោជន៍ជា ច្រើនសម្រាប់ប្រជាពលរដ្ឋកម្ពុជាក្នុងការធានាបាននូវសង្គតិភាព សមធម៌និងសាមគ្គីធម៌សង្គម និងដើម្បីលើកកម្ពស់សុខុមាលភាពនិងជីវភាពរបស់ប្រជាពលរដ្ឋ ដោយធានានូវសន្តិសុខប្រាក់នៅពេលជួបហានិភ័យសង្គម រួមចំណែកកាត់បន្ថយភាពក្រីក្រ និងលើកកម្ពស់ស្ថិរភាពសង្គម។
មិនតែប៉ុណ្ណោះ ប័ណ្ណបេឡាសន្តិសុខសង្គមនេះក៏បានផ្តល់នូវអត្ថប្រយោជន៍ធំៗមួយចំនួនទៀតទៅដល់អ្នកប្រើប្រាស់ដូចជា ៖ ថែទាំសុខភាពសេវាព្យាបាលនិងថែទាំវេជ្ជសាស្ត្រ ហានិភ័យការងារដោយទទួលបានការគាំពារពេលជួប គ្រោះថ្នាក់ដោយចៃដន្យ និងភ្លាមៗនៅក្នុងពេលធ្វើការងារ និកម្មភាពការងារតាមរយៈការផ្តល់ជាជំនួយបណ្តោះអាសន្ន ពេលជួបនូវបាតុភូតសេដ្ឋកិច្ចនៅក្នុងសង្គមជាដើម។
ជាមួយគ្នានេះដែរក៏មានសេវានិងការព្យាបាលមួយចំនួនមិនត្រូវបានដាក់បញ្ចូលទៅក្នុងរបបថែទាំសុខភាពរបស់ប័ណ្ណ ប.ស.ស ដែលរួមមាន ៖
១.ការព្យាបាលទាំងឡាយដែលមិនគិតថ្លៃ ដែលមានចែងក្នុងគោលនយោបាយសុខាភិបាលសាធារណៈ
២.ការថែទាំធ្មេញ (ការសម្អាតធ្មេញ ការប៉ះធ្មេញ និងការដាក់ធ្មេញ)
៣.ការព្យាបាល និងការវះកាត់ប្តូរភេទ
៤.ការផ្សាំ ឬប្តូរសរីរាង្គផ្សេងៗ
៥.សេវាបង្កកំណើតដោយសិប្បនិម្មិត
៦.ការព្យាបាលដោយខ្លួនឯង
៧.ការព្យាបាល ឬវះកាត់កែសម្ផស្ស
៨.ឧបករណ៍ជំនួយភ្នែកសិប្បនិម្មិត និងការព្យាបាលដោយកាំរស្មីឡាស៊ែរ
៩.ការព្យាបាលញៀនសុរា និងផ្តាច់គ្រឿងញៀន
១០.ការព្យាបាលអសមត្ថភាពផ្តល់កំណើត
១១.ការវះកាត់ដោយដាក់គ្រាប់ភ្នែកសិប្បនិម្មិត
១២.ការវះកាត់បេះដូង និងសសៃឈាមបេះដូង
១៣.ការលាងឈាម
១៤. ការពិនិត្យសុខភាពទូទៅ ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-30T02:45:12.642Z",
"category": "ចាប់ផ្តើមអាជីវកម្ម",
"views": 14100,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
កុំឱ្យពិបាកសួរគេ! សម្រាប់អ្នកមានរថយន្តមិនទាន់ចុះបញ្ជីផ្លាកលេខ ពេលយកឡានទៅឆៀកត្រូវមានឯកសារទាំងនេះ
|
https://business-cambodia.com/articles/for-new-car
|
ការត្រួតពិនិត្យបច្ចេកទេសយានយន្ត (ឆៀក) ត្រូវធ្វើឡើងឱ្យបានទៀតទាត់ដើម្បីការពារសុវត្ថិភាពចំពោះអ្នកបើកបរនិងអ្នករួមដំណើរ ហើយសម្រាប់ឯកសារដែលត្រូវភ្ជាប់យកទៅជាមួយនៅពេលទៅឆៀករួមមាន៖
១. ចំពោះរថយន្តដែលមិនទាន់ចុះបញ្ជីសុំផ្លាកលេខ ត្រូវមានឯកសារ ៖
អត្តសញ្ញាណបណ្ណសញ្ជាតិខ្មែរ ឬលិខិតឆ្លងដែន ឬសៀវភៅគ្រួសារ ឬបណ្ណប៉ាតង់
បង្កាន់ដៃពន្ធនាំចូល (អាចថតចម្លង)
បង្កាន់ដៃបងប្រាក់
ពាក្យស្នើសុំត្រួតពិនិត្យលក្ខណៈបច្ចេកទេសយានជំនិះ (ឆៀក)
២. ចំពោះយានយន្តធ្លាប់ចុះបញ្ជីរួច ត្រូវមានឯកសារ ៖
បណ្ណសម្គាល់យានយន្ត (ថតចម្លង)
ពាក្យស្នើសុំត្រួតពិនិត្យលក្ខណៈបច្ចេកទេសយានយន្ត
វិញ្ញាបនបត្រត្រួតពិនិត្យលក្ខណៈបច្ចេកទេសយានជំនិះ (ឆៀក) / បង្កាន់ដៃបង់ប្រាក់
ហើយដើម្បីភាពងាយស្រួលបងប្អូនអាចចុះឈ្មោះឆៀកតាមអនឡាញ ៖ https://techinspection.mpwt.gov.kh ។ សម្រាប់ព័ត៌មានលម្អិតទាក់ទងលេខប្រឹក្សាយោបល់ក្នុងម៉ោងធ្វើការដោយឥតគិតថ្លៃ 1275៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-30T01:54:54.479Z",
"category": "ព័ត៌មានថ្មីៗ",
"views": 378,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ជាលើកដំបូង ក្រុមហ៊ុន ខូហ្វី ដាក់លក់កាហ្វេឆុងដោយទឹកធម្មតា សម្រាប់ប្រជាជនកម្ពុជា
|
https://business-cambodia.com/articles/kofi-shake-n-ice
|
ខូហ្វី គឺជាក្រុមហ៊ុនក្នុងស្រុកធំជាងគេដោយមានសាខាចំនួន ៤ ដែលអាចផ្គត់ផ្គង់ និងចែកចាយសម្ភារៈកាហ្វេ រហូតដល់ ២៥ ខេត្តក្រុងក្នុងប្រទេសកម្ពុជា ហើយនាពេលនេះក្រុមហ៊ុនក៏បានចេញលក់ផលិតផលកាហ្វេថ្មី មានឈ្មោះថា “ខូហ្វី ស្សេក អេន អាយស៍ KOFI Shake ‘n Ice” រសជាតិថ្មី កាហ្វេទឹកកកដោះគោផ្អែម ជាប្រភេទរូបមន្ត 3n1 ដោយនឹងចេញលក់ជាផ្លូវការនៅថ្ងៃទី ១ ខែ មិថុនា ឆ្នាំ ២០២៤ ខាងមុខនេះហើយ ។
ចំពោះ ផលិតផលខ្មែរ ដែលផលិតឡើងនៅក្នុងស្រុកនេះ គឺជាការបង្កើតរូបមន្តថ្មី ប្រភេទកាហ្វេលាយស្រាប់ ដោយធ្វើការឆុងជាមួយទឹកពិសារធម្មតា មិនតម្រូវឲ្យប្រើប្រាស់ទឹកក្តៅ ងាយស្រួលក្នុងការរៀបចំ និងផ្តល់នូវភាពសប្បាយរីករាយ ដោយគ្រាន់តែ ស្សែកជាមួយទឹកធម្មតារួចថែមទឹកកកជាការស្រេច។
តួយ៉ាង រូបមន្តថ្មីនេះ ធ្វើឡើងដើម្បីបំពេញតម្រូវការសិស្សានុសិស្ស បុគ្គលិកគ្រប់ស្ថាប័ន អ្នកធ្វើដំណើរ បោះតង់ បងៗនៅតាមស្រុកស្រែចំការ បងៗកម្មករ កម្មការនី និងប្រជាជននៅតាមតំបន់ជនបទ ដែលគ្មានពេលវេលាគ្រប់គ្រាន់នៅក្នុងការទទួលទានកាហ្វេ និងចង់ភ្លក្សរសជាតិកាហ្វេឈ្ងុយដិតជាប់ចិត្ត តាំងពីបានជិបលើកដំបូង ហើយស័ក្តិសមសម្រាប់អ្នកគ្រប់គ្នា នៅគ្រប់ទីកន្លែង និងអាចញ៉ឹងកម្មពិធីជួបជុំប្រកបដោយបទពិសោធន៍ថ្មី។
លើសពីនេះទៅទៀត “ខូហ្វី ស្សេក អេន អាយស៍ KOFI Shake ‘n Ice” មានតម្លៃសមរម្យ ផលិតឡើងក្នុងគោលបំណងផ្តល់ជូនអ្នកគ្រប់គ្នា នូវរសជាតិកាហ្វេឈ្ងុយឆ្ងាញ់ជាមួយនឹងតម្លៃ ដែលអ្នកគ្រប់គ្នាអាចទទួលយកបាន ដោយនៅក្នុងមួយធំកញ្ចប់មាន ១៥ កញ្ចប់តូចៗ មកជាមួយនឹងដបទឹកនៅក្នុងហ្នឹងស្រាប់ សម្រាប់ធ្វើការឆុងជាមួយនឹងទឹកធម្មតា នៅក្នុងតម្លៃ 6.5$ ដែលមានតម្លៃស្មើរនឹង ២៦០០០រៀល តែប៉ុណ្ណោះ។
គួរបញ្ចាក់ផងដែរថា ក្រុមហ៊ុន ខូហ្វី ជាក្រុមហ៊ុនខ្មែរក្នុងស្រុក ដែលបានបង្កើតឡើងក្នុងឆ្នាំ ២០០៩ បាននាំចូល និងចែកចាយម៉ាស៊ីនឆុងកាហ្វេ គ្រាប់កាហ្វេ និងគ្រឿងផ្សំផ្សេងៗ ពីទូទាំងពិភពលោកមកកាន់ទីផ្សារកម្ពុជា និងជាអ្នកនាំមុខគេក្នុងវិស័យឧស្សាហកម្មកាហ្វេ នៅក្នុងប្រទេសកម្ពុជា ដោយផ្តោតសំខាន់លើវិជ្ជាជីវៈ និងការបង្កើតថ្មី ហើយក៏ជាដៃគូផ្គត់ផ្គង់រាល់តម្រូវការកាហ្វេផងដែរ។ ក្រៅពីនេះ ក្រុមហ៊ុនខូហ្វី ក៏មានបើកវិទ្យាស្ថានខូហ្វី ក្នុងការបណ្តុះបណ្តាល និងពង្រឹងជំនាញវិជ្ជាជីវៈអ្នកឆុងកាហ្វេ ស្របតាមស្តង់ដារជាតិ និងអន្តរជាតិ ហើយក៏ជាវិទ្យាស្ថានឆុងកាហ្វេជំនាញតែមួយគត់ នៅកម្ពុជា ដែលទទួលការគាំទ្រពីក្រសួងទេសចរណ៍ និងសមាគមទេសចរណ៍កម្ពុជា។
សម្រាប់ព័ត៌មានលម្អិត លោកអ្នកអាចតាមដាន នៅលើផេកហ្វេសប៊ុកផ្លូវការរបស់ ខូហ្វី ស្សេក អេន អាយស៍ ដែលមានឈ្មោះជាភាសាអង់គ្លេសថា KOFI Shake ’n Ice និងសម្រាប់ព័ត៌មានលម្អិត សូមទំនាក់ទំនងទូរស័ព្ទលេខ 069 666 888 ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-30T01:36:41.820Z",
"category": "PR",
"views": 1024,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ត្រៀមទឹកទុកផង! រដ្ឋាករទឹកនឹងធ្វើការផ្អាកការផ្គត់ផ្គង់ទឹករយៈពេលខ្លី នៅសង្កាត់គោករកា
|
https://business-cambodia.com/articles/water-supply-
|
យោងតាមសេចក្តីជូនដំណឹងរបស់ រដ្ឋាករទឹកស្វយ័តក្រុងភ្នំពេញ មុននេះបន្តិចបានឱ្យដឹងថា នៅថ្ងៃចន្ទ ទី ០៣ ខែ មិថុនា ឆ្នាំ ២០២៤ សង្កាត់គោករកា ខណ្ឌព្រែកព្នៅនឹងត្រូវផ្អាកការផ្គត់ផ្គង់ទឹករយៈពេលខ្លីដើម្បីធ្វើការកាត់ភ្ជាប់បំពង់ចែកចាយទឹកថ្មីទំហំ ១២០K ដល់ផ្លូវលេខ ៤៦៧K ។
ដោយការផ្អាកការផ្គត់ផ្គង់នេះនឹងត្រូវធ្វើឡើងរយៈពេល ៤ម៉ោង គឺចាប់ពីម៉ោង ៨:០០នាទីយប់ដល់ម៉ោង ២៤:០០ នាទីយប់ ហើយអាចនឹងធ្វើឱ្យគុណភាពទឹកមានសភាពល្អក់កករក្នុងរយៈពេលខ្លីក្រោយពេលកាត់ភ្ជាប់បំពង់ថ្មីរួច។
អាស្រ័យដូចបានបញ្ជាក់ជូនខាងលើ សូមបងប្អូនប្រជាពលរដ្ឋដែលរស់នៅក្នុងសង្កាត់ខាងលើមេត្តាជ្រាបជាព័ត៌មាននិងកុំភ្លេចត្រៀមទឹកបម្រុងទុកសម្រាប់ការប្រើប្រាស់ឱ្យបានគ្រប់គ្រាន់៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-30T01:12:27.285Z",
"category": "ព័ត៌មានថ្មីៗ",
"views": 751,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
លុយមិនមែនសម្រាប់តែចាយ! មកដឹងមុខងារ៤នៃលុយ បើចេះប្រើលែងជួបបញ្ហាលុយកាក់ហើយរស់នៅមានស្ដីសុខ
|
https://business-cambodia.com/articles/the-roles-of-money-you-should-know
|
តាមពិតទៅលុយ តួនាទីនៃលុយមានចំនួន៤សំខាន់ៗ ហើយបើអ្នកចេះប្រើប្រាស់តួចនាទីរបស់ទាំង៤នេះត្រូវផ្លូវអ្នកនឹងអាចបង្កើតភាពមានបានព្រមទាំងរស់នៅជាមួយវាដោយមានសេចក្ដីសុខជាទីបំផុត។
ខាងក្រោមនេះ គឺជាតួនាទីទាំង៤របស់លុយ ដែលអ្នកទាំងអស់គ្នាត្រូវដឹង ហើយព្យាយាមប្រើប្រាស់វាទៅតាមតួនាទីនីមួយៗ៖
១. ចំណាយ
មនុស្សម្នាក់ៗប្រឹងរកលុយរាល់ថ្ងៃគឺដើម្បីចំណាយលើតម្រូវការរស់នៅប្រចាំថ្ងៃរបស់ពួកគេ។ យ៉ាងណាមិញ អ្នកត្រូវចាំថាការចាយលុយគឺពិតជាមានឥទ្ធិពលដល់ស្ថានភាពហិរញ្ញវត្ថុរបស់អ្នកដែរ។ លុយគឺសម្រាប់ចាយពិតមែន តែបើអ្នកចាយខុសផ្លូវច្រើនពេក ទោះជាអ្នករកលុយបានច្រើនយ៉ាងណាក៏មិនអាចធ្វើឲ្យជីវិតអ្នកផ្លាស់ប្ដូរកាន់តែប្រសើរឡើងដែរ។
មនុស្សមួយចំនួនពេលខ្លួនរកលុយបានច្រើនក៏ចាប់ផ្ដើមបង្កើនការចំណាយរបស់ខ្លួន ជាពិសេសគឺពួកគាត់ចូលចិត្តផ្ដល់រង្វាន់សម្រាប់ខ្លួនឯង តាមរយៈការទិញសម្ភារនិយមផ្សេងៗដូចជា ទូរស័ព្ទទំនើបៗ ឡានទំនើបថ្លៃៗ ជាដើម។ ការចំណាយបែបនេះគឺមិនមែនជាការចាយឆ្លាតវៃនោះទេ ព្រោះរបស់ទាំងនោះមិនផ្ដល់ជាប្រភពចំណូលមកពួកគាត់វិញឡើយ។ ផ្ទុយទៅរបស់ទាំងនោះគឺជាបំណុលអាក្រក់ដែលអ្នកត្រូវចំណាយលុយលើវាជារៀងរាល់ខែ។
បើអ្នកដែលចំណេះដឹងគេចេះក្បួនក្នុងការចាយលុយ ពោលគឺចាយលុយត្រូវផ្លូវដែលធ្វើឲ្យលុយរបស់ពួកគេកាន់កើនឡើងជាបន្តបន្ទាប់ តាមរយៈចាយលុយដើម្បីបង្កើនសមត្ថភាពរកលុយ ប្រើប្រាស់លុយដើម្បីចាប់ផ្ដើមអាជីវកម្ម និងប្រើប្រាស់លុយក្នុងការវិនិយោគដើម្បីបង្កើនទ្រព្យជាដើម។
២. សន្សំ
សន្សំគឺជារឿងសំខាន់ដែលអ្នកត្រូវតែគិតគូ។ អ្នកត្រូវចាំថា បើអ្នកគ្មានទម្លាប់ក្នុងការសន្សំទេទោះរកលុយបានរាប់ពាន់ដុល្លារក៏មិនងាយសល់ដែរ។ ជាការពិត ការសន្សំមិនអាចឲ្យអ្នកក្លាយជាអ្នកមានបានទេ តែបុគ្គលជោគជ័យលើផ្នែកហិរញ្ញវត្ថុមួយចំនួនធំលើពិភពលោកអាចបង្កើតភាពមានបានរបស់ពួកគេចេញពីប្រាក់សន្សំរបស់ពួកគេនេះឯង។ ការសន្សំមិនអាចឲ្យអ្នកក្លាយជាអ្នកមាន តែប្រាក់សន្សំគឺជាគ្រាប់ពូជសម្រាប់ឲ្យអ្នកធ្វើជាដើមទុនដើម្បីបង្កើនទ្រព្យធនរបស់អ្នក។
៣. វិនិយោគ
ការវិនិយោគគឺជាផ្លូវដែលអាចនាំអ្នកឆ្ពោះទៅរកភាពមានបានក្នុងជីវិត។ បុគ្គលភាគច្រើន ដែលកែប្រែជីវិតពីអ្នកក្រីក្រ ទៅជាអ្នកមានដោយសារពួកគាត់ប្រើប្រាស់លុយវិនិយោគដើម្បីបង្កើតទ្រព្យ។ ដូច្នេះការវិនិយោគគឺជារឿងមួយសំខាន់ដែលអ្នកត្រូវតែគិតគូ បើអ្នកចង់ផ្លាស់ប្ដូរជីវិតផ្នែកហិរញ្ញវត្ថុរបស់អ្នក ជាពិសេសរៀនប្រើប្រាស់លុយដើម្បីវិនិយោគចាប់ពីពេលនេះតទៅ។
៤. បរិច្ឆាគ
ត្រូវចាំអ្នកអាចមានឱកាសរកលុយ អាចកសាងភាពមានបានគឺដោយសង្គមតាមរយៈកត្តារួមផ្សំជាច្រើនដូចជាទីតាំង ច្បាប់និងអតិថិជនរបស់អ្នក ដូច្នេះសង្គមកន្លែងមួយផ្ដល់ឱកាសឲ្យអ្នកអាចរកចំណូល កសាងភាពមានបាន អ្នកក៏ត្រូវចេះបរិច្ឆាគលុយទៅកាន់សង្គមវិញតាមរយៈ ជួយជាចំណេះដឹងនិងសកម្មភាពផ្សេងៗទាំងនលុយមិនមែនជាលុយ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T10:58:50.639Z",
"category": "ហិរញ្ញវត្ថុ",
"views": 930,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy",
"short_sentences"
]
}
|
អបអរសាទរពិធីប្រគល់សញ្ញាបត្របញ្ចប់ការសិក្សារបស់និស្សិតនៃវិទ្យាសា្ថនខេមអេដឆ្នាំសិក្សា២០២៣
|
https://business-cambodia.com/articles/cam-ed-business-school-graduation-2023
|
កាលពីថ្ងៃទី ២៥ ខែឧសភា ឆ្នាំ២០២៤ នៅសណ្ឋាគារសូហ្វីតែល ភ្នំពេញ ភូគីត្រា វិទ្យាស្ថានខេមអេដ បានរៀបចំពិធីចែកសញ្ញាបត្រ ជូនដល់និស្សិត ដែលបានប្រលងបញ្ចប់ការសិក្សាលើ ថ្នាក់បរិញ្ញាបត្រ BA+CAT កម្មវិធីសិក្សា ACCA និង កម្មវិធីសិក្សា CAT សម្រាប់ឆ្នាំ២០២៣ កន្លងទៅនេះ ។ កម្មវិធីចែកសញ្ញាបត្រនេះ ត្រូវបានធ្វើឡើងជាពីរវេន ដែលពេលព្រឹក មានការអញ្ជើញចូលរួមក្រោមអធិបតីភាពដ៏ខ្ពង់ខ្ពស់របស់ ឯកឧត្តមបណ្ឌិត សាន វឌ្ឍនា រដ្ឋលេខាធិការក្រសួងអប់រំ យុវជន និងកីឡា និងពេលរសៀល មានការអញ្ជើញចូលរួមក្រោមអធិបតីភាពដ៏ខ្ពង់ខ្ពស់របស់ ឯកឧត្តមបណ្ឌិត ងី តាយី រដ្ឋលេខាធិការក្រសួងសេដ្ឋកិច្ច និងហិរញ្ញវត្ថុ ប្រធានគណៈកម្មាធិការគ្រប់គ្រងកម្មវិធីសិក្សាគណនេយ្យករជំនាញកម្ពុជា និងជាប្រធានគណៈកម្មការចុះឈ្មោះ និងសមាជិកភាពវិទ្យាស្ថានគណនេយ្យករជំនាញ និងសវនករកម្ពុជា រួមជាមួយការចូលរួមពីសំណាក់ក្រុមប្រឹក្សាភិបាលរបស់វិទ្យាស្ថានខេមអេដ លោកនាយកវិទ្យាស្ថានខេមអេដ អ្នកតំណាងស្ថាប័ន ACCA ប្រចាំនៅកម្ពុជា សាស្រ្តាចារ្យ និយោជក បុគ្គលិកវិទ្យាស្ថាននិស្សិត និងអាណាព្យាបាលផងដែរ។ និស្សិតបញ្ចប់ការសិក្សា ថ្នាក់បរិញ្ញាបត្រ ជំនាន់ទី០៩ លើមុខជំនាញគណនេយ្យ និងហិរញ្ញវត្ថុ មានចំនួន ៤២០នាក់ (ស្រីចំនួន២៨៦នាក់) កម្មវិធីACCAមានចំនួន ២៥នាក់ និង កម្មវិធីCAT មានចំនួន២៤នាក់។
ក្នុងឱកាសដ៏មហោឡារិកនេះ ដើម្បីចូលរួមអបអរសាទរដល់និស្សិតបញ្ចប់ការសិក្សា ឯកឧត្តមបណ្ឌិត សាន វឌ្ឍនា រដ្ឋលេខាធិកាក្រសួងអប់រំ យុវជន និងកីឡា បានមានប្រសាសន៍ថា ឯកឧត្តមបណ្ឌិត សូមថ្ងៃអោយនេះជាថ្ងៃរបស់យើងទាំងអស់គ្នា ជាថ្ងៃដែលយើងរង់ចាំ និងជាថ្ងៃដែលយើងនឹងបើកទំព័រថ្មីនៃជីវិត និងសូមគោរពថ្លែងអំណរគុណដ៏ជាលជ្រៅដល់លោក លោកស្រីសាស្រ្តាចារ្យនៃវិទ្យាស្ថានខេមអេដទាំងអស់ដែលបានផ្ដល់នូវពន្លឺមួយ ដែលភ្លឺជានិច្ចក្នុងជីវិតរបស់និស្សិតម្នាក់ៗ ដើម្បីអោយពួកគេក្លាយជាធនធាននៅក្នុងសង្គមមួយដែលប្រកបដោយពុទ្ធិ និងវិបុលភាព។
ឯកឧត្តមបណ្ឌិតក៏បានលើកឡើងថា ឯកឧត្តមបណ្ឌិតមានកិត្តិយស និងក្ដីសោមនោស្សរីករាយដែលបានចូលរួមកម្មវិធីប្រគល់សញ្ញាបត្រដល់ប្អូនដែលបានបញ្ចប់ការសិក្សាជាស្ថាពរនៅវិទ្យាស្ថានខេមអេដនៅក្នុងថ្ងៃនេះ ឯកឧត្តមពិតជាកោតសរសើរទៅលើកិច្ចខិតខំប្រឹងប្រែងរបស់វិទ្យាស្ថានខេមអេដ ដែលបានដើរតួនាទីយ៉ាងសំខាន់នៅក្នុងវិស័យគណនេយ្យ និងហិរញ្ញវត្ថុក្នុងព្រះរាជាណាចក្រកម្ពុជាស្របតាមចក្ខុវិស័យ និងបេសកម្មផ្ទាល់របស់វិទ្យាស្ថាន។ ជាលទ្ធផលក្នុងថ្ងៃនេះយើងទទួលបានធនធានមនុស្សដែលប្រកបដោយវិជ្ជាជីវៈ និងក្រមសីលធម៌លើជំនាញគណនេយ្យ និងហិរញ្ញវត្ថុ ដែលអាចជួយដល់ការអភិវឌ្ឍន៍សេដ្ឋកិច្ចនៃព្រះរាជាណាចក្រកម្ពុជា។ ជាក់ស្ដែងប្អូនៗនិស្សិតជាច្រើននៃវិទ្យាស្ថានបានទទួលការងាររួចហើយក្នុងក្រុមហ៊ុនឯកជនក្នុងស្រុក និងក្រៅស្រុក ក៏ដូចជានៅក្នុងស្ថាប័នរដ្ឋ។ ឯកឧត្តមជឿជាក់យ៉ាងមុតមាំថា និស្សិតដែលបានបញ្ចប់ការសិក្សានៅវិទ្យាស្ថានខេមអេដ ពិតជាទទួលបានចំណេះដឹង និងវិជ្ជាជីវៈច្បាស់លាស់ និងមានបទពិសោធន៍ជាក់ស្ដែង ដែលញាងឲ្យពួកគេមានភាពប្រកួតប្រជែងខ្ពស់នៅក្នុងទីផ្សារការងារ។ ឯកឧត្តមសង្ឃឹមថាវិទ្យាស្ថានខេមអេដនឹងក្លាយទៅជាវិទ្យាស្ថានលេចថ្លោមួយផ្នែកគណនេយ្យ និងហិរញ្ញវត្ថុក្នុងចំណោមគ្រឹះស្ថានឧត្តមសិក្សាទាំងអស់នៅក្នុងព្រះរាជាណាចក្រកម្ពុជា ហើយដែលមានគុណភាពការអប់រំខ្ពស់។
ជាចុងក្រោយ ឯកឧត្តមក៏បានជម្រុញ និងលើកទឹកចិត្តប្អូនៗអោយខិតខំសិក្សា និងអភិវឌ្ឍខ្លួនបន្តទៀង ព្រមទាំងផ្ដែផ្ដាំអោយប្អូនៗធ្វើការជាពលរដ្ឋដែលមានមនសិការ ពលរដ្ឋដែលប្រកបដោយគតិបណ្ឌិត មានការគិតគូរពិចារណាគ្រប់ជ្រុងជ្រោយនៅពេលប្រកបកិច្ចការងារ មានចរិយាធម៌ក្នុងការប្រតិបត្តិវិជ្ជាជីវៈ មានឧត្តមគតិក្នុងការសម្រេចចិត្ត ដោះស្រាយបញ្ហាដែលជាប់ជាប្រចាំត្រូវតម្កល់នូវតម្លៃច្បាប់ យុត្តិធម៌សង្គម និងភាពជាមនុស្សនៅក្នុងខ្លួន ពលរដ្ឋកម្ពុជាដែលមានអត្តសញ្ញាណ ជាពលរដ្ឋពេញលេញដែលមានចំណេះដឹង ជាពលរដ្ឋដែលមានការទទួលខុសត្រូវចំពោះទង្វើររបស់ខ្លួន ហើយជាពលរដ្ឋសកលដែលបើកបេះដូងទូលាយដល់ពិភពលោកទាំងមូលផងដែរ។
ឯកឧត្តមបណ្ឌិតសូមអបអរសាទរដល់ប្អូនៗទំាងអស់គ្នាដែលបានបញ្ចប់ការសិក្សានៅថ្ងៃនេះ សូមប្អូនៗរក្សាបន្តអភិវឌ្ឍវិជ្ជាជីវៈរបស់ខ្លួនជាធនធានមនុស្ស ដែលមានសមត្ថភាពចាំបាច់សម្រាប់ប្រទេសកម្ពុជា។ ឯកឧត្តមបណ្ឌិតសូមប្រសិទ្ធពរជូនអង្គពិធីទាំងមូលនូវពុទ្ធិពរទាំង៤ប្រការ គឺអាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ។
នៅក្នុងឱកាសដ៏មានអត្ថន័យនេះដែរ ឯកឧត្តមបណ្ឌិត ងី តាយី បានមានប្រសាសន៍ថា ឯកឧត្តមបណ្ឌិត ពិតជាមានកិត្តិយស និងក្ដីសោមនស្សរីករាយដែលបានចូលរួមក្នុងកម្មវិធីប្រគល់សញ្ញាបត្រជូនដល់និស្សិត ដែលបានបញ្ចប់ការសិក្សាជាស្ថាពរនៅវិទ្យាស្ថានខេមអេដក្នុងថ្ងៃនេះ។ ក្នុងនាមឯកឧត្តមអគ្គបណ្ឌិតសភាចារ្យឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ ក៏ដូចជារូបឯកឧត្តមបណ្ឌិតផ្ទាល់ដែលជាតំណាងរបស់លោក សូមថ្លែងនូវសេចក្តីអំណរអរគុណ ហើយជាពិសេសទៅទៀតឯកឧត្ដមមានមោទនភាពណាស់ដែលបានមកចូលរួមក្នុងពិធីចែកសញ្ញាបត្រដល់និស្សិតជ័យលាភីនៃវិទ្យាស្ថានខេមអេដដែលបានខិតខំបញ្ចប់ការសិក្សារបស់ខ្លួនក្នុងឆ្នាំ២០២៣។
ឯកឧត្តមបណ្ឌិតក៏មានប្រសាសន៍បន្តទៀតថា នៅក្នុងពេលបច្ចុប្បន្នភាពនេះ វិទ្យាស្ថានខេមអេដមានតួនាទីយ៉ាងសំខាន់ក្នុងវិស័យគណនេយ្យ និងហិរញ្ញវត្ថុនៅក្នុងព្រះរាជាណាចក្រកម្ពុជា ដោយវិទ្យាស្ថានបានបង្កើតនូវធនធានមនុស្សដ៏ច្រើនដូចជាសវនករជាច្រើននៅក្នុងក្រុមហ៊ុន ទាំងក្រុមហ៊ុនសវនកម្ម និងក្រុមហ៊ុនគណនេយ្យ នាយកប្រតិបត្តិនៅក្នុងវិស័យធនាគារដូចជាផ្នែកហិរញ្ញវត្ថុ ផ្នែកនាយកប្រតិបត្តិ ឬគ្រប់គ្រងហិរញ្ញវត្ថុ និងមន្រ្តីរាជការលើកិច្ចការបច្ចេកទេស និងជំនាញគណនេយ្យ ហិរញ្ញវត្ថុ និងសវនកម្មជាដើម។
ឯកឧត្តមបណ្ឌិតក៏លើកសរសើរដល់វិទ្យាស្ថានខេមអេដ ក្រុមប្រឹក្សាភិបាល សាស្រ្តាចារ្យ និងបុគ្គលិកគាំទ្រទាំងអស់គ្នា ដែលបានខិតខំប្រឹងប្រែងបំពេញការងារប្រកបដោយទំនួលខុសត្រូវខ្ពស់ និងមានប្រសិទ្ធភាព ដែលការចូលរួមទាំងអស់នេះ ក៏ជាចំណែកមួយនៃភាពជោគជ័យរបស់និស្សិតនៅថ្ងៃនេះផងដែរ។ ជាពិសេស វិទ្យាស្ថានក៏ទទួលបាននូវការទទួលស្គាល់លើគុណភាពអប់រំទាំងក្នុងស្រុក និងជាអន្តរជាតិដូចជា៖ ក្រុមប្រឹក្សាទទួលស្គាល់គុណភាពអប់រំឧត្តមសិក្សា ACBSP នៃសហរដ្ឋអាមេរិក គុណភាពអប់រំកម្រិត Platinum ពីស្ថាប័នអន្តរជាតិអ្នកជំនាញផ្នែកគណនេយ្យ ACCA នៅចក្រភពអង់គ្លេស QS Stars Rating System នៅចក្រភពអង់គ្លេសក្នុងកម្រិតផ្កាយប្រាំទៅលើគុណភាព បង្រៀនរបស់សាស្រ្តាចារ្យ ស្ថាប័នអន្តរជាតិ អ្នកវិភាគផ្នែកហិរញ្ញវត្ថុ CFA នៅសហរដ្ឋអាមេរិក ការទទួលស្គាល់ពី ASEAN University Network-Quality Assurance (AUN-QA) និងការទទួលស្គាល់គុណភាពអប់រំ ពីគណៈកម្មាធិការទទួលស្គាល់គុណភាពអប់រំនៃកម្ពុជា(ACC)ជាដើម។
ជាទីបញ្ចប់ តាងនាមក្រសួងសេដ្ឋកិច្ចនិងហិរញ្ញវត្ថុ និងក្នុងនាមឯកឧត្តមផ្ទាល់ សូមចូលរួមអបអរសាទរ ដល់ប្អូនៗដែលបានបញ្ចប់ការសិក្សាក្នុងថ្ងៃនេះ និងថ្លែងអំណរគុណក៏ដូចជាកោតសសើរដល់នាយកគ្រប់គ្រង ថ្នាក់ដឹកនាំគ្រប់កម្រិត សាស្រ្តាចារ្យ បុគ្គលិក ជាពិសេសក្មួយៗនិសិ្សតទាំងអស់ នៃវិទ្យាស្ថានខេមអេដ ដែលបានខិតខំរៀបចំ និងចូលរូមក្នុងកម្មវិធីនេះ និងសូមប្រសិទ្ធិពរនូវពុទ្ធិពរទាំងបួនប្រការ គឺ អាយុ វណ្ណៈ សុខៈ និងពលៈ ចំពោះ លោក លោកស្រី និងអ្នកនាងកញ្ញា កុំបីឃ្លាងឃ្លៀតឡើយ។
ជាមួយគ្នានេះដែរ លោកខេស៊ី បាណេត នាយកនៃវិទ្យាស្ថានខេមអេដបានចូលរួមអបអរសាទរដល់និស្សិត ជ័យលាភីទាំងអស់ និងមានប្រសាសន៍ថា ថ្ងៃនេះយើងមានមោទនភាពណាស់ចំពោះប្អូនៗដែលបានបញ្ចប់ការសិក្សា ACCA បញ្ចប់បរិញ្ញាបត្រគណនេយ្យ និងហិរញ្ញវត្ថុ បញ្ចប់ការសិក្សា CAT នៅវិទ្យាស្ថាន។ លោកពិតជារីករាយណាស់ដែលឃើញប្រទេសកម្ពុជាឥឡូវនេះមានអ្នកដឹកនាំដែលមានទេពកោសល្យ មានការយកចិត្តទុកដាក់ និងមានការគិតគូរ និងភាពក្លាហានក្នុងផ្នែកគណនេយ្យ និងហិរញ្ញវត្ថុ ដើម្បីចូលរួម និងជួយអភិវឌ្ឍសេដ្ឋកិច្ចកម្ពុជា ហើយសេដ្ឋកិច្ចកម្ពុជាគឺបានពឹងផ្អែកលើអ្នកដែលជានិស្សិតបញ្ចប់ការសិក្សា។
លោកក៏បានបន្តទៀតថា វិទ្យាស្ថានបានខិតខំប្រឹងប្រែងក្នុងការអភិវឌ្ឍជំនាញរបស់អ្នក និងបានប្រមូលផ្តុំនូវសាស្រ្តាចារ្យ និងអ្នកជំនាញដែលមានទេពកោសល្យបំផុតមកពីជុំវិញពិភពលោក ដូចជាមកពី សហរដ្ឋអាមេរិក ឥណ្ឌា បង់ក្លាដែស ចក្រភពអង់គ្លេស អូស្ត្រាលី បារាំង កម្ពុជា ម៉ាឡេស៊ី និងសិង្ហបុរីជាដើម។ ហើយមិនត្រឹមតែសាស្រ្តាចារ្យទេដែលរីករាយនឹងគាំទ្រ និងមានមោទនភាពចំពោះអ្នកនៅថ្ងៃនេះ ដោយបានឃើញពីភាពរីកចម្រើន និងការអភិវឌ្ឍន៍របស់អ្នក ហើយក៏មានមោទនភាពចំពោះអ្នកដែលបានចូលបម្រើការងារយ៉ាងក្លាហាន និងព្រមប្រឈមមុខនៅបញ្ហាផ្សេងៗជាច្រើន។ ក្នុងនាមជាវិទ្យាស្ថាន ក៏ដូចជាសាស្រ្តាចារ្យ និងបុគ្គលិកគ្រប់ផ្នែកទាំងអស់មានគោលបំណងដូចរូបលោកដែរ គឺដើម្បីជួយអ្នកក្នុងការអភិវឌ្ឍជំនាញ ទំនុកចិត្ត និងអាកប្បកិរិយាដែលនឹងជួយអ្នកឱ្យទទួលបានជោគជ័យក្នុងអាជីពរបស់អ្នក។
លោកក៏បានលើកទឹកចិត្តអោយនិស្សិតទាំងអស់បន្តការសិក្សា និងការស្រាវជ្រាវបន្តបន្ទាប់ ជាពិសេសនៅក្នុងវិស័យគណនេយ្យ ហិរញ្ញវត្ថុ និងសវនកម្មនេះ ដែលយើងតែងតែមានស្តង់ដារគណនេយ្យថ្មី បទប្បញ្ញត្តិពន្ធថ្មី និងស្តង់ដារសវនកម្មថ្មីដែលត្រូវបានណែនាំ និងសិក្សាស្វែងយល់។
ជាចុងក្រោយ លោកសូមរំលឹកអ្នកគ្រប់គ្នាថា ជំនាញសំខាន់បំផុត គុណភាពសំខាន់បំផុតដែលអ្នកនឹងមាននៅពេលអ្នកបន្តក្នុងជីវិត និងអាជីពរបស់អ្នក គឺជាជំនាញនៃក្រមសីលធម៌ ជាពិសេសសម្រាប់អ្នកជំនាញគណនេយ្យ សវនកម្ម និងហិរញ្ញវត្ថុ។ គុណភាពជាមូលដ្ឋានសំខាន់បំផុត គឺជាកេរ្តិ៍ឈ្មោះ និងសីលធម៌របស់អ្នក ហើយនោះគឺជាទ្រព្យសម្បត្តិដ៏សំខាន់សម្រាប់អ្នក និងភាពជោគជ័យរបស់អ្នក។ ជាកិច្ចបញ្ចប់ លោកសូមអបអរសាទរនិស្សិតដែលបញ្ចប់ការសិក្សាទាំងអស់ និងជូនពរដល់លោក លោកស្រីទាំងអស់ជួបតែពុទ្ធិពរទាំង៤ប្រការគឺអាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ។
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T10:10:45.159Z",
"category": "PR",
"views": 125,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
ត្រៀម CV ! ក្រុមហ៊ុនចំនួន៧ ប្រកាសរើ.សបុ.គ្គលិកជាច្រើននាក់ដា.ក់ភ្លាម សម្ភាស.ន៍ភ្លាម
|
https://business-cambodia.com/articles/ready-to-apply-cv
|
ជាឱកាសល្អសម្រាប់បងប្អូនសិស្ស និស្សិត ដែលកំពុងតែស្វែងរកការងារធ្វើ ខណៈក្រុមហ៊ុនធំៗចំនួន៧ នឹងផ្តល់ឱកាសការងារសរុបចំនួន ៥៥៩ កន្លែងដល់អ្នកកំពុងស្វែងរកការងារធ្វើក្នុងវេទិកាការងាររបស់ទីភ្នាក់ងារជាតិមុខរបរ និងការងារ (NEA) នៃក្រសួងការងារ និងបណ្តុះបណ្តាលវិជ្ជាជីវៈ។ នេះបើយោងតាមចេញផ្សាររបស់ National Employment Agency កាលពីម្សិលមិញនេះ។
ទាក់ទងជាមួយនឹងការសម្ភាសន៍គឺប្រព្រឹត្តិឡើងចាប់ពីម៉ោង ៨:០០ព្រឹក ដល់ម៉ោង ៥:០០ល្ងាច នៅក្នុងបរិវេណក្រសួងការងារ និងបណ្តុះបណ្តាលវិជ្ជាជីវៈនៅថ្ងៃទី៣០ ខែឧសភា ឆ្នាំ២០២៤ ដោយការសម្ភាសន៍នេះនឹងជួបផ្ទាល់ជាមួយ អ្នកតំណាងក្រុមហ៊ុនទាំងនោះភ្លាមៗតែម្តង។
ចំពោះក្រុមហ៊ុនធំៗទាំង៧ ដែលនឹងចូលរួមជ្រើសរើសបុគ្គលិក ក្នុងវេទិកាការងាររបស់NEA នោះរួមមាន៖
១. ក្រុមហ៊ុន កាន្និកា វឌ្ឍនៈ លក្ខិណា (ខេវីអិល) ឯ.ក
២. គ្រឹះស្ថានមីក្រូហិរញ្ញវត្ថុ អេ អឹម ខេ ភីអិលស៊ី
៣. ក្រុមហ៊ុនហ្វ័រវើដ ខេម អ៊ិនធើណសិនណល អ៊ិនវេសមេន
៤. ក្រុមហ៊ុន ណូវ៉ាជេម អ៊ិនវេសម៉ិន ឯ.ក
៥. ក្រុមហ៊ុនGP investment Management limited company
៦. ក្រុមហ៊ុន ហ្វតតេ ឡាយហ្វ៍ អឹសួរ៉ិនស៍ (ខេមបូឌា) ម.ក
៧. ក្រុមហ៊ុន វ័ន ភ័ញ ខឹរៀ លេប ឯ.ក។
ដូច្នេះ សម្រាប់យុវជន សិស្ស/និស្សិត និងអ្នកកំពុងស្វែងរកការងារធ្វើ ឬចង់ផ្លាស់ប្តូរការងារ អាចយកប្រវត្តិរូបសង្ខេប (CV) ដើម្បីចូលរួមដាក់ពាក្យ និងសម្ភាស៍ភ្លាមៗតែម្តងបាន៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T09:50:38.872Z",
"category": "ព័ត៌មានថ្មីៗ",
"views": 10652,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ហ្វេន Lexus ពេញចិត្តទេ? នេះជារថយន្តស៊េរីថ្មី១ម៉ូដែលរបស់ Lexus មាឌធំ ៧កៅអី ខណៈតម្លៃកប់នៅខ្មែរ
|
https://business-cambodia.com/articles/lexus-gx-550-luxury-2024
|
ធ្វើឱ្យហ្វេនឈរជើងលែងនឹងហើយ ជាពិសេសសម្រាប់ប្រិយមិត្តដែលតែងតែនិយមចូលចិត្តរថយន្ត Lexus ដែលជារថយន្តប្រណិតរបស់ជប៉ុនពីក្រុមហ៊ុនតូយ៉ូតា និងបងប្អូនដែលតែងតែគាំទ្រនៅរថយន្តដែលមានមាឌធំ ៧កៅអី ខណៈពេលនេះរថយន្ត Lexus GX 550 Luxury+ស៊េរីឆ្នាំ២០២៤ ចាប់ ជាមួយតម្លៃជិត២០ម៉ឺនដុល្លារនៅខ្មែរ។
យោងតាមផេកផ្លូវការ Auto US Direct Cambodia កាលពីពេលកន្លងទៅនេះបានឱ្យដឹងថា រថយន្ត Lexus GX 550 Luxury+ស៊េរីឆ្នាំ២០២៤ ជាប្រភេទរថយន្តដែលមានមាឌឌាំង កម្លាំងខ្លាំង រាងសង្ហា ដែលមានតម្លៃសរុបចំនួន ១៩៩,៥៤៩ដុល្លារ (តម្លៃនៅខ្មែរ) ខណៈតម្លៃនេះបានរួមបញ្ចូលតម្លៃផ្សេងៗជាច្រើនដូចជា៖
តម្លៃឡាន ១០៩,៤៩៩ ដុល្លារ
តម្លៃពន្ធនាំចូល ៧៥,៥០២ ដុល្លារ
តម្លៃដឹកជញ្ជូន ២,៧៥០ ដុល្លារ
តម្លៃឯកសារនៅខ្មែរ ៩០០ ដុល្លារ
តម្លៃកាត់ឈ្មោះនៅអាមេរិក ៨៩៩ ដុល្លារ
តម្លៃសេវាកម្មរបស់ក្រុមហ៊ុននៅកម្ពុជា ៥០០ ដុល្លារ
តម្លៃសេវាកម្មរបស់ក្រុមហ៊ុននៅអាមេរិច ៩,៤៩៩ ដុល្លារ
តម្លៃសរុបទាំងអស់ ១៩៩,៥៤៩ ដុល្លារ
គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia ឬតាមរយៈលេខតេលេក្រាម 061 288 687 ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T09:48:31.563Z",
"category": "កំពូលអ្នកលក់",
"views": 2670,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
មិនមែនកូរ៉េ ក៏មិនមែនជប៉ុន! ប្រទេស៣នេះជាប្រទេស មានប្រជាជនស្រ្តេសបំផុត លើពិភពលោក
|
https://business-cambodia.com/articles/stressful-counties-in-the-world-
|
សុខមាលភាពផ្លូវចិត្តគឺបានធ្វើការពាក់ព័ន្ធយ៉ាងសំខាន់ជាមួយនឹងសុខភាពផ្លូវកាយ បើសិនបើមនុស្សស្រ្តេសខ្លាំង ផ្លូវចិត្តចុះខ្សោយរាងកាយក៏ទ្រុឌទ្រោមទៅតាមដែរ។ ទន្ទឹមនឹងនេះបើនិយាយដល់ជាតិសាសន៍ដែលតែងជួបបញ្ហាស្រ្តេសធ្ងន់ធ្ងរច្រើនរហូតប៉ះពាល់ដល់ជីវិតនោះ គេនឹងមិនភ្លេចអំពីជាតិសាសន៍ជប៉ុនឬកូរ៉េនោះទេ។
ប៉ុន្តែជាការពិតខាងក្រោមនេះជាប្រទេសចំនួន៣ ដែលជាប់ចំណាត់ថ្នាក់ មានប្រជាជនស្រ្តេសខ្លាំងបំផុតលើពិភពលោក ដោយទៅយោងតាមការស្ទង់មតិរបស់ statista ដែលបានធ្វើឡើងក្នុងឆ្នាំ ២០២១-២០២២ ពីបណ្តាប្រទេសចំនួន១២២ផ្សេងៗគ្នា។
ចំណាត់ថ្នាក់ទី៣. ប្រទេស Sierra Leone- សៀរ៉ាឡេអូន៖ ប្រជាជនសៀរ៉ាឡេអូន មានការព្រួយបារម្ភអំពីបញ្ហាមួយចំនួន រួមទាំងការគ្រប់គ្រងសេដ្ឋកិច្ច កង្វះស្បៀងអាហារ សេវាថែទាំសុខភាព ការអភិវឌ្ឍន៍ហេដ្ឋារចនាសម្ព័ន្ធ និងការអប់រំ។ ប្រជាពលរដ្ឋជាច្រើនរាយការណ៍ថាពួកគេស្រ្តេសខ្លាំងជាមួយនឹងអត្រាអតិផរណាខ្ពស់ និងកម្រិតគ្មានការងារធ្វើ អំពើហិង្សាផ្នែកនយោបាយ និងអំពើពុករលួយផងដែរ។
ចំណាត់ថ្នាក់ទី២. ប្រទេស Lebanon-លីបង់៖ មានអត្រាស្រ្តេស៦៥ភាគរយ ប្រទេសលីបង់ត្រូវបានចាត់ថ្នាក់ជាប្រទេសទី២ ដែលអ្នកធ្វើការជួបប្រទះ ភាពតានតឹងប្រចាំថ្ងៃនៅក្នុងបរិយាកាសការងាររបស់ពួកគេ ខណៈដែលប្រទេសនេះជាប់ចំណាត់ថ្នាក់លេខ៣ ដែលមនុស្សតែងមានកំហឹងប្រចាំថ្ងៃនៅកន្លែងធ្វើការ។ ក្នុងនោះតាមរបាយការណ៍មួយដែលចេញដោយ Gallup បានឱ្យដឹងថាភាពស្រ្តេសគឺបណ្តាលមកពីអារម្មណ៍អវិជ្ជមានប្រចាំថ្ងៃ និងទីផ្សារការងារ។
ចំណាត់ថ្នាក់ទី១. ប្រទេស Afghanistan-អាហ្វហ្គានីស្ថាន៖ មានទីតាំងស្ថិតនៅអាស៊ីកណ្តាល ប្រទេសអាហ្វហ្គានីស្ថាន ប្រជាជនប្រមាណជាង៦៨ភាគរយ បានរាយការណ៍ថាពួកគេមានអារម្មណ៍តានតឹងនិងស្រ្តេស។ ក្នុងនោះកត្តាសង្រ្គាមនិងភាពអមនុស្សធម៌ ជាមូលហេតុចម្បងនៃភាពតានតឹងប្រចាំថ្ងៃ បរិបទសង្គម-វប្បធម៌ ភាពក្រីក្រខ្លាំង គ្រោះធម្មជាតិ ភាពរាំងស្ងួតរួមទាំងព្រឹត្តិការណ៍រញ្ជួយដីដ៏សាហាវចំនួនពីរដងក្នុងឆ្នាំ២០២២-២០២៣។
ជាការពិតណាស់ស្រ្តេសនិងភាពតានតឹងជាបញ្ហាសកល មូលហេតុនៃភាពតានតឹងអាចប្រែប្រួលពីប្រទេសមួយទៅប្រទេសមួយ ដោយក្នុងនោះទោះបីជាប្រទេសមហាអំណាចពិភពលោកដូចជាសហរដ្ឋអាមេរិកក៏មានប្រជាជនមានភាពស្រ្តេសផងដែរ ដោយប្រភពនៃភាពតានតឹងទូទៅមួយចំនួនរួមមាន៖ ហិរញ្ញវត្ថុផ្ទាល់ខ្លួន នយោបាយ ព្រឹត្តិការណ៍សង្គម ទំនាក់ទំនងជាមួយគ្រួសារ និងមិត្តភក្តិ និងការងារ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T08:53:39.032Z",
"category": "ភាពជាអ្នកដឹកនាំ",
"views": 6936,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ស្រ្តីវ័យ៣៦ឆ្នាំប្រាប់ពីទម្លាប់៤ដ៏មានឥទ្ធិពលជួយគាត់ដោះបំណុលជាង៤ម៉ឺន$ហើយចូលនុវត្តទាំងវ័យក្មេង
|
https://business-cambodia.com/articles/four-small-habit-help-to-pay-off-debt
|
លោកស្រី Kimberly Hamilton ស្ថាបនិកក្រុមហ៊ុនBeworth Finance វ័យ៣៦ឆ្នាំគឺជាស្រ្តីម្នាក់ដែលធ្លាប់ជាប់បំណុលកម្ចីសិក្សាប្រមាណជិត៤៥,០០០ដុល្លារ ប៉ុន្ដែអាចផ្លាស់ប្ដូរស្ថានភាពហិរញ្ញវត្ថុរបស់ខ្លួនត្រឹមរយៈពេល៣ឆ្នាំដោយដោះបំណុលជាង៤ម៉ឺនដុល្លារដាច់ស្រលះពីខ្លួនថែមទាំងគ្រោងនឹងចូលនិវត្តនៅវ័យ៤៥ឆ្នាំខាងមុខនេះ។
បច្ចុប្បន្ននេះលោកស្រីគឺស្ថិតនៅក្នុងដំណើរឆ្ពោះទៅរកការចូលនុវត្តនៅត្រឹមវ័យ៤៥ឆ្នាំ ហើយរឿងដែលអាចជួយឲ្យលោកស្រីអាចដោះបំណុលអាចសម្រេចផែនការចូលនិវត្តវ័យក្មេងដោយសារលោកស្រីបានអនុវត្តតាមទម្លាប់តូចៗតែមានឥទ្ធិពលទាំង៤ខាងក្រោមនេះ។
១. ចាប់ផ្ដើមសន្សំ
បន្ទាប់ពីរៀនចប់មហាវិទ្យាល័យ លោកស្រីបានចាប់ផ្ដើមសន្សំលុយដោយដកមួយផ្នែកនៃចំណូលប្រចាំខែមកសន្សំ។ ជាក់ស្ដែងលោកស្រីបានដកសន្សំមួយខែចំនួន១២០ដុល្លារនៅក្នុងគណនីសន្សំត្រៀមចូលនិវត្តន៍។ ទម្លាប់សន្សំពីរាល់ចំណូលដែលលោកស្រីរកបានគឺបានជួយឲ្យលោកស្រីសល់លុយច្រើនសម្រាប់ជាដើមទុនចាប់ផ្ដើមអាជីវកម្មនិងដោះបំណុល។
២. បង្កើនចំណូលរាល់ឆ្នាំនៅកន្លែងធ្វើការ
ចំណូលនៅកន្លែងធ្វើការគឺពិតជាជួយលោកស្រីបានច្រើនដើម្បីបានលុយដោះបំណុលនិងសម្រេចគោលដៅរបស់លោកស្រី។ ត្រង់នេះលោកស្រីតែងតែផ្លាស់ប្ដូរនិងចាប់ឱកាសការងារថ្មីហើយរាល់ពេលផ្លាស់ប្ដូរការងារចំណូលលោកស្រីតែងតែកើនឡើងពី១៥ទៅ២០%រហូតលោកស្រីអាចរកបាន៨ម៉ឺនដុល្លារក្នុងមួយឆ្នាំ។
៣. រកផ្លូវបង្កើតចំណូលបន្ថែមក្រៅពីការងារពេញម៉ោង
លោកស្រីបានបង្កើនចំណូលបន្ថែមទៀតក្រៅពីការងារពេញម៉ោងនៅលើអនឡាញដូចជាលក់របស់របរនៅតាមផ្សារអនឡាញល្បីជាច្រើន។ លោកស្រីបានសង្កត់ធ្ងន់ថាចំណូលបន្ទាប់បន្សំផ្សំគ្នាទៅគឺអាចជួយយើងសម្រេចគោលដៅបាន។
៤. បង្កើនការបង់សងបំណុល
នៅពេលលោកស្រីបានបង្កើនចំណូលបានកាន់តែច្រើន លោកស្រីបានចាប់ផ្ដើមបង្កើនការបង់សងបំណុលតាមរយៈចំណូលបន្ទាប់បន្សំដែលរកបាន ហើយគួបផ្សំនឹងចំណូលរបស់លោកស្រីកើនឡើងជាលំដាប់ផងនោះលោកស្រីបានអាចដោះបំណុលជាង៤ម៉ឺនដុល្លារដាច់ស្រលះពីខ្លួន៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T08:42:19.193Z",
"category": "ហិរញ្ញវត្ថុ",
"views": 1486,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ត្រៀមដី! ក្រុមហ៊ុនធំៗ ២ ចង់មកវិនិ.យោគលើទឹកដីខ្មែរ ដើម្បីដាំដើមឈើនិងច្នៃកសិផលនាំចេញ
|
https://business-cambodia.com/articles/land-province
|
នេះជាដំណឹងដ៏រីករាយមួយសម្រាប់ប្រជាជនកម្ពុជា ខណៈថ្មីៗនេះមានក្រុមហ៊ុនធំៗ២ គឺក្រុមហ៊ុនអូស្រ្តាលីឈ្មោះ Agribusiness Asian Group (AAG) និងក្រុមហ៊ុន Paper Tree (Cambodia) Co.,Ltd ត្រៀមមកវិនិយោគការដាំដើមឈើនិងដាំដុះដំណាំពោតដើម្បីកែច្នៃនាំចេញផងដែរ។
ជាក់ស្តែង បើយោងតាមការដកស្រង់ពីក្រុមប្រឹក្សាអភិវឌ្ឍន៍កម្ពុជា បានឱ្យដឹងថា ក្រុមហ៊ុន Paper Tree (Cambodia) Co.,Ltd ដែលមានមូលដ្ឋាននៅប្រទេសថៃ គ្រោងបោះទុនវិនិយោគពង្រីកផ្ទៃដីដាំដុះដើមឈើបន្ថែមនៅក្នុងប្រទេសកម្ពុជា តាមបណ្ដាលខេត្ដជាប់ព្រំដែន ដើម្បីធ្វើការកែច្នៃនាំចេញទៅលក់នៅទីផ្សារអន្ដរជាតិ។
តំណាងក្រុមហ៊ុន Paper Tree (Cambodia) Co., Ltd ក៏បានជម្រាបជូនពីសកម្មភាពរបស់ក្រុមហ៊ុននាពេលកន្លងមកក្នុងការបណ្តាក់ទុនវិនិយោគឧស្សាហកម្មដំណាំឈើដាំនៅកម្ពុជាពិសេសនៅតាមបណ្តាខេត្តជាប់ព្រំដែន ដោយរាប់ចាប់ពីការបណ្តុះកូនឈើ ការដាំដុះ និងការតម្លើងរោងចក្រធ្វើការកាត់ចិញ្ច្រាំជាកម្ទេចឈើរួចធ្វើការនាំចេញ។
ជាមួយគ្នានោះដែរ ជាមួយគ្នានោះដែរ កាលពីកន្លងទៅក្រុមហ៊ុនអូស្រ្តាលី Agribusiness Asian Group (AAG) ក៏ត្រៀមមកវិនិយោគលើផ្ទៃដីប្រហែល ១ ០០០ ហិកតា ក្នុងរយៈពេល ៥ឆ្នាំ ដោយដាំដុះដំណាំពោត និងកែច្នៃកាកសំណល់កសិកម្ម (ចង្រ្កានពោត) ទៅជាជីវធ្យូង ដើម្បីរក្សាទុកកាបូន។
លើសពីនេះទៅទៀតក្រុមហ៊ុនអូស្រ្តាលី AAG បានប្តេជ្ញាចិត្តក្នុងការស្រាវជ្រាវ និងវិនិយោគលើបច្ចេកវិទ្យា ដើម្បីប្រែក្លាយកាកសំណល់កសិកម្មដែលមិនត្រូវបានដុត ទៅជាជីវឧស្ម័ន សំណល់ដំណាំ (ជីវម៉ាស)។ ជីវម៉ាសត្រូវបានដុតនៅសីតុណ្ហភាព ៦០០ អង្សាសេ ដើម្បីឈានដល់ជីវម៉ាសកម្រិតខ្ពស់ ហើយជីវឧស្ម័នទាំងនោះ នឹងចាប់យក និងរក្សាទុកកាបូនបានរហូតដល់ ១ ០០០ឆ្នាំ។ ជីវម៉ាសចុងក្រោយដែលទទួលបាន នឹងយកទៅប្រើលើដីដើម្បីធ្វើឱ្យប្រសើរឡើងនូវស្ថានភាពដី រួមមាន៖ ការបង្កើន pH ដី បរិយាកាសដី សមត្ថភាពផ្ទុកសារធាតុចិញ្ចឹម និងសកម្មភាពអតិសុខុមប្រាណក្នុងដី៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T08:22:45.232Z",
"category": "ចាប់ផ្តើមអាជីវកម្ម",
"views": 8513,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
អគ្គនាយកដ្ឋានពន្ធដារអនុញ្ញាតឱ្យធនាគារ វីង ទទួលការទូទាត់បង់ពន្ធគ្រប់ប្រភេទ
|
https://business-cambodia.com/articles/wing-bank-gdt
|
ភ្នំពេញ ថ្ងៃទី ២៩ ខែឧសភា ឆ្នាំ ២០២៤៖ អគ្គនាយកដ្ឋានពន្ធដារ បានផ្តល់សិទ្ធអនុញ្ញាតទៅដល់ធនាគារ វីង ដើម្បីទទួលការទូទាត់បង់ពន្ធពីសាធារណជន ដើម្បីផ្តល់នូវភាពងាយស្រួលទៅដល់អ្នកជាប់ពន្ធជារូបវន្តបុគ្គល និងស្ថាប័ននានា ក្នុងការបំពេញកាត្វកិច្ចបង់ពន្ធនៅទូទាំងប្រទេសកម្ពុជា តាមរយៈធនាគារ វីង ដោយមិនមានការយកកម្រៃសេវាបន្ថែមនោះឡើយ។
កិច្ចសហការនៃសេវាកម្មនេះ ត្រូវបានដាក់សម្ពោធជាផ្លូវការនៅអគារធនាគារ វីងថៅវើ ក្រោមអធិបតីភាព ឯកឧត្តម គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រី និងជាប្រតិភូរាជរដ្ឋាភិបាលទទួលបន្ទុកជាអគ្គនាយកនៃអគ្គនាយកដ្ឋានពន្ធដារ អ្នកឧកញ៉ា គិត ម៉េង ប្រធានក្រុមប្រឹក្សាភិបាល ធនាគារ វីង និងជាអគ្គនាយកក្រុមហ៊ុនរ៉ូយ៉ាល់គ្រុប ព្រមទាំងវត្តមាននៃការអញ្ជើញចូលរួមភ្ញៀវកិត្តិយសជាច្រើនរូបទៀតផងដែរ។
លោក ហោ ប៊ុនថែ អគ្គនាយករងធនាគារ វីង បានលើកឡើងថា៖ “យើងខ្ញុំសូមថ្លែងអំណរគុណយ៉ាងជ្រាលជៅទៅដល់អគ្គនាយដ្ឋានពន្ធដារសម្រាប់ការផ្តល់ទំនុកចិត្តចំពោះធនាគារ វីង ហើយអនុញ្ញាតឱ្យយើងខ្ញុំប្រើប្រាស់នូវជំនាញបច្ចេកវិទ្យាហិរញ្ញវត្ថុ ដើម្បីជួយសម្រួលការទូទាត់បង់ពន្ធឱ្យកាន់តែប្រសើរបន្ថែមទៀត។”
ក្នុងនាមជាធនាគារឌីជីថលដែលមានការរីកចម្រើនយ៉ាងឆាប់រហ័សមួយនៅកម្ពុជា ធនាគារ វីង ក្លាយជាដៃគូគួរឱ្យជឿជាក់មួយនៃអគ្គនាយកដ្ឋានពន្ធដាររយៈពេលជាយូរមកហើយ។ កិច្ចសហការនេះ ក៏មានគោលបំណងជួយទៅដល់រូបវន្តបុគ្គលដែលត្រូវការទូទាត់បង់ពន្ធ ហើយត្រូវធ្វើដំណើរឆ្ងាយទៅកាន់អគ្គនាយកដ្ឋានពន្ធដារ ដោយជំនួសមកវិញ ពួកគាត់អាចអញ្ជើញទៅកាន់សាខាធនាគារ វីង ដែលនៅជិតបំផុត ដើម្បីទូទាត់បង់ពន្ធមិនមានការគិតថ្លៃសេវាបន្ថែមនោះឡើយ។ ជាមួយសាខាចំនួន ២១ ការិយាល័យនៅទូទាំងប្រទេសកម្ពុជា បន្ថែមលើការិយាល័យកណ្តាល ឋិតក្នុងអគារ ធនាគារ វីង ថៅវើ ធនាគារ វីង ផ្តល់ជម្រើសទូទាត់បង់ពន្ធទៅដល់សាធារណជនកាន់តែងាយស្រួល។
ឥឡូវនេះអតិថិជនអាចអញ្ជើញទៅកាន់សាខាធនាគារ វីង ដែលនៅជិតបំផុត ហើយភ្ជាប់ជាមួយឯកសារតិចតួចប៉ុណ្ណោះ ។ នៅពេលអញ្ជើញទៅដល់បញ្ជរបង់ពន្ធ និងសេវាសាធារណៈរបស់ធនាគារ វីង បុគ្គលិកបម្រើសេវាកម្មនឹងជួយសម្រួលអតិថិជនក្នុងការជ្រើសរើសមធ្យោបាយទូទាត់ដែលមានពីរជម្រើសផ្សេងគ្នា។ អតិថិជនអាចជ្រើសរើសទូទាត់ជាសាច់ប្រាក់សុទ្ធ ឬកាត់ចេញពីគណនីធនាគារ វីង ក៏បាន ហើយក៏មានជម្រើសមួយទៀតនោះគឺការបញ្ចូលទឹកប្រាក់ពីសែកទៅក្នុងគណនីធនាគារ វីង របស់អតិថិជនសម្រាប់ការធ្វើការទូទាត់ក៏បាន។
បន្ថែមលើនេះ អតិថិជនក៏អាចជ្រើសរើសការទូទាត់តាមប្រព័ន្ធអនឡាញដោយប្រើប្រាស់អេបរបស់អគ្គនាយកដ្ឋានពន្ធដារគឺ អេប GDT Tax Payer ដែលអ្នកប្រើប្រាស់អាចធ្វើការបង់ពន្ធអចលនទ្រព្យ និងពន្ធផ្លូវជាដើម។ អតិថិជនគ្រាន់តែបើកអេប ហើយចូលទៅកាន់មុខងារទូទាត់ពន្ធ រួចពិនិត្យមើលព័ត៌មានលម្អិត និងជ្រើសរើសធនាគារ វីង សម្រាប់ការទូទាត់ជាការស្រេច។ ឆាប់ៗខាងមុខនេះ សាធារណជនក៏អាចប្រើប្រាស់អេប GDT Tax Prefiling និង GDT E-Filing App សម្រាប់ការទូទាត់បង់ពន្ធផងដែរ។
ក្នុងនាមជាអង្គភាពដ៏មានសារៈសំខាន់មួយស្ថិតក្រោមក្រសួងសេដ្ឋកិច្ច និងហិរញ្ញវត្ថុ អគ្គនាយកដ្ឋានពន្ធដារដើរតួនាទីយ៉ាងសំខាន់នៅក្នុងក្របខណ្ឌសេដ្ឋកិច្ចកម្ពុជា តាមរយៈការប្រមូលចំណូលពន្ធដើម្បីគាំទ្រដល់កំណើនប្រកបដោយចីរភាពនៅក្នុងប្រទេសកម្ពុជា។ យោងតាមការចេញផ្សាយសារព័ត៌មានក្នុងស្រុក បង្ហាញថា អគ្គនាយកដ្ឋានពន្ធដារ បានសម្រេចផែនការរបស់ខ្លួនជាមួយនឹងការប្រមូលចំណូលពន្ធដាចំនួន ៣,៦ ពាន់លានដុល្លារអាមេរិក នៅក្នុងឆ្នាំ២០២៣ ហើយគ្រោងសម្រេចឱ្យបាន ៤,១ ពាន់ដុល្លារអាមេរិកនៅក្នុងឆ្នាំ ២០២៤ ដែលអាចមានចំណែក ១១ ភាគរយ នៃទំហំផលិតផលក្នុងស្រុកសរុប ៣៥ ពាន់លានដុល្លារអាមេរិក ដែលរំពឹងសម្រេចបានក្នុងឆ្នាំ២០២៤នេះ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T07:27:15.383Z",
"category": "PR",
"views": 1235,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy",
"short_sentences"
]
}
|
មកហើយៗ! នេះជារថយន្តកម្លាំងយក្ស មុខកាច រាងសង្ហាររបស់ Ford ១ម៉ូដែល ចេញលក់នៅខ្មែរហើយ ខណៈតម្លៃអេម
|
https://business-cambodia.com/articles/ford-ranger-raptor-2024
|
សម្រាប់បងប្អូនដែលនិយមចូលចិត្តរថយន្ត មួយបាំងកន្លឹះ អាចដឹកទំនិញធ្ងន់ៗបាន ជាមួយកម្លាំងមាំ មាឌឌាំង មុខកាច ត្រូវប៉ាន់តែម្តង ខណៈនេះជារថយន្តខ្លាញ់គោ Ford Raptor ឆ្នាំ២០២៤ ១ម៉ូដែល ចេញលក់នៅខ្មែរហើយ ជាមួយរូបរាងមាំទាំ ផ្គួបផ្សំជាមួយរូបរាងសង្ហាកប់ ខណៈតម្លៃក៏អេម។
យោងតាមការចុុះផ្សាយលើកផេកផ្លូវការ Ford Cambodia កាលពីពេលថ្មីកន្លងទៅនេះបានឱ្យដឹងថា ខ្លួនបាននាំយកមកនូវរថយន្ត Ford Ranger Raptor ស៊េរីឆ្នាំ២០២៤ មកកាន់ទឹកដីកម្ពុជាហើយ ជាមួយសមត្ថភាពគ្មានគូប្រៀប អានុភាពនៃកំលាំងស្ទុះខ្លាំង ធន់មាំ សុវត្ថិភាពខ្ពស់ បច្ចេកវិទ្យាទំនើបចុងក្រោយ។
ទន្ទឹមនឹងនេះដែរ កំពូលរថយន្ត Ford Ranger Raptor ស៊េរីឆ្នាំ ២០២៤ នេះមាន DNA ជាកំពូលរថយន្ត Off-Road Performance ដែលមានសមត្ថភាពខ្ពស់ក្នុងការបើកបរគ្រប់កាលៈទេសៈ និងគ្មានឧបសគ្គអ្វីដែលជាកង្វល់សម្រាប់រថយន្ត Ford Ranger Raptor នោះទេ ដោយក្រោមការធ្វើតេស្តជាច្រើនពីក្រុមអ្នកជំនាញ Ford Performance គឺយើងទទួលបាននូវរថយន្តមួយដែលមានសមត្ថភាពយ៉ាងអស្ចារ្យនៅលើដងផ្លូវ ដោយបំពាក់មកនូវបំពង់ស៊ីមុំាងភ្លោះដែលអាចកំណត់នូវសំលេងបាន និងរួមទាំងបំពាក់នូវយ៉ាន់កង់អាលុយមីញ៉ូម ១៧អ៉ីញ បូករួមសំបកកង់ក្រាស់ប្រភេទ Off-Road ទំហំ ៣៣អ៉ីញ ដែលអាចពុះពារគ្រប់ឧបសគ្គទាំងអស់ដែលមាននៅចំពោះមុខ។
ស្របគ្នានេះដែរ Ford Ranger Raptor ស៊េរីឆ្នាំ ២០២៤ មានជម្រើសពណ៌ចំនួន ៦ពណ៌ ដើម្បីជាជម្រើសដល់អតិថិជន រួមមានពណ៌ក្រហម ពណ៌ខៀវ ពណ៌ខ្មៅ ពណ៌ប្រផេះស្ងួត ពណ៌ប្រផេះរលោង និងពណ៌ស។ សម្រាប់តម្លៃនៃរថយន្ត Ford Ranger Raptor ស៊េរីឆ្នាំ ២០២៤ ជម្រើសម៉ាស៊ីនសាំងគឺ ៧៩ ៩០០ ដុល្លារ និងជម្រើសម៉ាស៊ីនម៉ាស៊ូត គឺ ៧៥ ៩០០ ដុល្លារ ។
សម្រាប់ពត៌មានបន្ថែមប្រិយមិត្តសូមទំនាក់ទំនងផ្នែកលក់តាមសាខានីមួយៗ: សាខាព្រះមុនីវង្ស 078 999 773, សាខាទឹកថ្លា 095 939 939, សាខាទូលសង្កែ 078 935 935, សាខាជ្រោយចង្វារ 017 999 027, សាខាខេត្តសៀមរាប 077 666 357 ឬ 088 9 666 357, សាខាខេត្តកំពង់ចាម 078 999 883 ឬ 088 3 999 883, សាខាភ្នំពេញថ្មី 011 255 229 / 077 722 999 និងសាខាបឹងបៃតង 099 999 747 ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T05:35:14.660Z",
"category": "កំពូលអ្នកលក់",
"views": 3113,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ក្រុមហ៊ុន Visa បន្តគាំទ្រម្ចាស់អាជីវកម្មខ្នាតតូច និងខ្នាតមីក្រូ (SMBs) ដែលដឹកនាំដោយស្ត្រី និងយុវជន នៅក្នុងតំបន់អាស៊ីអាគ្នេយ៍ តាមរយៈការលើកកម្ពស់ជំនាញឌីជីថល និងចំណេះដឹងផ្នែកហិរញ្ញវត្ថុ
|
https://business-cambodia.com/articles/visa-support-smbs
|
រាជធានីភ្នំពេញ ថ្ងៃទី ២៩ ខែឧសភា ឆ្នាំ ២០២៤ – ក្រុមហ៊ុន Visa ជាក្រុមហ៊ុនបច្ចេកវិទ្យាទូទាត់សាច់ប្រាក់តាមរយៈប្រព័ន្ធឌីជីថលឈានមុខគេនៅក្នុងពិភពលោក បានធ្វើការប្តេជ្ញាចិត្តក្នុងការលើកកម្ពស់ការធ្វើបរិយាបន្នផ្នែកឌីជីថល និងហិរញ្ញវត្ថុ ដល់ស្ត្រី និងយុវជននៅក្នុងតំបន់អាស៊ីអាគ្នេយ៍ តាមរយៈការបណ្តុះបណ្តាលនូវជំនាញឌីជីថល និងចំណេះដឹងផ្នែកហិរញ្ញវត្ថុសំខាន់ៗ ដែលនឹងជួយពួកគាត់ក្នុងការជំរុញកំណើនសេដ្ឋកិច្ចអាជីវកម្មប្រកបដោយចីរភាព និងត្រួសត្រាយផ្លូវសម្រាប់ភាពជោគជ័យរយៈពេលវែង។ យោងតាមរបាយការណ៍របស់អង្គការ OECD[1] បានរកឃើញថា សហគមន៍ជនបទ ស្ត្រី និងក្រុមជនជាតិភាគតិចមួយចំនួន ប្រឈមឧបសគ្គក្នុងការសម្រេចបាននូវការប្រើប្រាស់ជម្រើសឌីជីថលពេញលេញ។ ទំនៀមទម្លាប់ វប្បធម៌ និងកង្វះជម្រើសផ្នែកហិរញ្ញវត្ថុផ្លូវការ បានក្លាយជាឧបសគ្គរាំងស្ទះក្នុងការសម្រេចបាននូវកំណើនទាំងនោះ។
8 Mar 2022 - The Ministry of Women’s Affairs, the National Bank of Cambodia and Visa celebrate completion of partnership on Promoting Financial Lit.
ប្រជាជនវ័យក្មេងមួយភាគធំ នៅក្នុងតំបន់អាស៊ីអាគ្នេយ៍ (ប្រមាណជាមួយភាគបី) បូករួម និងអាជីវកម្មខ្នាតតូច ខ្នាតមីក្រូ (SMBs) សហគ្រាសធុនតូច និងមធ្យម (MSMEs) នៅក្នុងតំបន់ គឺស្មើនឹង៩៩ភាគរយនៃអាជីវកម្មទាំងអស់ ដែលនេះហើយគឺជា កូនសោរសម្រាប់កំណើនសេដ្ឋកិច្ច។ ក្រុមហ៊ុន Visa កំពុងចូលរួមជួយដល់វឌ្ឍនភាពនេះតាមរយៈការលើកកម្ពស់ជំនាញឌីជីថល និងចំណេះដឹងផ្នែកហិរញ្ញវត្ថុសម្រាប់ម្ចាស់អាជីវកម្មខ្នាតតូច និងខ្នាតមីក្រូ (SMB) ដែលដឹកនាំដោយស្ត្រី និងយុវជនវ័យក្មេង។ នៅក្នុងឆ្នាំ ២០២៣ ក្រុមហ៊ុន Visa បានជួយសម្រួលអាជីវកម្មខ្នាតតូច និងខ្នាតមីក្រូ ចំនួន១០លានអាជីវកម្ម នៅក្នុងតំបន់អាស៊ីប៉ាស៊ីហ្វិកទៅរកឌីជីថលយានកម្ម។ មូលនិធិ Visa បានប្តេជ្ញាចិត្ត ក្នុងការផ្តល់ជំនួយជាង ៤៧លានដុល្លារសហរដ្ឋអាមេរិក ដើម្បីគាំទ្រដល់អាជីវកម្មខ្នាតតូច និងខ្នាតមីក្រូ (SMBs) ដែលដឹកនាំដោយស្ត្រី ចំនួន ២លាននាក់ និងរក្សាបាននិរន្តរភាពការងារចំនួន ៥០០,០០០ ហើយថ្មីៗនេះ ក៏បានបន្ថែមការប្តេជ្ញាចិត្តក្នុងការផ្តល់នូវជំនួយដល់សេដ្ឋកិច្ចតំបន់អាស៊ីអាគ្នេយ៍ ក្នុងទំហំទឹកប្រាក់ ចំនួន ១០០លានដុល្លារសហរដ្ឋអាមេរិក ក្នុងរយៈពេល ៥ឆ្នាំ ។
លោក Stephen Karpin ប្រធាននាយកប្រតិបត្តិប្រចាំតំបន់អាស៊ីប៉ាស៊ីហ្វិករបស់ក្រុមហ៊ុន Visa បាននិយាយថា៖ “នៅក្នុងប្រទេសកម្ពុជា ស្ត្រី និងយុវជន គឺជាឆ្អឹងខ្នងនៃសេដ្ឋកិច្ចក្នុងតំបន់ និងជាចលករដ៏សំខាន់សម្រាប់ជំរុញកំណើនសេដ្ឋកិច្ច។ បេសកកម្មរបស់ក្រុមហ៊ុន Visa គឺលើសពីការធ្វើប្រតិបត្តិការនៅក្នុងតំបន់ ដោយសារតែយើងផ្តោតលើការផ្តល់ត្រលប់ជូនទៅសហគមន៍វិញតាមរយៈការលើកកម្ពស់ការធ្វើបរិយាបន្ន ឌីជីថល និងហិរញ្ញវត្ថុ ដោយការប្រើប្រាស់ធនធាន និងបណ្តាញដ៏ធំរបាយការណ៍ អង្គការ OECD (ឆ្នាំ ២០១៩) ក្រោមប្រធាបបទ អាស៊ីអាគ្នេយ៍ឆ្ពោះទៅឌីជីថល៖ ធ្វើនៅទីក្រុងប៉ារីស និងរៀបចំឡើងដោយ អង្គការ OECD គម្រោងស្តីការតភ្ជាប់សហគ្រាសធុនតូច និងមធ្យម ។
www.oecd.org/going-digital/southeast-asia-connecting-SMEs.pdf
8 Mar 2023 - MoWA and The Asia Foundation, Financial literacy and women empowerment programs
ទូលាយរបស់យើង។ យើងមើលឃើញពីឥទ្ធិពលនៃការធ្វើបរិយាបន្នហិរញ្ញវត្ថុ និងជឿជាក់លើការផ្តល់សិទ្ធអំណាចដល់បុគ្គល និងសហគមន៍ នូវលទ្ធភាពក្នុងការទទួលបានឧបករណ៍ហិរញ្ញវត្ថុជាសកល។ ក្នុងនាមជាអ្នកដឹកនាំដ៏សំខាន់មួយនៅក្នុងប្រព័ន្ធអេកូឡូស៊ីហិរញ្ញវត្ថុប្រចាំតំបន់អាស៊ីអាគ្នេយ៍ ក្រុមហ៊ុន Visa បានធ្វើការប្តេជ្ញាចិត្តក្នុងការនាំយកឧបករណ៍ហិរញ្ញវត្ថុទាំងនេះទៅកាន់មនុស្សគ្រប់គ្នា ដោយធានាថាសហគមន៍ទាំងអស់អាចទទួលបានភាពរីកចម្រើននៅក្នុងសេដ្ឋកិច្ចឌីជីថល សូម្បីតែបុគ្គលដែលស្ថិតនៅតំបន់ដាច់ស្រយាលក៏ដោយ ។
អ្នកស្រី Kelly Tullier អនុប្រធាន ប្រធានប្រជាជន និងមន្ត្រីកិច្ចការសាជីវកម្ម របស់ក្រុមហ៊ុន Visa បានមានប្រសាសន៍បន្ថែមទៀតថា៖ “សម្រាប់ក្រុមហ៊ុន Visa យើងប្តេជ្ញាគាំទ្រនិងផ្តល់សិទ្ធិអំណាចដល់ស្ត្រី ជាពិសេសស្ត្រីជាម្ចាស់អាជីវកម្មខ្នាតតូច ក្នុងដំណើរផ្លូវឆ្ពោះទៅរកភាពជោគជ័យ។ ដំណើរទស្សនៈកិច្ចរបស់ខ្ញុំទៅកាន់ប្រទេសវៀតណាមថ្មីៗនេះ បានគូសបញ្ជាក់ពីសារៈសំខាន់នៃកិច្ចសហប្រតិបត្តិការជាមួយថ្នាក់ដឹកនាំមូលដ្ឋានដើម្បីធ្វើការផ្លាស់ប្តូរប្រកបដោយអត្ថន័យនៅក្នុងសហគមន៍របស់ពួកគេ។ យើងបានជួបដៃគូសហការរបស់ មូលនិធិ Visa គឺ WISE Vietnam (Women's Initiative for Startups and Entrepreneurship-គំនិតផ្តួចផ្តើមរបស់ស្ត្រីសម្រាប់ការចាប់ផ្តើមអាជីវកម្ម និងភាពជាសហគ្រិន) ដែលបានគាំទ្រសហគ្រិនស្ត្រីចំនួន ១០០,០០០នាក់ នៅក្នុងប្រទេសវៀតណាម ក្នុងការជំរុញលទ្ធភាពប្រើប្រាស់ឧបករណ៍ឌីជីថលដើម្បីពង្រីកអាជីវកម្មរបស់ពួកគេ។ ទន្ទឹមនឹងនេះ ភាពជាដៃគូរបស់ក្រុមហ៊ុន Visa ជាមួយមូលនិធិអាស៊ី អនុញ្ញាតឱ្យយើងធ្វើការជាមួយភ្នាក់ងាររដ្ឋាភិបាល និងស្ថាប័នមីក្រូហិរញ្ញវត្ថុ ដើម្បីគាំទ្រដល់អាជីវកម្មក្នុងស្រុក និងជួយឱ្យសេដ្ឋកិច្ចឌីជីថលរីកចម្រើន។ តាមរយៈការគាំទ្រគ្នាទៅវិញទៅមក យើងបង្កើតមូលដ្ឋានគ្រឹះមួយ សម្រាប់អនាគតដ៏ត្រឹមត្រូវ និងសមធម៌ ដែលផ្តល់អត្ថប្រយោជន៍ដល់មនុស្សគ្រប់គ្នា”។
16 Jan 2020 - National Bank of Cambodia, Ministry of Women’s Affairs, and Visa launch program to improve women’s financial literaAcy
ក្រុមហ៊ុន Visa និង មូលនិធិ Visa បង្កើតភាពជាដៃគូយុទ្ធសាស្ត្រដែលជួយជំរុញការធ្វើបរិយាបន្នឌីជីថល និងហិរញ្ញវត្ថុ ទៅក្នុងសហគមន៍នានាទូទាំងអាស៊ីអាគ្នេយ៍ ជាមួយនឹងគំនិតផ្តួចផ្តើមគាំទ្រនូវគម្រោងមួយចំនួន ដែលបង្កើតឡើងក្នុងគោលបំណងធ្វើការផ្លាស់ប្តូរជាវិជ្ជមាន និងនិរន្តភាពនៅក្នុងសង្គម រួមមានដូចជា៖
ការគាំទ្រស្ត្រី តាមរយៈកម្មវិធីចំណេះដឹងផ្នែកហិរញ្ញវត្ថុ និងសហគ្រិនភាពនៅក្នុងប្រទេសកម្ពុជា
ក្រុមហ៊ុន Visa សហការក្នុងភាពជាដៃគូ ជាមួយក្រសួងកិច្ចការនារី (MoWA) និង ធនាគារជាតិនៃកម្ពុជា (NBC) បានបន្តគាំទ្រស្ត្រីតាមរយៈគម្រោង “ការលើកកម្ពស់កម្មវិធីចំណេះដឹងផ្នែកហិរញ្ញវត្ថុ និងបង្កើនភាពអង់អាចដល់ស្ត្រីជាសហគ្រិន”។ ចាប់តាំងពីឆ្នាំ ២០២០ មក ក្រុមហ៊ុន Visa, ក្រសួងកិច្ចការនារីនៅកម្ពុជា និង ធនាគារជាតិនៃកម្ពុជា បានសហការគ្នាក្នងភាពជាដៃគូ ដាក់ចេញនូវគម្រោង "ការលើកកម្ពស់ចំណេះដឹងហិរញ្ញវត្ថុ និងបង្កើនភាពអង់អាចសម្រាប់ស្ត្រី និងស្ត្រីជាសហគ្រិន" ជាគំនិតផ្តួចផ្តើមរយៈពេល ៤ ឆ្នាំ ដែលបានជួយស្រី្តដែលជាសហគ្រិន និងនិស្សិត ជាង ១០,០០០ នាក់។ ក្រុមហ៊ុន Visa ប្តេជ្ញាគាំទ្រការប្តេជ្ញាចិត្តរបស់ធនាគារជាតិនៃកម្ពុជា ក្នុងការកាត់បន្ថយអត្រាស្ត្រីដែលមិនទាន់ទទួលបានសេវាហិរញ្ញវត្ថុឲ្យបានពាក់កណ្តាល ពី ២៧ភាគរយ មក ១៣ភាគរយ យុទ្ធសាស្ត្រជាតិស្តីពីបរិយាបន្នហិរញ្ញវត្ថុ ឆ្នាំ ២០១៩-២០២៥។
មូលនិធិ Visa បានសហការក្នុងភាពជាដៃគូជាមួយមូលនិធិអាស៊ី នឹងបានគាំទ្រជួយដល់សហគ្រិនជាស្ត្រី ជាង ១,២០០នាក់នៅក្នុងប្រទេសហ្វីលីពីន និងកម្ពុជា។ នៅក្នុងប្រទេសកម្ពុជា គម្រោងនេះ បានជួយដល់សហគ្រិនស្ត្រីចំនួន ៨០០នាក់ នៅទូទាំង ១២ ខេត្ត នៅក្នុងប្រទេសកម្ពុជា ដើម្បីទទួលបានដើមទុន និងពង្រីកអាជីវកម្មរបស់ពួកគេ តាមរយៈការបណ្តុះបណ្តាលនូវជំនាញឌីជីថល និងចំណេះដឹងផ្នែកហិរញ្ញវត្ថុ ជំនាញអាជីវកម្ម ការធ្វើផែនការហិរញ្ញវត្ថុ នឹងការគាំទ្រការនាំយកអាជីវកម្មចូលទៅកាន់ទីផ្សារអនឡាញ តាមរយៈថ្នាលពាណិជ្ជកម្មអេឡិចត្រូនិច។
ការគាំទ្រយុវជន ម្ចាស់អាជីវកម្មដឹកនាំដោយស្ត្រី និង ជនជាតិភាគតិចនៅប្រទេសវៀតណាម
នៅក្នុងប្រទេសវៀតណាម កម្មវិធី “ពន្លឿនអាជីវកម្មរបស់ខ្ញុំ” តាមរយៈការសហការក្នុងភាពជាដៃគូរវាង ក្រុមហ៊ុន Visa មូលនិធិអាស៊ី និងមជ្ឈមណ្ឌលសម្រាប់ស្ត្រី និងការអភិវឌ្ឍន៍ ផ្តល់ជូនចំណេះដឹងផ្នែកហិរញ្ញវត្ថុ អាជីវកម្ម និងឌីជីថលកម្រិតមូលដ្ឋាន ដល់ម្ចាស់អាជីវកម្មខ្នាតតូច និងខ្នាតមីក្រូ (SMB) របស់វៀតណាម ស្ថិតនៅក្នុងតំបន់ដែលប្រឈមនឹងការលំបាក។ បេសកម្មមួយនេះ គឺដើម្បីផ្តល់សិទ្ធអំណាចដល់ស្ត្រីជាសហគ្រិន ចំនួន ២៥,០០០នាក់ ក្នុងរយៈពេល ៣ឆ្នាំ ខាងមុខ។ លើសពីនេះ កាលពីឆ្នាំ ២០២៣ ក្រុមហ៊ុន Visa បានធ្វើការគាំទ្រដល់គ្រួសារ និងសហគមន៍ជនជាតិភាគតិច តាមរយៈភាពជាដៃគូជាមួយគណៈកម្មាធិការទទួលបន្ទុកកិច្ចការជនជាតិភាគតិច ដោយធ្វើការចុះហត្ថលេខាលើសេចក្តីព្រមព្រៀង រយៈពេលបីឆ្នាំ ជាមួយធនាគាររដ្ឋរបស់ប្រទេសវៀតណាម។ កម្មវិធីចំណេះដឹងផ្នែកហិរញ្ញវត្ថុប្រចាំឆ្នាំ ដែលបានបង្កើតឡើងតាំងពីឆ្នាំ ២០២២ ជាមួយគណៈកម្មាធិការមជ្ឈិមវៀតណាម សមាគមនិស្សិត ស្វែងរកការលើកកម្ពស់ចំណេះដឹងផ្នែកហិរញ្ញវត្ថុ និងធុរកិច្ចនៅក្នុងប្រទេសវៀតណាម។
ប្រទេសឥណ្ឌូនេស៊ី៖ ការផ្តល់សិទ្ធិអំណាចដល់អាជីវកម្មខ្នាតតូច និង ខ្នាតមីក្រូ (SMBs) ដែលដឹកនាំដោយស្ត្រី តាមរយៈការលើកកម្ពស់បរិយាបន្ន ហិរញ្ញវត្ថុ និងឌីជីថល
នៅក្នុងប្រទេសឥណ្ឌូនេស៊ី កម្មវិធីបង្រៀនជំនាញផ្នែកចំណេះដឹងផ្នែកហិរញ្ញវត្ថុមួយ ដែលមានឈ្មោះថា "Ibu Berbagi Bijak" ដែលបកប្រែថា "ស្ត្រី និងការចែករលែកចំណេះដឹង - Women Sharing Wisdom" បានជះឥទ្ធិពលជាវិជ្ជមានដល់ស្ត្រីជាង ១,៤០០នាក់ ចាប់តាំងពីឆ្នាំ ២០១៧ មក ក្នុងនោះរួមមានទាំងសហគ្រាសខ្នាតតូច និងខ្នាតមធ្យម (MSMEs) ដែលដឹកនាំដោយស្ត្រីច្រើនជាង ១,០០០ នៅទូទាំង Central Java, Yogyakarta, Bali និង West Java តាមរយៈសិក្ខាសាលា វគ្គបណ្តុះបណ្តាល វេទិកាពិភាក្សា និងការផ្គូផ្គងអាជីវកម្មជាដើម។ កម្មវិធីនេះដំណើរការដោយរលូន ក៏ដោយសារមានការគាំទ្រពី អាជ្ញាធរ រដ្ឋាភិបាលក្នុងតំបន់ ធនាគារឥណ្ឌូនេស៊ី ស្ថាប័នហិរញ្ញវត្ថុ និងក្រសួងពាក់ព័ន្ធ ដូចជា ក្រសួងទេសចរណ៍ និងសេដ្ឋកិច្ចច្នៃប្រឌិត ក្រសួងសហករណ៍ និងសហគ្រាសធុនតូច និងមធ្យមផងដែរ។
លើសពីនេះ មូលនិធិ Visa បានសហការជាមួយ UN Women និងសមាគមស្វីសសម្រាប់សហគ្រិន (Swiss Association for Entrepreneurs) នៅក្នុងទីផ្សារដែលកំពុងរីកចម្រើន បង្កើតកម្មវិធីដែលត្រូវបានរចនាឡើងជាពិសេសដើម្បីគាំទ្រដល់អាជីវកម្មថែទាំ ដែលដឹកនាំដោយស្ត្រី។ កម្មវិធីនេះបានផ្តល់ឱ្យអ្នកចូលរួមនូវការបណ្តុះបណ្តាលផ្នែកធុរកិច្ចសំខាន់ៗ ការប្រឹក្សាយោបល់ ឱកាសបង្កើតបណ្តាញ និងលទ្ធភាពទទួលបានផ្នែកហិរញ្ញវត្ថុ។ បន្ទាប់ពីបិតវគ្គជំនាន់ទីមួយ វាបានផ្តល់លទ្ធផលជាវិជ្ជមានដល់បុគ្គលជាង ២៧,000នាក់ ឲ្យទទួលបានសេវាថែទាំ និងផ្តល់ការងារដល់បុគ្គលិក និង អ្នកថែទាំឯករាជ្យ ច្រើនជាង ៦,៥០០នាក់ ផងដែរ។
ប្រទេសហ្វីលីពីន៖ ការអប់រំ យុវជន និងគ្រូបង្រៀន ស្តីពី ចំណេះដឹងផ្នែកហិរញ្ញវត្ថុ តាមរយៈរោងមហោស្រព
កម្មវិធីចំណេះដឹងផ្នែកហិរញ្ញវត្ថុរបស់ក្រុមហ៊ុន Visa នៅក្នុងប្រទេសហ្វីលីពីន ដែលចាប់ផ្តើមដំណើរការនៅឆ្នាំ ២០១៧ បានផ្តល់ការអប់រំដល់សិស្ស និងគ្រូបង្រៀនជាង ៣៦,០០០នាក់ នៅតាមសាលារៀន ចំនួន ៦៤ នៅទូទាំង ២១ទីក្រុង។ ក្រុមហ៊ុន Visa ធ្វើការជាមួយ រោងមហោស្រព Tanghalang Pilipino នៃមជ្ឈមណ្ឌលវប្បធម៌របស់ប្រទេសហ្វីលីពីន និង អង្គការ Teach for the Philippines (TFP) ដែលជាអង្គការមិនរកប្រាក់ចំណេញ ដោយមានការគាំទ្រពី Bangko Sentral ng Pilipinas ។ កម្មវិធីនេះនិយាយជាភាសា Tagalog skit និងបានធ្វើការសម្តែងបង្ហាញនៅក្នុងសាលារៀន ដោយផ្តោតលើប្រធានបទ ចំណេះដឹងផ្នែកហិរញ្ញវត្ថុ។ ថ្មីៗនេះ អង្គការ Teach for Philippines (TFP) ទើបនឹងទទួលបានជំនួយពី មូលនិធិ Visa ដែលជំនួយនេះនឹងត្រូវបានប្រើប្រាស់ដើម្បីគំាទ្រដល់ការអភិវឌ្ឍកម្មវិធីសិក្សាសម្រាប់សិស្សានុសិស្ស និងអភិវឌ្ឍអ្នកដឹកនាំ ដែលពួកគេទាំងនោះ នឹងក្លាយទៅជាឥស្សរជនដ៏មានឥទ្ធិពលដែលអាចបង្កើតការផ្លាស់ប្តូរជាវិជ្ជមាននៅក្នុងសាលារៀន និងអង្គការដែលពាក់ព័ន្ធនៅក្នុងវិស័យអប់រំ។
ការប្ដេជ្ញាចិត្តរបស់ក្រុមហ៊ុន Visa ចំពោះការបង្កើតការផ្លាស់ប្តូរជាវិជ្ជមានសម្រាប់សង្គមជារួម បានផុសចេញជាផ្លែផ្កាមួយចំនួន ពោលគឺយើងបានជំរុញអាជីវកម្មខ្នាតតូច និងខ្នាតមីក្រូ (SMBs) ប្រមាណជា ៦៧លាន នៅទូទាំងពិភពលោក ក្នុងការបង្កើតលទ្ធភាពឌីជីថលរបស់ខ្លួន។ សម្រាប់ព័ត៌មានបន្ថែមស្តីអំពីគំនិតផ្តួចផ្តើមដើម្បីបង្កើតការផ្លាស់ប្តូរជាវិជ្ជមានសម្រាប់សង្គម ការផ្តល់នូវធនធាន និងដំណោះស្រាយសម្រាប់អាជីវកម្មខ្នាតតូច និងខ្នាតមីក្រូ សូមទៅអាចមជ្ឈមណ្ឌលអាជីវកម្មខ្នាតតូចរបស់ក្រុមហ៊ុន Visa ។ សម្រាប់ព័ត៌មានបន្ថែមស្តីពីមូលនិធិ Visa សូមអានរបាយការណ៍ដែលបានចុះផ្សាយ។
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T04:41:19.743Z",
"category": "PR",
"views": 176,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
សម្តេចបរវធីបតី ហ៊ុន ម៉ាណែត បង្ហាញឈ្មោះ រីស៊ត៨កន្លែង ដែលអ្នកគួរទៅលេង នៅលើភ្នំគីរីរម្យ
|
https://business-cambodia.com/articles/resort-at-kirirom-national-park
|
តាមគេហទំព័រហ្វ៊េសប៊ុកផ្លូវការរបស់នាយករដ្ឋមន្រ្តីកម្ពុជា សម្តេចមហាបរវធីបតី ហ៊ុន ម៉ាណែត បានបង្ហាញឈ្មោះ Resort ជាគោលដៅទាក់ទាញសំខាន់ៗ សម្រាប់អ្នកដែលចង់ទៅលេងភ្នំគិរីរម្យ ដែលជាឧទ្យានជាតិនៃកម្ពុជា ដោយលាតសន្ធឹងលើផ្ទៃដីដែលមានព្រៃឈើប្រមាណ៨ម៉ឺនហិចតា តាមតម្រូវការសម្រាកលំហែរបស់អ្នកទេសចរជាតិ និងអន្តរជាតិ។
ក្នុងនោះមានរីស៊ត៨កន្លែង ដែលអ្នកគួរទៅលេង នៅលើភ្នំគីរីរម្យរួមមាន៖
១. រមណីយដ្ឋាន វីគិរីរម្យ ផាញរីស៊ត
២. រំហើយ គិរីរម្យ រីស៊ត
៣. បឹងចំការតែ
៤. ភូមិដំណាក់ដំរី
៥. ទឹកធ្លាក់ឆៃយ៉ា
៦. បឹងប៉េសេ
៧. ឧទ្យានបោះតង់
៨. ទឹកធ្លាក់អូតាសេក
គួរជម្រាបថាឧទ្យានជាតិព្រះសុរាម្រិតកុសុមៈគីរីរម្យ មានឈ្មោះល្បីល្បាញថាភ្នំគីរីរម្យ ដែលជាឧទ្យានជាតិបានបង្កើតឡើងជាផ្លូវការដំបូងបង្អស់នៅកម្ពុជា មានចម្ងាយ ១១២គីឡូម៉ែត្រ ពីរាជធានីភ្នំពេញនិងស្ថិតនៅក្នុងភូមិសាស្ត្រខេត្តកំពង់ស្ពឺ និងខេត្តព្រះសីហនុ។
ឧទ្យានជាតិគិរីរម្យនេះដែរ គឺជារមណីយដ្ឋានទេសចរណ៍ធម្មជាតិ ដែលសម្បូរពោរពាសទៅដោយសក្តានុពលធម្មជាតិ ជាមួយនឹងទេសភាពល្អប្រណិត អាកាសធាតុល្អបរិសុទ្ធគ្រប់រដូវកាល និងមានលម្អទៅដោយដើមស្រល់ធម្មជាតិ ជាមួយនឹងជ្រោះជ្រង និងទឹកធ្លាក់ជាច្រើននៅលើកំពូលភ្នំ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T03:50:19.984Z",
"category": "ភាពជាអ្នកដឹកនាំ",
"views": 1019,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
មន្ទីរពេទ្យមិត្តភាពខ្មែរ-សូវៀត ប្រកាសរើសបុគ្គ.លិកកិច្ចសន្យា ៥៨រូប ចូលបម្រើការ.ងារ៧ ផ្នែកនេះ
|
https://business-cambodia.com/articles/hospital-work-
|
ឱកាសល្អសម្រាប់បងប្អូនដែលមានបំណងចូលបម្រើការងារនៅក្នុង មន្ទីរពេទ្យមិត្តភាពខ្មែរ -សូវៀត បានមកដល់ទៀតហើយ ដោយពេលនេះខាងមន្ទីរពេទ្យកំពុងត្រូវការបុគ្គលិកកិច្ចសន្យាចំនួន ៥៨រូប ដើម្បីចូលទៅបម្រើការងារនៅលើផ្នែកសំខាន់ៗដូចជា ៖
វេជ្ជបណ្ឌិតឯកទេសប្រពោធនកម្ម ដាក់ថ្នាំសណ្តំ និងសង្គ្រោះបន្ទាន់ ចំនួន ១២រូប
វេជ្ជបណ្ឌិតឯកទេសសោភ័ណសល្យសាស្ត្រ ចំនួន ២រូប
វេជ្ជបណ្ឌិតឯកទេសអាណាប៉ាត់ ចំនួន ២រូប
គិលានុបដាក-យិកា ចំនួន ១៦រូប
គណនេយ្យ (ផ្នែកសេវា) ភេទស្រី ចំនួន ៣រូប
គណនេយ្យ (ផ្នែក ប.ស.ស និងផ្នែកមូលនិធិសមធម៌)ភេទប្រុស ចំនួន ៤រូប
ជំនួយការរដ្ឋបាលតាមផ្នែក ចំនួន ១៩រូប
ដូច្នេះសម្រាប់ បេក្ខជន-បេក្ខនារីដែលមានចំណាប់អារម្មណ៍ សូមមកដាក់ប្រវត្តិរូប(មានបិតរូបថត) និងពាក្យសុំ ចូលបំរើការងារ (CV និងCover letter) ដោយភ្ជាប់មកជាមួយ ឯកសារថតចម្លង រួមមាន អត្ត សញ្ញាណប័ណ្ណសញ្ជាតិខ្មែរ សៀវភៅគ្រួសារ ឬសៀវភៅស្នាក់នៅ សំបុត្រកំណើត សញ្ញាបត្រមធ្យម សិក្សាទុតិយភូមិ សញ្ញាបត្របរិញ្ញាបត្រ និងវិញ្ញាបនបត្របញ្ជាក់ការសិក្សាផ្សេងៗ មកដាក់នៅ ការិយាល័យរដ្ឋបាលនៃមន្ទីរពេទ្យមិត្តភាពខ្មែរ-សូវៀត រៀងរាល់ម៉ោងធ្វើការ ចាប់ពីថ្ងៃផ្សាយដំណឹង នេះតទៅរហូតដល់ថ្ងៃទី៧ ខែមិថុនា ឆ្នាំ២០២៤៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T03:26:19.507Z",
"category": "ព័ត៌មានថ្មីៗ",
"views": 1529,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ឧកញ៉ា ៤ រូប ត្រូវបានព្រះមហាក្សត្រត្រាស់បង្គាប់ផ្ដល់គោរមងារជា «អ្នកឧកញ៉ា»
|
https://business-cambodia.com/articles/new-neak-okha
|
ព្រះករុណា ព្រះបាទ សម្តេចព្រះបរមនាថ នរោត្តម សីហមុនី ព្រះមហាក្សត្រនៃព្រះរាជាណាចក្រកម្ពុជា កាលពីពេលថ្មីៗនេះបានចេញព្រះរាជក្រឹត្យត្រាស់បង្គាប់ផ្តល់គោរមងារ «អ្នកឧកញ៉ា» ដល់ឧកញ៉ាចំនួន ៤ រូប។ បើយោងតាមការដកស្រង់ពីសមាគមឧកញ៉ាកម្ពុជា ឧកញ៉ា ដែលត្រូវបានផ្ដល់គោរមងារថ្មីនេះរួមមាន៖
១. ឧកញ៉ា ហេង បូរិន អគ្គនាយកក្រុមហ៊ុន បុរី ហេងបូរិន គ្រុប និងជាសមាជិកសមាគមឧកញ៉ាកម្ពុជា ត្រូវបានផ្ដល់គោរមងារជាអ្នកឧកញ៉ា។ ការត្រាស់បង្គាប់ផ្តល់គោរមងារថ្មីនេះ បានធ្វើឡើងតាមព្រះរាជក្រឹត្យកាលពីថ្ងៃទី១៦ ខែឧសភា ឆ្នាំ២០២៤។
២. ឧកញ៉ា លឹម ហេង សមាជិកសកម្ម នៃសមាគមឧកញ៉ាកម្ពុជា ត្រូវបានផ្ដល់គោរមងារជាអ្នកឧកញ៉ា។ ការត្រាស់បង្គាប់ផ្តល់គោរមងារថ្មីនេះ បានធ្វើឡើងតាមព្រះរាជក្រឹត្យកាលពីថ្ងៃទី២៣ ខែឧសភា ឆ្នាំ២០២៤។
៣. ឧកញ៉ា វង្សី ពុទ្ធិសេដ្ឋ CEO ក្រុមហ៊ុន V Syndicate Co., Ltd និងជាសមាជិកទ្រទ្រង់ នៃសមាគមឧកញ៉ាកម្ពុជាត្រូវបានផ្ដល់គោរងារជាអ្នកឧកញ៉ា។ ការត្រាស់បង្គាប់ផ្តល់គោរមងារថ្មីនេះ បានធ្វើឡើងតាមព្រះរាជក្រឹត្យកាលពីថ្ងៃទី២៤ ខែមេសា ឆ្នាំ២០២៤។
៤. ឧកញ៉ា លឹម ឃីហុង សមាជិកទ្រទ្រង់ នៃសមាគមឧកញ៉ាកម្ពុជា ត្រូវបានត្រាស់បង្គាប់ផ្ដល់គោរមងារជាអ្នកឧកញ៉ា។ ចំពោះការត្រាស់បង្គាប់ផ្តល់គោរមងារថ្មីនេះ បានធ្វើឡើងតាមព្រះរាជក្រឹត្យកាលពីថ្ងៃទី២៣ ខែឧសភា ឆ្នាំ២០២៤៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T03:22:36.003Z",
"category": "ព័ត៌មានថ្មីៗ",
"views": 42719,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ត្រៀម! ប៉ុន្មានថ្ងៃទៀត ការប្រមូលពន្ធឡាននឹងចាប់ផ្តើម ខណៈម្ចាស់ឡានថ្មីអាចបង់បានដោយភ្ជាប់ឯកសារសំខាន់ៗទាំងនេះ
|
https://business-cambodia.com/articles/car-tax
|
នៅសល់តែរយៈពេលប្រមាណជា ២ថ្ងៃទៀតប៉ុណ្ណោះ ការប្រមូលពន្ធលើមធ្យោបាយដឹកជញ្ជូនយានជំនិះគ្រប់ប្រភេទប្រចាំឆ្នាំនឹងត្រូវចាប់ផ្តើម ដូច្នេះសូម ម្ចាស់យានយន្តទាំងអស់មេត្តាជ្រាបជាដំណឹង។ ដោយឡែកចំពោះយានយន្តថ្មីត្រូវចុះបញ្ជីលើកដំបូង ម្ចាស់យានយន្តត្រូវដាក់លិខិតប្រកាសបង់ពន្ធចំនួន ០២ សន្លឹក តាម ទម្រង់ដែលចេញដោយអគ្គនាយកដ្ឋានពន្ធដារ ដោយភ្ជាប់មកជាមួយនូវឯកសាររួមមាន៖ បណ្ណសម្គាល់យានយន្ត អត្តសញ្ញាណបណ្ណផ្ទាល់របស់កម្មសិទ្ធិករ និងវិញ្ញាបនបត្រត្រួតពិនិត្យលក្ខណៈបច្ចេកទេសយានយន្តចំពោះរថយន្ត ដឹកទំនិញនិងរថយន្តដឹកអ្នកដំណើរ។
ហើយសម្រាប់យានយន្តដែលធ្លាប់ចុះបញ្ជីក្នុងប្រព័ន្ធគ្រប់គ្រងពន្ធមធ្យោបាយ របស់អគ្គនាយកដ្ឋានពន្ធដារកន្លងមក ទាំងមានបណ្ណសម្គាល់ការបង់ពន្ធ(កាត) និងពុំមានបណ្ណសម្គាល់ការបង់ពន្ធត្រូវបានអនុញ្ញាតឱ្យម្ចាស់យានយន្តបង់ពន្ធនេះ ដោយពុំតម្រូវឱ្យបំពេញលិខិតប្រកាសបង់ពន្ធលើមធ្យោបាយដឹកជញ្ជូននោះទ ដោយគ្រាន់តែបង្ហាញ ឬភ្ជាប់មកនូវឯកសារដែលអាចបញ្ជាក់អត្តសញ្ញាណយានយន្តណាមួយ ដូចជា បណ្ណសម្គាល់យានយន្ត ឬបង្កាន់ដៃទទួលប្រាក់ពន្ធលើមធ្យោបាយដឹកជញ្ជូន ឬលតាបត្របង់ពន្ធឆ្នាំចាស់ សម្រាប់ឱ្យមន្ដ្រីពន្ធដារ ឬបុគ្គលិក ធនាគារពាណិជ្ជដៃគូធ្វើការផ្ទៀងផ្ទាត់ទិន្នន័យក្នុងប្រព័ន្ធគ្រប់គ្រងពន្ធមធ្យោបាយរបស់អគ្គនាយកដ្ឋានពន្ធដារ។
គួរបញ្ជាក់ផងដែរថា ម្ចាស់យានយន្តអាចធ្វើការបង់ពន្ធនៅអគ្គនាយកដ្ឋានពន្ធដារ ឬនៅសាខាពន្ធដារខេត្ត-ខណ្ឌ ឬនៅធនាគារ កាណាឌីយ៉ា ក.អ ឬនៅធនាគារអេស៊ីលីដា ភីអិលស៊ី ឬនៅធនាគារវឌ្ឍនៈ ឬនៅធនាគារកម្ពុជាសាធារណៈ ភីអិលស៊ី ឬនៅធនាគារជេ ត្រាស់ រ៉ូយ៉ាល់ ឬនៅធនាគារស្ថាបនា ភីអិលស៊ី ឬនៅធនាគារប្រៃសណយ៍កម្ពុជា ក.អ ឬនៅ ធនាគារ វឌ្ឍនៈ អាស៊ី ចំកាត់ ឬនៅធនាគារពាណិជ្ជកម្មក្រៅប្រទេស នៃកម្ពុជា ឬនៅធនាគារវីង (ខេមបូឌា) ម.ក ឬនៅតាម ធនាគារដែលបានចុះអនុស្សរណៈនៃការយោគយល់គ្នាជាមួយក្រសួងសេដ្ឋកិច្ចនិងហិរញ្ញវត្ថុ ឬអាចបង់តាមរយៈកម្មវិធី "GDT Taxpayer App" ដែលអាចទាញយកចេញពី App Store ចំពោះ iOS ឬ Play Store ចំពោះ Android សម្រាប់ យានយន្តដែលធ្លាប់បានប្រកាសបង់ពន្ធលើមធ្យោបាយដឹកជញ្ជូនកន្លងមក។
ដោយឡែក យានយន្តដែលជាកម្មសិទ្ធិរបស់ស្ថានទូត ឬស្ថានកុងស៊ុលបរទេស អង្គការអន្តរជាតិ ឬទីភ្នាក់ងារ សហប្រតិបត្តិការបច្ចេកទេសរបស់រដ្ឋាភិបាលនានា ត្រូវស្នើសុំមកអគ្គនាយកដ្ឋានពន្ធដារ ដើម្បីទទួលបាននូវលតាបត បង់ពន្ធ(ពន្ធជាបន្ទុករបស់រដ្ឋ)។ ចំពោះយានយន្តរបស់ក្រសួង-ស្ថាប័ន ឬអង្គភាពដែលត្រូវទទួលបានលតាបត្រពន្ធលើ មធ្យោបាយដឹកជញ្ជូន(ពន្ធជាបន្ទុករបស់រដ្ឋ ឬបង់តាមអាណត្តិបើកប្រាក់ ) ត្រូវភ្ជាប់មកជាមួយនូវបញ្ជីសារពើភណ្ឌយានយន្តទ្រព្យសម្បត្តិរដ្ឋ(តារាងកើនឡើង និងថយចុះទ្រព្យសម្បត្តិរដ្ឋប្រចាំឆ្នាំ) ដែលបានចុះបញ្ជីនៅអគ្គនាយកដ្ឋានទ្រព្យសម្បត្តិរដ្ឋនិងចំណូលមិនមែនសារពើពន្ធនៃក្រសួងសេដ្ឋកិច្ចនិងហិរញ្ញវត្ថុ។
ក្នុងករណីខកខានមិនបានបង់ពន្ធទាន់ពេលវេលាកំណត់ខាងលើ ម្ចាស់យានយន្តនឹងត្រូវទទួលរងនូវពិន័យ តាមច្បាប់ស្តីពីសារពើពន្ធ ជាធរមាន។ អគ្គនាយកដ្ឋានពន្ធដារនឹងសហការជាមួយអាជ្ញាធរមានសមត្ថកិច្ច ជាពិសេស នគរបាលចរាចរណ៍ និងកងរាជអាវុធហត្ថ ដើម្បីចុះត្រួតពិនិត្យការអនុវត្តប្រមូលពន្ធនេះនៅតាមដងផ្លូវនានា បន្ទាប់ពី បិទបញ្ចប់ការប្រមូលពន្ធនៅថ្ងៃទី៣០ ខែវិច្ឆិកា ឆ្នាំ២០២៤៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T02:19:53.868Z",
"category": "ព័ត៌មានថ្មីៗ",
"views": 1520,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
នាំចេញតែត្រីក៏មាន! ត្រឹមតែ៥ខែសោះ វៀតណាមអាចរកចំណូ.លពីនាំចេញត្រីប្រាជាង ៧០០លា.នដុល្លារ
|
https://business-cambodia.com/articles/vietnam-s-tra-fish-exports
|
ពិតជាមិនធម្មតា ត្រឹមតែរយៈពេល ៥ខែនៃដើមឆ្នាំ ២០២៤ នេះវៀតណាមអាចរកចំណូលបានរាប់រយលានដុល្លារពីការនាំចេញត្រីប្រានៅកាន់ទីផ្សារអន្តរជាតិទាំងប្រភេទត្រីកែច្នៃនិងត្រីស្រស់។ នេះបើយោងតាមការចេញផ្សាយរបស់សារព័ត៌មាន Vietnam Plus កាលពីពេលថ្មីៗនេះ។
បើតាមការបង្ហាញនូវស្ថិតិពីអគ្គនាយកដ្ឋានគយវៀតណាម បានបង្ហាញថា ប្រទេសក្នុងរយៈពេល ៥ខែដើមឆ្នាំនេះវៀតណាមប្រមូលបានទឹកប្រាក់ប្រមាណ ៧២៥ លានដុល្លារអាមេរិក ពីការដឹកជញ្ជូនត្រីទៅក្រៅប្រទេស ពោលគឺមានការកើនឡើងប្រមាណជា ២% បើធៀបនឹងពេលដូចគ្នាកាលពីឆ្នាំមុន ខណៈទីផ្សារនាំចេញធំបំផុតរបស់វៀតណាមគឺ សហរដ្ឋអាមេរិក ប្រទេសចិន អឺរ៉ុប និងទីផ្សារអាមេរិកខាងត្បូង។
ទន្ទឹមនឹងការនាំចេញកំពុងតែមានការកើនឡើងនេះផងដែរ សមាគមននាំចេញត្រីនៅវៀតណាមបានដាក់ជំនឿចិត្តយ៉ាងមុតមាំថានៅឆ្នាំក្រោយៗការនាំចេញត្រីរបស់វៀតណាមអាចនឹងបន្តកើនឡើងបានដល់ ១០ភាគរយ ដោយហេតុថាវៀតណាមនឹងបន្ថែមទុនលើកិច្ចព្រមព្រៀងពាណិជ្ជកម្មសេរី EU-វៀតណាម ដើម្បីសមាហរណកម្មទីផ្សារកាន់តែប្រសើរឡើង។
គួរបញ្ជាក់ផងដែរថា វៀតណាមគឺជាប្រទេសជាប់ចំណាត់ថ្នាក់លេខ៣នៅលើពិភពលោកក្នុងការនាំចេញត្រីនិងគ្រឿងសមុទ្របន្ទាប់ចិនដែលជាទីផ្សារនាំចេញធំបំផុតលំដាប់ទីមួយ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T01:58:07.192Z",
"category": "ចាប់ផ្តើមអាជីវកម្ម",
"views": 171,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
ចំណាំ! ផ្លូវក្រវាត់ក្រុងទី៣ ត្រូវបានរាជរដ្ឋាភិបាលប្រសិទ្ធនាមឈ្មោះថ្មីហើយ
|
https://business-cambodia.com/articles/ring-road-new-name
|
ផ្លូវក្រវាត់ក្រុងទី៣ ត្រូវបានប្រសិទ្ធនាមឈ្មោះថ្មីថា «មហាវិថី ស៊ី ជីនពីង»។ ការប្រសិទ្ធនាមឈ្មោះថ្មីនេះត្រូវបានធ្វើឡើងកាលពីថ្ងៃទី២៨ ខែឧសភា ឆ្នាំ២០២៤ ដែលមានការអញ្ជើញចូលរួមពីអធិបតីភាពដ៏ខ្ពង់ខ្ពស់របស់សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា និងឯកឧត្តម វ៉ាង វិនធាន (Wang Wentian) ឯកអគ្គរដ្ឋទូតនៃសាធារណរដ្ឋប្រជាមានិតចិនប្រចាំព្រះរាជាណាចក្រកម្ពុជា។
យោងតាមការបញ្ជាក់ពីសម្ដេចធិបតី ការប្រសិទ្ធនាម «ផ្លូវក្រវាត់ក្រុងទី៣» មានអត្ថន័យធំធេង សម្រាប់ចំណងមិត្តភាពដែកថែបកម្ពុជា-ចិន ។ ទំនាក់ទំនងកម្ពុជា-ចិន ជាទំនាក់ទំនងប្រវត្តិសាស្ត្រយូរអង្វែង និងបានរីកចម្រើនរហូតដល់កម្រិតមួយដែលមិនអាចបំបែកបាន ។ ទំនាក់ទំនងនេះ ស័ក្តិសមនឹងគុណតម្លៃនៃការជឿទុកចិត្តគ្នា ជាពិសេសទំនុកចិត្តខាងនយោបាយ ។ ជំនួយរបស់ប្រទេសចិនដល់ប្រទេសកម្ពុជា មិនត្រឹមតែជួយអភិវឌុ្ឍន៍សង្គម-សេដ្ឋកិច្ចប៉ុណ្ណោះទេ តែថែមទាំងជួយពង្រឹងឯករាជ្យភាពខាងនយោបាយរបស់កម្ពុជាទៀតផង ។
ក្នុងនោះ កិច្ចសហប្រតិបត្តិការខ្សែក្រវាត់ និងផ្លូវបានរួមចំណែកយ៉ាងច្រើនដល់ការអភិវឌ្ឍសេដ្ចកិច្ច-សង្គមកម្ពុជា ហើយគិតមកដល់បច្ចុប្បន្ននេះ គម្រោងធំៗត្រូវបានបង្កើតឡើងរួមមានតំបន់សេដ្ឋកិច្ចពិសេសខេត្តព្រះសីហនុ ផ្លូវល្បឿនលឿនភ្នំពេញ-ក្រុងព្រះសីហនុ និងអាកាសយានដ្ឋានអន្តរជាតិសៀមរាបអង្គរ ។ ផ្លូវល្បឿនលឿនភ្នំពេញ-បាវិត ក៏នឹងលេចរូបរាងឡើងក្នុងពេលអនាគត ។ រហូតមកដល់ពេលនេះ មិត្តចិនបានជួយសាងសង់ផ្លូវប្រវែងជិត ៤០០០ គីឡូម៉ែត្រនៅកម្ពុជា ។
សូមជម្រាបថា «មហាវិថី ស៊ី ជីនពីង» (ផ្លូវជាតិលេខ៤ - ផ្លូវជាតិលេខ១) មានប្រវែងសរុបជិត ៥៣គីឡូម៉ែត្រ ចាប់ផ្តើមពីផ្លូវជាតិលេខ៤ ត្រង់ចំណុចគីឡូម៉ែត្រលេខ ១៤+១០៥ ស្ថិតក្នុងភូមិជម្ពូវ័ន្ត សង្កាត់ចោមចៅ៣ ខណ្ឌពោធិ៍សែនជ័យ រាជធានីភ្នំពេញ ភ្ជាប់ទៅកាន់ផ្លូវទំនប់កប់ស្រូវ ផ្លូវជាតិលេខ៥ ស្ពានឈ្នះឈ្នះ មហាវិថីឈ្នះឈ្នះ និងផ្លូវជាតិលេខ៦ ហើយនឹងប្រែក្លាយទៅជាផ្លូវក្រវាត់ក្រុងដ៏ធំ និងទំនើបថ្មីមួយសម្រាប់បម្រើឱ្យវិស័យដឹកជញ្ជូនរវាងរាជធានីភ្នំពេញ តភ្ជាប់ទៅកាន់ផ្លូវជាតិលេខ៦ លេខ៥ លេខ៤ លេខ៣ លេខ២ និងផ្លូវជាតិលេខ២១ ដោយឆ្លងកាត់ទន្លេបាសាក់ និងកោះអន្លង់ចិន មកបញ្ចប់ត្រឹមផ្លូវជាតិលេខ១ ត្រង់ចំណុចគីឡូម៉ែត្រលេខ ២៤+៨៤០ ស្ថិតក្នុងភូមិស្តៅកន្លែង ឃុំដីឥដ្ឋ ស្រុកកៀនស្វាយ ខេត្តកណ្តាល៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-29T01:26:57.420Z",
"category": "អចលនទ្រព្យ",
"views": 8622,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ធ្វើទៅទាន់នៅក្មេង! អាយុខ្ទង់២០ឆ្នាំ ចៀសវាងកំហុសធំ៣នេះ បើចង់អនាគតសល់លុយ សល់ទ្រព្យជីវភាពធូធា
|
https://business-cambodia.com/articles/three-things-to-avoid-in-your-20s
|
វ័យខ្ទង់២០ឆ្នាំគឺជាវ័យដែលកំពុងតែពេញកម្លាំងក្នុងការអភិវឌ្ឍនសមត្ថភាពផ្ទាល់ខ្លួននិងជាវ័យក្នុងការរកចំណូលដើម្បីអនាគតកាន់តែល្អប្រសើរផង។ ដោយសារអ្នកដែលស្ថិតនៅក្នុងវ័យនេះត្រូវការរកលុយផងនិងអភិវឌ្ឍនសមត្ថភាពផងដូច្នេះរឿងលុយកាក់ក៏អ្នកត្រូវយកចិត្តទុកដាក់ដែរដើម្បីអនាគតកាន់តែធូធា។
ខាងក្រោមនេះគឺជាកំហុសធំៗដ៏ពេញនិយមដែលអ្នកគួរចៀសវាងនៅក្នុងវ័យខ្ទង់២០ឆ្នាំ បើមិនចង់ស្ដាយក្រោយ ហើយអនាគត់អាចសល់លុយ សល់ទ្រព្យជីវភាពធូធា។
១. រស់នៅលើសពីលទ្ធភាព
សម័យបច្ចុប្បន្នមានមនុស្សមួយចំនួនរស់នៅបែបបំប៉ោងខុសពីជីវិតពិតជាក់ស្ដែង។ អ្នកត្រូវចាំថាការធ្វើអ្វីមួយដែលលើសពីសមត្ថភាពនិងលទ្ធភាពខ្លួនអ្នកនឹងពិបាក វេទនាជាមិន។ បច្ចុប្បន្នមនុស្សជាច្រើនបានចំណាយលុយច្រើនពេកលើចំណង់របស់ខ្លួន។ ឧទាហរណ៍ប្រាក់ខែ៥០០ដុល្លារតែបង់រំលស់ទូរស័ព្ទតម្លៃខ្ទង់២ពាន់ដុល្លារ។ ការចាយលុយលើចំណង់ច្រើនពេកជាលទ្ធផលអ្នកនឹងធ្លាក់ក្នុងបំណុលអាក្រក់ដែលធ្វើឲ្យប៉ះពាល់ដល់ស្ថានភាពហិរញ្ញវត្ថុរបស់អ្នករយៈពេលវែង។
២. មិនចាប់ផ្ដើមសន្សំសម្រាប់ចូលនិវត្តន៍
បើបាត់លុយអ្នកអាចរកលុយវិញបានតែបើខ្ជះខ្ជាយពេលវេលាអ្នកមិនអាចយកពេលវេលាមកវិញបានឡើយ។ វ័យខ្ទង់២០ឆ្នាំគឺជាវ័យក្មេងហើយអ្នកមានពេលវេលាច្រើនក្នុងការកសាងទ្រព្យ។ ដូច្នេះអ្នកគួរចាប់ផ្ដើមស្សំលុយសម្រាប់អនាគត ជាពិសេសសន្សំដើម្បីជាទុករកស៊ីនិងវិនិយោគនិងសន្សំសម្រាប់ទុកចូលនិវត្តន៍ទើបអនាគតរស់នៅមិនវេទនា។
៣. មិនរៀនពីចំណេះដឹងផ្នែកហិរញ្ញវត្ថុ
ចំណេះដឹងផ្នែកហិរញ្ញវត្ថុគឺជាមូលដ្ឋានគ្រឹះក្នុងការកសាងភាពមានបានជាស្ពានឲ្យយើងឆ្ពោះទៅរកការកសាងទ្រព្យសម្បត្តិរយៈពេលវែង។ ដូច្នេះអ្នកគួររៀនពីចំណេះដឹងផ្នែកហិរញ្ញវត្ថុមានដូចជា ការសន្សំ ធ្វើផែនការចំណាយ និងការវិនិយោគជាដើម។ បើអ្នកមានចំណេះដឹងហរញ្ញវត្ថុទោះចង់ក្រក៏ពិបាកដែរ ព្រោះអ្នកបានដឹងពីរបៀបប្រើប្រាស់លុយឲ្យមានប្រសិទ្ធភាពតាមរយៈយកលុយបង្កើតលុយ។ ចង់មានចំណេះដឹងហិរញ្ញវត្ថុអាចសាកអានសៀវភៅលុយពិត។ ទាក់ទងទិញតាមតេឡេក្រាម https://t.me/hangchhengH24
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T09:44:49.261Z",
"category": "ហិរញ្ញវត្ថុ",
"views": 878,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ល្អណាស់! ទីបំផុត កម្ពុជាបានសហការជាមួយក្រុមហ៊ុន Alibaba ដើម្បីនាំចេញផលិតផលខ្មែរទៅកាន់ទីផ្សារក្រៅប្រទេសហើយ
|
https://business-cambodia.com/articles/can-sale-on-alibaba
|
កាលពីម្សិលមិញ លោកជំទាវ ចម និម្មល រដ្ឋមន្រ្តីក្រសួងពាណិជ្ជកម្ម តំណាងក្រសួងប្រៃសណីយ៍ និងទូរគមនាគមន៍ សភាពាណិជ្ជកម្មកម្ពុជាបានរៀបចំសិក្ខាសាលាមួយដែលស្តីពី “លើសពីទីផ្សារកម្ពុជា” ដើម្បីនាំយកផលិតផលកម្ពុជាទៅកាន់ទីផ្សារអន្តរជាតិតាមរយៈ Alibaba.com។
នៅក្នុងសិក្ខាសាលានេះ គឺដើម្បីជំរុញការប្រើប្រាស់ថ្នាល Alibaba.com ក៏ដូចជាលើកកម្ពស់កិត្តិនាម និងជំរុញការនាំចេញផលិតផលខ្មែរ លោកជំទាវរដ្ឋមន្ត្រី បានផ្តល់អនុសាសន៍មួយចំនួន រួមមាន៖
១. ត្រូវរៀបចំគោលការណ៍ណែនាំ និងវីដេអូខ្លីៗ អំពីរបៀបប្រើប្រាស់ថ្នាល Alibaba.com នេះ ដើម្បីឱ្យវិស័យឯកជន ជាពិសេសសហគ្រាសធុនតូច និងមធ្យមកម្ពុជា មានភាពងាយស្រួលយល់ និងប្រើប្រាស់
២. ជំរុញការផ្សព្វផ្សាយឱ្យបានទូលំទូលាយ និងជួយសម្របសម្រួលបន្ថែម ដើម្បីឱ្យវិស័យឯកជន និងធុរជនដែលមានផលិតផលសក្តានុពល អាចឆ្លើយតបទៅនឹងលក្ខខណ្ឌតម្រូវ និងអាចនាំចេញបានតាមរយៈយន្តការនេះ
៣. បន្តសហការជាមួយក្រុមហ៊ុន Alibaba.com ក្នុងការតាមដាន និងវិភាគតម្រូវការទីផ្សារ ដើម្បីផ្សព្វផ្សាយបន្ថែមដល់វិស័យឯកជន និងធុរជនកម្ពុជា សម្រាប់ជាការត្រៀមខ្លួននិងគិតគូរក្នុងការផ្គត់ផ្គង់ផលិតផលដែលអតិថិជនត្រូវការនាពេលបច្ចុប្បន្ន និងអនាគត
៤. បន្តផ្សព្វផ្សាយ បណ្តុះបណ្តាល និងផ្តល់ការប្រឹក្សាផ្នែកបច្ចេកទេស សំដៅកៀរគរ និងជួយសម្របសម្រួលបន្ថែមដល់ការចូលរួមរបស់ធុរជនកម្ពុជានៅក្នុងយន្តការនេះ និង
៥. ក្រសួង-ស្ថាប័ន និងវិស័យឯកជនក្នុងស្រុក និងអន្តរជាតិ បន្តសហការឱ្យបានជិតស្និទ្ធ ក្នុងការជំរុញវិស័យពាណិជ្ជកម្ម និងធុរកិច្ចនៅកម្ពុជា។
គូសបញ្ជាក់ថា សិក្ខាសាលានេះក៏ជាការផ្តល់ឱកាសដល់សហគ្រាសធុនតូច និងមធ្យម ក្នុងការទាញយកប្រយោជន៍ពីការធ្វើពាណិជ្ជកម្មតាមប្រព័ន្ធអេឡិចត្រូនិក និងសេដ្ឋកិច្ចឌីជីថល ឱ្យស្របទៅនឹងយុទ្ធសាស្ត្របញ្ចកោណដំណាក់កាលទី១ របស់រាជរដ្ឋាភិបាល ។ ដូច្នេះសម្រាប់ព័ត៌មានបន្ថែម សូមពាណិជ្ជករ/អាជីវករ ដែលមានផលិតផលកម្ពុជា មេត្តាធ្វើការទំនាក់ទំនងទៅកាន់ប្រព័ន្ធទូរស័ព្ទសាធារណៈរបស់ក្រសួងពាណិជ្ជកម្ម ១២៦៦ ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T09:26:58.708Z",
"category": "ចាប់ផ្តើមអាជីវកម្ម",
"views": 924,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
លឿនមែន! ស្ពានថ្មីឆ្លងកាត់ទន្លេបាសាក់សាងសង់លើសផែនការ ខណៈបច្ចុប្បន្នសម្រេចបានជាង ១០ ភាគរយ
|
https://business-cambodia.com/articles/basac-bridge
|
យោងតាមការបញ្ជាក់ពីក្រសួងសាធារណការ និងដឹកជញ្ជូន គិតត្រឹមថ្ងៃទី២៨ ខែឧសភា ឆ្នាំ២០២៤នេះ គម្រោងស្ថាបនាស្ពានឆ្លងកាត់ទន្លេបាសាក់ (ចាក់អង្រែក្រោម-ព្រែកប្រា) សម្រេចបាន១០,៥០%ហើយ លើសផែនការ១,០៣% បន្ទាប់ពីសម្ពោធបើកការដ្ឋានសាងសង់ កាលពីថ្ងៃទី១៩ ខែកុម្ភៈ ឆ្នាំ២០២៤ ក្រោមអធិបតីភាពដ៏ខ្ពង់ខ្ពស់របស់សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា និងឯកឧត្តម វ៉ាង វិនធៀន ឯកអគ្គរដ្ឋទូតវិសាមញ្ញ និងពេញសមត្ថភាព នៃសាធារណរដ្ឋប្រជាមានិតចិនប្រចាំកម្ពុជា។
ក្រសួងបន្ដថា បច្ចុប្បន្ននេះសសរគ្រឹះចំនួន២៤ដើម បានចាក់បេតុងរួចរាល់១០០% និងកំពុងបន្តរៀបចំដំឡើងពុម្ពជើងតាង ព្រមទាំងការងារសំខាន់ៗមួយចំនួនទៀត។ គម្រោងសាងសង់ស្ពានឆ្លងកាត់ទន្លេនេះ មានប្រវែងសរុប ១.៦៥០ម៉ែត្រ (ប្រវែងស្ពាន ៨៤៥,៧០ម៉ែត្រ, ទទឹងផ្លូវ២៧ម៉ែត្រ, ផ្លូវតភ្ជាប់ក្បាលស្ពានប្រវែង ៨០៤,៣០ម៉ែត្រ, ទទឹងផ្លូវ ២៧ម៉ែត្រ) សាងសង់ដោយក្រុមហ៊ុនសំណង់សៀងហៃ និងទីប្រឹក្សាគម្រោងដោយក្រុមហ៊ុនក្វាងចូវវ៉ានអាន។
សូមជម្រាបផងដែរថា នៅពេលស្ពានមួយនេះសាងសង់រួចរាល់ នឹងជួយសម្រួលដល់ការកកស្ទះចរាចរនៅលើស្ពានព្រះមុនីវង្ស ដែលតភ្ជាប់កំណាត់ផ្លូវជាតិលេខ១ ស្ថិតក្នុងខណ្ឌច្បារអំពៅ។ ក្រៅពីពោះក៏នឹងជួយពង្រឹងទំនាក់ទំនងសេដ្ឋកិច្ចសង្គម រវាងរាជធានីភ្នំពេញប៉ែកខាងត្បូង ព្រលានយន្តហោះអន្តរជាតិតេជោក្រុងតាខ្មៅ រួមទាំងធ្វើឱ្យប្រសើរឡើងនូវប្រសិទ្ធភាពនៃការដឹកជញ្ជូន និងភស្តុភារកម្មនៅក្នុងតំបន់រាជធានីភ្នំពេញ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T08:51:34.811Z",
"category": "អចលនទ្រព្យ",
"views": 538,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
តម្លៃធូរ! តស់មកដឹងតម្លៃរថយន្តបែបអនាគត១ម៉ូដែល មាឌមាំ ជិះ១០០Km ស៊ីត្រឹម៦L ខណៈតម្លៃនៅខ្មែរអេម
|
https://business-cambodia.com/articles/gac-emkoo-gac-motor
|
សម្រាប់ប្រិយមិត្តដែលកំពុងស្វែងរករថយន្តបែបអនាគត ទំនើប អាចជិះបានលក្ខណៈគ្រួសារ ជួយសន្សំសំចៃខ្ពស់ត្រូវប៉ាន់តែម្តង ខណៈថ្ងៃនេះ Business Cambodia សូមណែនាំរថយន្តផលិតផលរបស់ប្រទេសចិន១ម៉ូដែល ផលិតតាមស្តង់ដាជប៉ុនមួយម៉ូដែល កម្លាំងខ្លាំង មាឌមាំ ជិះ១០០គីឡូម៉ែត្រ ស៊ីសាំងត្រឹមតែ ៦លីត្រតែប៉ុណ្ណោះ ខណៈតម្លៃមិនដល់៤ម៉ឺនដុល្លារទេ។
យោងតាមការចុះផ្សាយលើផេកផ្លូវការ GAC Motor Cambodia កាលពីពេលកន្លងនេះបានឱ្យដឹងថា GAC EMKOO រថយន្តទំនើបបែបអនាគត ដ៏ប្រណីត ជារថយន្ត 𝑺𝑼𝑽 5កៅអី ប្រភេទ 𝐕𝐈𝐏 ប្រភេទរថយន្តថ្មីខ្លាញ់គោដែលជាជម្រើសដ៏ល្អបំផុតសម្រាប់ប្រើប្រាស់គ្រប់ស្ថានភាពផ្លូវ ខណៈតម្លៃបច្ចុប្បន្នក្រុមហ៊ុនបានផ្តល់ជូនតម្លៃពិសេសត្រឹមតែ ៣៥,000ដុល្លារតែប៉ុណ្ណោះ។
GAC EMKOO ជារថយន្តដែលរចនាជាមួយនឹងរូបរាងសុីវិល័យបែបស្ព័រ អមជាមួយនឹងផ្ទៃខាងក្នុងធំទូលាយ ប្រកបដោយប្រណិតភាព និងបំពាក់មកជាមួយបច្ចេកវិទ្យាជំនាន់ក្រោយថ្មីៗ ជំនួយដល់ការបើកបររបស់លោកអ្នកអោយកាន់តែមានភាពជឿរជាក់ និងផាសុកភាពដូចជា៖
កុងទ័រ Digital ទំហំ 7 Inch
អេក្រង់កំសាន្តទំហំ 10.1 Inch កាន់តែទំនើប
មុខងារ Apple Carplay និង Android Auto
ដៃទ្វាក្ដោបអូតូ ប្រភេទ Electronic Flush Door
ម៉ាសុីនសាំងប្រភេទ Megawave Power ទំហំ 1.5T GDI
ផលិតបានកម្លាំងសេះរហូតដល់ 177PS និង កម្លាំងរមួល 270Nm
ប្រអប់លេខ 07 វគ្គអូតូ ប្រភេទ Wet Dual Clutch
ចង្កឹះលេខប្រភេទ Electronic Gear Shift
ហ្រ្វាំងដៃអេឡិចត្រូនិច និង ប្រព័ន្ធ Auto Hold
កាមេរ៉ា 360 ដឺក្រេ មើលមួយជុំរថយន្ត
ប្រព័ន្ធរក្សារថយន្តក្នុងគន្លងផ្លូវ និងចាប់យកស្លាកសញ្ញាចរាចរណ៍
សោរឆ្លាតវៃ Smart Key មានមុខងារបញ្ឆេះរថយន្តពីចម្ងាយ
ដំបូលកញ្ចក់ទំហំធំ ប្រភេទ Glass Roof
គួរជម្រាបផងដែរថា ប្រសិនជាប្រិយមិត្តចាប់អារម្មណ៍ចង់សាកសួរព័ត៌មានបន្ថែមអាចធ្វើការទំនាក់ទំនងទៅកាន់ហ្វេសប៊ុកផេក GAC Motor Cambodia ផ្ទាល់ ឬតាមរយៈលេខទូរស័ព្ទ 𝟎𝟗𝟓 𝟗𝟗𝟗 𝟎𝟐𝟗 | 𝟎𝟗𝟓 𝟗𝟗𝟗 𝟐𝟔𝟖៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T08:27:42.300Z",
"category": "កំពូលអ្នកលក់",
"views": 1587,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
ចាយពេលជិត១០ឆ្នាំ! ទីបំផុតពូជត្រីកម្របំផុតនៅកម្ពុជា អាចបង្កាត់និងភ្ញាស់កូន បានជាលើកដំបូង
|
https://business-cambodia.com/articles/giant-mekong-brab-cambodia-
|
ជាមច្ឆជាតិនិមិត្តរូបនៃព្រះរាជាណាចក្រកម្ពុជា ដោយត្រូវបានគេចាត់ទុកថាជាត្រីកម្របំផុតនៅពិភពលោក ទីបំផុត ត្រីគល់រាំង (Giant Mekong Brab) បានបង្កាត់ពូជ និងភ្ញាស់កូនត្រី បានទទួលជោគជ័យជាលើកដំបូង ក្រោយពីបានព្យាយាមចិញ្ចឹមបំប៉នត្រីមេពូជ ញី-ឈ្មោល រហូតពេញវ័យអស់រយៈពេលជិត១០ឆ្នាំ។
តាមប្រភពពីក្រសួងកសិកម្ម រុក្ខា ប្រមាញ់និងនេសាទ បានឱ្យដឹងថាកូនត្រីគល់រាំងកម្ពុជាបានចាប់កំណើតហើយនាវេលាម៉ោង៣ព្រឹក ថ្ងៃទី២៧ ខែឧសភា ឆ្នាំ២០២៤ ដោយនេះជាលទ្ធផលដំបូង ដែលក្រុមស្រាវជ្រាវបច្ចេកទេសវារីវប្បកម្មកម្ពុជា នៃវិទ្យាស្ថានជាតិស្រាវជ្រាវនិងអភិវឌ្ឍន៍វារីវប្បកម្មទឹកសាប សម្ដេចតេជោ ហ៊ុន សែន បានបង្កាត់និងភ្ញាស់កូនដោយជោគជ័យ ខណៈពូជត្រីគល់រាំងនេះកំពុងបង្កើនការគាំពារ និងជាប្រភេទត្រីប្រឈមនឹងការផុតពូជខ្លាំងបំផុត។
ត្រីគល់រាំង គឺជាប្រភេទត្រីមានស្រកាតែមួយគត់ នៅព្រះរាជាណាចក្រកម្ពុជាយើង ដែលអាចលូតលាស់រហូតដល់ទម្ងន់ប្រមាណ៣០០គីឡូក្រាម និងប្រវែងពី២ទៅ៣ម៉ែត្រ ហើយត្រូវបានប្រជាជនប្រសិទ្ធនាមថា “ស្តេចបឹង” ។
ចូលចិត្តរស់នៅតំបន់អន្លង់ជ្រៅៗតាមដងទន្លេមេគង្គ និងបឹងទន្លេសាប ហើយតាមការសិក្សាស្រាវជ្រាវកន្លងមក ត្រីគល់រាំងពេញវ័យអាចបន្តពូជបាននៅអាយុ៧ឆ្នាំឡើង ឬអាចយូរជាងនេះ ដែលជាវដ្តជីវិតបន្តពូជមួយដ៏យូរ ត្បិតត្រីនេះអាចរស់នៅបានរហូតដល់អាយុ៦០ឆ្នាំ និងអាចពងកូនម្តងរង្វង់ពី៦០ម៉ឺនទៅ៨០ម៉ឺនកូន ប៉ុន្តែហានិភ័យនៃការប្រឈមរបស់ត្រីគល់រាំងនៅតែខ្ពស់ខ្លាំង ដោយសារការនេសាទខុសច្បាប់ ការជាប់មងដោយចៃដន្យនិងការបំផ្លាញជម្រក ក៏ដូចជាជីវចម្រុះរបស់វា។
មានប្រវត្តិយូរលង់ណាស់មកហើយទាក់ទងនឹងជីវភាពប្រជាជន តាំងពីមុនសម័យអង្គរ ត្រីគល់រាំងនេះ ក៏មានលេចឡើងតាមរូបចម្លាក់នៅតាមប្រាង្គប្រាសាទបុរាណនៅខេត្តសៀមរាបជាច្រើន ទាក់ទងនឹងជីវភាពប្រចាំថ្ងៃរបស់ប្រជាជនដោយភ្ជាប់និងរូបត្រីប្រភេទនេះ ជាពិសេសគឺនៅប្រាសាទបាយ័នដោយនៅតាមជញ្ជាំងប្រាសាទផ្លែកខ្លះៗ យើងអាចមើលឃើញនូវចម្លាក់រូបប្រភេទត្រីគល់រាំងនេះបាន។
គួរបញ្ជាក់ផងដែរថាត្រីគល់រាំងបានចុះអនុក្រឹត្យផ្លូវការ ជាមច្ឆជាតិនិមត្តរូបនៃព្រះរាជាណាចក្រកម្ពុជា នៅថ្ងៃទី២១ ខែមីនា ឆ្នាំ២០០៥ ដែលត្រីគល់រាំងនេះ គឺត្រូវបានហាមឃាត់ការធ្វើនេសាទ ទិញលក់និងដឹកជញ្ជូន តាំងពីសម័យសង្គមរាស្រ្តនិយមឆ្នាំ១៩៥៦ មកម្ល៉េះ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T08:11:34.916Z",
"category": "ព័ត៌មានថ្មីៗ",
"views": 867,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
មហាសេ.ដ្ឋី Bill Gates ព្យាករណ៍ថា រឿងធំៗ៣នេះនឹងកើតឡើង ជុំវិញបញ្ហាសុខភាពពេលអនាគត
|
https://business-cambodia.com/articles/bill-gates-predicts-3-big-things-will-happen-in-the-future
|
មហាសេដ្ឋីបច្ចេកវិទ្យាលោក Bill Gates ដែលកំពុងកាន់កាប់ទ្រព្យសម្បត្តិ ១៣១.១ពាន់លានដុល្លារ បានធ្វើការព្យាករណ៍នៅលើ GatesNotes របស់ខ្លួនថា រឿងធំៗ៣ ដែលពាក់ព័ន្ធបញ្ហាសុខភាពខាងក្រោមនេះ នឹងកើតឡើងនាពេលអនាគត៖
១/. បញ្ហាកង្វះអាហារូបត្ថម្ភនឹងត្រូវបានដោះស្រាយ
យោងតាមអង្គការសុខភាពពិភពលោក (WHO) បានបង្ហាញថា មនុស្សពេញវ័យនិងកុមាររាប់រយលាននាក់កំពុងទទួលរងភាពកង្វះអាហារូបត្ថម្ភ។ ប៉ុន្តែមហាសេដ្ឋី Bill Gates បានលើកឡើងថា តាមរយៈការស្វែងយល់អំពីតួនាទីរបស់មីក្រូជីវសាស្ត្រ ឬបាក់តេរីល្អ នៅក្នុងខ្លួននិងជាពិសេសនៅក្នុងពោះវៀន រឿងកង្វះអាហារូបត្ថម្ភអាចត្រូវបានដោះស្រាយ។
ថ្លែងក្នុងសុន្ទរកថានាពេលថ្មីៗនេះលោកបាននិយាយយ៉ាងដូច្នេះថា៖ «យើងបានរៀនសូត្រយ៉ាងច្រើនអំពីមីក្រូជីវាណូនៅក្នុងប៉ុន្មានឆ្នាំចុងក្រោយនេះ ហើយយើងនឹងបន្តសិក្សាបន្ថែមក្នុងរយៈពេលពីរទសវត្សរ៍ទៀត យើងនឹងជួយសង្គ្រោះជីវិតរាប់លាននាក់»។ ការយល់ដឹងកាន់តែស៊ីជម្រៅនេះជាមូលហេតុដែលលោកព្យាករណ៍ថាយើងនឹងដោះស្រាយបញ្ហាកង្វះអាហារូបត្ថម្ភបាន។
២/. ជំងឺគ្រុនចាញ់នឹងត្រូវលុបបំបាត់ចោលនៅឆ្នាំ ២០៤០
ជំងឺគ្រុនចាញ់សម្លាប់មនុស្ស ៤៣៥.០០០ នាក់ជារៀងរាល់ឆ្នាំ នេះបើយោងតាមអង្គការសុខភាពពិភពលោក។ តែទោះយ៉ាងណា លោក Bill Gates បានព្យាករណ៍ទុកថា នឹងមានការវិវឌ្ឍន៍ថ្មីក្នុងការគ្រប់គ្រងមូស ដែលមានប្រសិទ្ធភាពខ្ពស់ក្នុងការប្រយុទ្ធប្រឆាំងនឹងជំងឺគ្រុនចាញ់ជាងការព្យាយាមចាក់វ៉ាក់សាំងឬព្យាបាលជំងឺនេះ។ វាជាកត្តាជំរុញមួយដែលធ្វើឲ្យគាត់ជឿជាក់យ៉ាងមុតមាំថា ជំងឺគ្រុនចាញ់នឹងត្រូវលុបបំបាត់ចោល ឬលែងមានតទៅទៀតនៅក្នុងឆ្នាំ២០៤០ ខាងមុខនេះ។
៣/. ការថែរក្សាសុខភាពនឹងមិនផ្តោតលើត្រឹមតែការជួយសង្គ្រោះជីវិតប៉ុណ្ណោះទេ តែថែមទាំងជួយលើកស្ទួយសុខមាលភាពផងដែរ
លោក Bill Gates បាននិយាយថា៖ «ការផ្តោតអារម្មណ៍នៃការថែទាំសុខភាពនឹងផ្លាស់ប្តូរក្នុងរយៈពេល ២០ឆ្នាំខាងមុខ ដើម្បីកែលម្អជីវិតឲ្យកាន់តែមានភាពប្រសើរឡើងជាជាងគ្រាន់តែជួយសង្គ្រោះជីវិត»។ ក្នុងរយៈពេលពីរទស្សវត្សរ៍ទៀត លោកជឿជាក់ថាប្រទេសទាំងអស់នៅលើភពផែនដីនេះអាចផ្តោតអារម្មណ៍ និងយកចិត្តទុកដាក់មិនត្រឹមតែធ្វើអោយមនុស្សមានជីវិតប៉ុណ្ណោះទេ ប៉ុន្តែថែមទាំងមានសុខភាពល្អទៀតផង។
ជាចុងក្រោយ មហាសេដ្ឋីសម្បុកបច្ចេកវិទ្យា Bill Gates បានសង្កត់ធ្ងន់ថា កាលណាមនុស្សជាតិមានសុខភាពល្អមិនត្រឹមតែធ្វើឲ្យពិភពលោកនេះមានភាពស្រស់បំព្រងប៉ុណ្ណោះទេ សង្គមមនុស្សនឹងដឹកនាំពិភពមួយនេះឈានឆ្ពោះទៅកាន់ភាពរីកចម្រើន និងភាពជឿនលឿនដ៏អស្ចារ្យឥតឈប់ឈរ៕
អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម https://t.me/hangchhengH24
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T08:09:44.084Z",
"category": "ភាពជាអ្នកដឹកនាំ",
"views": 8411,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ដំណឹងល្អ! ចិនយល់ព្រមលើសំណើរសិក្សាបង្កើតតំបន់សេដ្ឋកិច្ចពិសេសថ្មីនៅក្នុងប្រទេសកម្ពុជា
|
https://business-cambodia.com/articles/china-special-economic-zone
|
កាលពីថ្ងៃទី២៣ ដល់ថ្ងៃទី២៥ ខែឧសភា ឯកឧត្ដម សុខ ចិន្ដាសោភា រដ្ឋមន្ដ្រីក្រសួងការបរទេស និងសហប្រតិបត្ដិការអន្ដរជាតិនៃព្រះរាជណាចក្រកម្ពុជាបានអញ្ជើញបំពេញទស្សនកិច្ចផ្លូវការជាលើកដំបូងទៅកាន់ប្រទេសចិន តបតាមការអញ្ជើញរបស់ឯកឧត្ដម វ៉ាង យី សមាជិកការិយាល័យនយោបាលនិងជាប្រធានការិយល័យគណៈកម្មការកិច្ចការបរទេសនៃគណៈកម្មាធិការមជ្ឈិមបក្សកុម្មុយនីស្ដចិន និងជារដ្ឋមន្ដ្រីការបរទេសនៃសាធារណរដ្ឋប្រជាមានិតចិន។
នៅក្នុងដំណើរទស្សនកិច្ចលើដំបូងនេះគឺទទួលបានផ្លែផ្លាយ៉ាងច្រើន ជាក់ស្ដែងភាគីចិនបានយល់ព្រមតាមសំណើររបស់កម្ពុជា នៅក្នុងការពង្រីក ឬបង្កើតតំបន់សេដ្ឋកិច្ចពិសេសថ្មីបន្ថែមទៀតនៅក្នុងប្រទេសកម្ពុជា ដើម្បីពង្រឹងទំនាក់ទំនងរវាងប្រទេសទាំងពីរឲ្យកាន់តែរឹងមាំ។
យោងតាមសេចក្ដីប្រកាសព័ត៌មានរបស់ក្រសួងការបរទេសបានឲ្យដឹងថា ក្នុងគោលបំណងពង្រឹកទំនាក់ទំនង និងកិច្ចសហប្រតិបត្ដិការសេដ្ឋកិច្ចឲ្យកាន់តែច្រើន ឯកឧត្ដម វ៉ាង យី ស្វាគមន៍សំណើររបស់ឧត្ដមឧបនាយករដ្ឋមន្ដ្រី សុខ ចិន្ដាសោភា ឲ្យភាគីចិនសិក្សាលទ្ធភាពពង្រីក ឬបង្កើតតំបន់សេដ្ឋកិច្ចពិសេសថ្មីបន្ថែមទៀតនៅកម្ពុជា និងផ្ដល់ការបណ្ដុះបណ្ដាលវិជ្ជាជីវៈសំដៅបង្កើតចំនួនកម្លាំងពលកម្មជំនាញនៅកម្ពុជា និងបញ្ជាក់ពីការបន្ដគាំទ្រគម្រោងអភិវឌ្ឍន៍ហេដ្ឋារចនាសម្ព័ន្ធធំនៗនៅកម្ពុជា រួមមានផ្នែកដឹកជញ្ជូន ឡូជីស្ទិក ប្រព័ន្ធស្រោចស្រព និងប្រព័ន្ធធារាសាស្ដ្រ រួមទាំងគម្រោងគ្រប់គ្រងធនធានទឹកចម្រុះហ្វូណនតេជោដែលមានសារសំខាន់ជាយុទ្ធសាស្ដ្រដោយចិនមានបទពិសោធន៍ជោគជ័យជាយូរមកហើយលើវិស័យទាំងនេះ។
ក្រៅពីនេះភាគីទាំងពីរ ក៏បានឯកភាពផងដែរក្នុងការជំរុញកិច្ចសហប្រតិបត្តិការលើវិស័យសំខាន់ៗ និងមានសក្តានុពលដូចជា៖ វិស័យអប់រំ វិស័យទេសចរណ៍ វិស័យកសិកម្មទំនើប ការតភ្ជាប់ សេដ្ឋកិច្ចឌីជីថល និងបញ្ញាសិប្បនិម្មិតជាដើម៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T07:55:58.004Z",
"category": "អចលនទ្រព្យ",
"views": 585,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
កុំឆ្ងល់ទៀត! មនុស្ស៣ប្រភេទនេះ ទោះមានការងារនិងចំណូលសមរម្យ ក៏នៅតែធ្លា.ក់ខ្លួនដា.ច់លុ.យ
|
https://business-cambodia.com/articles/3types-of-people-always-broke-with-average-salary-
|
សព្វថ្ងៃនេះបញ្ហាភាគច្រើនដែលមនុស្សជួបប្រទះគឺរឿងលុយកាក់ អ្នកខ្លះមានការងារធ្វើ ពិបាករកលុយ អ្នកខ្លះមិនចេះចាត់ចែងលុយឬមានលុយហើយក៏ចាយទាល់តែដាច់យ៉ៃជាដើម។
យ៉ាងណាមិញបើតាមប្រភពស្រាវជ្រាវរបស់ Yahoo Finance បានឱ្យដឹងថាមនុស្ស៣ប្រភេទខាងក្រោមនេះទោះមានការងារល្អធ្វើ ទទួលបានប្រាក់ចំណូលសមរម្យហើយក៏នៅតែធ្លាក់ខ្លួនដាច់លុយដែរ។
ប្រភេទទី១. មនុស្សចាយតាមសង្គម៖ មនុស្សប្រភេទនេះពួកគេជាអ្នកដែលពូកែរកលុយតែក៏ពូកែចាយដែរ ហើយតែងតែចាយលុយតាមនិន្នាការសង្គម គេកំពុងពេញនិយមអ្វីតែងទិញរបស់នោះមកសាកដែរដេញស៊េរីរបស់របរទំនើបៗ ទិញលក់ៗ ដូរឱ្យទាន់ឆ្នាំ ខណៈជារបស់ពុំចាំបាច់ ឬពេលខ្លះចំណាយលុយប្រចាំខែបង់លោះលើរបស់ថ្លៃៗលើសចំណូលទៀត ដោយអាងថានឹងរកចំណូលបានច្រើនដើម្បីបង់។
ជាដំណោះស្រាយសម្រាប់មនុស្សប្រភេទនេះតាមក្បួនរបស់លោក Warran Buffet គឺគួរចាយលើចំណង់និងតាមសង្គមឱ្យតិចជាងចំណូលបំផុតត្រឹម២០% ព្រោះថាចំណូលតែងមានចុះ មានឡើង ដូច្នេះទោះបីកំពុងមានចំណូលសមរម្យហើយ ក៏មិនគួរមើលរំលងការចំណាយបែបសន្សំសំចៃដែរ។
ប្រភេទទី២. មនុស្សខ្វះផែនការអនាគត៖ ជាប្រភេទមនុស្សមិនសូវខ្វល់ចិត្តរឿងហិរញ្ញវត្ថុ តែក៏មិនសូវសល់លុយដែរ ដោយប្រភេទមនុស្សនេះពុំមានផែនការសម្រាប់អនាគតច្បាស់លាស់ទេ ពោលគឺមានតែបំណងដូចជា ចង់បានឡាន ចង់មានផ្ទះ ចង់រៀបការ ចង់សល់លុយ តែពួកគេបានត្រឹមតែចង់ប៉ុណ្ណោះ ទោះមានចំណូលច្រើន តែក៏មិនបានរៀបផែនការថានឹងដើរទៅរកគោលដៅអនាគតបែបណាឡើយ។
ជាដំណោះស្រាយសម្រាប់មនុស្សប្រភេទនេះគឺគួរបែងចែកកញ្ចប់ចំណាយឱ្យបានត្រឹមត្រូវ ទោះមានចំណូលច្រើនមិនសូវតានតឹងនឹងហិរញ្ញវត្ថុក៏ដោយ ក៏ត្រូវរៀបចំការចំណាយសម្រាប់បំណងអនាគតដែលខ្លួនចង់បានឱ្យល្អប្រសើរផងដែរ ដូចជាថាតើគួរដកប៉ុន្មាន%ក្នុង១ខែនៃប្រាក់ចំណូល ដើម្បីសល់លុយទិញផ្ទះសម្រាប់រយៈពេល៥ឆ្នាំ ឬ១០ឆ្នាំខាងមុខ។
ប្រភេទទី៣. មនុស្សមិនខ្វល់ពីវ័យនិងសុខភាព៖ មនុស្សប្រភេទនេះតែងគិតថាពេលវេលារបស់ខ្លួននៅសល់ច្រើន នៅវ័យក្មេងមានកម្លាំង នៅអាចធ្វើការរកលុយបានច្រើនទៀត ឥឡូវចាយតាមចិត្តចង់បានសិនក៏មិនអីដែរ តែងបរិភោគមិនសូវគិតពីសុខភាព ជួបជុំរាល់ល្ងាច ចំណាយពេលពេលកាន់តែយូរវ័យកាន់តែច្រើន លុយមិនសល់ៗតែក្បាលពោះនឹងខ្លាញ់អាក្រក់ទៅជាឈឺប្រមូលលុយឱ្យពេទ្យញឹកញយ។
ជាដំណោះស្រាយសម្រាប់មនុស្សប្រភេទនេះគឺគួរតែកុំពន្យារពេលក្នុងការចាត់ចែងលុយកាក់ ចាំឆ្នាំនេះចាំឆ្នាំនោះទៀត ដោយគិតថាខ្លួននឹងរកលុយបានច្រើនៗរហូតអី ត្រូវចាប់ផ្តើមចាត់ចែងលុយកាក់សេនពីបន្តិចបន្តួចទៅ ហើយគួរទទួលទានឱ្យត្រឹមត្រូវ កុំយល់ថាខ្លួននៅក្មេង មានកម្លាំងខ្លាំងមិនងាយឈឺ អ្វីដែលធ្វើបានគួរតែចាប់ផ្តើមធ្វើ។
ជារួមមកវិញមនុស្សទាំង៣ប្រភេទនេះ ទោះបីជាពួកគេមានចំណូលសមរម្យនិងអាជីពល្អគឺក៏នៅតែឧស្សាហ៍ដាច់លុយចុងខែដែរ ដោយសារពួកគេមិនសូវយកចិត្តទុកដាក់ជាមួយលុយ គិតថាលុយងាយស្រួលរកតាមសមត្ថភាពដ៏ខ្លាំងនៃការងាររបស់ពួកគេ ប៉ុន្តែគេភ្លេចគិតថាលុយដែលរកបានមកនោះ គឺត្រូវប្តូរជាមួយវ័យនិងពេលវេលារបស់ខ្លួន៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T07:05:31.253Z",
"category": "ភាពជាអ្នកដឹកនាំ",
"views": 8299,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
តម្លៃស្មើរ១ទឹក! តស់មកស្គាល់រថយន្តខ្លាញ់គោមួយ១ដែល ប្រភេទ Sedan រាងស្អាត តម្លៃត្រឹម២ម៉ឺន$ស្តើងនៅខ្មែរ
|
https://business-cambodia.com/articles/new-roewe-i5-pri-kh
|
ដូចប្រិយមិត្តបានដឹងហើយនាពេលបច្ចុប្បន្ននេះ ក្រុមហ៊ុនឡានជាច្រើនបានផលិតរថយន្ត ស៊ីសាំងតិចដើម្បីជួយបរិស្ថាន ហើយមានតម្លៃថោកសមរម្យដែលអ្នកមានលទ្ធភាពល្មមៗក៏អាចទិញជិះបានដែរ។ យ៉ាងណាមិញថ្ងៃនេះដែរ Business Cambodia សុំធ្វើការណែនាំនូវរថយន្តខ្លាញ់គោមួយ១ដែល ប្រភេទ Sedan រាងស្អាត តម្លៃត្រឹម២ម៉ឺន$ស្តើងនៅខ្មែរ។
យោងតាមការចុះផ្សាយលើផេកផ្លូវការ Roewe Motor Cambodia កាលពីកន្លងទៅនេះបានឱ្យដឹងថា រថយន្ត 𝑹𝒐𝒆𝒘𝒆 𝒊5 បានបំពាក់ដោយបច្ចេកវិទ្យាទំនើប រចនាបែបស្ព័រ ប្រើសាំងសុទ្ធ ខណៈចំណុចពិសេសរបស់រថយន្តនេះរត់ ១០០គីឡូម៉ែត្រ អស់សាំងត្រឹមតែ ៥.៩លីត្រ តែប៉ុណ្ណោះ ។
លើសពីនេះ 𝑹𝒐𝒆𝒘𝒆 𝒊5 ជាកំពូលរថយន្ត ដែលមានកម្លាំងម៉ាស៊ីន ១.៥លីត្រ បំពាក់ម៉ាស៊ីន GDI ជំនាន់ថ្មី ធ្វើឲ្យរថយន្ត មានកម្លាំងស្ទុះខ្លាំងដោយមិនចាំបាច់ប្រើ Turbo។ បើនិយាយអំពីតម្លៃវិញសម្រាប់ប្រិយមិត្តជាវឥឡូវនេះ នឹងទទួលបានតម្លៃពិសេសត្រឹមតែ ២៣,៩០០ដុល្លារតែប៉ុណ្ណោះ ខណៈតម្លៃពេញរហូតដល់ទៅ ២៥,៩០០ដុល្លារ។
គួរជម្រាបផងដែរថា សម្រាប់ការសាកសួរពត៌មានលម្អិត ប្រិយមិត្តអាចធ្វើការទំនាក់ទំនង 𝑯𝒐𝒕𝒍𝒊𝒏𝒆: 090 887 688 ឬ𝑻𝒆𝒍: 099 862 864 https://t.me/Houng_H99 ឬប្រិយមិត្តអាចទៅដល់ទីតាំងលក់ផ្ទាល់ក៏បាន ដែលមានទីតាំងស្ថិតនៅ៖ ផ្ទះលេខ 0276 ផ្លូវឧកញ៉ាម៉ុង ឫទ្ធី (Street 1928)សង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T06:42:12.065Z",
"category": "កំពូលអ្នកលក់",
"views": 2006,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
បិទបន្តគ្នា! អាជីវកម្មជាច្រើននៅវៀតណាម កំពុងតែប្រឈមនឹងបិទទ្វារព្រោះថ្លៃជួលឡើងខ្ពស់ហួស
|
https://business-cambodia.com/articles/close-shop
|
មួយរយៈចុងក្រោយនេះយើងសង្កេតឃើញថា អាជីវកម្មតូចៗជាច្រើននៅលើពិភពលោកកំពុងតែប្រឈមមុខនឹងការបិទទ្វារព្រោះតែគ្មានអតិថិជនចូលទិញដូច។ តួយ៉ាងដូចពេលនេះហាងតូចៗជាច្រើននៅកណ្តាលទីក្រុងហាណូយ និងទីក្រុងហូជីមិញក៏បិទទ្វារដូចគ្នា ដោយសារតែម្ចាស់ផ្ទះទាមទារថ្លៃផ្ទះជួលខ្លាំងពេកនិងមិនមានអតិថិជនចូលទិញដូចមុន។
យោងតាមការចុះផ្សាយដោយសារព័ត៌មាន vn-express បានឱ្យដឹងថា នាមួយរយៈពេលប៉ុន្មានខែថ្មីៗនេះ ហាងជាច្រើននៅតាមដងផ្លូវនៃសង្កាត់ Hoan Kiem និង Dong Da របស់ទីក្រុងហាណូយត្រូវបានទំនេរចោលដោយសារតែគ្មានអ្នកជួលខណៈហាងលក់សម្លៀកបំពាក់ និងភោជនីយដ្ឋានប្រមាណ ៣០ត្រូវបានបិទទ្វារ ហាងខ្លះមានសញ្ញា "សម្រាប់ជួល"។
ប្រភពដដែលបានបន្តឱ្យដឹងទៀតថា កាលពីមុនទីតាំងសំខាន់ៗនៅទីក្រុងហាណូយធ្លាប់តែពោរពេញទៅដោយអ្នកជួល ប៉ុន្តែឥឡូវនេះគ្រប់ទីតាំងគឺនៅទំនេរច្រើន។
លើសពីនេះទៅទៀត អ្នកវិភាគនៅក្រុមហ៊ុនប្រឹក្សាអចលនៈទ្រព្យ Savills បាននិយាយថា ការជួលខ្ពស់ និងការប្រកួតប្រជែងដែលកំពុងកើនឡើងពី e-commerce កំពុងធ្វើឱ្យអ្នកជួលមិនសូវចង់ចំណាយទៅលើការជួលផ្ទះថ្លៃៗនោះទេ។ ដូច្នេះវាជាហេតុ ម្ចាស់អាជីវកម្មខ្នាតតូចចូលចិត្តចំណាយប្រាក់នោះលើការផ្សាយពាណិជ្ជកម្មតាមអ៊ីនធឺណិតវិញ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T05:34:15.387Z",
"category": "ចាប់ផ្តើមអាជីវកម្ម",
"views": 1156,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ស្រ្តីខ្មែរវ័យក្មេងដោះបំណុ.ល៤ម៉ឺនដុ.ល្លារ បង្ហើបប្រាប់ពីផ្លូវ៤ដែលអ្នកគួរធ្វើបើចង់ឆាប់អស់បំណុ.លពីខ្លួន
|
https://business-cambodia.com/articles/three-ways-to-take-to-pay-off-your-debt
|
លោកស្រី យន់ ចាន់លីកាជាស្រ្តីវ័យក្មេងលក់គ្រឿងក្រអូបនៅផ្សារស្នួល ស្រុកស្នួល ខេត្តក្រចេះ ធ្លាប់ជំពាក់បំណុលគេចំនួន៤ម៉ឺនដុល្លារកាលពីឆ្នាំ២០២១ ហើយនៅត្រឹមពាក់កណ្ដាលឆ្នាំ២០២៣កន្លងទៅលោកស្រីបានដោះបំណុលដាច់ស្រលះពីខ្លួនតែម្ដង។
តាមរយៈបទពិសោធន៍ផ្ទាល់ខ្លួនកន្លងមក លោកស្រីបានចែករំលែកពីផ្លូវចំនួន៤ដែលបងប្អូនគួរធ្វើបើចង់រលាស់ខ្លួនចេញពីបំណុលដោយធ្វើតាមជំហានដូចខាងក្រោមនេះ។
១.បង្កើតចំណូលប្រចាំថ្ងៃ
ពេលអ្នកជាប់បំណុល ចំណូលគឺជាកត្តាដ៏ចម្បងមួយដែលជួយធ្វើឲ្យបំណុលឆាប់ថយហើយដោះបំណុលឆាប់អស់ ។ ត្រង់នេះលោកស្រី យន់ ចាន់លីកាបានបង្ហើបថាបងប្អូនគួរបង្កើតប្រភពចំណូលប្រចាំថ្ងៃទោះជាចំណូលនោះតិចក្ដីច្រើនក្ដីព្រោះកាលណាយើងមានចំណូលច្រើនច្រកងាយនឹងធ្វើឲ្យបំណុលយើងឆាប់ថយ។
២. សន្សំលុយប្រចាំថ្ងៃមួយផ្នែក
កុំមើលរំលងការសន្សំលុយឲ្យសោះព្រោះមួយកាក់មួយសេនក៏អាចរាប់បញ្ចូលដើម្បីសម្រេចគោលដៅនិងក្ដីស្រមៃរបស់អ្នកបានដែរ។ ដូច្នេះអំឡុងពេលអ្នកស្ថិតនៅលើផ្លូវកំពុងព្យាយាមដោះបំណុល អ្នកគួរសន្សំសំចៃដើម្បីសល់លុយយកទៅដោះបំណុល។ បើអ្នករកចំណូលប្រចាំថ្ងៃបានអ្នកអាចសន្សំលុយពីចំណូលប្រចាំថ្ងៃដើម្បីទុកបង់សងបំណុលប្រចាំខែរបស់អ្នក។
៣. ដោះបំណុលមានការប្រាក់ខ្ពស់និងបំណុលមានទំហំតូចមុនគេ
អ្នកត្រូវកំណត់រយៈពេលបង់សងម្ចាស់បំណុលដែលមានការប្រាក់ខ្ពស់ព្រោះបំណុលនេះបើទុកយូនឹងធ្វើឲ្យអ្នកត្រូវចំណាយបង់ការប្រាក់ច្រើន។ ដូច្នេះបំណុលដែលមានការប្រាក់ខ្ពស់គឺជាអាទិភាពដែលអ្នកគួរបង់សងឲ្យបានឆាប់។ លើសពីនេះបំណុលដែលមានទំហំតូចបំផុតគឺជាបំណុលដែលអ្នកគួរដោះមុនគេពោលគឺដោះបំណុលតាមលំដាប់ពីតូចទៅធំ។
លោកស្រី យន់ ចាន់លីកាបានបង្ហើបថាការដោះបំណុលដែលមានការប្រាក់ច្រើនជាគេមុនគេ ហើយដោះបំណុលពីតូចទៅធំគឺធ្វើឲ្យយើងអាចស្រាលខ្លួនជាពិសេសគឺធ្វើឲ្យយើងមានកម្លាំងចិត្តនិងទឹកចិត្តបន្តរកលុយដោះបំណុលជាបន្តបន្ទាប់។
៤. ព្យាយាមកាត់បំណុល
អ្នកត្រូវព្យាយាមកាត់បំណុលតាមដែលអាចធ្វើទៅបាន។ ជាពិសេសដើម្បីកាត់បន្ថយបំណុលអ្នកត្រូវបង្កើតប្រភពចំណូលឲ្យបានច្រើនច្រកទើបអាចរលាស់ខ្លួនចេញពីបំណុលបានឆាប់។
ជាចុងក្រោយលោកស្រី យន់ ចាន់លីកាបានសង្កត់ធ្ងន់ថា” ពេលជាប់បំណុលមានតែខ្លួនឯងទេដែលអាចជួយខ្លួនឯងបានតាមរយៈការប្រឹងប្រែងរកចំណូលនិងចាត់ចែងលុយកាក់ហើយប្ដេជ្ញាបងសង់បំណុលគេទាល់តែអស់”។
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T04:55:38.817Z",
"category": "ហិរញ្ញវត្ថុ",
"views": 9313,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
សុភមង្គលក្នុងគ្រួសារ! ពាក្យ៥នេះឃ្លា កូនៗចង់ឮចេញពីមាត់ឪពុកម្តាយបំផុត
|
https://business-cambodia.com/articles/5-phrases-adult-children-want-to-hear-from-parents
|
“ពត់ដែកទាន់នៅក្តៅ ប្រដៅកូនចៅទាន់នៅក្មេង” ឪពុកម្តាយគឺជាគ្រូទី១ ជាជាងចម្លាក់ដ៏អស្ចារ្យក្នុងការកសាងអនាគតរបស់កូនគ្រប់រូប ជាពិសេសគឺពាក្យសម្តីដែលត្រូវនិយាយទៅកាន់កូនៗពេញវ័យ។ ខាងក្រោមនេះ គឺជាពាក្យ៥ឃ្លា ដែលកូនៗចង់ឮចេញពីមាត់ឪពុកម្តាយបំផុត ជួយឲ្យពួកគេកក់ក្តៅ និងរស់នៅមានសុភមង្គល យោងតាមចិត្តវិទ្យា៖
១/. ឲ្យប៉ា/ម៉ាក់សុំទោស៖ អ្នកស្រី Arielle Dualan អ្នកប្រឹក្សាផ្នែកសុខភាពអាពាហ៍ពិពាហ៍ បានលើកឡើងថា វាពិតជាសំខាន់ៗណាស់ដែលឪពុកម្តាយត្រូវចេះ ឬហ៊ានពោលពាក្យសុំទោសទៅកាន់កូនៗ រាល់កំហុសដែលខ្លួនបានបង្កឡើង ហើយធ្វើឲ្យកូនៗរងភាពឈឺចាប់ មិនថាដោយចេតនា ឬអចេតនាក្តី។ អ្នកស្រីបាននិយាយថា៖ «ឪពុកម្តាយខ្លះពុំព្រមទទួលស្គាល់កំហុសរបស់ខ្លួនទេ យល់ថាខ្លួនត្រូវគ្រប់រឿង ដឹងគ្រប់យ៉ាង ខណៈយុវជនភាគច្រើនយល់ថា ឪពុកម្តាយរបស់ពួកគេមិនល្អឥតខ្ចោះឡើយ»។
២/.ប៉ា/ម៉ាក់ពិតជាមានមោទកភាពចំពោះកូនណាស់៖ មិនថាកូនៗមានអាយុប៉ុន្មាន ពួកគេតែងចង់ដឹងថា ឪពុកម្តាយមានមោទកភាពចំពោះបុគ្គលដែលខ្លួនក្លាយទៅជា និងអ្វីដែលពួកគេសម្រេចបានឬអត់។ អ្នកនិពន្ធ Jor-El Caraballo បានលើកឡើងថា៖ «ឪពុកម្តាយដែលមានវ័យចំណាស់ជាច្រើន ប្រាថ្នាចង់ឲ្យកូន មានការខិតខំប្រឹងប្រែង និងអាចកសាងសមិទ្ធផលច្រើនជាងអ្វីដែលខ្លួនផ្តល់ឲ្យកូនៗ»។ ពាក្យថា “ខ្ញុំមានមោទកភាពចំពោះអ្វីដែលអ្នកបានធ្វើ ឬអ្នកជានរណាក្នុងថ្ងៃនេះ” ជាថាមពលនៃពន្លឺ និងភាពជឿជាក់សម្រាប់កូនៗ។
៣/. ផ្លូវជីវិតរបស់កូនអាចខុសពីប៉ា/ម៉ាក់ តែប៉ា/ម៉ាក់នៅតែគាំទ្រកូនជានិច្ច៖ ឪពុកម្តាយខ្លះ ចង់ឲ្យកូនដើរតាមគន្លងផ្លូវជីវិតរបស់ខ្លួន ព្រោះយល់ថាវាជារឿងត្រឹមត្រូវបំផុត។ ប៉ុន្តែមនុស្សម្នាក់ៗមានគោលដៅជីវិតខុសៗគ្នា ចូរបើកចិត្តគោរព និងគាំទ្រចំពោះការសម្រេចចិត្តរបស់កូន ទោះពួកគេមិនចង់ធ្វើដូចអ្នកក៏ដោយ។ អ្នកស្រី Morales Daitter បាននិយាយថា៖ «អនុញ្ញាតឲ្យកូនៗមានស្វ័យភាពជ្រើសរើសជីវិតផ្ទាល់ខ្លួន វាបង្ហាញពីការទទួលយក និងជំរុញអារម្មណ៍នៃភាពរឹងមាំ រួមទាំងសុខុមាលភាពផ្លូវចិត្តផងដែរ»។
៤/. តើកូនចង់បានដំបូន្មាន ឬចង់ឲ្យប៉ា/ម៉ាក់ស្តាប់កូន៖ អ្នកស្រី Glover Tawwab បានលើកឡើងថា ការសួរដោយផ្ទាល់ តើកូនកំពុងស្វែងរកការណែនាំ ឬគ្រាន់តែចង់មានអ្នកស្តាប់ បង្ហាញពីភាពជឿជាក់ដែលឪពុកម្តាយទុកចិត្តលើសមត្ថភាពកូន ថាពួកគេធំហើយ អាចដោះស្រាយបញ្ហានោះដោយខ្លួនឯងបាន។
៥/. ប៉ា/ម៉ាក់នឹងឈរនៅទីនេះសម្រាប់កូនជានិច្ចណា៖ គ្មានអ្វីដែលអាចផ្តល់ភាពកក់ក្តៅ និងក្តីសុខ ដូចនៅពេលដឹងថា បើទោះបីខ្លួនឈានចូលដល់វ័យឯករាជ្យក្តី តែនៅមានឪពុកម្តាយឈរពីក្រោយ ចាំលើកទឹកចិត្ត និងផ្តល់ស្មាឲ្យកូនផ្អែកពេលជួបទុក្ខលំបាកឡើយ។ នេះគឺជាចំណងដ៏រឹងមាំ ដែលធ្វើឲ្យកូនៗកាន់តែគោរព ស្រលាញ់ និងដឹងគុណ ឪពុកម្តាយទ្វេដង។
យ៉ាងណាមិញ មេរៀនសម្រាប់អ្នកដែលក្លាយទៅជា ឪពុកម្ដាយគួរតែដឹងអំពីឥទ្ធិពលរបស់ខ្លួនមកលើកូនៗ ព្រោះពួកគេមើលមកអ្នកមុននរណាទាំងអស់។ អ្នកអាចធ្វើឲ្យកូនៗរបស់ខ្លួនក្លាយទៅជាអ្វីមួយក៏បានតាមតែចិត្តចង់ ចង់ឲ្យពួកគេជោគជ័យ ឬក្លាយទៅជាជនឥតបានការក៏បាន វាអាស្រ័យទៅនឹងពាក្យសម្តី និងសកម្មភាពប្រចាំរបស់អ្នកនេះឯង៕
អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម https://t.me/hangchhengH24
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T04:34:30.473Z",
"category": "ភាពជាអ្នកដឹកនាំ",
"views": 9102,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ក្រុមហ៊ុន ULS សូមណែនាំ បណ្ណាគារ TSUTAYA (ប្រទេសជប៉ុន) មកកាន់ប្រទេសកម្ពុជា
|
https://business-cambodia.com/articles/uls-and-tsutaya
|
រាជធានីភ្នំពេញ ប្រទេសកម្ពុជា ខែឧសភា ឆ្នាំ 2024៖ ក្រុមហ៊ុន Urban Living Solutions Co., Ltd. (ហៅកាត់ថា ULS) និងក្រុមហ៊ុន TSUTAYA BOOKS Malaysia Sdn. Bhd. (ហៅកាត់ថា TBM) មានសេចក្ដីរំភើបរីករាយក្នុងការប្រកាសពីភាពជាដៃគូយុទ្ធសាស្ត្រអាជីវកម្ម ក្នុងគោលបំណងនាំយកនូវបទពិសោធន៍ដ៏ល្អឯករបស់បណ្ណាគារ TSUTAYA (TBS) មកកាន់ប្រទេសកម្ពុជា។ កិច្ចសហការដ៏វិសេសវិសាលនេះ សន្យាផ្តល់ជូនប្រជាជនកម្ពុជានូវទិដ្ឋភាពវប្បធម៌ដ៏សម្បូរបែប និងគោលដៅនៃរបៀបរស់នៅដ៏ប្រណិតមួយ។
(រូបពីឆ្វេងមកស្ដាំ) លោក Hideyuki Uemoto នាយកប្រតិបត្តិរបស់ក្រុមហ៊ុន Tsutaya Books Malaysia Sdn. Bhd. (ហៅកាត់ TBM)។ លោក គាន គឹមលាង ដែលជានាយកគ្រប់គ្រងក្រុមហ៊ុន Urban Living Solutions (ហៅកាត់ ULS)
បណ្ណាគារ TSUTAYA ដែលបានបង្កើតឡើងនៅក្នុងឆ្នាំ 1983 តែងតែខិតខំឥតឈប់ឈរដើម្បីសម្រេចនូវគោលបំណងរបស់ខ្លួនឱ្យលើសពីបណ្ណាគារធម្មតា។ ចាប់តាំងពីការចាប់ផ្តើមដំបូងមក គោលបំណងចម្បងរបស់ពួកគេគឺបង្កើតឡើងមិនមែនត្រឹមតែជាទីកន្លែងលក់សៀវភៅប៉ុណ្ណោះទេ ប៉ុន្តែក៏ជាគោលដៅដែលអាចស្វែងយល់ពីរបៀបរស់នៅតាមប្រព័ន្ធផ្សព្វផ្សាយផ្សេងៗ ដែលត្រូវបានរៀបចំឡើងដោយយកចិត្តទុកដាក់។
ជាលទ្ធផល បណ្ណាគារ TSUTAYA ដំបូងគេនៅទីក្រុងអូសាកា បានក្លាយជាគំរូបណ្ណាគារមួយ ដែលដើរស្របតាមចក្ខុវិស័យនេះ ដោយផ្តល់ជូននូវជម្រើសសៀវភៅពិសេសប្លែកដ៏សម្បូរបែប ហាងកាហ្វេដ៏សែនមនោរម្យ និងសេវាកម្មជួលស៊ីឌី ដែលជាវិធីសាស្រ្តដ៏ច្នៃប្រឌិត ត្រួសត្រាយផ្លូវសម្រាប់ការកំណត់អត្តសញ្ញាណដ៏គួរឱ្យស្ញប់ស្ញែងរបស់បណ្ណាគារ TSUTAYA។ បច្ចុប្បន្ននេះ បណ្ណាគារ TSUTAYA បានពង្រីកវិសាលភាពរបស់ខ្លួនដោយមានហាងជាង 800 នៅទូទាំងប្រទេសជប៉ុន ចិន តៃវ៉ាន់ និងម៉ាឡេស៊ី ហើយក្រុមហ៊ុន TBM ប្តេជ្ញាពង្រីកវត្តមានរបស់ខ្លួនបន្ថែមទៀតនៅក្នុងតំបន់អាស៊ីប៉ាស៊ីហ្វិក ដោយនាំយកនូវម៉ាកល្បីៗ ចំណេះដឹងឥតដែនកំណត់ និងបទពិសោធន៍នៃរបៀបរស់នៅដ៏ល្អឥតខ្ចោះរបស់ខ្លួនទៅកាន់ទីផ្សារ និងអតិថិជនថ្មីៗបន្ថែមទៀត។
បណ្ណាគារ Tsutaya ក្នុងផ្សារទំនើប Takamatsu Orne
បន្ថែមពីលើការប្រមូលផ្ដុំដ៏ទូលំទូលាយរបស់បណ្ណាគារ មានទីតាំងជាច្រើនដែលផ្តល់ជូននូវហាងកាហ្វេ និងកន្លែងអង្គុយដ៏កក់ក្តៅ បង្កើតជាបរិយាកាសឱ្យអតិថិជនអាចសម្រាកលំហែកាយ ភ្លក់រសជាតិកាហ្វេដ៏ឈ្ងុយឆ្ងាញ់ និងរីករាយប្រើប្រាស់របស់របរដែលពួកគេបានទិញ ប្រកបដោយផាសុកភាព។ ម្យ៉ាងវិញទៀត អ្វីដែលធ្វើឱ្យបណ្ណាគារ TSUTAYA មានភាពខុសប្លែកគឺភាពល្អឥតខ្ចោះ និងភាពច្នៃប្រឌិតពិសេសរបស់បណ្ណាគារនេះ។ រាល់ទីតាំងនីមួយៗរបស់បណ្ណាគារ មានគោលគំនិតរចនា និងអត្តសញ្ញាណប្លែកៗរៀងៗខ្លួន ដែលធានាថាមិនមានហាងពីរមានលក្ខណៈដូចគ្នានោះទេ។ ចំណុចពិសេសនេះ បង្កើតឱ្យមានការទន្ទឹងរង់ចាំដ៏អស្ចារ្យសម្រាប់ការមកដល់របស់បណ្ណាគារ TSUTAYA នៅកម្ពុជា ដោយសន្យាថានឹងផ្ដល់នូវបទពិសោធន៍ថ្មីៗ និងរំភើបរីករាយរាល់ពេលដែលអតិថិជនអញ្ជើញមកកាន់បណ្ណាគារមួយនេះ។
បន្ថែមពីលើនេះ បណ្ណាគារ TSUTAYA ចូលរួមយ៉ាងសកម្មក្នុងការតភ្ជាប់ចំណងមិត្តភាពជាមួយសហគមន៍ក្នុងតំបន់ តាមការរៀបចំកម្មវិធីនានា ដូចជាកម្មវិធីចុះហត្ថលេខាពីអ្នកនិពន្ធឆ្នើមៗ និងសកម្មភាពជាច្រើនទៀតដែលទាក់ទងទៅនឹងសៀវភៅ បង្កើតជាការជំរុញដល់ការបណ្តុះនូវវប្បធម៌អានដ៏រស់រវើក។ ការប្ដេជ្ញាចិត្តលើការពង្រឹងវប្បធម៌អាននេះ ស្របគ្នាយ៉ាងល្អឥតខ្ចោះជាមួយនឹងទិដ្ឋភាពវប្បធម៌ដ៏រីកចម្រើនរបស់កម្ពុជា និងវិធីសាស្រ្តដែលផ្តោតសំខាន់លើសហគមន៍របស់ក្រុមហ៊ុន ULS ដែលគ្រប់គម្រោងនីមួយៗសុទ្ធសឹងតែរួមចំណែកផ្តល់ផលវិជ្ជមានទៅលើសុខុមាលភាពរបស់សមាជិកក្នុងសហគមន៍។ ការរួបរួមគ្នានេះមានគោលបំណងនាំយកនូវបទពិសោធន៍ថ្មីៗដ៏គួរឱ្យរំភើបសម្រាប់លោកអ្នកដែលស្រឡាញ់ចូលចិត្តសៀវភៅ និងបុគ្គលដែលស្វែងរករបៀបរស់នៅដ៏មានអត្ថន័យមួយ។
(រូបពីឆ្វេងមកស្ដាំ) លោក Hideyuki Uemoto នាយកប្រតិបត្តិរបស់ក្រុមហ៊ុន Tsutaya Books Malaysia Sdn. Bhd. (ហៅកាត់ TBM) ។ លោក គាន គឹមលាង ដែលជានាយកគ្រប់គ្រងក្រុមហ៊ុន Urban Living Solutions (ហៅកាត់ ULS)
លោក Hideyuki Uemoto ដែលជានាយកប្រតិបត្តិរបស់ក្រុមហ៊ុន Tsutaya Books Malaysia Sdn. Bhd. (ហៅកាត់ TBM) បានសម្តែងថា “កំណើនសេដ្ឋកិច្ចដ៏គួរឱ្យកត់សម្គាល់ និងទិដ្ឋភាពវប្បធម៌ដ៏រីកចម្រើនរបស់កម្ពុជា បង្ហាញនូវឱកាសដ៏គួរឱ្យទាក់ទាញសម្រាប់ការពង្រីកសក្តានុពលរបស់យើង”។
ដូចគ្នាផងដែរ លោក គាន គឹមលាង ដែលជានាយកគ្រប់គ្រងក្រុមហ៊ុន Urban Living Solutions (ហៅកាត់ ULS) បានឱ្យដឹងដែរថា “កិច្ចសហការដៃគូរវាងក្រុមហ៊ុន ULS និងក្រុមហ៊ុន TBM ឆ្លុះបញ្ចាំងពីការប្តេជ្ញាចិត្តយ៉ាងមុតមាំរបស់យើងក្នុងការលើកកម្ពស់គុណភាពរស់នៅសម្រាប់ប្រជាជនកម្ពុជា។ ការផ្តល់ជូនដ៏ពិសេសរបស់បណ្ណាគារ TSUTAYA នឹងបង្កើតនូវទីកន្លែងស្វាគមន៍ដ៏កក់ក្តៅសម្រាប់មនុស្សគ្រប់គ្នាក្នុងការភ្ជាប់ទំនាក់ទំនង និងស្វែងយល់ពីចំណង់ចំណូលចិត្តរបស់ពួកគេ”។
កិច្ចសហការដ៏គួរឱ្យរំភើបនេះនឹងឈានទៅដល់ការបើកទីតាំងបណ្ណាគារ TSUTAYA ចំនួនប្រាំមួយនៅទូទាំងប្រទេសកម្ពុជា នៅឆ្នាំ 2034។
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T03:24:41.984Z",
"category": "PR",
"views": 1288,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
ផ្អើលវិស័យគុនខ្មែរ! ស្តេចប្រដាល់ Boxing របស់ហ្វីលីពីន ម៉ានី ប៉ាគីអាវ នឹងមកកម្ពុជាឆាប់ៗនេះ
|
https://business-cambodia.com/articles/manny-pacquiao-come-to-cambodia-for-kun-khmer-2024
|
សម្រាប់អ្នកស្នេហ៍វិស័យគុនខ្មែរនិងគាំទ្រការប្រកួតប្រដាល់ទាំងថ្នាក់ជាតិនិងអន្តរជាតិពេលនេះជាព្រឹត្តិការណ៍មួយដ៏កក្រីកខណៈកំពូលអ្នកប្រដាល់របស់ហ្វីលីពីនលោក Manny Pacquiao (ម៉ានី ប៉ាគីអាវ) នឹងធ្វើដំណើរមកកាន់ប្រទេសកម្ពុជានៅថ្ងៃទី៣១ ខែ ឧសភា ឆ្នាំ២០២៤ នេះក្នុងគោលបំណងចូលរួមព្រឹត្តិការណ៍សង្វៀនហនុមានគុនខ្មែរ ដែលប្រារព្ធឡើងនាទីក្រុងកោះពេជ្រ។
ចំពោះវត្តមានស្តេចប្រដាល់ Boxing របស់ប្រទេសហ្វីលីពីន មកកាន់ប្រទេសកម្ពុជាជាលើកទី២នេះ គឺដើម្បីចូលរួមជាកិត្តិយសទស្សនាមហាព្រឹត្តិការណ៍សង្វៀនហនុមានគុនខ្មែរ ដែលជាការប្រកួតគុនខ្មែរដ៏អស្ចារ្យ ដណ្តើមខ្សែក្រវ៉ាត់ KKF ប្រភេទទម្ងន់ ៦៥ គីឡូក្រាម។
ក្នុងនោះនឹងមានបេក្ខភាពជើងខ្លាំងចូលរួមប្រកួតគឺ លោក ឡុង សំណាង , លោក សូត្រ វាសនា, លោក អេ អាំម៉ារីនភូថង និង លោក ផាន់ គ្រាន់ ដោយទន្ទឹមនឹងនេះក៏មានការប្រកួតគុនខ្មែរមិត្តភាពអន្តរជាតិផងដែរ។
យ៉ាងណាមិញតាមរយៈវត្តមានកិត្តិយសរបស់ស្តេចប្រដាល់ពិភពលោកលោក Manny Pacquiao មកកាន់កម្ពុជានៅក្នុងព្រឹត្តិការណ៍ប្រកួតគុនខ្មែរនេះ ជាសក្ខីភាពមួយដើម្បីបោះជំហាននាំយកគុនខ្មែរ (Kun Khmer) ទៅពិភពលោកឱ្យកាន់តែមានការទទួលស្គាល់និងវិសាលភាពធំធេងលំដាប់ថ្នាក់អន្តរជាតិ។
គួរបញ្ជាក់ផងដែរថាស្តេចប្រដាល់អាជីពមានតម្លៃខ្លួនកម្រិតអន្តរជាតិលោក Manny Pacquiao ធ្លាប់ធ្វើដំណើរមកកាន់ប្រទេសកម្ពុជាជាផ្លូវការលើកទី១កាលពីឆ្នាំ២០១៦ ដែលជាការអមដំណើរទស្សនកិច្ចរបស់អតីតប្រធានាធិបតីហ្វីលីពីនលោក Rodrigo Duterte ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-28T03:19:41.665Z",
"category": "ភាពជាអ្នកដឹកនាំ",
"views": 395,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
សំបកកង់ឡានម៉ាក សៃលុន (SAILUN) មានវត្តមានក្នុងព្រះរាជពិធីបុណ្យ ច្រត់ព្រះនង្គ័ល និងកម្មពិធីតាំងពិព័រណ៍ផលិតផលកសិកម្ម សិប្បកម្មក្នុងស្រុកឆ្នាំ២០២៤
|
https://business-cambodia.com/articles/sailun
|
ព្រះរាជពិធីបុណ្យ ច្រត់ព្រះនង្គ័ល និងពិធីតាំងពិព័រណ៍ផលិតផលកសិកម្ម សិប្បកម្មក្នុងស្រុកឆ្នាំ២០២៤ ក្រោមព្រះរាជាធិបតីដ៏ខ្ពង់ខ្ពស់បំផុត ព្រះករុណា ព្រះបាទ សម្ដេចព្រះបរមនាថ នរោត្ដម សីហមុនី ព្រះមហាក្សត្រ នៃព្រះរាជាណាចក្រកម្ពុជា អមព្រះរាជដំណើរដោយសម្ដេចអគ្គមហាសេនាបតីតេជោ ហ៊ុន សែន ប្រធានព្រឹទ្ធសភា នៃព្រះរាជាណាចក្រកម្ពុជា សម្ដេចមហារដ្ឋសភាធិការធិបតី ឃួន សុដារី ប្រធានរដ្ឋសភា នៃព្រះរាជាណាចក្រកម្ពុជា សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា ឯកឧត្តម ឌិត ទីណា រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ។ ក្នុងឱកាសដ៏មហោឡារិកនេះ ព្រះករុណា ព្រះមហាក្សត្របានយាងទតពិព័រណ៌សំបកកង់ឡានម៉ាក សៃលុន (SAILUN)។
សៃលុន ជារោងចក្រផលិតសំបកកង់ឡានធំជាងគេ និងដំបូងគេបង្អស់នៅកម្ពុជាដែលបានប្រើប្រាស់វត្ថុធាតុដើម (ជ័រកៅស៊ូ) នៅក្នុងស្រុក ១០០ភាគរយ។ ព្រះរាជពិធីបុណ្យ ច្រត់ព្រះនង្គ័លឆ្នាំនេះ សង្កេតឃើញថាមានផលិតផលមួយដ៏លេចធ្លោរដែលពុំធ្លាប់មានកន្លងមក នោះគឺសំបកកង់ឡានម៉ាក សៃលុន (SAILUN) ដែលជាផលិតផលស្នូលមួយជួយទ្រទ្រង់ដល់សេដ្ឋកិច្ចជាតិយ៉ាងសកម្ម។
អ្វីដែលកាន់តែពិសេសជាងនេះទៅទៀតនោះគឺ ផលិតផលនេះបានចូលរួមលើកកម្ពស់ដំណាំកៅស៊ូ ដែលជាកសិផល កសិកម្មរបស់ប្រទេសកម្ពុជាផងដែរ។
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T13:22:57.869Z",
"category": "PR",
"views": 551,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
រៀនទិញហ៊ុន! ឥឡូវនេះអ្នកអាចទិញភាគហ៊ុនក្រុមហ៊ុនធំៗ១១ក្នុងស្រុកលើផ្សារហ៊ុនដោយមិនអស់កម្រៃជីងសារ
|
https://business-cambodia.com/articles/you-can-buy-stock-without-paying-fee
|
រាល់ដងពេលអ្នកវិនិយោគទិញលក់ភាគហ៊ុនរបស់ក្រុមហ៊ុនធំៗទាំង១១នៅលើផ្សារមូលបត្រកម្ពុជាដែលជាផ្សារហ៊ុនខ្មែរគឺត្រូវបង់កម្រៃជើងសារ ប៉ុន្តែចាប់ពីថ្ងៃនេះរហូតដល់ចុងខែមិថុនាឆ្នាំ២០២៤នេះរាល់ការទិញហ៊ុនទាំងអស់មិនត្រូវបានគិតកម្រៃជើងសារឡើយ។
បើយោងតាមការចុះផ្សាយរបស់ផ្សារមូលបត្រកម្ពុជាបានឲ្យដឹងថាកម្មវិធីទិញហ៊ុនដោយមិនអស់កម្រៃជើងសារនេះគឺមានរយៈពេល៣៣ថ្ងៃចាប់ពីថ្ងៃទី២៧ខែឧសភាដល់ថ្ងៃទី២៨ខែមិថុនាឆ្នាំ២០២៤នេះ។
នៅក្នុងសេចក្ដីប្រកាសរបស់ផ្សារមូលបត្រកម្ពុជាបានឲ្យដឹងថាដោយយល់ឃើញថាវិនិយោគិនគ្រប់រូបជាពិសេសប្រជាជនខ្មែរគួរមានឱកាសទទួលបានបទពិសោធន៍ពីការវិនិយោគភាគហ៊ុននិងទទួលបានអត្ថប្រយោជន៍ពីកំណើននៃទីផ្សារមូលបត្រកម្ពុជាក៏ដូចជាកំណើនសេដ្ឋកិច្ចកម្ពុជាដូច្នេះកម្មវិធីទិញហ៊ុនដោយគ្មានគិតកម្រៃជើងសារបានបង្កើតឡើង។ តាមពិតទៅការទិញហ៊ុនដោយមិនអស់កម្រៃជើងសារនេះគឺផ្សារមូលបត្រកម្ពុជាធ្វើឡើងក្នុងគោលបំណងដើម្បីបង្កើនលទ្ធភាពជាអតិបរមាដល់ពលរដ្ឋគ្រប់រូបក្នុងការចូលរួមវិនិយោគជាមួយក្រុមហ៊ុនប្រកបដោយសក្ដានុពលដើម្បីបង្កើនទ្រព្យតាមរយៈទីផ្សារមូលបត្រ។
បច្ចុប្បន្នមានក្រុមហ៊ុនធំៗក្នុងស្រុកចំនួន១១ដែលបានឡើងផ្សារហ៊ុនដាក់លក់ភាគហ៊ុនជាសាធារណៈដែលបងប្អូនប្រជាជនខ្មែរទូទៅអាចវិនិយោគទិញភាគហ៊ុនក្រុមហ៊ុនទាំងនេះបានមានដូចជា ធនាគារ អេស៊ីលីដា កំពង់ផែស្វយ័តក្រុងភ្នំពេញ រដ្ឋករទឹកស្វយ័តក្រុងភ្នំពេញ ក្រុមហ៊ុនសែលកាត និងក្រុមហ៊ុនធំៗជាច្រើនទៀត។
គួរបញ្ជាក់ផងដែរថាការវិនិយោគលើផ្សារហ៊ុនគឺជារឿងថ្មីសម្រាប់ប្រជាជនកម្ពុជា ហើយប្រជាជនយើងតិចតួចណាស់ដែលយល់ពីការវិនិយោគលើផ្សារហ៊ុន ហើយក៏មិនដឹងថាវិនិយោគលើផ្សារហ៊ុនគេចាប់ផ្ដើមពីណា ទិញហ៊ុនទិញតាមណា ទិញដោយរបៀបណា។ ដូច្នេះចង់កាន់តែច្បាស់ពីការវិនិយោគលើផ្សារហ៊ុនអាចចូលគ្រុបតេឡេក្រាម https://t.me/toeuy_hong
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T09:56:50.480Z",
"category": "ហិរញ្ញវត្ថុ",
"views": 1505,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ស្ពានឆ្លងកាត់ទន្លេធំៗចំនួន ២ នឹងចូលខ្លួនមកសម្រួលការធ្វើដំណើររបស់ប្រជាពលរដ្ឋនាពេលខាងមុខ
|
https://business-cambodia.com/articles/two-bridge-project
|
បច្ចុប្បន្នរាជរដ្ឋាភិបាលបានកំពុងយកចិត្ដទុកដាក់នៅក្នុងការសាងសង់ស្ពានជាច្រើនកន្លែង ដោយក្នុងនោះមានស្ពានខ្លះកំពុងដំណើរការសាងសង់ និងខ្លះទៀតកំពុងស្ថិតនៅក្នុងផែនការសម្រាប់ការសាងសង់នៅពេលខាងមុខ។ ហើយថ្ងៃនេះយើងសូមនាំប្រិយមិត្ដមកស្គាល់ស្ពានសំខាន់ចំនួន ២ ដែលកំពុងសម្រុកសាងសង់ឲ្យទាន់ផែនការបានកំណត់។
១. ស្ពានឆ្លងកាត់ទន្លេមេគង្គលើ
គម្រោងស្ពានឆ្លងកាត់ទន្លេមេគង្គដែលមានទីតាំងស្ថិតនៅក្នុងខេត្ដក្រចេះ ត្រូវបានបើកការដ្ឋានសាងសង់ កាលពីថ្ងៃទី២ ខែមករា ឆ្នាំ២០២៣ ក្រោមអធិបតីភាពដ៏ខ្ពង់ខ្ពស់ សម្តេចអគ្គមហាសេនាបតីតេជោ ហ៊ុន សែន អតីតនាយករដ្ឋមន្ត្រី នៃព្រះរាជាណាចក្រកម្ពុជា និងឯកឧត្តម វ៉ាង វិនធៀន (Wang Wentian) ឯកអគ្គរដ្ឋទូតវិសាមញ្ញ និងពេញសមត្ថភាព នៃសាធារណរដ្ឋប្រជាមានិតចិន ប្រចាំព្រះរាជាណាចក្រកម្ពុជា។
ស្ពានមួយនេះមានប្រវែងសរុប ១ ៧៦១ ម៉ែត្រ សាងសង់ដោយ ក្រុមហ៊ុនសំណង់សៀងហៃ (SCG) និងត្រួតពិនិត្យដោយ ក្រុមហ៊ុនទីប្រឹក្សាបច្ចេកទេសក្វាងចូវវ៉ានអាន ខណៈបច្ចុប្បន្នសម្រេចបានប្រមាណ ៥០ ភាគរយ និងគ្រោងបញ្ចប់នៅក្នុងខែសីហា ឆ្នាំ២០២៦។ នៅពេលសាងសង់រួចនឹងផ្តល់អត្ថប្រយោជន៍យ៉ាងធំធេងដល់សេដ្ឋកិច្ចជាតិ និងសេដ្ឋកិច្ចគ្រួសារ តាមរយៈការសម្រួលដល់ការធ្វើដំណើររបស់បងប្អូនប្រជាពលរដ្ឋ ភ្ញៀវទេសចរ និងការដឹកជញ្ជូនទំនិញ ឬកសិផលគ្រប់ប្រភេទ។
២. គម្រោងស្ពានឆ្លងកាត់ទន្លេបាសាក់
ស្ពានឆ្លងកាត់ទន្លេបាសាក់ ដែលតភ្ជាប់តំបន់ព្រែកប្រា និងតំបន់ចាក់អង្រែក្រោម ស្ថិតនៅក្នុងភូមិសាស្ដ្ររាជធានីភ្នំពេញ បានបើកការដ្ឋានសាងសង់កាលពីថ្ងៃទី១៩ ខែកុម្ភៈ ឆ្នាំ២០២៤។ ស្ពានខាងលើនេះជាប្រភេទបេតុងភ្លោះ មានប្រវែងសរុប ១៦៥០ម៉ែត្រ ទទឹង ២៧ម៉ែត្រ ដែលមានសម្រាប់រថយន្តចំនួន ២គន្លងទៅមក សម្រាប់ទោចក្រយានយន្តចំនួន ១គន្លងទៅមក និងសម្រាប់ថ្មើរជើង ១គន្លងទៅមក ។
គម្រោងស្ពានថ្មីនេះ ត្រូវបានទទួលការសាងសង់ដោយក្រុមហ៊ុន សំណង់សៀងហៃ និងទីប្រឹក្សាគម្រោង ដោយក្រុមហ៊ុនក្វាងចូវវ៉ានអាន។ តាមការគ្រោងទុកគម្រោងនេះនឹងបញ្ចប់ការសាងសង់នៅក្នុងឆ្នាំ២០២៧ និងចំណាយថវិកាចំនួន ៦០.២ លានដុល្លារ ដែលជាឥណទានសម្បទានពីប្រទេសចិន៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T09:55:19.360Z",
"category": "អចលនទ្រព្យ",
"views": 2292,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ពូកែណាស់! ប្តីប្រពន្ធ១គូ ចេញរកស៊ីតាំងពីលក់អនឡាញធម្មតា រហូតពង្រីកជំនួញនាំចូលកម្រាលព្រំស្អាតៗផ្តាច់មុខគេនៅខ្មែរ
|
https://business-cambodia.com/articles/good-husband-and-wife
|
ធម្មតា មានមនុស្សមិនតិចទេដែលចេញរកស៊ីដំបូងៗពីបាតដៃទទេរ ចេញរកស៊ីពីចំនុចសូន្យទៅ ព្រោះតែមានបេះដូងចង់ក្លាយជាអ្នករកស៊ីទោះលំបាកយ៉ាងណាក៏ទ្រាំ ហើយនៅក្នុងនោះក៏មានអ្នកខ្លះចាប់ផ្តើមរកស៊ីប្រើតែទូរស័ព្ទមួយប៉ុណ្ណោះដើម្បីបង្ហោះផលិតផលលក់ជូនអតិថិជន ។ តួយ៉ាងដូចជា លោកសុខ លីអ៊ាវជុង និងភរិយាផ្តើមរកស៊ីតាំងពីជាអ្នកលក់កម្រាលព្រំតាមអនឡាញធម្មតាដែលបានរកស៊ីបែបលក្ខណៈគ្រួសាររហូតអាចបើកមុខជំនួញដ៏ធំមួយបាន។
ថ្លែងប្រាប់សារព័ត៌មាន Business Cambodia លោកសុខ លីអ៊ាវជុង និងភរិយា បានបង្ហើបថា នៅអំឡុងពេលដើមឆ្នាំ២០១៦ លោកបានបង្កើតក្រុមហ៊ុនមួយដែលមានឈ្មោះថា Our Stuff Home / Our Stuff Carpet ដែលជាអាជីវកម្មលក្ខណៈគ្រួសារ ដោយផ្តើមចេញពីការលក់កម្រាលព្រំស្អាតៗតាមប្រព័ន្ធអនឡាញ ដោយធ្វើការថតរូបផលិតផល រួចបង្ហោះលក់នៅក្នុងបណ្តាញសង្គមអនឡាញនិងទទួលកម្មង់ពីអតិថិជន ម្យ៉ាងវិញទៀតនៅដើមឆ្នាំ២០១៦ នោះប្រទេសកម្ពុជាយើងនៅមិនទាន់មានការពេញនិយមប្រើប្រាស់កម្រាលព្រំប្រណីតក្នុងការតុបតែងលម្អនៅគេហដ្ឋាននៅឡើយទេ ហើយអាជីវកម្មតាមប្រព័ន្ធអនឡាញទៀតសោតគឺនៅពុំទាន់មានការជឿជាក់ទុកចិត្ត និងគាំទ្រពីសំណាក់អតិថិជនប៉ុន្មានដែរ។
ស្ថាបនិកក្រុមហ៊ុន Our Stuff Home / Our Stuff Carpet បានបន្តទៀតថា ព្រោះតែចង់ឱ្យអាជីវកម្មរបស់ខ្លួនដើរទៅមុខហើយចង់ពង្រីកបន្ថែមទៀតនោះ លោកជាមួយនឹងភរិយាបានខិតខំប្រឹងប្រែងអស់ពីកម្លាំងកាយចិត្តក្នុងការផ្សព្វផ្សាយអាជីវកម្មមួយនេះ រហូតទទួលបានអតិថិជនជាបន្តបន្ទាប់។
និយាយបណ្តើរញញឹមបណ្តើរលោកសុខ លីអ៊ាវជុង បានឱ្យដឹងទៀតថា ព្រោះតែផលិតផលយើងមានគុណភាពល្អ មានម៉ូដស្អាតៗ គុណភាពខ្ពស់ តម្លៃសមរម្យ ជាពិសេសផលិតផលដែលអតិថិជនទទួលបាននោះគឺដូចទៅនឹងរូបភាពពិតៗទើបធ្វើឱ្យអតិថិជនកាន់តែមានទំនុកចិត្ត និងមានឈ្មោះល្បីសុះសាយ តាមរយៈការផ្សព្វផ្សាយពីបុគ្គលម្នាក់ទៅបុគ្គលម្នាក់ទៀតរហូតឈរជើងក្នុងទីផ្សារ ហើយរីកចម្រើនក្លាយជាក្រុមហ៊ុនលំដាប់ស្តង់ដារនៅក្នុងឆ្នាំ២០១៩ ដោយក្រុមហ៊ុន Our Stuff Home / Our Stuff Carpet បានប្រែក្លាយពីក្រុមហ៊ុនលក់កម្រាលព្រំតាមអនឡាញ មកក្លាយជាក្រុមហ៊ុនផ្គត់ផ្គង់ កម្រាលព្រំប្រណីត និងកម្រាលជូតជើងស្អាតៗគ្រប់ប្រភេទ គ្រប់ម៉ូដ និងគ្រប់ទំហំសម្រាប់ល្អនៅក្នុងគេហដ្ឋាន ផ្ទះវីឡា បុរី ខុនដូរ អាផាតមិននិងនៅតាមសណ្ឋាគារជាដើម ដោយក្រុមហ៊ុនរបស់លោកបាននាំចូលពីប្រទេសទួគី ប្រទេសចិន ប្រទេសអឺរ៉ង់ ប្រទេសអាឡឺម៉ង និងប្រទេសអ៊ីតាលី ព្រមទាំងមានទីតាំងក្រុមហ៊ុនច្បាស់លាស់សម្រាប់ដាក់តាំងបង្ហាញផលិតផលជូនដល់អតិថិជនគ្រប់ម៉ូដថែមទៀតផង ដោយអតិថិជនអាចមកទស្សនា និងទិញផ្ទាល់នៅកន្លែងតាំងបង្ហាញរបស់យើង ឬអាចឱ្យខាងក្រុមហ៊ុនរបស់លោកយកផលិតផលទៅឱ្យពិនិត្យ ដើម្បីធ្វើការជ្រើសរើសដល់ទីតាំងរបស់អតិថិជនផ្ទាល់បាន។។
ស្ថាបនិកក្រុមហ៊ុន Our Stuff Home / Our Stuff Carpet បានបន្ថែមថា មូលហេតុដែលធ្វើឱ្យលោកបង្កើតក្រុមហ៊ុនលក់កម្រាលព្រំនេះឡើងមក ដោយសារតែលោកចង់ឱ្យប្រជាជនខ្មែរបានប្រើប្រាស់នូវកម្រាលព្រំដែលមានគុណភាពខ្ពស់ ល្អប្រណីតដែលនៅបរទេសគេប្រើស្ទើរតែគ្រប់គេហដ្ឋាន និងគ្រប់ទីកន្លែង ដើម្បីជួយលើកសម្រស់គេហដ្ឋានរបស់លោកអ្នកឱ្យកាន់តែមានភាពទាន់សម័យ ស្រស់ស្អាត និងទាក់ទាញថែមមួយកម្រិតទៀត។
ដើម្បីផ្តល់ភាពងាយស្រួលដល់ប្រជាជនក្រុមហ៊ុន Our Stuff Home / Our Stuff Carpet ក៏បានផ្តល់នូវបែបផែនថ្មី គំនិតវៃឆ្លាត ការរស់នៅបែបទំនើប និងផ្តល់នូវភាពងាយស្រួលដល់ប្រជាជនខ្មែរយើងក្នុងការស្វែងរកទិញកម្រាំព្រំ និងកម្រាលជូតជើងម៉ូដស្អាត ថ្មីៗ ប្លែកៗ ម៉ូដទាន់សម័យ ដែលគេកំពុងតែនិយមប្រើប្រាស់មិនចាំបាត់ទៅទិញ ឬបញ្ជាពីក្រៅប្រទេសឡើយ ព្រោះក្រុមហ៊ុន Our Stuff Home / Our Stuff Carpet មានកម្រាលព្រំជាទីគាប់ចិត្តតាមតម្រូវការ និងបំណងរបស់ខ្លួនដែលមានគ្រប់ម៉ូដ គ្រប់ទំហំ គ្រប់ប្រភេទ និងមានតម្លៃសមរម្យ។
នៅក្នុងនោះក្រុមហ៊ុន Our Stuff Home / Our Stuff Carpet មានកម្រាលព្រំល្អៗដូចជា៖
ប្រភេទកម្រាលព្រំសន្លឹក៖ មានទាំងកម្រាលព្រំធម្មតា កម្រាលព្រំទំនើប កម្រាលព្រំប្រណីត និងកម្រាលព្រំប្រណីតខ្លាំង ដែលមានការរចនាក្បូរក្បាច់យ៉ាងប្រណីត ថ្លៃថ្នូរ និងប្លែកៗ។ សម្រាប់កម្រាលព្រំប្រភេទសន្លឹក មានគ្រប់ម៉ូដ គ្រប់ពណ៌ និងគ្រប់ទំហំ ទៅតាមការចង់បានរបស់អតិថិជន ដែលសុទ្ធសឹងតែម៉ូដថ្មីៗ ម៉ូដកំពុងពេញនិយម និងមានគុណភាពខ្ពស់ ប្រើធន់បានយូរ មិនហុយ មិនជ្រុះរោម មិនធំក្លិន និងងាយស្រួលសម្អាត។
ប្រភេទកម្រាលជូតជើង៖ មានគ្រប់ទំហំ មានរូបភាពស្អាតៗ និងមានពណ៌ជាច្រើន បំពេញទៅតាមការចង់បានរបស់អតិថិជន។
លោកសុខ លីអ៊ាវជុង និងភរិយា ដែលជាស្ថាបនិកនៃក្រុមហ៊ុន Our Stuff Home / Our Stuff Carpet បានបញ្ជាក់ថា នៅក្រុមហ៊ុនរបស់លោកក្រៅពីលក់កម្រាលព្រំមានគុណភាពល្អ ក៏មានសេវាកម្មសម្អាតព្រំជូនអតិថិជនដល់កន្លែងផងដែរ យើងក្រុមហ៊ុនលោកផ្ទាល់មានសាប៊ូពិសេសសម្រាប់លាងសម្អាតព្រំម្តង ធានាមិនធ្វើឱ្យហើរពណ៌ព្រំ ឬជ្រុះរោម អាចលាងសម្អាតព្រំបានយ៉ាងល្អ ទាំងភាពកខ្វក់ ទាំងធូលីដី និងមេរោគផ្សេងដែលតោងជាប់នៅលើកម្រាលព្រំ។
សូមជម្រាបថា ក្រុមហ៊ុន Our Stuff Home / Our Stuff Carpet មានអតិថិជនធំៗគាំទ្រដូចជា បុរីជីបម៉ុង បុរីប៊ុនលី បុរីរឹទ្ធ បុរីឃៀង ហេង ខុនដូរ The Penh House អាផាតមិន Golden Avenue និង Silver Town ព្រមទាំងបុរីធំៗ សណ្ឋាគារ ខុនដូរ និងអាផាតមិនជាច្រើនទៀតផងដែរ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T09:33:29.705Z",
"category": "ចាប់ផ្តើមអាជីវកម្ម",
"views": 192,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
បង្ហាញមុខមាត់ថ្មី! នេះជារថយន្តស៊េរីឆ្នាំ២០២៥ របស់ Toyota ១ម៉ូដែលមានមាឌឌាំង ប្រើសាំងក៏បាន អគ្គិសនីក៏បាន
|
https://business-cambodia.com/articles/ford-tunner-toyota-2024
|
សម្រាប់ប្រិយមិត្តដែលនិយមគាំទ្ររថយន្តប្រេនរបស់ជប៉ុន ឬបងប្អូនដែលតែងតែងស្រលាញ់ពេញចិត្តនៅរថយន្តធន់ខ្ពស់ មាឌធំ កម្លាំងខ្លាំង ត្រូវប៉ាន់តែម្តង ខណៈពេលនេះក្រុមហ៊ុនយក្ស Toyota បានបង្ហាញមុខមាត់រថយន្តថ្មី Toyota Fortuner ស៊េរីឆ្នាំ ២០២៥ ប្រើ hybrid សន្សំសំចៃជាងមុន ជាមួយតម្លៃចាប់ពីជាង ៤ម៉ឺនដុល្លារឡើងទៅ។
ខាងក្រោមនេះជាលក្ខណៈពិសេស ដែលត្រូវបានគេប៉ាន់ស្មានមាននៅលើ Toyota Fortuner ស៊េរីឆ្នាំ ២០២៥៖
Powertrain៖ ជាប្រភេទម៉ាស៊ីនកូនកាត់ស្រាល 48v ជាមួយនឹងម៉ាស៊ីនម៉ាស៊ូត 2.8L turbocharged សម្រាប់ប្រសិទ្ធភាពប្រេង និងថាមពលកាន់តែប្រសើរ។
ការបញ្ជូន៖ ការបញ្ជូនដោយស្វ័យប្រវត្តិ ភ្ជាប់ដោយប្រអប់លេខអូតូ ៦វគ្ក ជាមួយវ៉ារ្យ៉ង់ដ្រាយកង់ចំនួនបួន។
ផ្នែកខាងក្នុង៖ បន្ទប់ធំទូលាយ ផាសុកភាព និងមុខងារជាមួយនឹងប្រព័ន្ធជំនួយអ្នកបើកបរកម្រិតខ្ពស់ (ADAS) សម្រាប់សុវត្ថិភាព។
ខាងក្រៅ៖ ការរចនាបែបទំនើប ដិតជាមួយនឹង ចង្កៀងមុខមុតស្រួច និងរូបចម្លាក់ - ស្របតាមនិន្នាការសកលរបស់តូយ៉ូតា។
គួរជម្រាបផងដែរថា រថយន្តថ្មីរបស់ Toyota Fortuner ស៊េរីឆ្នាំ ២០២៥ ប្រើ hybrid នេះមានតម្លៃចាប់ពី ៤៣ ៧៣៨ ដុល្លារ ដល់ ៥០ ៨០១ ដុល្លារ (តម្លៃបរទេស)៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T09:31:57.060Z",
"category": "កំពូលអ្នកលក់",
"views": 3171,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ក្រុមហ៊ុនទេសចរណ៍វេជ្ជសាស្រ្ត GHNT Service នៅកម្ពុជា សហការជាមួយមន្ទីរពេទ្យ Bangpakok International (BPK9) បានរៀបចំកម្មវិធីផ្តល់ការពិគ្រោះយោបល់ដោយឥតគិតថ្លៃជូនអ្នកជម្ងឺដែលមានបញ្ហាថ្លើម ក្រពះ ពោះវៀន និងផ្នែកបេះដូង
|
https://business-cambodia.com/articles/ghnt-service-medical-travel-cambodia-in-collaboration
|
រាជធានីភ្នំពេញ៖ នារសៀលថ្ងៃទី ២៤ ខែឧសភា ឆ្នាំ២០២៤ ក្រុមហ៊ុនទេសចរណ៍វេជ្ជសាស្រ្ត GHNT Service នៅកម្ពុជា សហការជាមួយមន្ទីរពេទ្យជាដៃគូប្រចាំប្រទេសថៃ មន្ទីរពេទ្យ Bangpakok International (BPK9) បានរៀបចំកម្មវិធីផ្តល់ការពិគ្រោះយោបល់ដោយឥតគិតថ្លៃជូនអ្នកជម្ងឺដែលមានបញ្ហាថ្លើម ក្រពះ ពោះវៀន និងផ្នែកបេះដូង ជាមួយនឹងវេជ្ជបណ្ឌិតដ៏ល្អបំផុតពីប្រទេសថៃ នៅឯមន្ទីរពហុព្យាបាលនិងសម្ភព លី ស្រីវីណា។
លោកវេជ្ជបណ្ឌិត Dr. Somboon Jirapattrathamrong ឯកទេសផ្នែកបេះដូង និងលោកស្រីសាស្រ្តាចារ្យរង Dr. Pornphan Thienchanachaiya ឯកទេសផ្នែកថ្លើម និងក្រពះពោះវៀន បានធ្វើការចែករំលែកនូវចំណេះដឹងអំពីការការពារសុខភាព តាមរយៈសិក្ខាសាលាមួយ ដែលបានធ្វើឡើងរយៈពេល ២ ថ្ងៃ នៅល្ងាចថ្ងៃទី ២៤ និង ២៥ ខែឧសភា ឆ្នាំ២០២៤។
នៅក្នុងថ្ងៃនោះភ្ញៀវកិត្តិយសជាច្រើនរូប បានអញ្ជើញចូលរួមទទួលយកបទពិសោធន៍ដ៏ល្អ និងបានស្វែងយល់ពីប្រវត្តិ និងសេវាកម្មព្យាបាលរបស់មន្ទីរពេទ្យអន្តរជាតិ BKP9 នៅទីក្រុងបាងកក ប្រទេសថៃ។
សូមជម្រាបជូនថា ក្រុមហ៊ុនទេសចរណ៍វេជ្ជសាស្រ្ត GHNT service ជាក្រុមហ៊ុនបង្កើតថ្មីនៅកម្ពុជា ដែលផ្តល់សេវាកម្មជូនអតិថិជនរួមមាន៖
ការរៀបចំការណាត់ជួបជាមួយវេជ្ជបណ្ឌិត សម្រាប់ធ្វើការពិគ្រោះយោបល់
ការរៀបចំយន្តហោះសង្គ្រោះបន្ទាន់ និងរថយន្តសង្គ្រោះបន្ទាន់
ការផ្តល់ជំនួយដល់អ្នកជម្ងឺ និងសេវាកម្មអាទិភាពផ្សេងៗ
ការរៀបចំការពិគ្រោះយោបល់ពីចម្ងាយ
ការជួយក្នុងការស្នើសុំវីសាសម្រាប់ព្យាបាលជម្ងឺ
ការរៀបចំកន្លែងស្នាក់នៅ នៅមន្ទីរពេទ្យ
ការរៀបចំសំបុត្រយន្តហោះ ការរៀបចំឡានដើម្បីទទួលទៅមន្ទីរពេទ្យ និងដាក់ចុះ ការរៀបចំអ្នកបកប្រែ
ការរៀបចំផែនការនៃការព្យាបាល និងផ្តល់ជូននូវប្រវត្តិរូបរបស់វេជ្ជបណ្ឌិត។ល។ប្រទេសគោលដៅមាន៖ ថៃ កូរ៉េ តួគី ឥណ្ឌា និង អារ៉ាប់ដែលមានឌូបៃ ជាដើម។
មន្ទីរពេទ្យសាជីវកម្មរបស់ក្រុមហ៊ុន GHNT Service ទាំងអស់ត្រូវបានបញ្ជាក់ដោយគណៈកម្មការចម្រុះអន្តរជាតិ Joint Commission International ហៅកាត់ថា JCI។ ព័ត៌មានបន្ថែមអំពីក្រុមហ៊ុន GHNT Service Co. ltd. លោកអ្នកអាចទំនាក់ទំនងទៅកាន់
លេខទូរស័ព្ទ៖ +855(23) 881 331/ 093 881 331
អ៊ីម៊ែល៖ info@ghntservice.com
ឬគេហទំព័រ៖ www.ghntservice.com
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T09:31:40.851Z",
"category": "PR",
"views": 1185,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy",
"short_sentences"
]
}
|
ខេត្តគំរូ! រដ្ឋបាលខេត្តប៉ៃលិន បានដាក់ដំណើរការ រថយន្តក្រុងឱ្យសិស្ស-និស្សិត ជិះដោយឥតគិ.តថ្លៃ
|
https://business-cambodia.com/articles/pailin-province-free-transportaion-
|
ថ្មីៗនេះរដ្ឋបាលខេត្តប៉ៃលិនបានដាក់ដំណើរការរថយន្តក្រុងសាធារណៈ សម្រាប់ធ្វើការដឹកជញ្ជូនសិស្ស-និស្សិត រៀងរាល់ចុងសប្តាហ៍ដោយឥតគិតថ្លៃ ដើម្បីជួយសម្រួលការចំណាយនិងហានិភ័យផ្សេងៗដល់សិស្សានុសិស្ស ដែលត្រូវធ្វើដំណើរទៅមក ដោយម៉ូតូដើម្បីទៅសិក្សា នៅតាមសាកលវិទ្យាល័យនានាក្នុងខេត្តបាត់ដំបង ក្នុងនោះចំណតរថយន្តក្រុងមាននៅ២ទីតាំង និងតាមពេលវេលាកំណត់ដូចខាងក្រោម។
១. ថ្ងៃសុក្រ៖ ចេញដំណើរពីខេត្តប៉ៃលិន ទៅខេត្តបាត់ដំបង នៅវេលាម៉ោង៥:៣០ នាទីល្ងាច
ដែលមានចំណតរថយន្តនៅ សួនច្បារសួរកុមារ ទល់មុខវិមានឯករាជ្យខេត្តប៉ៃលិន។
២. ថ្ងៃអាទិត្យ៖ ចេញដំណើរពីខេត្តបាត់ដំបង មកខេត្តប៉ៃលិន នៅម៉ោង៦:០០ នាទីល្ងាច
ដែលមានចំណតរថយន្ត នៅមុខសាកលវិទ្យាល័យគ្រប់គ្រងនិងសេដ្ឋកិច្ច (UME) ខេត្តបាត់ដំបង។
ដូច្នេះដូចសេចក្តីដែលបានជម្រាបជូនខាងលើសូមសាធារណជននិងសិស្ស-និស្សិតទាំងអស់ ដែលបានមានបំណងចង់ធ្វើដំណើរតាមរថយន្តក្រុងរបស់រដ្ឋបាលខេត្ត មេត្តាជ្រាបជាព័ត៌មាន និងអាចធ្វើការទំនាក់ទំនងទៅទីចាត់ការរដ្ឋបាលសាលាខេត្តប៉ៃលិន តាមរយៈលេខទូរស័ព្ទ 088 6789 295/ 016 416 668/ និង 097 579 7878 រៀងរាល់ម៉ោងធ្វើការចាប់ពីថ្ងៃជូនដំណឹងនេះតទៅ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T08:22:52.464Z",
"category": "ភាពជាអ្នកដឹកនាំ",
"views": 251,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
អភិបាលខេត្ដកោះកុង បញ្ជាក់ស្ថានភាពការសាងសង់ និងពេលវេលាបញ្ចប់គម្រោងផ្លូវជាតិលេខ៤៨
|
https://business-cambodia.com/articles/national-road-48-updated
|
លោកជំទាវ មិថុនា ភូថង អភិបាលនៃគណៈអភិបាលខេត្ដកោះកុង កាលពីពេលថ្មីៗនេះបានចេញបញ្ជាក់ពីស្ថានភាពនៃការសាងសង់ និងលើកកម្រិតគុណភាពផ្លូវជាតិលេខ ៤៨ ក៏ដូចជាពេលវេលានៃការបញ្ចប់គម្រោងមួយនេះផងដែរ។ ក្រោយគម្រោងមួយនេះត្រូវបានដំណើរការរយៈពេលជាង ២ ឆ្នាំរួចមក។
ថ្លែងបញ្ជាក់ក្នុងទំព័រហ្វេសកាលពីថ្ងៃទី២៤ ខែឧសភា ឆ្នាំ២០២៤ លោកជំទាវបានឲ្យដឹងថា ក្រុមហ៊ុនម៉ៅការសាងសង់ បានយកចិត្តទុកដាក់យ៉ាងខ្លាំង និងមមាញឹកក្នុងការស្ថាបនាឱ្យបានសម្រេចតាមផែនការ ក៏ប៉ុន្តែ ដោយសារស្ថានភាពភូមិសាស្ត្រខេត្តកោះកុង មានភ្នំច្រើន ទីទួលច្រើន និងរដូវវស្សាមានភ្លៀងធ្លាក់ច្រើនជោគជាំ ដែលជាកត្តាធ្វើឱ្យការស្ថាបនាស្តារឡើងវិញនូវផ្លូវជាតិលេខ៤៨នេះ មានការយឺតយ៉ាវបន្តិចដែលមិនអាចសម្រេចបានតាមផែនការដែលបានគ្រោងទុក។
ម្យ៉ាងវិញទៀត ការស្ថាបនាផ្លូវជាតិលេខ៤៨ ពិតជាជួបការលំបាកយ៉ាងច្រើន ដែលត្រូវធ្វើឱ្យស្របតាមបទដ្ឋានបច្ចេកទេស និងត្រូវកាត់កូតមួយចំនួន ដូចជាទីខ្ពស់ត្រូវកាត់កូត កន្លែងខ្លះមានដី កន្លែងខ្លះមានថ្ម ហើយកន្លែងដែលទាប ក៏យើងត្រូវលើកកូតឡើងវិញ។បច្ចុប្បន្នក្រុមហ៊ុន កំពុងរកដី និងកម្ទេចថ្ម កៀរ និងចាក់លើកន្លែងផ្លូវរអិល ដើម្បីសម្រួលឱ្យបងប្អូនអាចធ្វើដំណើរបាន។
លោកជំទាវបន្ដថា ពាក់ព័ន្ធនឹងការយឺតយ៉ាវនេះ នាងខ្ញុំសូមអភ័យទោស អធ្យាស្រ័យ និងមេត្តាយោគយល់ ពីសំណាក់ សម្តេច ឯកឧត្តម លោកជំទាវ លោកអ្នកឧកញ៉ា អ្នកឧកញ៉ា ឧកញ៉ា លោក លោកស្រី អ្នកនាង កញ្ញា ភ្ញៀវទេសចរជាតិ-អន្តរជាតិ ពាណិជ្ជករ អាជីវករ អ្នករត់តាក់ស៊ី និងពូមីង បងប្អូនប្រជាពលរដ្ឋទាំងអស់។ ទោះបីជាមានការយឺតយ៉ាវ ក្នុងការស្ថាបនាស្តារឡើងវិញផ្លូវជាតិលេខ៤៨នេះក៏ពិតមែន តែក្រុមហ៊ុនកំំពុងសម្រុកធ្វើផ្លូវនេះ និងស្ថាបនាឪ្យរួចរាល់ជាស្ថាពរនៅក្នុងឆ្នាំ២០២៥ ខាងមុខ។
សូមជម្រាបផងដែរថា គម្រោងស្ថាបនា និងលើកកម្រិតគុណភាពកំណាត់ផ្លូវជាតិលេខ៤៨ ដែលចាប់ផ្តើមពីបំបែកផ្លូវជាតិលេខ៤ រហូតដល់ក្រុងខេមរភូមិន្ទ ខេត្តកោះកុង គឺមានប្រវែងសរុប ១៤៨ គីឡូម៉ែត្រ មានទទឹង ១១ ម៉ែត្រ កម្រាស់៧០មីលីម៉ែត្រ ត្រូវបានសាងសង់ ២ គន្លង និង៤គន្លង។ ខណៈផ្លូវមួយខ្សែនេះបានបើកការដ្ឋានសាងសង់កាលពីថ្ងៃទី០៣ ខែមករា ឆ្នាំ២០២២ កន្លងទៅ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T07:35:16.142Z",
"category": "អចលនទ្រព្យ",
"views": 678,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ស៊ីកន្លះលីត្រ! តស់មកស្គាល់ឡាន plug-in hybrid ១ម៉ូដែល ជិះ១០០Km ស៊ីកន្លះលីត្រ ខណៈយីហោនេះក៏មាននៅខ្មែរដែរ
|
https://business-cambodia.com/articles/dongfeng-aeolus-l7-plug-in-hybrid-
|
រថយន្តលក្ខណៈគ្រួសារ ប្រភេទ plug-in hybrid ស៊េរីខ្ពស់ រូបរាងស្អាត បើប្រាប់ថាជិះ១០០គីឡូ ស៊ីមិនដល់១លីត្រ តើប្រិយមិត្តជឿទេ? នេះជារថយន្ត Dongfeng Aeolus L7 ប្រភេទ SUV ចេញលក់ជាផ្លូវការនៅក្នុងប្រទេសចិនហើយខណៈតម្លៃចាប់ពី ១៧,៨០០ ដុល្លារឡើងទៅប៉ុណ្ណោះក្នុងទីផ្សារប្រទេសចិន។
យោងតាមការចុះផ្សាយរបស់សារពត៌មានចិន CAR NEWS CHINA កាលពីកន្លងទៅនេះបានឱ្យដឹងថា កាលពីថ្ងៃទី ៣០ ខែមីនា យីហោ Aeolus របស់ Dongfeng បានដាក់បង្ហាញរថយន្ត SUV កូនកាត់ Plug-in hybrid ដំបូងរបស់ខ្លួនដែលមានឈ្មោះថា L7 ជាផ្លូវការជាមួយតម្លៃចន្លោះចាប់ពី ១៧,៨០០ដុល្លារ ទៅ ២១,៧០០ ដុល្លារ នៅក្នុងប្រទេសចិន។
ខាងក្រោមនេះជាចំណុចពិសេសៗជាច្រើនរបស់រថយន្ត Dongfeng Aeolus L7។ ដោយក្នុងនោះរួមមាន៖
Dongfeng Aeolus L7 ជាប្រភេទ រថយន្ត SUV ខ្នាតតូច មានប្រវែងតួខ្លួនសរុប ៤ ៦៧០ ម.ម ទទឹង ១ ៩០០ ម.ម កំពស់ ១ ៦២៥ ម.ម និងប្រវែងគន្លាតកង់មុខ-ក្រោយ ២ ៧៧៥ ម.ម។
ប្រើប្រាស់ប្រព័ន្ធ Mach plug-in hybrid ជាមួយនឹងម៉ាស៊ីន 5T និងម៉ូទ័រអេឡិចត្រិច ដែលផ្តល់នូវទិន្នផលរួមបញ្ចូលគ្នា ២៦៥ kW (កម្លាំងសេះ៣៥៥) និងកម្លាំងបង្វិល ៦១៥ Nm។
វាត្រូវបានផ្សំជាមួយនឹងថាមពលថ្ម ៣០.៣២ kWh ដែលអាចជំរុញថាមពលអគ្គិសនីបានចម្ងាយ ២០៥ គីឡូម៉ែត្រ
សាកថ្មល្បឿនលឿនអាចសាកបានពី ៣០ភាគរយ ទៅ ៨០ភាគរយ ក្នុងរយៈពេលត្រឹមតែ ២៦ នាទីប៉ុណ្ណោះ។
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T06:40:37.213Z",
"category": "កំពូលអ្នកលក់",
"views": 7995,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
ដំណឹង! នៅថ្ងៃទី ០៣ ខែមិថុនា ខាងមុខនេះ វិថីចំនួន ៥ នៅភ្នំពេញនឹងត្រូវបញ្ចៀសចរាចរបណ្តោះអាសន្ន
|
https://business-cambodia.com/articles/five-road-
|
យោងតាមសេចក្តីជូនដំណឹងរបស់រដ្ឋបាលរាជធានីភ្នំពេញ បានឱ្យថានៅថ្ងៃទី ០៣ ខែ មិថុនា ឆ្នាំ ២០២៤ ខាងមុខនេះ រដ្ឋបាលរាជធានីភ្នំពេញនឹងធ្វើការបញ្ចៀសចរាចរយានជំនិះគ្រប់ប្រភេទជាបណ្តោះអាសន្ននៅតាមវិថីមួយ៥ នៅក្រុងភ្នំពេញ ដើម្បីធ្វើការ ប្រារព្ធព្រះរាជពិធីដង្ហែនិងថ្វាយព្រះភ្លើងព្រះបរមសព សម្តេចព្រះអគ្គមហាសង្ឃរាជាធិបតី កិត្តិឧទ្ទេសបណ្ឌិត ទេព វង្ស សម្តេចព្រះមហាសង្ឃរាជនៃព្រះរាជាណាចក្រកម្ពុជា។
ហើយដើម្បីឱ្យព្រះរាជពិធីនេះប្រព្រឹត្តិទៅដោយរលូន និងធានាបាននូវ សន្តិសុខ សុវត្ថិភាព សណ្តាប់ធ្នាប់ របៀបរៀបរយសាធារណៈ ជូនព្រះរាជពិធី និងថ្នាក់ដឹកនាំជាន់ខ្ពស់ដែលអញ្ជើញ ចូលរួមព្រះរាជពិធី មកពីស្ថាប័នព្រឹទ្ធសភា រដ្ឋសភា រាជរដ្ឋាភិបាល មន្ត្រីរាជការ កងកម្លាំងប្រដាប់អាវុធ និង សិស្ស និស្សិត ព្រមទាំងប្រជាពលរដ្ឋ រដ្ឋបាលរាជធានីភ្នំពេញនឹងបញ្ចៀសចរាចរជាបណ្តោះអាសន្ននូវយានយន្តគ្រប់ ប្រភេទដែលធ្វើដំណើរតាមតម្រាយផ្លូវដង្ហែ ៖
ដែលចាប់ផ្តើមដង្ហែចេញពីវត្តឧណ្ណាលោម តាមតីរវិថីព្រះស៊ីសុវត្ថិ រហូតដល់រង្វង់មូលដើមពោធិ៍ទន្លេសាប បត់ឆ្វេងមកវិថីបក្សីចាំ ក្រុង (ផ្លូវលេខ៩៤) រង្វង់មូលវត្តភ្នំ ឆ្ពោះទៅតាមមហាវិថីព្រះនរោត្តម រហូតដល់រង្វង់មូលវិមានឯករាជ្យ បត់ឆ្វេងតាម មហាវិថីព្រះសីហនុ ឆ្ពោះទៅវិថីឧកញ៉ាស៊ួរស៊្រុន រហូតដល់ទីតាំងព្រះមេរុ និងការថ្វាយព្រះភ្លើង (នៅខាងមុខវត្តបទុមវតី)។
គួរបញ្ជាក់ផងដែរថា ការបញ្ចៀសចរាចរនិងផ្អាកចរាចរបណ្តោះអាសន្ននេះ ធ្វើឡើងចាប់ពីម៉ោង ០៤:០០នាទីព្រឹក រហូតដល់បញ្ចប់ព្រះរាជពិធីតាមតម្រាយផ្លូវដង្ហែព្រះបរមសព។ អាស្រ័យហេតុនេះ សូមបងប្អូនប្រជាពលរដ្ឋដែលត្រូវធ្វើដំណើរឆ្លងកាត់តាមតម្រាយផ្លូវខាងលើ មេត្តាជ្រាប យោគយល់អធ្យាស្រ័យ និងបញ្ចៀសការធ្វើដំណើរឆ្លងកាត់ទីតាំងប្រារព្ធព្រះរាជពិធីខាងលើ ដោយក្តីអនុគ្រោះ។ ក្រោយបញ្ចប់ព្រះរាជពិធីបុណ្យ រដ្ឋបាលរាជធានីភ្នំពេញនឹងបើកឱ្យចរាចរជាធម្មតាវិញ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T06:11:39.558Z",
"category": "ព័ត៌មានថ្មីៗ",
"views": 3403,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ពូកែខ្មាសអៀនច្រើន? ប្រើកាយវិការទាំង៥នេះ ពេលសន្ទនា ជួយឲ្យអ្នកមានទំនុកចិត្ត និងឥទ្ធិពលជាងមុន
|
https://business-cambodia.com/articles/5-body-language
|
ពូកែខ្មាសអៀនច្រើន ឬមិនដឹងត្រូវរៀបឬកបែបណាឲ្យសមរម្យ អំឡុងពេលសន្ទនាជាមួយអ្នកដទៃ គឺជាឧបសគ្គដ៏ធំមួយក្នុងការប្រាស្រ័យទាក់ទងគ្នា។ ខាងក្រោមនេះគឺជា កាយវិការទាំង៥ ដែលជួយបង្កើនទំនុកចិត្ត និងឥទ្ធិពល ពេលសន្ទាន យោងតាមចិត្តវិទ្យា៖
១/. ប្រើខ្សែភ្នែក៖ យោងតាមអ្នកនិពន្ធ Michael Ellsberg អ្នកជំនាញខាងភាសាកាយវិការ បានលើកឡើងថា ការទំនាក់ទំនងភ្នែកគឺជា ឧបករណ៍ដ៏សំខាន់ និងមានឥទ្ធិពលបំផុត នៅពេលមានទំនាក់ទំនងដោយផ្ទាល់ជាមួយអ្នកដទៃ។ ការរក្សាទំនាក់ទំនងតាមកែវភ្នែកសមរម្យ បង្ហាញពីភាពស្មោះត្រង់ ភាពងាយយល់ ការយកចិត្តទុកដាក់ និងឆន្ទៈក្នុងការស្តាប់។
២/. ការប៉ះពាល់ស្រាលៗ៖ ទំនាក់ទំនងរាងកាយ គឺជាវិធីច្បាស់លាស់ និងដោយផ្ទាល់ ដើម្បីបង្ហាញពីទំនាក់ទំនងរវាងមនុស្សពីរនាក់ មានដូចជា ការគោះស្មាតិចៗ ការចាប់ដៃគ្នា ឬការឱបដើម្បីបង្ហាញពីសេចក្តីស្រលាញ់ជាដើម។
៣/. ការលេងទឹកមុខ៖ ប្រហែលវាជាវិធីសាមញ្ញបំផុត ក្នុងការប្រាស្រ័យទាក់ទងដោយមិនប្រើពាក្យសម្តី។ ក្នុងនោះយោងតាមការសិក្សារបស់ CBC ការបង្ហាញទឹកមុខក្នុងការទាក់ទង ជាវិធីសាស្ត្រឆ្លើយតប ជាមួយនឹងប្រភេទនៃអារម្មណ៍ជាច្រើនដូចជា សុភមង្គល ភាពរីករាយ កំហឹង ការភ័យខ្លាច ការស្អប់ខ្ពើម ទុក្ខព្រួយ ការភ្ញាក់ផ្អើល និងការមើលងាយជាដើម។ ដូច្នេះការចេះលេងទឹកមុនទៅតាមស្ថានភាពជាក់ស្តែង វាជួយឲ្យអ្នកកាន់តែមានទំនុកចិត្ត និងឥទ្ធិពល។
៤/. រក្សាក្បាលឲ្យត្រង់៖ ជាធម្មតា មនុស្សដែលឱនក្បាលពេលនិយាយទៅកាន់អ្នកដទៃ គឺជាមនុស្សដែលគិតទុកជាមុន។ ឥរិយាបថទាំងនេះក៏ត្រូវបានបកស្រាយជាញឹកញាប់ថា ជាការខ្វះការគោរពខ្លួនឯង និងខ្វះទំនុកចិត្ត។ ផ្ទុយទៅវិញ ប្រសិនបើនរណាម្នាក់ដើរ ឬនិយាយទៅកាន់អ្នកដទៃដោយប្រើក្បាលរបស់ពួកគេខ្ពស់ វានឹងធ្វើឲ្យពួកគេមើលទៅមានសុវត្ថិភាព ទំនុកចិត្ត និងមោទកភាព។
៥/. រក្សាដៃឲ្យមើលឃើញ៖ នៅពេលអ្នកចង់ឲ្យអ្នកដទៃដឹងថា អ្នកមានភាពជឿជាក់លើខ្លួនឯងកម្រិតណា សូមកុំស៊កដៃចូលក្នុងហោប៉ៅ ឬព័ទ្ធទៅក្រោយខ្នង ហើយត្រូវទុកដៃរបស់អ្នកនៅទីតាំងដែលមានផាសុកភាពសម្រាប់ខ្លួនឯង ព្រោះវាជាដំណើរការល្អ ក្នុងការធ្វើឲ្យអ្នកដទៃជឿលើអ្នក។
យ៉ាងណាមិញ ការប្រាស្រ័យទាក់ទងប្រកបដោយប្រសិទ្ធភាពខ្ពស់នៅកន្លែងការងារ ធ្វើជំនួញ ឬមិត្តភាព ការប្រើពាក្យសម្តីតែមួយមុខមិនទាន់គ្រប់គ្រាន់ទេ វាទាមទារឲ្យអ្នកចេះប្រើភាសាកាយវិការទៀតទើបជាការប្រសើរ ជាពិសេសគឺកាយវិការទាំង៥ ខាងលើ៕
អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម https://t.me/hangchhengH24
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T05:48:53.382Z",
"category": "ភាពជាអ្នកដឹកនាំ",
"views": 9228,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ទំនេរសៅរ៍ អាទិត្យក៏រៀនបាន! វិទ្យាស្ថានល្បីឈ្មោះ១ កំពុងបើកបង្រៀនជំនាញបច្ចេកទេសទាំង៧ គ្មានយកលុយ១រយ
|
https://business-cambodia.com/articles/can-study-at-the-weekend
|
ចំពោះសិស្ស និស្សិត ដែលចង់រៀនជំនាញបច្ចេកទេសបន្ថែមប៉ុន្តែពុំមានលទ្ធភាពគ្រប់គ្រាន់ក្នុងការរៀននោះឬចង់រៀនសៅរ៍ អាទិត្យបន្ថែមទៀត ពេលនេះលេងជាបញ្ហាទៀតហើយ ដោយបងប្អូនទាំងអស់គ្នាប្រញាប់ដាក់ពាក្យរៀននៅវិទ្យាស្ថានជាតិពហុបច្ចេកទេសតេជោសែនបាន ព្រោះពេលនេះ វិទ្យាស្ថានកំពុងតែប្រកាសបណ្តុះបណ្តាលជំនាញរៀនឥតគិតថ្លៃនោះមានដូចជា៖
១. ការងារកំបោរ
២. ការដំឡើងបណ្តាញអគ្គិសនីក្នុងអគារ
៣. ការថែទាំ និងជួសជុលម៉ាស៊ីនត្រជាក់រថយន្ត
៤. ការថែទាំ និងជួសជុលរថយន្ត
៥. សេវាកម្មបរិក្ខារត្រជាក់ក្នុងគេហដ្ឋាន
៦. សេវាកម្មកុំព្យូទ័រ
៧. ការកែច្នៃបន្លែ និងផ្លែឈើ
ចំពោះជំនាញ៧នេះ វគ្គច័ន្ទដល់ថ្ងៃសុក្រ គឺសិក្សារយៈពេល ៤ខែ សៅរ៍ អាទិត្យវិញគឺសិក្សារយៈពេល១០ខែ វេនយប់វិញគឺសិក្សារយៈពេល៨ខែ ចំពោះកាលទទួលពាក្យគឺចាប់ពីថ្ងៃជូនដំណឹងនេះតទៅ កាលបរិច្ឆេទចូលរៀនគឺនៅថ្ងៃទី០១ ខែមិថុនា ឆ្នាំ២០២៤ អាស័យដ្ឋានគឺស្ថិតនៅផ្លូវជាតិលេខ២១ ភូមិព្រែកសំរោង សង្កាត់តាខ្មៅ ក្រុងតាខ្មៅ ខេត្តកណ្តាល។ ព័ត៌មានលំអិតអាចធ្វើការទំនាក់ទំនងទៅកាន់លេខ ០៩៩ ៧៧៧ ៣៧៧/០៩៨ ៤៤៤ ៤៩៥/០៩២ ៧៣៥ ២៦៣/០១៦ ៤៧៥ ៥៤៤/០១២ ២១៦ ១៦៩/០១១ ៦៧ ៤៥ ៦៧៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T05:45:54.951Z",
"category": "ចាប់ផ្តើមអាជីវកម្ម",
"views": 11903,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
មិនមែនលេងសើចទេ! ការចាយលុយដោយប្រើសាច់ប្រាក់សុទ្ធជួយឲ្យអ្នកស្រកគីឡូនិងអាចសន្សំលុយបានច្រើន
|
https://business-cambodia.com/articles/paying-in-cash-help-you-save-and-lose-weight
|
បច្ចុប្បន្នមនុស្សកាន់តែច្រើនឡើងបានចាប់ផ្ដើមផ្លាស់ប្ដូរទម្លាប់ចាយរបស់ខ្លួនដោយពួកគាត់ចាយតាមបែបឌីជីថលតាមរយៈស្គែន QR Code ឬឆូតកាតជាជាងចាយដោយប្រើប្រាស់សាច់ប្រាក់សុទ្ធព្រោះការចាយតាមការស្គែនមានភាពងាយស្រួលហើយរហ័ស។
យ៉ាងណាមិញបើទោះបីជាការចាយតាមការស្កែនQR Code មានការពេញនិយមនាពេលបច្ចុប្បន្នពិតមែន តែបើយោងតាមការស្រាវជ្រាវបានបង្ហាញថាការចាយជាសាច់ប្រាក់សុទ្ធធ្វើឲ្យអ្នកទទួលបានអត្ថប្រយោជនសំខាន់ៗ៣ដូចខាងក្រោម។ នេះបើយោងតាមការចុះផ្សាយរបស់CNBC។
១. ជួយអ្នកស្រកគីឡូ
វេជ្ជបណ្ឌិត Brian Wansink ដែលជាអ្នកវិទ្យាសាស្រ្តនិងជាអ្នកនិពន្ធសៀវភៅ” Slim by Design” បានបង្ហាញពីយុទ្ធសាស្រ្តសម្រកគីឡូដោយមិនចាំបាច់តមអាហារឬប្ដូររបបអាហារនោះគឺយើងអាចចាយលុយជាសាច់ប្រាក់សុទ្ធ( pay in cash)។
លោកវេជ្ជបណ្ឌិតបានលើកឡើងថាមនុស្សដែលតែងតែចាយលុយជាសាច់ប្រាក់សុទ្ធគឺពួកគាត់ចាយលុយទិញរបស់តិចតួចនៅកន្លែងធ្វើការជាងចាយលុយតាមឌីជីថល ហើយជាលទ្ធភាពធ្វើឲ្យពួកគាត់មានកាឡូរីតិចហើយអាចជួយដល់ការស្រកគីឡូបាន។
២. ជួយយើងតថ្លៃទំនិញបានតម្លៃធូថ្លៃ
ប្រសិនបើអ្នកចង់សំលៀងជំនាញក្នុងការចរចា ការចាយលុយដោយប្រើសាច់ប្រាក់សុទ្ធគឺអាចជួយអ្នកបាន។ លោក Mark Cuban សេដ្ឋីអាមេរិកបាននិយាយថា” បើអ្នកចូលថ្នាក់ហាត់ប្រាណបែប Yoga ហើយគេតម្រូវឲ្យបង់លុយ៣០ដុល្លារ អ្នកអាចបង្ហាញកាបូបលុយរបស់អ្នកថាអ្នកមានតែ២០ដុល្លារទេ។ ត្រង់នេះគេអាចនឹងទទួលឲ្យអ្នកបង់ត្រឹមតែ២០ដុល្លារ។ ដូច្នេះការចាយជាសាច់ប្រាក់ធ្វើឲ្យយើងអាចតថ្លៃមានប្រសិទ្ធភាព។
៣. ជួយឲ្យអ្នកអាចសន្សំលុយ
អ្នកស្រាវជ្រាវបានរកឃើញថាពេលអ្នកចាយលុយ ការហុចលុយទៅឲ្យអ្នកលក់ហើយអ្នកឃើញលុយបានបាត់ចេញពីកាបូបរបស់អ្នកនឹងធ្វើឲ្យអ្នកមានអារម្មណ៍ឈឺចាប់និងស្ដាយលុយ។ ត្រង់នេះហើយបើអ្នកចាយលុយដោយប្រើក្រដាសប្រាក់ធ្វើឲ្យអ្នកអាចសន្សំសំចៃលុយបានច្រើនណាស់ពោលគឺការចាយក្រដាសប្រាក់ធ្វើឲ្យអ្នកចំណាយតិចព្រោះមុននឹងអ្នកដកលុយចំណាយអ្នកអាចនឹងគិតពិចារណាមុននឹងសម្រេចចិត្តចាយព្រោះអ្នកបានឃើញលុយកាន់តែរសាត់បាត់ពីកាបូបលុយរបស់អ្នក។
អ្នកស្ដែងនៅក្នុងជីវិតពិត យើងតែងតែឲ្យតម្លៃក្រដាសប្រាក់។ ឧទាហរណ៍បើអ្នកមានលុយក្រដាស១០០ដុល្លារ អ្នកច្បាស់ជាមិនងាយបំបែកចាយឡើយហើយមុននឹងចាយក៏គិតដែរ។ ត្រង់នេះហើយដែលការចាយជាសាច់ប្រាក់សុទ្ធធ្វើឲ្យយើងសន្សំសំចៃលុយ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T04:51:40.393Z",
"category": "ហិរញ្ញវត្ថុ",
"views": 355,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ផ្សារទំនើប ជីប ម៉ុង ២៧១ មេហ្គាម៉ល នៅតែបន្តដា.ក់រង្វា.ន់ឡានក្នុងប្រម៉ូ.សិនថ្មី Mega អស្ចារ្យ
|
https://business-cambodia.com/articles/mega-os-cha-
|
ឱកាសមហាសំណាងបានមកដល់ហើយពីផ្សារទំនើប ជីប ម៉ុង ២៧១ មេហ្គាមល បានត្រឡប់មកវិញម្តងទៀតហើយ ក្រោយ ប្រូម៉ូសិន Mega Celebration ទើបតែបានបញ្ចប់កាលពីខែ៤កន្លងទៅនេះ និងបានរកឃើញអតិថិនដែលមានសំណាងបានក្លាយខ្លួនជាម្ចាស់រថយន្ត Mitsubishi យ៉ាងថ្មីស្រឡាងមួយគ្រឿងពុំធ្លាប់មានផ្សារទំនើបណាហ៊ានផ្ដល់ជូនពីមុន និងបានប្រគល់ជូនផ្ទាល់ក្នុងកម្មវិធីសម្ភោធប្រម៉ូសិនថ្មី Mega អស្ចារ្យ កាលពីថ្ងៃទី ២៦ ខែឧសភា ឆ្នាំ២០២៤ នៅផ្សារទំនើប ជីប ម៉ុង ២៧១ មេហ្គាម៉ល។
ពីមួយឆ្នាំទៅមួយឆ្នាំ ផ្សារទំនើបបង្កើតឡើងដោយកូនខ្មែរមួយនេះ តែងតែនាំអ្វីថ្មីជូនអតិថិជនជានិច្ច ជាក់ស្តែង កាលពីថ្ងៃទី២៦ ខែឧសភា កន្លងទៅ ក្រោមវត្តមានថ្នាក់ដឹកនាំកំពូលនៃក្រុមហ៊ុន ជីប ម៉ុង ជាច្រើនរូបដូចជា លោកអ្នកឧកញ៉ា លាង ឃុន សហស្ថាបនិក និងជាប្រធានក្រុមប្រឹក្សាភិបាលក្រុមហ៊ុន ជីប ម៉ុង, លោកអ្នកឧកញ៉ា លាង ម៉េង សហស្ថាបនិក និងជាប្រធានក្រុមអគ្គនាយកក្រុមហ៊ុន ជីប ម៉ុង, លោកជំទាវ តែ សុវណ្ណី ជាអគ្គនាយិការពហុពាណិជ្ជកម្ម ក្រុមហ៊ុន ជីប ម៉ុង, លោកជំទាវ លី សុខឆេង អគ្គនាយិកាក្រុមហ៊ុន ជីប ម៉ុង រីថែល និងសមាជិកក្រុមប្រឹក្សាភិបាល ក្រុមហ៊ុន ជីប ម៉ុង ព្រមទាំងថ្នាក់ដឹកនាំ និងបុគ្គលិករបស់ក្រុមហ៊ុន ជីប ម៉ុង រីថេលដោយបានប្រកាសពីប្រូម៉ូសិនថ្មីដែលកាន់តែអស្ចារ្យ និងកាន់តែពិសេស ជាងមុនទៅទៀតគឺកម្មវិធីបញ្ចុះតម្លៃពាក់កណ្តាលឆ្នាំដ៏ធំបំផុត MEGA អស្ចារ្យ។
ដែលកម្មវិធីបញ្ចុះតម្លៃពាក់កណ្តាលឆ្នាំដ៏ធំបំផុត Mega អស្ចារ្យនេះ នឹងមានការបញ្ចុះតម្លៃរហូតដល់ 70% ពីហាងប្រ៊េនល្បីៗជាច្រើននិងការផ្តល់ជូនកាដូរជាច្រើនរហូតដល់ ១,០០០ ជាងរង្វាន់ជារៀងរាល់ថ្ងៃ សម្រាប់ការចំណាយចាប់ពី ១៥ ដុល្លារឡើងទៅក្នុង ១វិក័យប័ត្រ និងការចាប់ឆ្នោតផ្សងសំណាងជារៀងរាល់ខែ ដែលរង្វាន់ធំ គឺ រថយន្ដស៊េរីទំនើប ២០២៤ ដំណើរកម្សាន្ដទៅកាន់ទីក្រុងប៉ារីស និង សៀងហៃ ។ ដែលកម្មវិធីនេះចាប់ពីថ្ងៃទី ២៤ ខែ ឧសភា ឆ្នាំ២០២៤ ដល់ថ្ងៃទី ៣១ ខែ សីហា ឆ្នាំ ២០២៤។ ដូច្នេះចាំកាលទៀត? ទិញកាន់តែច្រើន ឈ្នះរង្វាន់កាន់តែច្រើនជាមួយផ្សារទំនើប ជីប ម៉ុង ២៧១ មេហ្គា ម៉លទាំងអស់គ្នា។
គួរបញ្ជាក់ផងដែរថា ផ្សារទំនើប ជីប ម៉ុង 271 មេហ្គា ម៉ល មានម្ចាស់ជាកូនខ្មែរ សុទ្ធ១០០% បានក្តោបក្តាប់វិស័យលក់រាយ ដោយបានវិនិយោគទឹកប្រាក់ប្រមាណជាជាង ៣០០ លានដុល្លារ សាងសង់ ផ្សារទំនើបខ្នាតអន្តរជាតិ ផ្សារទំនើប ជីប ម៉ុង ២៧១ មេហ្គា ម៉ល ដោយដំណើរការបានមួយឆ្នាំ គិតមកដល់បច្ចុប្បន្ននេះ មានហាងល្បីៗទាំងជាតិ និងអន្តរជាតិ ជាង១០០ហាង ដែលកំពុងមានវត្តមានក្នុងផ្សារទំនើបខ្នាតអន្តរជាតិ ដែលមានម្ចាស់ជាកូនខ្មែរនេះ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T04:35:34.247Z",
"category": "PR",
"views": 334,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ពិធីសម្ពោធ ជាផ្លូវការស្ដីពីការប្រកួតកីឡាអន្តរជាតិរបស់សាលាអន្តរជាតិ SCIA...
|
https://business-cambodia.com/articles/inauguration-and-official-information-on-scia-international-school-international-sports-competition
|
(ភ្នំពេញ)៖ សាលាអន្តរជាតិសិង្ហបុរី (កម្ពុជា) SCIA នៅថ្ងៃទី២៥ ខែឧសភា ឆ្នាំ២០២៤នេះ បានរៀបចំកិច្ចសម្ភោធនិងការផ្តល់ព័ត៌មានជាផ្លូវការ ស្ដីពី ការប្រកួតកីឡាអន្តរជាតិរបស់សាលាអន្តរជាតិ SCIA ដោយមានកីឡាចំនួន០៣ប្រភេទគឺ កីឡាបាល់ទាត់ កីឡាបាល់ទះ និងកីឡាបាល់បោះ ដោយមានការចូលរួមពីបណ្ដាសាលាជាច្រើនផងដែរ។ ការប្រកួតនេះនឹងរៀបចំប្រព្រឹត្តទៅនៅថ្ងៃទី១៥ ខែមិថុនា ដល់ថ្ងៃទី០៧ ខែកក្កដា ឆ្នាំ២០២៤ខាងមុខនេះ។
ក្នុងកម្មវិធីផ្តល់ព័ត៌មានស្ដីពីការប្រកួតកីឡាអន្តរជាតិនេះមានការអញ្ជើញចូលរួមពី លោក ផន សុខ នាយកផ្នែកកីឡាទូទៅ នៃក្រសួងអប់រំ យុវជន និងកីឡា តំណាងដ៏ខ្ពង់ខ្ពស់របស់ លោកបណ្ឌិតសភាចារ្យ ហង់ ជួនណារ៉ុន ឧបនាយករដ្ឋមន្រ្តី រដ្ឋមន្រ្តីក្រសួងអប់រំ យុវជន និងកីឡា, នាយកសាលា សារព័ត៌មានជាតិ និងអន្តរជាតិ ពិសេសសិស្សានុសិស្សដែលជាកីឡាករ កីឡាការិនី ដែលបានរៀបចំឡើងនៅសាលាអន្តរជាតិសិង្ហបុរី (កម្ពុជា) SCIA រាជធានីភ្នំពេញ។
លោក Jeff Tan បានថ្លែងថា ការប្រកួតប្រជែងនេះមិនគ្រាន់តែការប្រកួតដើម្បីឈ្នះចាញ់នោះទេ តែជាការប្រកួតមួយដែលប្រារព្ធឡើងដោយរួមបញ្ចូលនូវសហគមន៍ទាំងសាលាអន្តរជាតិ និងសាលាសាធារណៈ ហើយព្រឹត្តិការណ៍នេះគឺជាឱកាសមួយសម្រាប់ពួកយើងក្នុងការសិក្សារៀនសូត្រពីគ្នាទៅវិញទៅមក និងសម្រុញព្រំដែននៃសក្តានុពលរបស់យើង ខណៈដែលកីឡាជាថាមពលពិសេសក្នុងការបំបែកឧបសគ្គ ពង្រឹងមិត្តភាព និងកសាងភាពជាដៃគូក្នុងសហគមន៍ផងដែរ។
លោកបានបន្ថែមថា លោកចង់ លើកទឹកចិត្តអ្នកចូលរួមទាំងអស់ឱ្យប្រកាន់យកស្មារតីនៃការលេងដោយយុត្តិធម៌ ការ គោរព និង ការ ធ្វើ ការ ងារជា ក្រុម ដោយចងចាំថា ការប្រកួតប្រជែងនេះមិនមែនគ្រាន់តែជាការឈ្នះនោះទេ ប៉ុន្តែជាការផ្តល់នូវការខិតខំប្រឹងប្រែងឱ្យអស់ពីសមត្ថភាព គាំទ្រមិត្តរួមក្រុមរបស់អ្នក និងរីករាយជាមួយបទពិសោធន៍ថ្មីនេះ។
លោក ផន សុខ នាយកផ្នែកកីឡាទូទៅ នៃក្រសួងអប់រំ យុវជន និងកីឡា តំណាងដ៏ខ្ពង់ខ្ពស់របស់ លោកបណ្ឌិតសភាចារ្យ ហង់ ជួនណារ៉ុន ឧបនាយករដ្ឋមន្រ្តី រដ្ឋមន្រ្តីក្រសួងអប់រំ យុវជន និងកីឡា បានថ្លែងកោតសរសើរដល់លោក Jeff Tan ព្រមជាមួយសហការីទាំងអស់ ដែលបានចូលរួមចំណែកក្នុងការលើកកម្ពស់វិស័យកីឡានៅកម្ពុជាក្នុងសាលារៀន ដែលមិនត្រឹមជាផ្នែកមួយជំរុញលើកកម្ពស់ចំពោះសុខភាព កាយសម្បទា បង្កើនសមត្ថភាពកីឡាជំនាញនោះទេ ប៉ុន្តែកីឡានេះជាព្រឹត្តិការណ៍ដែលបង្ហាញនូវសប្បាយរីករាយ បង្កើននូវសាមគ្គីភាព មិត្តភាព វីរភាព និងការគោរពគ្នាទៅវិញទៅមក។
លោកបានបន្តថា៖ «ខ្ញុំសូមស្វាគមន៍ អបអរសាទរនិងវាយតម្លៃខ្ពស់ ចំពោះការខិតខំរបស់សាលាអន្តរជាតិ SCIA ក្នុងដំណើរការរៀបចំការប្រកួតកីឡាលក្ខណៈអន្តរជាតិឆ្នាំ២០២៤នេះ ស្របតាមស្ដង់ដារបច្ចេកទេសនៃការប្រកួតនេះ និងការចូលរួមបានគ្រប់ជ្រុងជ្រោយ ជាពិសេសដោយមានការគាំទ្រ និងការចូលរួម ពីសហព័ន្ធកីឡាបាល់បោះ កីឡាបាល់ទាត់ និងសហព័ន្ធកីឡាបាល់ទះកម្ពុជា ជាពិសេសគឺការចូលរួមពីក្មួយៗដែលជាសិស្សានុសិស្សកីឡាករ កីឡាការនី ដែលមិនត្រឹមតែមានការចូលរួមពីសាលាឯកជននោះទេ ក៏មានការចូលរួមពីបណ្ដាសាលារដ្ឋផ្សេងទៀតផងដែរ»។ សូមថ្លែងអំណរគុណយ៉ាងជ្រាលជ្រៅចំពោះអ្នកឧបត្ថម្ភ និងដៃគូដ៏គួរឱ្យគោរពសម្រាប់ការប្រកួតនេះដូចជា៖ ក្រុមហ៊ុន adidas, HONOR, Legend, អ៊ីនដូមី, LM Car, SSMCនិងដៃគូរគាំទ្រដូចជា៖ ក្រុមហ៊ុន AIA, Germagic, Tiger Power, Starbalm, Boncafe, KBL, Eleven One Kitchen។
ការគាំទ្រទាំងនេះឆ្លុះបញ្ចាំងពីការប្តេជ្ញាចិត្តរួមគ្នាក្នុងការលើកកម្ពស់វិស័យកីឡា និងការរួបរួមនៅក្នុងសហគមន៍របស់យើង។ យើងខ្ញុំសូមអញ្ជើញអ្នកទាំងអស់គ្នាឱ្យចូលរួមជាមួយយើងនូវការប្រកួតដែលចាប់ផ្តើមនៅថ្ងៃទី15 ខែមិថុនាខាងមុខនេះ ដើម្បីអបអរសាទរនូវស្មារតីកីឡា និងមិត្តភាព។ សូមចូលរួមជាមួយពួកយើងនូវលើដំណើរការដ៏រំភើបនៃឧត្តមភាពកីឡានេះ
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T04:12:13.877Z",
"category": "PR",
"views": 766,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
ក្រោយចូលរួមសម្ពោធបទ “ទេវរាជ”តារាជួរមុខកូរ៉េ DJ Soda បានពោលពាក្យទៅកាន់ម្ចាស់បទបែបនេះ
|
https://business-cambodia.com/articles/dj-soda-tep-boprek-devaraja-
|
តារាជួរមុខដ៏ល្បីល្បាញរបស់កូរ៉េខាងត្បូងកញ្ញា Hwang So-hee ត្រូវបានគេស្គាល់ឈ្មោះហៅក្រៅ DJ Soda បានចូលរួមសម្ពោធវីដេអូបទចម្រៀង “ទេវរាជ(Devarāja देवराज)” កាលពីថ្ងៃយប់ថ្ងៃទី២៦ ខែឧសភា ដែលស្នាដៃវីដេអូនេះបានរំលេចទស្សនីយភាព វប្បធម៌និងអរិយធម៌ខ្មែរដ៏រុងរឿងរបស់ អ្នកនាង ទេព បូព្រឹក្ស និងក្រុមការងារ ក្រោមការគាំទ្រដោយក្រសួងវប្បធម៌និងវិចិត្រសិល្បៈ និងបណ្តាក្រុមហ៊ុនដៃគូសហការ។
ក្រោយការចូលរួមកម្មវិធីសម្ពោធស្នាដៃបទចម្រៀងថ្មីបែបប្រវត្តិសាស្ត្រខ្មែរដ៏ធំនេះ DJ Soda ក្នុងរូបភាពសម្លៀកបំពាក់ប្រពៃណីខ្មែរ បានធ្វើការបង្ហោះសារ ទៅកាន់អ្នកនាង ទេព បូព្រឹក្ស នៅលើគណនី Facebook Page ផ្ទាល់ខ្លួនដែលមានអ្នកតាមដាន១០លាននាក់ ដូច្នេះថា “ សូមចូលរួមអបអរសាទរដល់ម្ចាស់ក្សត្រី ទេព បូព្រឹក្ស ដែលចេញវីដេអូបទចម្រៀងថ្មី សូមជូនពរឱ្យអ្នកទទួលបានជោគជ័យគ្មានទីបញ្ចប់ ហើយខ្ញុំនឹងទន្ទឹងរង់ចាំស្តាប់បទដ៏អស្ចារ្យជាច្រើនទៀតពីអ្នក!”
យ៉ាងណាមិញចំពោះស្នាដៃបទចម្រៀងថ្មីបែបប្រវត្តិសាស្ត្រខ្មែរដ៏ធំមិនធ្លាប់មានរបស់អ្នកនាង ទេព បូព្រឹក្ស ដែលមានចំណងជើងថា “ទេវរាជ” នេះបានដាក់សម្ពោធជាផ្លូវការ កាលពីយប់ថ្ងៃទី២៦ ខែឧសភា ឆ្នាំ២០២៤ ដោយក្នុងនោះមានការចូលរួមពីសំណាក់សិល្បករខ្មែរ និងបរទេសជាច្រើនរូប រួមទាំងទស្សនិកជនរាប់ពាន់នាក់ ខណៈបទ “ទេវរាជ” គឺជាចម្រៀងមួយដែលរៀបរាប់ពីភាពរុងរឿងនៃអាណាចក្រខ្មែរ តាំងពីសម័យនគរភ្នំ រហូតដល់សម័យអង្គរ ដំណាលរៀបរាប់ពីក្បួនទ័ព ការធ្វើសឹកចម្បាំង អក្សរសាស្ត្រ អក្សរសិល្បិ៍ កេរ្តិ៍ដំណែលរបស់បុព្វបុរសខ្មែរជាច្រើនទៀត។
គួរជម្រាបផងដែរថាតារាជួរមុខកូរ៉េខាងត្បូង DJ Soda ត្រូវបានគេទទួលស្គាល់ថាជា DJ កូរ៉េស្រីវ័យក្មេង មានមុខមាត់គួរឲ្យស្រលាញ់ និងកំពុងទាញចំណាប់អារម្មណ៍យ៉ាងខ្លាំង ដោយសារសម្រស់ និងជំនាញក្នុងការ Mix ភ្លេងរបស់នាង។ DJ វ័យ៣៦ឆ្នាំរូបនេះ បានសម្តែងនៅតាមបណ្តាប្រទេសជាច្រើនជុំវិញពិភពលោកដូចជា បាងកក សេអ៊ូល ចាកាតា និងកម្ពុជាជាដើម៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T03:14:24.608Z",
"category": "ភាពជាអ្នកដឹកនាំ",
"views": 1250,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ទឹកចិត្តអ្នកសិល្បៈ! បទចម្រៀង ទេវរាជ ប្រើពេលថតជាង៤ខែ ជាមួយនឹងទឹកប្រា.ក់យ៉ាងច្រើនមិនគួរឱ្យជឿ
|
https://business-cambodia.com/articles/devaraja-tep-boprek
|
ស្នាដៃបទចម្រៀងថ្មីបែបប្រវត្តិសាស្ត្រខ្មែរដ៏ធំមិនធ្លាប់មានរបស់អ្នកនាង ទេព បូព្រឹក្ស ដែលមានចំណងជើងថា “ទេវរាជ” បានដាក់សម្ពោធជាផ្លូវការហើយ កាលពីយប់ម្សិលមិញនេះ ដោយមានការចូលរួមពីសំណាក់សិល្បករខ្មែរ និងបរទេសជាច្រើនរូប រួមទាំងទស្សនិកជនរាប់ពាន់នាក់។
យ៉ាងណាមិញ នៅពីក្រោយទស្សនីយភាពដ៏អស្ចារ្យនៃបទចម្រៀងខាងលើ ត្រូវចំណាយពេលផលិតអស់រយៈពេលជាង៤ខែ ចាប់តាំងពីថ្ងៃចាប់ផ្តើមពិធីប្រុងពលីនាថ្ងៃទី១៦ ខែមករា ឆ្នាំ២០២៤ លើដែនដី យសោធបុរៈ ដែលជាអតីតរាជធានីទីពីរនៃអាណាចក្រខ្មែរ អំឡុងចុងសតវត្សទី៩ ឆ្នាំ៨៩៣។
មិនតែប៉ុណ្ណោះ ក្នុងដំណើរការនៃការផលិតបទចម្រៀងនេះ ត្រូវចំណាយទឹកប្រាក់រហូតដល់ទៅប្រមាណជាង ៣០ម៉ឺនដុល្លារ ជាមួយកម្លាំងមនុស្សរាប់សិបនាក់ឯណោះ។ នេះបើយោងតាមការឲ្យដឹងពីទំព័រហ្វេសប៊ុកផេករបស់អ្នកនាង ទេព បូព្រឹក្ស។
គួរជម្រាបផងដែរថា បទ “ទេវរាជ” គឺជាចម្រៀងមួយដែលមានអត្ថន័យជ្រាលជ្រៅ រៀបរាប់អំពីភាពរុងរឿងនៃអាណាចក្រខ្មែរ តាំងពីសម័យនគរភ្នំ រហូតដល់សម័យអង្គរ មានរំលេចតាំងពីក្បួនទ័ព ការធ្វើសឹកចម្បាំង អក្សរសាស្ត្រ អក្សរសិល្បិ៍ កេរ្តិ៍ដំណែលរបស់បុព្វបុរសខ្មែរជាច្រើនទៀត។ ការថតចម្រៀងមួយបទនេះ លើទឹកដីអង្គរ គឺពិតជាស័ក្ដិសមទៅនឹងអត្ថន័យ និងក្លាយជាចំណែកមួយជួយផ្សព្វផ្សាយពីប្រទេសកម្ពុជា ទៅកាន់ពិភពលោកផងដែរ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-27T02:27:45.749Z",
"category": "ភាពជាអ្នកដឹកនាំ",
"views": 10118,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ប្រេងម៉ាស៉ីនលំដាប់កំពូលរបស់ជប៉ុន ENEOS បន្ដភាពជោគជ័យរបស់ខ្លួនលើទីផ្សារកម្ពុជា ជាមួយការជួបជុំអតិថិជនប្រចាំឆ្នាំលើកទី៧
|
https://business-cambodia.com/articles/eneos-motor-oil
|
(ភ្នំពេញ)៖ ប្រេងម៉ាស៉ីនលំដាប់កំពូលរបស់ប្រទេសជប៉ុន ENEOS បន្ដភាពជោគជ័យរបស់ខ្លួនលើទីផ្សារក្នុងប្រទេសកម្ពុជា ជាមួយការជួបជុំអតិថិជនប្រចាំឆ្នាំលើកទី៧ ឆ្នាំ២០២៤។ ពិធីជួបជុំប្រចាំឆ្នាំនេះ បានធ្វើឡើងនៅល្ងាចថ្ងៃទី២៥ ខែឧសភា ឆ្នាំ២០២៤នេះ នៅមណ្ឌលព្រីមៀរសែនសុខ ដោយមានការចូលរួមពីភ្ញៀវកិត្តិយសរាប់ពាន់នាក់។
លោកឧកញ៉ា សូ សុខប៊ុនលីម នាយកគ្រប់គ្រង ក្រុមហ៊ុន Professional Trader (Cambodia) Co., Ltd បានលើកឡើងថា ពិធីជួបជុំប្រចាំឆ្នាំលើកទី៧ ចាប់តាំងពីក្រុមហ៊ុន បានប្រតិបត្តិការលក់ផលិតផលប្រេងម៉ាស៊ីន ENEOS អស់រយៈពេល៩ឆ្នាំកន្លងទៅ។ ការប្រារព្ធពិធីជួបជុំនេះ មានគោលបំណងដើម្បីថ្លែងអំណរគុណដល់ការគាំទ្ររបស់អតិថិជនទាំងអស់ ចំពោះប្រេងម៉ាស៊ីន ENEOS និងបង្កើតឲ្យមានបរិយាកាស និងទំនាក់ទំនងស្និតស្នាលរវាង អតិថិជន និងអតិថិជនរបស់ក្រុមហ៊ុនផងដែរ។
លោកឧកញ៉ា បានបន្ដទៀតថា បច្ចុប្បន្នផលិតផលប្រេងម៉ាស៊ីន ENEOS បាននិងកំពុងចែកចាយនៅទូទាំងប្រទេស តាមរយៈអតិថិជនលក់ដុំ និងរាយ ដោយកំពុងផ្គត់ផ្គង់នូវផលិតផលជាច្រើនប្រភេទ ដែលរួមមាន ប្រេងម៉ាស៊ីនសម្រាប់ម៉ូតូគ្រប់ធុន, ប្រេងម៉ាស៊ីន, ប្រេងប្រអប់លេខសម្រាប់រថយន្តទេសចរណ៍ រថយន្តដឹកទំនិញគ្រប់ធុន ព្រមទាំងប្រេងម៉ាស៊ីនគ្រប់ប្រភេទ សម្រាប់គ្រឿងចក្រធុនធ្ងន់ បម្រើឲ្យវិស័យសាធារណការ កសិឧស្សាហកម្ម និងវិស័យសំណង់។
លោកឧកញ៉ា សូ សុខប៊ុនលីម បានអះអាងថា ដោយសំឡឹងឃើញនូវកំណើនតម្រូវការ នៃប្រេងម៉ាស៊ីនម៉ាក ENEOS ក្នុងប្រទេសកម្ពុជា ក្រុមហ៊ុន Professional Trader (Cambodia) បានធ្វើការនាំចូលបន្ថែមនូវផលិតផលប្រេងម៉ាស៊ីនម៉ាក ENEOS រួមមាន៖ ENEOS X Prime កម្រិត 5W30 និង 0W20 សម្រាប់រថយន្តប្រើប្រាស់សាំង។ ENEOS X Prime នេះត្រូវបានអភិវឌ្ឍន៍ឡើងដោយវិស្វករវិទ្យាសាស្ត្រឯកទេស ផ្នែកប្រេងម៉ាស៊ីនរបស់ក្រុមហ៊ុន ENEOS Corporation ជាមួយនឹងបច្ចេកវិទ្យាចុងក្រោយបង្អស់របស់ជប៉ុន។
ជំនួសមុខឲ្យក្រុមហ៊ុន ENEOS Corporation, ក្រុមហ៊ុន ENEOS (Thailand) Ltd និងក្រុមការងារទាំងអស់របស់ក្រុមហ៊ុន Professional Trader (Cambodia) លោកឧកញ៉ា សូ សុខប៊ុនលីម បានថ្លែងអំណរគុណយ៉ាងជ្រាលជ្រៅចំពោះការគាំទ្រ ដល់ផលិតផលប្រេងម៉ាស៊ីនម៉ាក ENEOS។
ជាមួយគ្នានេះ លោក តូស៊ីយ៉ា មាត់ស៊ូអូកា (Toshiya Matsuoka) នាយកគ្រប់គ្រងក្រុមហ៊ុន ENEOS (Thailand) Ltd បានសម្ដែងនូវការចំពោះភាពជោគជ័យដ៏ត្រចះត្រចង់កាលពីឆ្នាំចាស់ ក៏ដូចជាសម្ដែងនូវអំណរគុណទៅកាន់ក្រុមគ្រួសារប្រេងម៉ាស៊ីនទាំងអស់។ លោកក៏សូមថ្លែងអំណគុណយ៉ាងជ្រាលជ្រៅដល់ក្រុមហ៊ុន Professional Trader (Cambodia) ចំពោះការគាំទ្រ និងសហការរៀបចំពិធីដ៏មានអត្ថន័យនារាត្រីនេះ។
លោក តូស៊ីយ៉ា មាត់ស៊ូអូកា បានបង្ហាញក្ដីជឿជាក់យ៉ាងមុតមាំថា ប្រេងម៉ាស៊ីន ENEOS នឹងបង្កើតបាននូវភាពជាដៃគូរដ៏រឹងមាំបំផុតដែលជំរុញដល់ការភាពរីកចម្រើន និងភាពជោគជ័យរួមគ្នារវាងអតិថិជន និងក្រុមហ៊ុន Professional Trader (Cambodia) ហើយក៏អាចចូលរួមដើម្បីភាពរីកចម្រើន ព្រមទាំងបង្កើតបាននូវបណ្តាញ ENEOS ដ៏រឹងមាំបំផុតក្នុងប្រទេសកម្ពុជា។
បន្ថែមពីនេះ លោក ស៊ីរ៉ូ អារីម៉ូតុ នាយក នៃនាយកដ្ឋានផ្នែកលក់ និងទីផ្សារ នៃផ្នែកគ្រឿងយន្តរបស់ស្នាក់ការកណ្តាល នៃក្រុមហ៊ុនសាជីវកម្ម ENEOS នៅប្រទេសជប៉ុន បានថ្លែងថា ENEOS ត្រូវបានទទួលស្គាល់ថា ជាក្រុមហ៊ុនដែលឈានមុខគេក្នុងវិស័យថាមពល។ ENEOS ក៏បានចូលរួមក្នុងការធ្វើពាណិជ្ជកម្មផ្សេងៗទៀត ដូចជាអាជីវកម្មប្រេងម៉ាស៊ីន ប្រេងឥន្ធនៈ ថាមពលកកើតឡើងវិញ ថាមពលអុីដ្រូសែនជាដើម។
លោកបានបង្ហាញនូវមោទនភាព ជាមួយប្រេងម៉ាស៊ីន ENEOS ចំពោះវិសាលភាពនៃផលិតផលរបស់ខ្លួនទូទាំងពិភពលោក ដែលអភិវឌ្ឍន៍ឡើងដោយគុណភាពរបស់ជប៉ុន និងបច្ចេកវិទ្យាដែលល្អឥតខ្ចោះ។ លោកថា ENEOS នឹងខិតខំប្រឹងប្រែងដើម្បីផ្តល់នូវផលិតផល និងសេវាកម្មដែល្អឥតខ្ចោះជូនអតិថិជន៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-26T11:13:54.838Z",
"category": "PR",
"views": 248,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy",
"short_sentences"
]
}
|
“ស្ត្រីមានផ្ទៃពោះ ម៉ាក់ៗនិងកូនៗ ទទួលបានការពិនិត្យ និងប្រឹក្សាយោបល់ដោយឥតគិតថ្លៃពីមន្ទីរពេទ្យជាតិ និងអ ន្តរជាតិលំដាប់ពិភពលោក”
|
https://business-cambodia.com/articles/children-s-day-baby-outlet-expo
|
ចាប់ពីថ្ងៃទី31 ឧសភា ដល់ថ្ងៃទៅ2 មិថុនា ឆ្នាំ2024 ស្ត្រីមានផ្ទៃពោះ ម៉ាក់ៗនិងកូនៗអាចទទួលបានការពិនិត្យនិងពិគ្រោះសុខភាពលំដាប់ស្តង់ដារអន្តរជាតិដោយឥតគិតថ្លៃ ពីបណ្តារមន្ទីរពេទ្យជាតិ និងអ ន្តរជាតិធំៗ ល្បីៗដូចជា៖ មន្ទីរពេទ្យបាំរុងរាត់ (Bumrungrad International hospital) មន្ទីរពេទ្យ PatRangsit Hospital និងមន្ទីរពេទ្យ samitivej Hospital ដែលជាមន្ទីរពេទ្យដ៏ធំលំដាប់អន្តរជាតិពីប្រទេសថៃ និងពីប្រទេសកម្ពុជាវិញមានមន្ទីរពេទ្យសម្ភព និងកុមារ Rose Maternity Clinic និងមន្ទីរព្យាបាលមាត់-ធ្មេញ ខ្វលីធូល (Qualitooth Dental Clinic) ស្តង់ដារអាល្លឺម៉ង់នៅកម្ពុជា។
ការពិនិត្យនិងពិគ្រោះទ្រង់ទ្រាយធំពីសំណាក់មន្ទីរពេទ្យធំៗទាំង5រួមគ្នា និងមិនគិតថ្លៃបែបនេះ នឹងធ្វើទ្បើងក្នុងកម្មវិធីពិព័រណ៌កម្សាន្តកូនក្មេង រៀបចំដោយហាងឯកទេសទំនិញកុមារ បេប៊ីអោតទ្បេត នៅសាលពិពណ៌កោះពេជ្រចាប់ពីថ្ងៃទី31 ឧសភា ដល់ថ្ងៃ02 មិថុនា ឆ្នាំ2024 ខាងមុខនេះ។
គួរបញ្ជាក់ផងដែរថា កម្មវិធីពិព័រណ៌កម្សាន្តកូនក្មេង គឺជាពិព័រណ៌កុមារដ៏ធំជាងគេ នៅប្រទេសកម្ពុជា ដែលធ្វើលើផ្ទៃដីរហូតដល់១មុឺនម៉ែត្រការ៉េ ហើយ មានអ្នកចូលរួមមិនតិចជាង៨មុឺននាក់ឡើយ។ ហើយគិតមកដល់ថ្ងៃនេះជាង៣០០ក្រុមហ៊ុនដែលភាគច្រើនលើសលុបជាផលិតផលកុមារ បានចូលរួមជាមួយកម្មវិធីពិព័រណ៌កម្សាន្តកូនក្មេងនេះដែលផ្តល់ជូននូវការបញ្ចុះតម្លៃយ៉ាងច្រើនសម្បើម លើសនេះអ្នកចូលរួមក៏មានការឳឈ្នះរង្វាន់ម៉ូតូ៣គ្រឿង និងជាង២មុឺនរង្វាន់ផ្សេងទៀត ការលេងល្បែងកម្សាន្តជំនួយបញ្ញាជាង១០០មុខ ការបោះតង់ញុំាអាហារមើលកុនជុំគ្រួសារ ការដង្ហែក្បួនព្យុះហយាត្រាតុក្កតាធំៗ ការចែកនំ ទឹក និងកាដូដោយឥតគិតថ្លៃ ការទំលាក់ប៉ោងៗរាប់ម៉ឺនគ្រាប់ជាមួយង្វាន់ជាច្រើន និងដំណើរផ្សងព្រេងក្នុងសួនរូបថតដើម្បីរុករករូបថតខ្លួនឯងផងដែរ។ កម្មវិធីពិព័រណ៌កម្សាន្តកូនក្មេងនេះ លោកប៉ា អ្នកម៉ាក់អាចចូលរួមដោយសេរី និងឥតគិតថ្លៃ។
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-26T11:03:07.617Z",
"category": "PR",
"views": 3274,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy",
"short_sentences"
]
}
|
កុំគិតតែពីទ្រព្យសម្បត្តិនិងកិត្តិយស! នេះជាទ្រព្យសំខាន់៤អ្នកគួរមាន បើមិនចង់ស្ដាយក្រោយ
|
https://business-cambodia.com/articles/asset-you-should-have-in-life
|
ពេលនិយាយពីទ្រព្យ មនុស្សមួយចំនួនធំប្រហែលគិតដល់លុយ អចលនទ្រព្យឬទ្រព្យក្នុងក្រុមហ៊ុនដែលពួកគាត់មាន។ យ៉ាងណាមិញក្រៅពីលុយគឺមានទ្រព្យផ្សេងៗដើម្បីឲ្យជីវិតរបស់អ្នកមានក្ដីសុខ។ ខាងក្រោមនេះគឺជាទ្រព្យ៤ប្រភេទ អ្នកត្រូវមានដើម្បីចៀសវាងវិប្បដិសារីដែលគ្មានថ្ងៃត្រឡប់ក្រោយ។
១. ហិរញ្ញវត្ថុ
ទ្រព្យហិរញ្ញវត្ថុនេះគឺសំដៅដល់លុយកាក់ ហើយលុយកាក់នេះទៀតសោត មនុស្សគ្រប់គ្នា មួយថ្ងៃទៅមួយថ្ងៃប្រឹប្រែងធ្វើការនិងរកស៊ីឬវិនិយោគដើម្បីបានវា។ អ្នកត្រូវចាំថា ការកសាងទ្រព្យហិរញ្ញវត្ថុគឺត្រូវការពេលវេលា អ៊ីចឹងសូមកុំធ្លាក់ខ្លួនក្លាយជាជនរងគ្រោះចំពោះគម្រោងវិនិយោគឬរកស៊ីដែលឆាប់មានពេក ព្រោះការចង់មាន ចង់បានលឿនពេកអាចមានហានិភ័យខ្ពស់។
ជំហានដំបូងក្នុងការកសាងទ្រព្យហិរញ្ញវត្ថុគឺត្រូវមានចំណេះដឹងផ្នែកហិរញ្ញវត្ថុ( financial literacy)។ វាពិតជាសំខាន់ណាស់ដែលអ្នកត្រូវរៀនគ្រប់គ្រងលុយរបស់អ្នក ហើយដើម្បីចាប់ផ្ដើមរៀនគ្រប់គ្រងលុយ អ្នកអាចរៀនសៀវភៅហិរញ្ញវត្ថុផ្ទាល់ខ្លួន។ លើសពីនេះបើអ្នកពិតជាចង់កសាងភាពមានបានមែននោះត្រូវយកពេលដើម្បីរៀនគ្រប់គ្រងលុយរបស់អ្នកឲ្យបានត្រឹមត្រូវ។
២. ទំនាក់ទំនងល្អក្នុងសង្គម
យើងអាចនិយាយបានថាទំនាក់ទំនងគឺជាលុយ។ កាលណាអ្នកមានទំនាក់ទំនងល្អនិងជិតស្និទ្ធជាមួយអ្នកដទៃ អ្នកអាចនឹងទទួលបានឱកាសល្អ ហើយឱកាសមានច្រើនដូចឱកាសរកលុយ ឱកាសរកស៊ីនិងវិនិយោគនិងឱកាសផ្សេងៗទៀត។
បើអ្នកចង់បង្កើនទំនាក់ទំនងល្អក្នុងសង្គមដែលប្រភេទទ្រព្យមួយដែរនោះ អ្នកត្រូវរាប់អានមនុស្សល្អៗ ស្មោះត្រង់ ជាពិសេសត្រូវរក្សាទំនាក់ទំនងឲ្យបានល្អជាមួយមនុស្សពូកែ មានសមត្ថភាពហើយព្យាយាមកាត់បន្ថយទំនាក់ទំនងជាមួយមនុស្សអវិជ្ជមាន។ អ្នកត្រូវមានទំនាក់ទំនងល្អជាមួយមិត្តភក្ដិ គ្រួសារនិងមនុស្សនៅក្នុងសង្គម ព្រោះកាលណាអ្នកមានទំនាក់ទំនងល្អ ពេលមានបញ្ហាអ្វី ពួកគាត់អាចជួយដោះស្រាយនិងផ្គត់ផ្គង់អ្នកបាន។
៣. ពេលវេលា
ពេលវេលាក៏ជាប្រភេទទ្រព្យមួយផងដែរ។ មនុស្សមួយចំនួនរវល់ក្នុងការកសាងទ្រព្យហិរញ្ញវត្ថុ រហូតដល់គ្មានពេលវេលាសម្រាប់គ្រួសារនិងមិត្តភ្តិឬមនុស្សក្នុងសង្គម។ វាមិនមែនជារឿងល្អនោះទេ បើអ្នកមានការងារច្រើន ប៉ុន្ដែបែរជាគ្មានពេលវេលាសម្រាប់ខ្លួនឯងក្រុមគ្រួសារនិងមិត្តភក្ដិ។ អ្នកខ្លះរវល់រកលុយរហូតគ្មានពេលគ្រប់គ្រងលុយរបស់ខ្លួនឬធ្វើអ្វីដែលក្ដីស្រមៃរបស់ខ្លួន។ ដូច្នេះដើម្បីកុំឲ្យខ្លួនឯងរវល់រហូតគ្មានពេលសម្រាប់ខ្លួនឯងនិងមនុស្សជុំវិញខ្លួន អ្នកត្រូវកសាងប្រភពចំណូលអកម្ម( passive income)នោះ ទោះជាអ្នកកំពុងដេកក៏លុយហូរចូលហោប៉ៅដែរ។
៤. សុខភាពរាងកាយរឹងមាំ
ដូចឃ្លាមួយពោលថា” សុខភាពជាទ្រព្យដ៏មានតម្លៃ”។ អ៊ីចឹងអ្នកមិនគួរប្រឹងរកលុយរហូតដល់ភ្លេចមើលថែទាំសុខភាពខ្លួនឯងនោះទេព្រោះបើអ្នកធ្លាក់ខ្លួនឈឺនោះឱកាសរកលុយរបស់អ្នកទាំងប៉ុន្មានក៏គ្មានដែរ។ ដូច្នេះដើម្បីមានសុខភាពហើយមានពេលដើម្បីកសាទ្រព្យ អ្នកត្រូវហាត់ប្រាណជាប្រចាំ ញ៉ាំឲ្យបានគ្រប់គ្រាន់និងគេងឲ្យគ្រប់គ្រាន់។
សរុបមក ទ្រព្យទាំង៤ដែលបានរៀបរាប់ខាងលើគឺសុទ្ធតែសំខាន់ទាំង។ លោក ង៉ែត ជូ អ្នកជំនាញហិរញ្ញវត្ថុនិងវិនិយោគបានលើកឡើងថា” ការចំណាយពេលវេលាច្រើនហួសដើម្បីតែលុយកាក់ សម្ភារ និងសក្តិយស (តំណែង) ក្នុងសង្គមដោយមិនមានពេលវេលាផ្ទាល់ខ្លួន និងថែទាំសុខភាពរាង្គកាយអោយបានល្អនឹងក្លាយវិប្បដិសារីដែលគ្មានថ្ងៃត្រឡប់ក្រោយបាន”៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-26T10:10:31.856Z",
"category": "ហិរញ្ញវត្ថុ",
"views": 898,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
អ្នកជំនួញអាមេរិក៖ ជំនាញចំនួន៤ ដែលសេ.ដ្ឋី និងមនុស្សពូកែៗគ្រប់រូប តែងមានជាប់ខ្លួនជានិច្ច
|
https://business-cambodia.com/articles/4-skill-that-most-of-successful-people-need-
|
ចំណុចពិសេសរបស់មនុស្សម្នាក់ៗមិនដូចគ្នានោះទេ អ្នកខ្លះពូកែជំនាញនេះ អ្នកខ្លះពូកែជំនាញនោះ អ្នកខ្លះចូលចិត្តធ្វើការ អ្នកខ្លះចូលចិត្តធ្វើជំនួញ។ យ៉ាងណាមិញបើតាមការលើកឡើងរបស់អ្នកជំនួញអាមេរិកផ្នែកអាជីវកម្មប្រព័ន្ធផ្សព្វផ្សាយ លោក Mark Cuban បានឱ្យដឹងថាមនុស្សដែលពូកែៗនិងសេដ្ឋីភាគច្រើន ជាប្រភេទមនុស្សដែលមានជំនាញ៤យ៉ាងដូចខាងក្រោមនេះ នៅជាប់ខ្លួនជានិច្ច។
ទី១ មានជំនាញលើអ្វីដែលខ្លួនឯងចូលចិត្ត៖ មានជីវិតមួយដ៏ល្អមិនមែនជាការរៀបចំរបស់ទេវតា តែយើងខ្លួនឯងជាអ្នករៀបចំជីវិត។ លោក Cuban បានឱ្យដឹងថា ដើម្បីរៀបចំជីវិតមួយឱ្យបានល្អគឺត្រូវស្វែងរកជំនាញមួយដែលច្បាស់លាស់ ហើយប្រាកដថាជំនាញនោះយើងខ្លួនឯងពិតជាមានទេពកោសល្យលើវា ដាក់ចិត្តដាក់កាយ និងចំណាយពេលវេលាទាំងជីវិតផ្តោតលើវា ធ្វើឱ្យបានល្អបំផុតអស់ពីចិត្តពីថ្លើម។
ទី២ មានជំនាញបន្តរៀនសូត្រមួយជីវិត៖ សុភាសិតមួយរបស់ឡៅជឺអ្នកប្រាជ្ញាចិនបាននិយាយថា “ដំណើររាប់ពាន់គីឡូម៉ែត្រ គឺចាប់ផ្តើមពី១ជំហាន” ដូចគ្នានឹងជីវិតជាក់ស្តែង ចំណេះដឹង១%នៅថ្ងៃនេះគឺជាផ្លូវសម្រាប់ ដើរទៅរកខួរក្បាលដែលពោរពេញទៅដោយគំនិតសម្រាប់៤០-៥០ទៅមុខ។ ព្រោះមនុស្សមានជំនាញចង់ដឹងចង់ឃើញជានិច្ច ដាក់ខ្លួនរៀនសូត្រពេញមួយជីវិតនោះសមត្ថភាពរបស់ពួកគាត់គឺមិនបានរុះរោយទៅតាមវ័យនោះទេ។
ទី៣ មានជំនាញបង្កើតទំនុកចិត្ត៖បុរសម្នាក់ស្លៀកពាក់ស្អាតបាតក្នុងចំណោមមនុស្សជាច្រើនក្នុងអង្គប្រជុំមួយ ប្រសិនបើគ្មានសមត្ថភាពទេគេនឹងបាត់បង់អស់ទំនុកចិត្ត។ ដោយឡែក Mark Cuban បានផ្តាំថាប្រសិនបើអ្នកដើរចូលទៅអង្គប្រជុំ៖ជំនួញមួយដោយមិនខ្វល់ថាអ្នកដទៃនឹងមើលមកអ្នកបែបណានោះទេ អ្នកអាចចេញទៅធ្វើការរកស៊ីដោយជោគជ័យ ព្រោះអ្នកមានទំនុកចិត្តយ៉ាងខ្លាំងក្លារួចទៅហើយ ថាអ្នកមានសមត្ថភាពគ្រប់គ្រាន់លើជំនាញសហគ្រិនភាព រាប់ចាប់តាំងពីការងារ A-Z ដែលសហគ្រិនជោគជ័យម្នាក់មាន។
ទី៤ មានជំនាញលក់៖ ត្រង់ចំណុចនេះ Cuban ថាជំនាញចំណូលខ្ពស់គឺជាជំនាញលក់ជំនាញ បានន័យថាបើសិនយើងជាបុគ្គលិកធ្វើការឱ្យគេមិនថាយើងនៅផ្នែកណាទេគឺយើងអាចលក់សេវាកម្មរបស់ក្រុមហ៊ុនបានជានិច្ច ព្រោះយើងមានជំនាញបញ្ចុះបញ្ចូល ជំនាញចចារ។ បុគ្គលិកប្រភេទនេះក៏មិនមែនចំណូលតិចដែរទោះបីជាការឱ្យគេ។
មួយវិញទៀតប្រសិនបើយើងចេញទៅរកស៊ីឬធ្វើការងារឯករាជ្យ យើងត្រូវមានជំនាញ លក់ខ្លួនឯង លក់ទំនុកចិត្តជាប់ខ្លួនជានិច្ច ដើម្បីឈានទៅដល់ការលក់សេវាកម្មឬផលិតផលរបស់យើងឱ្យបានសម្រេច។
ជាការពិតណាស់មនុស្សដែលេមានជំនាញ មានទេពកោសល្យ ឬមានការយល់ដឹងអំពីចំណេះដឹងសហគ្រិនភាព គឺជាប្រភេទមនុស្សដែលអាចកសាងខ្លួនឱ្យក្លាយជាមនុស្សពូកែ និងអាចរស់នៅសមរម្យបាន ទោះជាមិនក្លាយជាសេដ្ឋីប្រាក់លានដុល្លារក៏ដោយ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-26T09:21:47.709Z",
"category": "ភាពជាអ្នកដឹកនាំ",
"views": 728,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ប្រើពេលខ្លី ចំណូ.លច្រើន! ជំនាញធំៗ៥ រៀនត្រឹម៣-៦ខែ អាចចេញធ្វើកា.រ រកលុ.យបាន
|
https://business-cambodia.com/articles/top-5-short-courses
|
ចង់មានជំនាញមួយច្បាស់លាស់ អាចរកចំណូលចិញ្ចឹមក្រពះបាន តែពុំមានលទ្ធភាពសិក្សារយៈពេលវែង។ ចូរកុំបារម្ភ ខាងក្រោមនេះគឺជាជំនាញធំៗ៥ ប្រើពេលរៀនត្រឹម ៣-៦ខែ អាចចេញធ្វើការបាន ហើយចំណូលខ្ពស់ទៀត៖
១/. ជំនាញធ្វើនំ
ជំនាញធ្វើនំ ដុតនំ ចាយពេលសិក្សាជាមធ្យមត្រឹមរយៈពេល ៤ខែប៉ុណ្ណោះ និងអាចរកចំណូលបានភ្លាមៗបន្ទាប់ពីរៀនចប់។ ប្រសិនបើពុំដឹងថារៀននៅទីណា ឬគ្មានមានលទ្ធភាព អ្នកអាចរៀនតាមឆានែល១ ដែលមានឈ្មោះថា Punleu Kim ដោយនៅក្នុងឆានែលនេះ អាចរៀនពីរបៀបដុតនំ តាំងពីវគ្គដំបូង រហូតដល់វគ្គចុងក្រោយ សម្រាប់អ្នកមិនចេះសោះ ក៏អាចចាប់ផ្ដើមរៀនបាន។
២/. ជំនាញកាហ្វេ និងភេសជ្ជៈ
នាពេលបច្ចុប្បន្ន តម្រូវការទីផ្សារការងារក្នុងវិស័យកាហ្វេនៅក្នុងប្រទេសកម្ពុជា កំពុងមានកំណើនខ្ពស់ និងជាពិសេសពិបាករកអ្នកជំនាញខាងផ្នែកឆុងកាហ្វេ ( Barista)។ បើអ្នកស្រលាញ់ការងារប្រភេទនេះ អាចចុះឈ្មោះចូលរៀនវគ្គបណ្តុះបណ្តាលរយៈពេលខ្លី ក្រោយរៀនចប់អ្នកអាចធ្វើការក៏បាន ឬបើករបររកស៊ីខ្លួនឯងក៏បាន។
៣/. ជំនាញដំឡើងបណ្តាញអគ្គិសនីក្នុងអគារ
ចាប់ពីផ្ទះ ការិយាល័យ រហូតដល់សាលារៀន ឃ្លាំងធំៗ និងអគារខ្ពស់ៗទាំងអស់ សុទ្ធតែប្រើប្រាស់ប្រព័ន្ធអគ្គិសនី។ ប្រសិនបើចាប់អារម្មណ៍ អ្នកអាចចាប់យកជំនាញនេះបាន ដោយសិក្សាវគ្គបណ្តុះបណ្តាលក្នុងរយៈពេលខ្លីបំផុតចន្លោះពី ៣ ទៅ ៦ខែប៉ុណ្ណោះ។ ក្រោយរៀនចប់មានលទ្ធភាពរកការងារធ្វើ កសាងប្រាក់ចំណូលភ្លាមៗ។
៤/. ជំនាញទីផ្សារឌីជីថល (Digital Marketing)
ម្ចាស់អាជីវកម្មមួយចំនួនសព្វថ្ងៃនេះមិនទាន់យល់ដឹងពីរបៀបធ្វើទីផ្សារបែបឌីជីថលនៅឡើយទេ ខណៈមនុស្សបច្ចុប្បន្នចំណាយពេលលើបណ្ដាញសង្គមច្រើនបំផុត។ ដូច្នេះហើយបានជាគេតែងត្រូវការអ្នកចេះធ្វើទីផ្សារលើប្រព័ន្ធឌីជីថល បើអ្នកចេះជំនាញនេះមានឱកាសរកប្រាក់ចំណូលបានខ្ពស់ និងចំណាយពេលរៀនត្រឹមរយៈពេលខ្លីប៉ុណ្ណោះ។
៥/. ជំនាញរចនាគេហទំព័រ (Web Design)
ពិភពលោកកាន់តែជឿលឿន ការរចនាគេហទំព័រគឺជាជំនាញដ៏សំខាន់បំផុតមួយពុំអាចខ្វះបាន ត្បិតម្ចាស់អាជីវកម្មសម័យថ្មីត្រូវផ្លាស់ប្តូររបត់រកស៊ីពីលក់តាមតូប ឡើងទៅលើគេហទំព័រកាន់តែច្រើនឡើងៗ។ ម្ល៉ោះហើយអ្នកអាចចាប់ជំនាញនេះបាន តាមរយៈការសិក្សាវគ្គបណ្តុះបណ្តាលខ្លីៗលើអ៊ីនធឺណេត ឬជាមួយគ្រូបង្គោលផ្ទាល់។ បើនិយាយពីចំណូលសម្រាប់អ្នកចេះជំនាញនេះវិញមិនក្រោមពាន់ដុល្លារនោះទេ។
យ៉ាងណាមិញ ក្រៅពីជំនាញធំៗទាំង៥ខាងលើ ក៏នៅមានជំនាញជាច្រើនទៀតដែលអ្នកអាចចំណាយពេលសិក្សាក្នុងរយៈពេលខ្លី និងអាចបង្កើតចំណូលបានភ្លាមៗបន្ទាប់ពីរៀនចប់។ ចូរចាប់ផ្តើមឥឡូវនេះ ជាមួយអ្វីដែលអ្នកមាន ហើយធ្វើវាឲ្យល្អបំផុត នោះជីវភាពអ្នកនឹងប្រសើរ៕
អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម https://t.me/hangchhengH24
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-26T08:46:44.822Z",
"category": "ភាពជាអ្នកដឹកនាំ",
"views": 8925,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ក្រុមហ៊ុនរបស់អូស្រ្តាលី គ្រោងមកវិនិយោគលើដី១ពាន់ហិកតា នៅខេត្តសៀមរាប ដើម្បីដាំដំណាំសម្រាប់កែច្នៃទៅជាជីវម៉ាស
|
https://business-cambodia.com/articles/agribusiness-asian-group-
|
នៅពេលឆាប់ៗខាងមុខកម្ពុជាអាចនឹងមានគម្រោងវិនិយោគធំមួយមកពីក្រុមហ៊ុនអូស្រ្តាលីឈ្មោះ Agribusiness Asian Group (AAG) ដើម្បីវិនិយោគលើផ្ទៃដីប្រហែល ១ ០០០ ហិកតា ក្នុងរយៈពេល ៥ឆ្នាំ ដោយដាំដុះដំណាំពោត និងកែច្នៃកាកសំណល់កសិកម្ម (ចង្រ្កានពោត) ទៅជាជីវធ្យូង ដើម្បីរក្សាទុកកាបូន។
យោងតាមការបញ្ជាក់របស់ក្រសួងកសិកម្មរុក្ខាប្រមាញ់និងនេសាទកាលពីពេលថ្មីៗកន្លងទៅបានឱ្យដឹងថា ក្រុមហ៊ុនអូស្រ្តាលី AAG បានប្តេជ្ញាចិត្តក្នុងការស្រាវជ្រាវ និងវិនិយោគលើបច្ចេកវិទ្យា ដើម្បីប្រែក្លាយកាកសំណល់កសិកម្មដែលមិនត្រូវបានដុត ទៅជាជីវឧស្ម័ន សំណល់ដំណាំ (ជីវម៉ាស)។ ជីវម៉ាសត្រូវបានដុតនៅសីតុណ្ហភាព ៦០០ អង្សាសេ ដើម្បីឈានដល់ជីវម៉ាសកម្រិតខ្ពស់ ហើយជីវឧស្ម័នទាំងនោះ នឹងចាប់យក និងរក្សាទុកកាបូនបានរហូតដល់ ១ ០០០ឆ្នាំ។ ជីវម៉ាសចុងក្រោយដែលទទួលបាន នឹងយកទៅប្រើលើដីដើម្បីធ្វើឱ្យប្រសើរឡើងនូវស្ថានភាពដី រួមមាន៖ ការបង្កើន pH ដី បរិយាកាសដី សមត្ថភាពផ្ទុកសារធាតុចិញ្ចឹម និងសកម្មភាពអតិសុខុមប្រាណក្នុងដី។
ជាការឆ្លើយតប ឯកឧត្តម ប្រាក់ ដាវីដ រដ្ឋលេខាធិការក្រសួងកសិកម្ម បានស្នើឱ្យ AAG សិក្សាបន្ថែមលើការប្រែក្លាយកាកសំណល់កសិកម្មលើដំណាំស្រូវ (ជាពិសេសចំបើង) និងដំណាំដទៃទៀត ដែលអាចជា Bio Recycle។ តាមរយៈការអនុវត្តលើដី ១ ០០០ហិកតាក្នុងដំណាក់កាលដំបូង AAG អាចពិចារណាពង្រីកឱ្យកាន់តែធំជាងនេះបន្ថែមទៀត ករណីមានការសិក្សាលើសេដ្ឋកិច្ចច្បាស់លាស់ លើដំណាំពោតដែលអាចផ្តល់ប្រាក់ចំណេញខ្ពស់ជាងដំណាំផ្សេងៗ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-26T05:36:39.672Z",
"category": "ចាប់ផ្តើមអាជីវកម្ម",
"views": 652,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
ត្រូវដឹង! រស់នៅឆ្ងាយស្រុក ចង់ធ្វើសៀវភៅគ្រួសារ ឬសៀវភៅស្នាក់នៅថ្មី កុំភ្លេចយកឯកសារទាំងនេះទៅឱ្យសោះ
|
https://business-cambodia.com/articles/please-note-
|
ចំពោះលោកអ្នកដែលចង់ធ្វើសៀវភៅគ្រួសារ ឬចង់ធ្វើសៀវភៅស្នាក់នៅថ្មី ពេលនេះលែងមានចម្ងល់ថាទៅធ្វើនៅកន្លែងណាហើយត្រូវការឯកសារអ្វីខ្លះហើយ ដោយសារតែឯកឧត្តម ឧត្តមសេនីយ៍ឯក សាយ ម៉េងឈាង អគ្គនាយករង និងជាអ្នកនាំពាក្យ នៃអគ្គនាយកដ្ឋានអត្តសញ្ញាណកម្ម បានបង្ហាញច្បាស់ៗពីឯកសារដែលត្រូវយកទៅពេលទៅធ្វើ៖ចំពោះការផ្លាស់ប្តូរសៀវភៅស្នាក់នៅ សៀវភៅគ្រួសារ និងការផ្លាស់ទីលំនៅឯកសារដែលត្រូវយកទៅនោះមានដូចជា៖
១. សៀវភៅស្នាក់នៅ ៖ សាមីខ្លួនត្រូវយកលិខិតស្នាមមួយចំនួនទៅកាន់ប៉ុស្តិ៍នគរបាលរដ្ឋបាល ដូចខាងក្រោម៖
សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត
អត្តសញ្ញាណប័ណ្ណសញ្ជាតិខ្មែរ
សំបុត្រអាពាហ៍ពិពាហ៍ (ប្រសិនបើមាន)
លិខិតអនុញ្ញាតផ្លាស់ទីលំនៅពីនគរបាលប៉ុស្តិ៍រដ្ឋបាលទីកន្លែងចាស់ដែលសាមីខ្លួនធ្លាប់រស់នៅ (ប្រសិនបើមានការផ្លាស់ប្តូរទីកន្លែងស្នាក់នៅ)។
២.ចំពោះសៀវភៅគ្រួសារ ៖ សាមីខ្លួនត្រូវយកលិខិតស្នាមមួយចំនួនទៅកាន់ប៉ុស្តិ៍នគរបាលរដ្ឋបាល ដូចខាងក្រោម៖
សៀវភៅស្នាក់នៅ
សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត
អត្តសញ្ញាណប័ណ្ណសញ្ជាតិខ្មែរ
សបុត្រអាពាហ៍ពិពាហ៍
រូបថត មេគ្រួសារ ទំហំ ៤X៦ ចំនួន០៥សន្លឹក។
៣. អំពីការផ្លាស់ប្តូរទីលំនៅ (ទីកន្លែងទំនាក់ទំនង និងឯកសារដែលត្រូវមាន)
ការផ្លាស់ទីលំនៅចេញប្រជាពលរដ្ឋដែលជាមេគ្រួសារ ឬសាមីខ្លួនត្រូវអញ្ជើញទៅប៉ុស្តិ៍នគរបាលរដ្ឋបាលឃុំ សង្កាត់ដែលកំពុងរស់នៅអចិន្ត្រៃយ៍ ដោយភ្ជាប់ជាមួយឯកសារ៖ សៀវភៅស្នាក់នៅ និង សៀវភៅគ្រួសារ
ខ-ការផ្លាស់ចូល (ទីកន្លែងដែលទៅតាំងទីលំនៅថ្មី)
ប្រជាពលរដ្ឋដែលជាមេគ្រួសារ ឬសាមីខ្លួន ត្រូវយកឯកសារដែលទទួលបានពី ប៉ុស្តិ៍នគរបាលរដ្ឋបាលឃុំ សង្កាត់ចាស់ដែលអនុញ្ញាតឱ្យផ្លាស់ចេញ ទៅបង្ហាញប៉ុស្តិ៍នគរបាលរដ្ឋបាលឃុំ សង្កាត់ដែលខ្លួនមានបំណងទៅតាំងទីលំនៅថ្មី ដើម្បីចុះឈ្មោះ និងទទួលបានសៀវភៅស្នាក់នៅ ដោយភ្ជាប់ឯកសារបន្ថែម៖
សៀវភៅស្នាក់នៅ ឬសេចក្តីចម្លងសៀវភៅស្នាក់នៅ
សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត
អត្តសញ្ញាណប័ណ្ណសញ្ជាតិខ្មែរ
សូមបញ្ជាក់ថា សម្រាប់ព័ត៌មានបន្ថែម សូមDownload កម្មវិធី GDI eServices តាមរយៈApp Store និង Google Play ឬ ទាក់ទងតាមលេខទូរស័ព្ទ ១២៧១ / ០១៧ ៨៩៨ ៩១៥ រៀងរាល់ថ្ងៃច័ន្ទ ដល់សុក្រ ក្នុងម៉ោងធ្វើការ ដោយឥតគិតថ្លៃសេវាទូរស័ព្ទគ្រប់ប្រព័ន្ធ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-26T04:41:35.446Z",
"category": "ព័ត៌មានថ្មីៗ",
"views": 1312,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
រដូវកាលចូលព្រៃហើយ! តស់មកដឹងតម្លៃរថយន្តកម្លាំងយក្ស Land Cruiser ១ម៉ូដែល បើកកាត់ព្រៃ ចុះទឹក ឡើងភ្នំ១អេម
|
https://business-cambodia.com/articles/toyota-land-cruiser-first-edition-2024
|
ពេញចិត្តស្តូកសម្រាប់ប្រិយមិត្តដែលនិយមចូលចិត្តឡើងភ្នំ ចុះទឹក ចូលព្រៃ បើកបរនៅលើផ្លូវដែលមានស្ថានភាពពិបាកៗ ឬបងប្អូនដែលតែងតែគាំទ្ររថយន្តធន់ខ្ពស់ ទូលាយៗ ងាយស្រួសក្នុងការធ្វើដំណើរ ពេលនេះ Land Cruiser ស៊េរីឆ្នាំ២០២៤ដាក់លក់នៅខ្មែរ ជាមួយរូបរាងស្អាតកប់តែម្តង ខណៈតម្លៃជាង១០ម៉ឺនដុល្លារ។
យោងតាមការចុះផ្សាយនៅលើផេកផ្លូវការ Auto US Direct Cambodia កាលពីពេលកន្លងទៅនេះបានឱ្យដឹងថា រថយន្តស៊េរីខ្ពស់ឆ្នាំ ២០២៤ TOYOTA LAND CRUISER First Edition មានតម្លៃសរុបទាំងអស់ ១៦០,៤៣៤ ដុល្លារ (តម្លៃនៅខ្មែរ)។ ទន្ទឹមនឹងនេះដែរសម្រាប់តម្លៃជាង១០ម៉ឺនដុល្លារនេះត្រូវបានរួមបញ្ចូលនៅដូចជា៖
តម្លៃឡាន ៨៩,៨៣១ដុល្លារ
តម្លៃពន្ធនាំចូល ៥៨,៣៥៤ដុល្លារ
តម្លៃដឹកជញ្ជូន ២,៤៥០ដុល្លារ
តម្លៃឯកសារនៅខ្មែរ ៩០០ដុល្លារ
តម្លៃកាត់ឈ្មោះនៅអាមេរិក ៨៩៩ដុល្លារ
តម្លៃសេវាកម្មរបស់ក្រុមហ៊ុននៅកម្ពុជា ៥០០ដុល្លារ
តម្លៃសេវាកម្មរបស់ក្រុមហ៊ុននៅអាមេរិច ៧,៥០០ដុល្លារ
តម្លៃសរុបទាំងអស់ ១៦០,៤៣៤ដុល្លារ
គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia ឬតាមរយៈលេខតេលេក្រាម 061 288 687 ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-26T04:39:27.558Z",
"category": "កំពូលអ្នកលក់",
"views": 932,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
The All-New Hyundai Santa Fe ឆ្នាំ២០២៤ រូបរាងថ្មីបង្ហាញវត្តមានក្នុងព្រះរាជាណាចក្រកម្ពុជាហើយ
|
https://business-cambodia.com/articles/the-all-new-hyundai-santa-fe-2024-new-look-has-appeared-in-the-kingdom-of-cambodia
|
ភ្នំពេញ ថ្ងៃទី២៥ ខែឧសភា ឆ្នាំ២០២៤ – ក្រុមហ៊ុនហ៊ីយ៉ាន់ដាយមានសេចក្តីរំភើបជាខ្លាំង ក្នុងការបង្ហាញនូវវត្តមានរថយន្ត The All-New Santa Fe ឆ្នាំ២០២៤ រចនាប័ទ្មថ្មីទាំងស្រុង ជាផ្លូវការលើកដំបូងក្នុងសន្និសីទសារព័ត៌មាន ដែលបានប្រព្រឹត្តនៅអគារដាក់តាំងបង្ហាញរថយន្តHyundai City Store សាខាច្បារអំពៅ ស្ថិតក្នុង The Park Community Mall។
The All-New Santa Fe ឆ្នាំ២០២៤ ត្រូវបានរចនាឡើងវិញដោយផ្តោតលើសុវត្ថិភាព ផាសុកភាព និងបច្ចេកវិទ្យា ព្រមទាំងមានលក្ខណៈពិសេសៗជាច្រើន។ ម៉ូដែល SUV នេះបង្កប់នូវការប្តេជ្ញាចិត្តរបស់ក្រុមហ៊ុនហ៊ីយ៉ាន់ដាយ ចំពោះការច្នៃប្រឌិត គុណភាព និងរចនាប័ទ្ម។
លោក Brian KO នាយកប្រតិបត្តិ និងជាប្រធានក្រុមហ៊ុនខេមកូ ម៉ូធ័រ ខមភេនី បានមានប្រសាសន៍ថា "យើងមានសេចក្តីរំភើបរីករាយជាខ្លាំងក្នុងការបង្ហាញវត្តមានរថយន្ត Santa Fe ឆ្នាំ២០២៤ រូបរាងថ្មីទាំងស្រុង មកកាន់ទីផ្សារកម្ពុជា។ ម៉ូដែលនេះតំណាងឱ្យការបោះជំហានទៅមុខដ៏ធំសម្រាប់ក្រុមហ៊ុនហ៊ីយ៉ាន់ដាយ ទាក់ទងនឹងការរចនា សមត្ថភាព និងបច្ចេកវិទ្យា ហើយវាក៏បង្ហាញពីការយកចិត្តទុកដាក់ក្នុងការបង្កើតយានយន្តដែលបំពេញតម្រូវការ និងការរំពឹងទុករបស់អតិថិជនរបស់យើងផងដែរ"។
The All-New Santa Fe ឆ្នាំ២០២៤ ត្រូវបានរំពឹងទុកថានឹងជះឥទ្ធិពលយ៉ាងខ្លាំងទៅលើទីផ្សាររថយន្តក្នុងកម្ពុជា ជាមួយនឹងការ រចនាថ្មីទាំងស្រុងឡើងវិញតាំងពីរូបរាងផ្នែកខាងក្រៅ ដល់ផ្នែកខាងក្នុងដ៏ប្រណិត ជាពិសេសSUVមួយនេះនឹងផ្តល់នូវតុល្យភាពដ៏ល្អឥតខ្ចោះរវាងជីវិតរវល់ប្រចាំថ្ងៃក្នុងទីក្រុង និងដំណើរកម្សាន្តគ្រួសារ បោះជំរុំលំហែកាយចុងសប្តាហ៍ រឺដំណើរផ្សេងព្រេងផ្លូវឆ្ងាយ។
លោកស្រី លាង សារ៉េន ប្រធានផ្នែកលក់បានមានប្រសាសន៍ថា "រថយន្តSUVមួយនេះមានភាពល្បីល្បាញ ពេញនិយមមែនទែននៅក្រៅស្រុក ហើយអថិតិជនហ៊ីយ៉ាន់ដាយតែងតែសាកសួរ និងចាប់អារម្មណ៍ជាខ្លាំង ដើម្បីបំពេញនូវតម្រូវការរបស់អតិថិជន ក៏ដូចជាទីផ្សាររថយន្តកម្ពុជា ឥឡូវនេះ The All-New Santa Fe ឆ្នាំ២០២៤ មានវត្តមានក្នុងព្រះរាជាណាចក្រកម្ពុជាហើយ មិនត្រឹមតែរចនារូបរាងខាងក្រៅ និងផ្នែកខាងក្នុងថ្មីឡើងវិញនោះទេ ព្រមទាំងមានកំលាំងម៉ាស៊ីនសាំងធំជាងមុនរហូតដល់ 2.5លីត្រ ជំនួយដោយTurboថែមទៀតផង។
កក់ The All-New Santa Fe ឆ្នាំ២០២៤ឥឡូវនេះ ចំណេញ៣,០០០ដុល្លារ ប្រញាប់ឡើង ការផ្តល់ជូននេះសម្រាប់តែក្នុងខែឧសភានេះប៉ុណ្ណោះ
ទំនាក់ទំនងមកឥឡូវនេះ ទីប្រឹក្សាផ្នែកលក់រីករាយស្វាគមន៍ នឹងជម្រាបជូនរាល់ព័ត៌មានលម្អិត
តាមរយៈលេខទូរស័ព្ទ៖ 010 755 133, 097 755 8133 ឬតាមរយៈតេឡេក្រាម៖ https://t.me/HyundaiCamkoHeadofsalesសាខាព្រះមុនីវង្ស៖ https://goo.gl/maps/ZGCcvYvkoNayGzNn8
សាខាCity Store៖ https://goo.gl/maps/1efL4VwHqhzVZr479
សាខាសៀមរាប៖ https://goo.gl/maps/homjsR1AZ7AZS4e77
សូមបញ្ជាក់ថា Hyundai Cambodia ត្រូវបានបង្កើតឡើងនៅឆ្នាំ ២០០៩ ហើយបានផ្តល់សេវាកម្មដែលមានគុណភាពខ្ពស់ជូនអតិថិជន។ ក្រុមហ៊ុន ខេមកូ ម៉ូធ័រ ខមភេនី ជាក្រុមហ៊ុននាំចូល និងចែកចាយផ្តាច់មុខតែមួយគត់នៅក្នុងព្រះរាជាណាចក្រកម្ពុជា ជាពិសេសផ្គត់ផ្គង់នូវរថយន្តប្រភេទ SUV និង MPV ជាច្រើនក្នុងរយៈពេល ១០ឆ្នាំចុងក្រោយនេះ។ បច្ចុប្បន្នក្រុមហ៊ុនហ៊ីយ៉ាន់ដាយមានអគារដាក់តាំងបង្ហាញរថយន្តហ៊ីយ៉ាន់ដាយ៣សាខា មជ្ឃមណ្ឌលថែទាំរថយន្តហ៊ីយ៉ាន់ដាយ៣សាខា និងរោងចក្រដំឡើងរថយន្តផ្ទាល់នៅក្នុងព្រះរាជាណាចក្រកម្ពុជា។
The All-New 2024 Santa Fe Officially Unveil For The First Time in Cambodia
PHNOM PENH, May 25th, 2024 – Hyundai Cambodia is excited to unveil the all-new 2024 Santa Fe in a press conference at Hyundai City store showroom with an ‘Open for More’ development concept centered around its new, wider liftgate opening and spacious interior.
The 2024 Santa Fe embodies Hyundai's commitment to innovation, quality, and style. This SUV model has been redesigned from the ground up with an emphasis on comfort, safety, and technology. It features a sleek and modern design, advanced safety systems, and state-of-the-art connectivity features.
"We are thrilled to introduce the 2024 Santa Fe to the Cambodian market," said Mr. Brian KO, CEO & President of Hyundai Camko Motor Company. "This model represents a significant step forward for Hyundai in terms of design, performance, and technology. It showcases our dedication to creating vehicles that meet the needs and expectations of our customers."2024 Hyundai Santa Fe is expected to make a significant impact on the automotive market in Cambodia that will provide a perfect balance between city life and the great outdoors, handling everything from busy family itineraries to camping adventures.
“This SUV is very popular abroad and Hyundai customers are always inquiring and interested. Now The All-New 2024 Santa Fe is present in Cambodia with a powerful turbocharged Gasoline Direct Injection 2.5-liter engine, offering an unparalleled blend of comfort, luxury, and convenience to meet the needs of customers as well as the Cambodian car market.” said Mrs. Leang Saren, Head of sales.
Additional details about the 2024 Santa Fe already unveiled at the press conference.
The all-new 2024 Hyundai SANTA FE is coming.
Book now and get 3,000USD immediate discount.
For more information, please contact: 010 755 133, 097 755 8133 or chat us on Telegram: https://t.me/HyundaiCamkoHeadofsales
About Hyundai Camko Motor Company
Established in 2009, Hyundai Camko Motor Company as the only exclusive distributor in Cambodia, offers a range of SUV LINEUP and MPV vehicles and mobility services for the past 10 years. The company is enhancing its product lineup with vehicles designed to help usher in a more sustainable future, while offering innovative solutions to real-world mobility challenges. Nowadays Hyundai Cambodia also has 3 showrooms, 3 Hyundai service centers and an Assembly Factory in Cambodia.
More information about Hyundai Camko Motor Company and its products can be found at: https://camko-motor.com/ or https://www.facebook.com/HyundaiCamko
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-25T09:36:13.051Z",
"category": "PR",
"views": 1257,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": null
}
|
ក្រុមហ៊ុនសែលកាត និងអ៊ីហ្សីខម សហការជាមួយ សមាគមធនាគារនៅកម្ពុជា ដើម្បីក៏សាងទំនុកចិត្តដល់អតិថិជន តាមរយៈ កម្មវិធីសន្តិសុខអ៊ីនធឺណិត
|
https://business-cambodia.com/articles/cellcar-pr
|
ភ្នំពេញ ប្រទេសកម្ពុជា – [២៥ ឧសភា ២០២៤] – ក្រុមហ៊ុន សែលកាត និង អ៊ីហ្សីខម ដែលជាដៃគូយុទ្ធសាស្រ្តដ៏មានមោទនភាព របស់សមាគមធនាគារនៅកម្ពុជា ហៅកាត់ថា (ABC) បានចូលរួមកម្លាំងដើម្បីគាំទ្រដល់កម្មវិធីសន្តិសុខអ៊ីនធឺណិត ដំបូងគេក្រោមប្រធានបទ ការកសាងទំនុកចិត្ត និងសុវត្ថិភាពសន្តិសុខអ៊ីនធឺណិត។ កម្មវិធីនេះធ្វើឡើងនៅថ្ងៃទី ១៧ ខែឧសភា នៅឆ្នាំ ២០២៤ នៅសណ្ឋាគារ សូហ្វីតែល ភ្នំពេញ ភូគីត្រា ដែលចូលរួមដោយបុគ្គលសំខាន់ៗប្រហែល ១០០នាក់ រួមមាននិយតករ និងអ្នកជំនាញ ផ្នែកឧស្សាហកម្ម ដើម្បីពិភាក្សាអំពីភាពជឿនលឿនចុងក្រោយបង្អស់នៃ លើកកម្ពស់ ប្រព័ន្ធសន្តិសុខ និងសុវត្ថិភាពអ៊ីនធឺណិត។
ក្រុមហ៊ុន សែលកាត និង អ៊ីហ្សីខម មានប្រព័ន្ធសន្តិសុខ និងសុវត្ថិភាពអ៊ីនធឺណិតទំនើចុងក្រោយ ផ្តល់ទំនុកចិត្តដល់អតិថិជនក្នុងយុគសម័យឌីជីថល ដើម្បីបង្ហាញ ជូនធនាគារធនាគារក្នុងប្រទេសកម្ពុជា។ ប្រព័ន្ធសន្តិសុខ និងសុវត្ថិភាពអ៊ីនធឺណិតទំនើចុងក្រោយទាំងនេះមានដូចជា៖
ប្រព័ន្ធសេវាកម្មពពកផ្តល់សុវត្ថិភាពលើអ៊ីនធឺណិត៖ ប្រព័ន្ធនេះផ្តល់នូវបណ្តាញផ្ទុកទិន្នន័យ និងទាញយកទិន្នន័យទាំងនោះ មកប្រើប្រើសវិញតាមតម្រូវការចាំបាច់ដោយមានសុវត្ថិភាព និង ស្តង់ដាចែករំលែកពត៌មានគ្នាដោយមានការពារសុវត្ថិភាពខ្ពស់។ កត្តាទាំងនេះធានាបានថា ដៃគួរធនាគាររបស់យើងអាចចូលប្រើទិន្នន័យ និងយកពត៌មាន ពីគ្រប់ទីកន្លែង ដោយសុវត្ថិភាព ដើម្បីបង្កើនប្រសិទ្ធភាពប្រតិបត្តិការធនាគាររបស់ខ្លួន។
ប្រព័ន្ធរនាំងសន្តិសុខឌីជីថល៖ យើងផ្តល់ជូននូវពហុវិធីសាស្រ្តសុវត្ថិភាព ដើម្បីការពារបុគ្គល និងសហគ្រាស ទប់ស្កាត់នឹងការគំរាមកំហែងតាមប្រព័ន្ធអ៊ីនធឺណិត។ សេវាកម្មទាំងនេះរួមមាន សុវត្ថិភាពតាមអ៊ីនធឺណិតកម្រិតខ្ពស់ និងការទប់ស្កាត់លើឧបករណ៍ប្រើប្រាស់ជាមួយអ៊ីនធឺណិត ដែលមានការវាយប្រហារតាមរយៈ DDoS ទាន់ពេលវេលា និងដែលមានការធានាទិន្នន័យនូវឯកជនភាព និងសុវត្ថិភាពខ្ពស់បំផុត។ឯកឧត្ដម គីមទី កោមម៉ូលី អគ្គនាយកប្រតិបត្តិធនាគារជាតិនៃកម្ពុជា មានប្រសាសន៍ថា បច្ចុប្បន្ននេះអតិថិជនពឹងផ្អែកលើបច្ចេកវិទ្យាសម្រាប់ជីវិតប្រចាំថ្ងៃរបស់ពួកគេ ដូចជាការទិញទំនិញ តាមប្រព័ន្ធអនឡាញ ការទូរទាត់តាមប្រព័ន្ធឌីជីថល ការលេងបណ្តាញសង្គម និងការទំនាក់ទំនងផ្សេងៗ។ ខណៈពេលដែលវាមានភាពងាយស្រួលនៃសេវាកម្មឌីជីថលដែលផ្តល់នូវអត្ថប្រយោជន៍ជាច្រើន វាក៏ធ្វើអោយអ្នកប្រើប្រាស់មានហានិភ័យផងដែរ ដែលអាចប៉ះពាល់ដល់ព័ត៌មានផ្ទាល់ខ្លួន និងសុវត្ថិភាពហិរញ្ញវត្ថុរបស់ពួកគេ។
លោកស្រី ម៉ារ អមរ៉ា សមាជិកក្រុមប្រឹក្សាភិបាល នៃសមាគមធនាគារនៅកម្ពុជា បានលើកឡើងថា សព្វថ្ងៃនេះ ពិភពលោកទំនាក់ទំនងគ្នាតាមប្រព័ន្ធឌីជីថល ដែលបច្ចេកវិទ្យាឌីជីថល និងការផ្លាស់ប្តូរឌីជីថលកំពុងធ្វើការផ្លាស់ប្តូរដល់ឧស្សាហកម្ម និងសង្គមទាំងមូលយ៉ាងឆាប់រហ័សដែលមិនធ្លាប់មានពីមុនមក។ សារៈសំខាន់នៃសន្តិសុខតាមប្រព័ន្ធអ៊ីនធឺណិតមិនអាចមើលរលងបាននោះទេ។ លោកស្រីបានបន្ថែមទៀតថា ក្នុងនាមជាអ្នកផ្តល់សេវាកម្មហិរញ្ញវត្ថុប្រកបដោយវិជ្ជាជីវៈ និងគួរឱ្យទុកចិត្ត ធនាគារដើរតួយ៉ាងសំខាន់ក្នុងការការពារមិនត្រឹមតែប្រាក់បញ្ញើរបស់អតិថិជនប៉ុណ្ណោះទេ ប៉ុន្តែថែមទាំងព័ត៌មាន និងទិន្នន័យផ្ទាល់ខ្លួនសំខាន់ៗរបស់ពួកគេផងដែរ។ ជាមួយនឹងការរីករាលដាលការប្រើប្រាស់ប្រព័ន្ធឌីជីថលយ៉ាងឆាប់រហ័ស ការគំរាមកំហែងតាមអ៊ីនធឺណិតមានការកើនឡើងផងដែរ។
កិច្ចសហការគឺជាគន្លឹះក្នុងការប្រយុទ្ធប្រឆាំងនឹងឧក្រិដ្ឋកម្មតាមប្រព័ន្ធអ៊ីនធឺណិត។ លោក Yoshiyuki Matsuoka ប្រធានផ្នែកអភិវឌ្ឍន៍ដំណោះស្រាយអ៊ីនធឺណិតរបស់ក្រុមហ៊ុន សែលកាត និង អ៊ីហ្សីខម បានសង្កត់ធ្ងន់លើសារៈសំខាន់នៃកិច្ចសហការសុវត្ថិភាពតាមប្រព័ន្ធអ៊ីនធឺណិតថា៖ "ទិដ្ឋភាពសន្តិសុខតាមប្រព័ន្ធអ៊ីនធឺណិតកំពុងវិវត្តឥតឈប់ឈរ ទាមទារឱ្យមានការរួបរួមប្រយុទ្ធប្រឆាំង។ ពួកអ្នកវាយប្រហាតាមអ៊ីនធឺណិត (Hacker) រកមើលតែចំណុចខ្សោយប៉ុណ្ណោះដើម្បីវាយប្រហា ដូចច្នេះអ្នកការពារត្រូវតែធានាមិនឱ្យមានចំណុចខ្សោយទាំងនោះ។ ការការពារតែភាគីឯកឯងមិនមានប្រសិទ្ធភាពប្រសិនបើគ្មានការការពារកិច្ចសហការពីគ្រប់ភាគី។ តាមរយៈការប្រើហេដ្ឋារចនាសម្ព័ន្ធ និងសេវាកម្ម BaaS (Banking as a Service) នៅលើទម្រង់អ៊ីនធឺណិត (Cloud Platform)យើងអាចបង្កើនកម្លាំងដើម្បីការពារ។ ការចែករំលែកហេដ្ឋារចនាសម្ព័ន្ធ និងសេវាកម្ម BaaS ផ្តល់ឱកាសដល់អ្នកផ្តល់សេវាការការពារការគំរាមកំហែងតាមប្រព័ន្ធអ៊ីនធឺណិត ធ្វើការកំណត់គោលដៅអោយមានប្រសិទ្ធភាព ជូនអតិថីជន និងឧស្សាហកម្មប្រកបដោយវឌ្ឍនភាព និងមានប្រសិទ្ធភាពខ្ពស់។
នៅក្នុងទិដ្ឋភាពឌីជីថលនាពេលបច្ចុប្បន្ននេះ ធនាគារដើរតួនាទីយ៉ាងសំខាន់ក្នុងការការពារព័ត៌មានហិរញ្ញវត្ថុ និងឯកជនភាព។ សែលកាត និង អ៊ីហ្សីខម នឹងរួមគ្នាជាមួយធនាគារឈានមុខក្នុងប្រទេសកម្ពុជា ដើម្បីផ្តល់ជូនទាំង សេវាអ៊ីនធឺណិតល្បឿនលឿន និងផ្តល់ដំណោះស្រាយការការពារ សុវត្ថិភាពតាមប្រព័ន្ធអ៊ីនធឺណិតឱ្យបានរឹងមាំ។
ប្រសិនបើសមាជិករបស់សមាគមធនាគារនៅកម្ពុជា មានចំណាប់អារម្មណ៍ចង់ស្វែងយល់បន្ថែមអំពីដំណោះស្រាយការការពារ សុវត្ថិភាពរបស់ក្រុមហ៊ុន សែលកាត និង អ៊ីហ្សីខម សូមទំនាក់ទំនងមកយើងខ្ញុំ ដោយផ្ទាល់ដើម្បីពិគ្រោះយោបល់ និងបកស្រាយរាល់ចម្ងល់ផ្សេងៗ។
យើងបង្កើតអនាគតឌីជីថលដែលមានសុវត្ថិភាពសម្រាប់ប្រទេសកម្ពុជាយើងទាំងអស់គ្នា។
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-25T07:59:39.900Z",
"category": "PR",
"views": 364,
"author": {
"first_name": "Phanna",
"last_name": "Phen",
"email": "phenphanna12345@gmail.com"
},
"quality_warning": [
"noisy"
]
}
|
សម្ដេចតេជោ ហ៊ុន សែន ចេញបញ្ជាក់ច្បាស់ៗទាក់ទងព័ត៌មានថា «ព្រែកជីកហ្វូណនតេជោនឹងបើកការដ្ឋាននៅថ្ងៃទី១២ មិថុនា ២០២៤»
|
https://business-cambodia.com/articles/sadech-hun-sen-and-funan-techo-canal
|
កាលពីពេលថ្មីៗននេះ មានការលេចលឺដំណឹងថា គម្រោងព្រែកជីកហ្វូណនតេជោ ដែលជាគម្រោងផ្លូវទឹកប្រវត្ដិសាស្ដ្ររបស់កម្ពុជា នឹងត្រូវបើកការដ្ឋានសាងសង់នៅថ្ងៃទី១២ ខែមិថុនា ឆ្នាំ២០២៤ ខាងមុខ។ យ៉ាងទាក់ទងនឹងព័ត៌មាននេះដែរ សម្ដេចតេជោ ហ៊ុន សែន ប្រធានព្រឹទ្ធសភា នៃព្រះរាជាណាចក្រកម្ពុជា បានចេញបញ្ជាក់ថាមិនមែនជាការពិតឡើយ។
យោងតាមសារលើទំព័រហ្វេសប៊ុក នៅថ្ងៃទី២៥ ខែឧសភា ឆ្នាំ២០២៤ សម្ដេចតេជោបានបញ្ជាក់យ៉ាងដូច្នេះថា «ប៉ុន្មានថ្ងៃនេះមានការលើកឡើងថាខ្ញុំសម្រេចឲ្យបើកការដ្ឋានសាងសង់ព្រែកជីហ្វូណនតេជោនៅថ្ងៃ១២មិថុនា២០២៤។ មិនមានរឿងបែបនេះទាល់តែសោះ។ ការសម្រេចបើកការដ្ឋានសាងសង់នៅពេលណាវាជាសិទ្ធផ្តាច់មុខរបស់នាយករដ្ឋមន្ត្រីហ៊ុន ម៉ាណែត។ មានតែការបំភ្លឺតាមបណ្តាញសង្គមបែបនេះទេទើបពន្លត់ភ្លើងបានឆាប់ដោយមិនព្រួយអង្គុយបក់ផ្សែង»៕
សូមជម្រាបថា គម្រោងព្រែកជីកហ្វូនណនតេជោនេះ ត្រូវបានសិក្សារួចរាល់ហើយ ដោយគម្រោងនេះមានប្រវែង ១៨០ គីឡូម៉ែត្រ ចាប់ផ្ដើមពីព្រែកតាកែវនៃទន្លេមេគង្គ ឆ្លងកាត់តាមព្រែកតាឯកនៃទន្លេបាសាក់ រួចតាមព្រែកតាហ៊ីងនៃទន្លេបាសាក់ស្រុកកោះធំ និងបន្ដរហូតដល់សមុទ្រខេត្ដកែប ដោយឆ្លងកាត់ខេត្ដចំនួន ៤ រួមមាន៖ ខេត្ដកណ្ដាល ខេត្ដតាកែវ ខេត្ដកំពត និងខេត្ដកែប។ ខណៈគម្រោងនេះនឹងចំណាយថវិកាសាងសង់ប្រមាណ ១.៧ ពាន់លានដុល្លារ ហើយរំពឹងថានឹងអាចបើកការដ្ឋាននៅចុងឆ្នាំ២០២៤ នេះផងដែរ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-25T05:19:06.004Z",
"category": "អចលនទ្រព្យ",
"views": 4878,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ចង់រៀនចិនឆាប់ចេះ! ចុះឈ្មោះវគ្គសិក្សាថ្មី១នេះ បង្រៀនដោយគ្រូចិនផ្ទាល់ កំពុងបញ្ចុះតម្លៃពិសេស
|
https://business-cambodia.com/articles/cheng-xin-international-school-has-new-class
|
“ភាសាជាជាងចម្លាក់ ឆ្លាក់ឱកាសកាន់តែធំ ប្រមូលផ្ដុំអនាគតបវរ” ដូច្នេះការជ្រើសរើសសាលារៀនភាសាដែលល្អគឺជារឿងសំខាន់ណាស់។ ជាក់ស្ដែងថ្មីៗនេះ សាលាអន្តរជាតិ ឈឹងស៊ីន បានបង្កើតវគ្គសិក្សាថ្មីថ្នាក់ភាសាចិនក្រៅម៉ោងដ៏ល្អមួយ សក្តិសមបំផុតសម្រាប់អ្នកដែលចង់រៀនចិនឆាប់ចេះ ឆាប់ប្រើការបាន។
ថ្នាក់សិក្សាភាសាចិនក្រៅម៉ោងថ្មីមួយនេះ ត្រូវបានបង្រៀនដោយផ្ទាល់ពីសំណាក់គ្រូជនជាតិចិន ហេតុនេះសិស្សានុសិស្សទាំងអស់ អាចអនុវត្តការប្រើប្រាស់ភាសាចិនជាប្រចាំ ជួយឱ្យការសិក្សាកាន់តែមានប្រសិទ្ធភាពខ្ពស់។ ថ្នាក់សិក្សាថ្មីនេះនឹងជួយជម្រុញសមត្ថភាពក្នុងការស្ដាប់ ការនិយាយ ការសរសេរ លើសពីនេះអាចបង្កើនទម្លាប់និយាយភាសាចិនបានច្រើនជាងធម្មតា តាមរយៈការធ្វើទំនាក់ទំនងដោយផ្ទាល់ជាមួយគ្រូជាជនជាតិចិន និងមិត្តរួមថ្នាក់របស់ខ្លួន។
មិនតែប៉ុណ្ណោះ វគ្គសិក្សាថ្មីបង្រៀនដោយគ្រូជនជាតិចិន ត្រូវបានសាលាអន្តរជាតិ ឈឹងស៊ីន បង្កើតឡើងដើម្បីជួយដល់សិស្សដែលមិនហ៊ាននិយាយ ខ្មាសច្រើន និយាយមិនចេញ និយាយរដាក់រដុប ឬសិស្សរៀនយូរហើយនៅតែមិនចេះ ឱ្យក្លាយជាសិស្សម្នាក់ដែលក្លាហាន និយាយបានរលូន ព្រមទាំងអាចប្រើប្រាស់ភាសាចិនជាផ្លូវការបានឆាប់រហ័ស។ ក្រៅពីនេះសាលាក៏មានរៀបចំនូវកម្មវិធីប្រកួតប្រជែងផ្សេងៗ ដើម្បីជួយជម្រុញដល់ការសិក្សារបស់និស្សានុសិស្សគ្រប់រូបថែមទៀតផង។
គួរជម្រាបផងដែរថា ប្រសិនបើលោកអ្នកទំនាក់ទំនងចុះឈ្មោះចូលរៀនពេលនេះ នឹងទទួលបានការបញ្ចុះតម្លៃដល់ទៅ២០% សម្រាប់ការបង់ថ្លៃសិក្សាមួយត្រីមាស។ លើសពីនេះ បើលោកអ្នកចុះឈ្មោះ២នាក់ ខាងសាលានឹងថែមជូនហ្រ្វី១នាក់ភ្លាមៗតែម្ដង។ នៅមិនទាន់អស់ទេ សម្រាប់ការបង់ថ្លៃសិក្សា៣ត្រីមាស នឹងទទួលបានការថែមជូន១ត្រីមាសទៀត។
សូមកុំឱ្យឱកាសដ៏ល្អនេះរំលងទៅឱ្យសោះ លោកប៉ាអ្នកម៉ាក់អាចជូនកូនៗដែលមានអាយុចាប់ពី ៦ឆ្នាំឡើងទៅចុះឈ្មោះចូលរៀន សម្រាប់យុវជនក៏អាចមកចុះឈ្មោះចូលរៀនខ្លួនឯង ឬនាំមិត្តភក្តិទៅចុះឈ្មោះជុំគ្នាតែម្ដងដើម្បីទទួលបានតម្លៃកាន់តែពិសេស។
ក្នុងនោះវគ្គសិក្សាថ្មីបង្រៀនដោយគ្រូជនជាតិចិន មានថ្នាក់ពីថ្ងៃច័ន្ទ ដល់ ថ្ងៃសុក្រ និងថ្ងៃសៅរ៍ ដល់ ថ្ងៃអាទិត្យ លោកអ្នកអាចធ្វើការជ្រើសរើសទៅតាមពេលវេលាជាក់ស្ដែង។ ដើម្បីចុះឈ្មោះ សូមធ្វើការទំនាក់ទំនងទៅកាន់ខ្សែទូរស័ព្ទ 070 952 635 | 061 752 671 | 071 972 2435 ឬតាមរយៈ 070 952 635 (តេឡេក្រាម) ឬតាមរយៈហ្វេសប៊ុកផេក៖ សាលាអន្តរជាតិ ឈឹងស៊ីន 诚信国际学校
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-24T13:26:24.671Z",
"category": "PR",
"views": 851,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
សហគ្រិនខ្មែរសម្ពោធបើកដំណើរការគម្រោង “ធុរកិច្ចជំនាន់ថ្មី” ដែលជាកម្មវិធីបណ្ដុះបណ្ដាល សហគ្រិនភាព និងអភិវឌ្ឍអាជីវកម្ម
|
https://business-cambodia.com/articles/ke-grand-opening-new-project-
|
ភ្នំពេញ កម្ពុជា
នាថ្ងៃទី២៤ ខែឧសភា ឆ្នាំ២០២៤៖ សហគ្រិនខ្មែរ ត្រូវបានបង្កើតឡើងដោយរាជរដ្ឋាភិបាលកម្ពុជា ដើម្បីកសាងប្រព័ន្ធអេកូឡូស៊ីសហគ្រិនភាពនៅកម្ពុជាប្រកបឱ្យមានភាពរស់រវើក បានដាក់សម្ពោធគម្រោង “ធុរកិច្ចជំនាន់ថ្មី” ដែលជាកម្មវិធីថ្មីមួយស្ដីពីការបណ្ដុះបណ្ដាលសហគ្រិនភាព និងអភិវឌ្ឍអាជីវកម្មដ៏អស្ចារ្យ។
គម្រោង “ធុរកិច្ចជំនាន់ថ្មី” ត្រូវបានបង្កើតឡើងក្នុងគោលបំណងលើកកម្ពស់ ក៏ដូចជាផ្ដល់ជំនាញ ចំណេះដឹង និងការគាំទ្រចាំបាច់ ដល់សហគ្រិន សហគ្រាសធុនមីក្រូ តូច និងមធ្យម រួមទាំងអ្នកជំនាញផ្នែកអាជីវកម្ម ដើម្បីកសាងសហគ្រាសដែលរីកចម្រើន និងប្រកបដោយនិរន្តរភាព។ តាមរយៈវគ្គបណ្ដុះបណ្ដាលទៅលើផ្នែកសំខាន់ៗដូចជា ការដឹកនាំបែបសហគ្រិនភាព ការគ្រប់គ្រងអាជីវកម្ម ការពង្រឹងភាពច្នៃប្រឌិត ការធ្វើពាណិជ្ជកម្ម និងការពង្រីកអាជីវកម្ម នឹងជួយផ្ដល់ជាកញ្ចប់មេរៀនដ៏រឹងមាំមួយ ទៅដល់អ្នកចូលរួម ដើម្បីដោះស្រាយបញ្ហាប្រឈមផ្សេងៗនៅក្នុងបរិបទអាជីវកម្មទំនើប។
កម្មវិធីសិក្សានៃគម្រោង “ធុរកិច្ចជំនាន់ថ្មី” ត្រូវបានរចនាឡើងដើម្បីដោះស្រាយតម្រូវការចម្រុះ ដែលសហគ្រិន និងអ្នកជំនាញផ្នែកអាជីវកម្មជួបប្រទះ។ មេរៀនសំខាន់ៗក្នុងគម្រោងមួយនេះមានដូចជា៖
(១) ការវាយតម្លៃសមត្ថភាពនិងគម្លាតជំនាញរបស់អ្នកចូលរួម ដើម្បីកំណត់ភាពខ្លាំង និងចំណុចដែលត្រូវការអភិវឌ្ឍបន្ថែម
(២) វគ្គបណ្ដុះបណ្ដាលស្ដីពីការដឹកនាំបែបសហគ្រិនភាព ការគ្រប់គ្រងអាជីវកម្ម ការពង្រឹងភាពច្នៃប្រឌិត ការធ្វើពាណិជ្ជកម្ម និងការពង្រីកអាជីវកម្ម
(៣) វគ្គបង្វឹកទាំងក្នុងក្រុម និងមួយទល់មួយ ដើម្បីផ្ដល់មតិស្ថាបនា និងការគាំទ្រ រួមទាំងជំរុញកិច្ចសហការ និងការរៀនសូត្រពីអ្នកចូលរួមដទៃ
(៤) ថ្នាក់ Masterclass ដើម្បីចែករំលែកចំណេះដឹងបន្ថែម និងពង្រីកបណ្ដាញទំនាក់ទំនង។
“ការបណ្ដុះវប្បធម៌នៃសហគ្រិនភាព និងការផ្ដល់សិទ្ធិអំណាចទៅដល់បុគ្គលទាំងឡាយ ដើម្បីយកគំនិតរបស់ពួកគេទៅអភិវឌ្ឍចេញជាអាជីវកម្ម គឺជាបេសកកម្មស្នូលរបស់សហគ្រិនខ្មែរ” ឯកឧត្តមបណ្ឌិត ឈៀង វណ្ណមុនិណ្ឌ ប្រតិភូរាជរដ្ឋាភិបាលទទួលបន្ទុកជានាយកប្រតិបត្តិសហគ្រិនខ្មែរ មានប្រសាសន៍។ “តាមរយៈការសហការរវាងក្រុមហ៊ុន Grow4Growth ក្នុងគម្រោងធុរកិច្ចជំនាន់ថ្មី សហគ្រិនខ្មែរមានសេចក្ដីសោមនស្សរីករាយក្នុងការផ្តល់នូវបទពិសោធន៍សិក្សា ដែលនឹងជួយគាំទ្រដល់ការរីកចម្រើននៃសហគ្រាសធុនមីក្រូ តូច និងមធ្យម និងអ្នកជំនាញផ្នែកអាជីវកម្ម ទៅមួយកម្រិតទៀត។”
គម្រោងមួយនេះត្រូវបានអនុវត្តដោយ Grow4Growth Consultant Co. ដែលជាក្រុមហ៊ុនប្រឹក្សាធុរកិច្ច និងអភិវឌ្ឍសមត្ថភាពដ៏គួរឱ្យទុកចិត្ត។ លោកស្រីគឹម តាន់ ដែលជាស្ថាបនិក និងនាយកប្រតិបត្តិនៃ Grow4Growth Consultant Co. បានមានប្រសាសន៍ថា “Grow4Growth ពិតជាមានភាពរំភើបរីករាយ ដែលមានឱកាសជាដៃគូរសហការរបស់ សហគ្រិនខ្មែរ ក្នុងការអនុវត្គគម្រោង ធុរកិច្ចជំនាន់ថ្មី។” “ដោយការរួមបញ្ចូលនៃបទពិសោធន៍របស់ Grow4Growth និង សហគ្រិនខ្មែរ ក្នុងការប្រឹក្សាធុរកិច្ច ការកសាងជំនាញគ្រប់គ្រង និងចំណេះដឹងដ៏ជ្រាលជ្រៅរបស់ពួកយើងអំពីប្រព័ន្ធអេកូឡូស៊ីសហគ្រិនកម្ពុជា ពួកយើងមានគោលបំណងផ្តល់ជំនាញ ផ្នត់គំនិត និងធនធានទៅដល់អ្នកចូលរួមគ្រប់រូប ដើម្បីជំរុញកំណើនសហគ្រាសប្រកបដោយនិរន្តរភាព និងនវានុវត្តន៍។
គម្រោង ធុរកិច្ចជំនាន់ថ្មី ស្វាគមន៍សហគ្រិន សហគ្រាសធុនតូចនិងមធ្យម និងអ្នកជំនាញ ដែលកំពុងតែចង់ពង្រឹងចំណេះដឹងក្នុងការគ្រប់គ្រងអាជីវកម្ម និងការដឹកនាំបែបសហគ្រិនភាព។ ការដាក់ពាក្យស្នើសុំចូលរួមកំពុងតែបើកដំណើរការ ហើយជំនាន់ទីមួយនៃអ្នកចូលរួមនឹងចាប់ផ្តើមនៅខែមិថុនា ឆ្នាំ២០២៤ ខាងមុខនេះ។
សម្រាប់ព័ត៌មានបន្ថែម និងការចុះឈ្មោះចូលរួម សូមចុចលើតំណភ្ជាប់មួយនេះ៖ https://forms.gle/AnHv6xM83cotVdET7
អំពីសហគ្រិនខ្មែរ
សហគ្រិនខ្មែរ ត្រូវបានបង្កើតឡើងជាបរធនបាលកិច្ចសាធារណៈរបស់រាជរដ្ឋាភិបាល ក្រោមប្រកាសលេខ ១៣៥ សហវ/ប្រក ដែលមានការប្តេជ្ញាចិត្តជួយលើកកម្ពស់វិស័យសហគ្រិនភាព នវានុវត្តន៍ និងការអភិវឌ្ឍន៍សេដ្ឋកិច្ចប្រកបដោយចីរភាពនៅកម្ពុជា។ សហគ្រិនខ្មែរជួយសហគ្រិន និងធុរកិច្ចបង្កើតថ្មីក្នុងការអនុវត្តសក្តានុពលពេញលេញរបស់ពួកគេតាមរយៈគម្រោងជាច្រើន ដូចជាការផ្ដល់ មូលនិធិដើមទុន វគ្គបណ្ដុះបណ្ដាល និងការកសាងប្រព័ន្ធអេកូឡូស៊ីសហគ្រិនភាព។
សម្រាប់ព័ត៌មានបន្ថែមអំពី សហគ្រិនខ្មែរ សូមចូលទៅកាន់ https://khmerenterprise.info/
លោក Pork Pagnapich
លេខទូរស័ព្ទ៖ +85589 95 98 71
Email: pagnapich.pork@khmerenterprise.info
អំពី Grow4Growth Consultant Co.
បង្កើតឡើងក្នុងឆ្នាំ២០២១ Grow4Growth Consultant គឺជាក្រុមហ៊ុនផ្តល់ជូននូវសេវាកម្មប្រឹក្សាអាជីវកម្ម ដែលមានមូលដ្ឋាននៅទីក្រុងភ្នំពេញ ប្រទេសកម្ពុជា។ Grow4Growth Consultant ផ្តល់នូវដំណោះស្រាយដ៏ទូលំទូលាយដើម្បីជួយសហគ្រិន អាជីវកម្ម និងក្រមហ៊ុនផ្សេងៗ ដើម្បីអភិវឌ្ឍធនធានបុគ្គលិកការងារ ពង្រឹងអាជីវកម្ម និងជំរុញកំណើនប្រកបដោយចីរភាព។ អមជាមួយនឹងក្រុមអ្នកជំនាញដែលមានសមត្ថភាពខ្ពស់ Grow4Growth Consultant ប្តេជ្ញាក្នុងការកសាងភាពជាដៃគូរយូរអង្វែងជាមួយអតិថិជនរបស់ខ្លួន និងផ្តល់ជូននូវលទ្ធផលប្រកបដោយប្រសិទ្ធភាព។
សម្រាប់ព័ត៌មានបន្ថែមអំពី Grow4Growth Consultant សូមចូលទៅកាន់ www.grow4growthconsultant.com
ទំនាក់ទំនងប្រព័ន្ធផ្សព្វផ្សាយ៖
Eshanika Jitani
Grow4Growth Consultant
+855 31 480 0888
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-24T12:19:04.909Z",
"category": "PR",
"views": 257,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"noisy",
"short_sentences"
]
}
|
រកលុយផងរកយុទ្ធសាស្រ្តផង! នេះជាផ្លូវ៤អ្នកអាចសាកល្បធ្វើបើអ្នកកំពុងស្ថិតលើផ្លូវដោះបំណុល
|
https://business-cambodia.com/articles/the-ways-to-try-to-paid-of-your-debt
|
ជាការពិតណាស់ បច្ចុប្បន្នមានមនុស្សមិនតិចទេដែលកំពុងជាប់បំណុល ហើយស្របពេលដែលស្ថានភាពសេដ្ឋកិច្ចពិភពលោកមិនអំណោយផលទៀតនោះ ធ្វើឲ្យពួកគាត់កាន់តែស្រ្តេសរឿងបំណុល។ យ៉ាងណាមិញ បើអ្នកកំពុងជាប់បំណុលគេ អ្នកត្រូវស្ដាប់ឲ្យច្រើន សុំយោបល់គេឲ្យច្រើន អានឲ្យច្រើនដើម្បីរកផ្លូវចេញពីបំណុលឲ្យបាន។
ជុំវិញបញ្ហាបំណុលនេះដែរ លោក ម៉ឹង លាងហ៊ន ភ្នាក់ងារទិញ-លក់អចលនទ្រព្យដែលមានបទពិសោធន៍ប្រើប្រាស់បំណុល បានចែករំលែកនូវផ្លូវមួយចំនួនសម្រាប់ឲ្យបងប្អូនគិតគូធ្វើដើម្បីរកច្រកចេញពីបំណុលអំឡុងពេលស្ថានភាពសេដ្ឋកិច្ចមិនអំណោយផល។
១. បង្កើនសមត្ថភាពខ្លួនឯង
នៅត្រង់ចំណុចនេះ លោកបានលើកឡើងថាមនុស្សជាច្រើនជួបបញ្ហាបំណុលគឺដោយសារសមត្ថភាពរកលុយតូចជាងបំណុលដែលខ្លួនកំពុងតែស្ពាយ។ ឧទាហរណ៍អ្នកជំពាក់ធនាគារ១០ម៉ឺនដុល្លារ ប្រចាំខែបង់១,០០០ដុល្លារ តែបើមួយខែអ្នកមិនអាចរកបាន១ពាន់ដុល្លារទេនោះ មានន័យថាសមត្ថភាពខ្លួនឯងតូចជាងបំណុលដូច្នេះហើយទើបធ្វើឲ្យបងប្អូនជួបបញ្ហាបំណុល។
ដូច្នេះដើម្បីដោះបំណុលបាន អ្នកត្រូវពង្រីកសម្ថភាពខ្លួនឯងឲ្យធំជាងបំណុល។ ពង្រីកសម្ថភាពត្រង់នេះ លោក ម៉ឹង លាងហ៊ន មិនមែនមានន័យថាត្រូវទៅរៀនមហាវិទ្យាល័យ៤ឆ្នាំដើម្បីបង្កើនសត្ថភាពរកចំណូលឲ្យច្រើនជាងមុនោះទេ តែរៀនបង្កើនសម្ថភាពរកចំណូលតាមរយៈរៀនជំនាញរយៈពេលខ្លីដែលអាចឲ្យអ្នកអាចបង្កើតចំណូលបាន។ ឧទាហរណ៍រៀនពីការលក់អនឡាញ រៀនជំនាញផ្សេងៗទៀត ដែលអាចបង្កើតឱកាសរកចំណូលបាន ឬឆ្លៀតបង្កើនចំណូលតាមរយៈការងារក្រៅម៉ោងជាដើម។ អ៊ីចឹងនៅពេលដែលអ្នកអាចបង្កើនសម្ថភាពធំជាងបំណុល អ្នកងាយនឹងដោះបំណុលកាន់តែឆាប់។
២. បង្កើតទំនាក់ទំនង
ត្រូវចាំថាទំនាក់ទំនងគឺជាឱកាស ហើយជាពិសេសកាលណាអ្នកស្គាល់មនុស្សម្នាក់ អ្នកក៏អាចនឹងទទួលបានឱកាសអ្វីមួយពីពួកគាត់ហើយពួកគាត់ក៏អាចនឹងទទួលបានឱកាសអ្វីមួយពីអ្នកវិញផងដែរ។ អ្វីដែលសំខាន់នោះគឺអ្នកត្រូវតែជាមនុស្សស្មោះត្រង់ គេជឿទុកចិត្ត។ នៅត្រង់ចំណុចនេះដែរ លោក ម៉ឹង លាងហ៊ន បានបង្ហើបថាស្គាល់មនុស្សកាន់តែច្រើន បង្កើតបណ្ដាញទំនាក់ទំនងល្អជាមួយអ្នកដទៃគឺជាផ្នែកមួយនៃការបង្កើនឱកាសបង្កើតចំណូល។ ដូច្នេះការទំនាក់ទំងដូចជាចេញក្រៅទៅជួបមនុស្សថ្មីៗ ចូលរួមក្នុងកម្មវិធីបណ្ដុះបណ្ដាលផ្សេងៗគឺជារឿងមួយដែលអ្នកគួរធ្វើដើម្បីរកផ្លូវដោះបំណុល។
ត្រូវចាំថាពេលអ្នកមានឱកាសអ្វីមួយ អ្នកមិនដែលបង្ហាញឱកាសនោះទៅកាន់តែមនុស្សដែលអ្នកមិនស្គាល់នោះទេ។ ដូច្នេះការទំនាក់ទំងល្អជាមួយអ្នកដទៃ ស្គាល់គេស្គាល់ឯង ស្មោះត្រង់អ្នកងាយនឹងទទួលបានឱកាសរកចំណូល ឱកាសការងារ និងឱកាសរកស៊ីជាដើម។ អ៊ីចឹងអំឡុងពេលជាប់បំណុលគេ អ្នកគួរចេញក្រៅឲ្យបានច្រើនដើម្បីរកឱកាសបង្កើនចំណូល។
៣. រកបង្កើតចំណូលបន្ថែម
ជាប់បំណុលគេគឺអ្នកត្រូវតែសង ជាពិសេសអ្នកដែលជំពាក់បំណុលគេច្រើន។ ដូច្នេះមានតែខ្លួនអ្នកផ្ទាល់ទេដែលអាចជួយខ្លួនឯងបាន។ អំឡុងពេលជាប់បំណុលគួរឆ្លៀតបង្កើនចំណូលបន្ថែមតាមដែលអាចធ្វើបាន មិនថាបង្កើតមុខរបរលក់ដូរ ការងារក្រៅម៉ោង សំខាន់ឲ្យតែជាការងារដែលស្របច្បាប់។ ជាការពិតណាស់ បើអ្នកអាចបង្កើនចំណូលនិងកាត់បន្ថយចំណាយតាមដែលអាចធ្វើបាន អ្នកងាយនឹងដោះបំណុលបានលឿន។
៤. ផ្ដាច់កម្ចី( refinance)
ការផ្ដាច់កម្ចីគឺជាវិធីសាស្រ្តមួយដែលមនុស្សមួយចំនួនតែងតែប្រើក្នុងការដោះបំណុលឬសម្រួលដើម្បីកុំឲ្យបំណុលក្លាយជាបន្ទុកដ៏ធ្ងន់ដល់ពួកគាត់។ ត្រង់នេះ បើអ្នកជំពាក់ធនាគារA ចំនួន១០ម៉ឺនដុល្លារ ហើយមិនអាចខ្ចីធនាគារនេះថែមទៀតបាន អ្នកអាចដើរពីធនាគារមួយទៅធនាគារដើម្បីស្វែងរកកម្ចីដែលមានការប្រាក់ទាប លក្ខខណ្ឌសងត្រលប់អាចទទួលយកបានហើយអនុញ្ញាតឲ្យអ្នកខ្ចីលើសពី១០ម៉ឺនដុល្លារ។
ដូច្នេះបើអ្នកកំពុងជំពាក់ធនាគារA ចំនួន១០ម៉ឺនដុល្លារ អ្នកអាចចរចារខ្ចីលុយធនាគារB បាន១៣ម៉ឺនដុល្លារ ដើម្បីមកបង់ផ្ដាច់ធនាគារA។ ការធ្វើបែបនេះជួយសម្រួលបញ្ហាបំណុលដែលអ្នកកំពុងតេជួប ហើយអ្នកក៏មានសល់សាច់លុយមួយចំនួនសម្រាប់តម្រូវការផ្សេងៗហើយមិនតានតឹងព្រោះតែបំណុល៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-24T09:50:26.492Z",
"category": "ហិរញ្ញវត្ថុ",
"views": 1168,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
គេងមិនសូវឆ្អែត! សាកទម្លាប់ពេលយប់៥នេះ ល្អបំផុតជួយឱ្យ ការគេងលក់ស្កប់ ងើបចាប់ផ្តើមថ្ងៃថ្មីបានល្អ
|
https://business-cambodia.com/articles/5-habits-to-make-an-effectively-sleep-at-night
|
ការគេងគឺជាផ្នែកដ៏សំខាន់មួយនៃភាពរាងកាយរបស់មនុស្ស ការគេងមិនបានគ្រប់គ្រាន់ លង់លក់ស្កប់ស្កល់ ជាច្រើនយូរខែឆ្នាំអាចធ្វើឱ្យរាងកាយមនុស្សចុះខ្សោយនឹងប្រែជាទ្រុតទ្រោមបានដោយមិនរើសវ័យ។ យ៉ាងណាមិញខាងក្រោមនេះគឺជាទម្លាប់នៃការគេង៥យ៉ាង ដែលល្អបំផុតគួរអនុវត្ត នៅពេលយប់ បន្ទាប់ពីធ្វើការងារមួយថ្ងៃពេញរួចមក ដើម្បីជាជំនួយជួយឱ្យការគេងមានសុខភាពល្អ។
១. ទម្លាប់អានសៀវភៅ និងស្ដាប់វីដេអូចំណេះដឹង៖ ការប្រើប្រាស់បណ្តេញសង្គមបន្ទាប់ពីចប់ពីការងារគឺជារឿងទូទៅនៅសម័យស្មាតហ្វូននេះ។ ជំនួសឱ្យការអានសារអេឡិចត្រូនិចនិងសៀវភៅឌីជីថលផ្សេងៗ ទម្លាប់នៃការអានសៀវភៅគឺជាពេលវេលាដែលអាចធ្វើឱ្យយើងនៅជាមួយខ្លួនឯងដោយគ្មានការរំខាន ព្រមទាំងស្ងប់អារម្មណ៍ផងដែរ។ បន្ថែមពីនោះការស្តាប់វីដេអូចំណេះដឹង មើលកម្មវិធីអប់រំ និងស្តាប់ Podcast ផងដែរដែលនាំឱ្យយើងមានគំនិតច្រើន មានការសម្រេចចិត្តបានល្អ។
២. រៀបចំគោលដៅត្រូវធ្វើថ្ងៃស្អែកឱ្យរួចរាល់៖ មានមនុស្សជាច្រើនយល់ថា ឱ្យតែគិតថ្ងៃនេះរួចរចាំស្អែកចាំគិតទៀតក៏បាន តែការពិតប្រសិនបើអ្នកមិនទម្លាប់គិតនិងរៀបចំផែនការការងារ បន្តបន្ទាប់សម្រាប់ថ្ងៃស្អែកនោះទេ ខួរក្បាលអ្នកនឹងមិនសម្រាកឡើយ ព្រោះខួរក្បាលយើងនឹងស្មុគស្មាញ នៅគិតច្រើនវិលវល់ មិនជ្រះស្រឡះរហូតធ្វើឱ្យកើតជាការគេងយល់សប្តិនិងគេងមិនស្កប់ជាដើម។
៣. រៀបចំគ្រែគេងនិងពិសារទឹកកន្លះកែវមុនចូលគេង៖ ការរៀបចំគ្រែគេងនៅមុនពេលចូលដំណេកឱ្យមានរបៀបរៀបរយ មានក្លិនល្អ ក៏ជាកត្តាសំខាន់ផងដែរ ដែលធ្វើឱ្យអ្នកមានអារម្មណ៍ល្អ កាត់បន្ថយភាពនឿយហត់ គេងលក់បានស្កប់ស្កល់ និងមិនសូវមានបញ្ហាសុខភាព ដូចជាបញ្ហាស្បែក និងដំណកដង្ហើមផងដែរ។
ដោយឡែកពេលខ្លះបញ្ហាគេងមិនលក់ វាអាចបណ្ដាលមកពីបញ្ហាក្រពះពោះវៀនរបស់អ្នក។ ដូច្នេះអ្នកគួរញ៉ាំអាហារឱ្យបានគ្រប់គ្រាន់ មិនគួរញុាំឱ្យឆ្អែតពេកមុនចូលគេង ព្រមទាំងពិសារទឹកឱ្យបានសមល្មមមុនចូលគេង ព្រោះបើអ្នកពិសារទឹកមិនគ្រប់គ្រាន់ ក្រពះពោះវៀនពិបាករំលាយអាហារ តែប្រសិនបើពិសារទឹកច្រើនពេកក៏វានឹងរំខានដល់ដំណេកផងដែរ។
៤. ស្កេនរាងកាយនិងបេះដូង៖ ចូរប្រើពេលវេលានៅម្នាក់ឯងឱ្យបាន២០នាទីក្នុងមួយថ្ងៃមុនពេលចូលគេង ដើម្បីស្កេនរាងកាយនិងបេះដូង ដើម្បីឆ្លុះបញ្ចាំងនូវអ្វីដែលខ្លួនឯងបានធ្វើ ជាការដាស់ស្មារតីថាខ្លួនឯង ដឹងអំពីចំណុចត្រូវល្អ និងចំណុចដែរគួរបំពេញបន្ថែម។ ទម្លាប់បែបនេះជួយឱ្យអ្នកយល់ពីខ្លួនឯង មានអារម្មណ៍ស្ងប់និង ចេះមើលឃើញពីហេតុនិងផល ព្រមទាំងអាច ពិចារណាបានល្អិតល្អន់ផងដែរ។
៥. ចៀសវាងការរំខានច្រើន៖ ការរំខានដែលកើតចេញភាពយន្តរន្ធត់ បណ្តាញសង្គម កម្មវិធីទូរទស្សន៍ ការលេងហ្គេម ដែលមានភាពរំជើបរំជួលខ្លាំង មុនពេលគេង នឹងធ្វើយើងឱ្យយល់សប្តិរញេរញៃច្រើន ជាហេតុបណ្តាលឱ្យគេងមិនស្កប់។ បន្ថែមពីនេះយើងគួរភ្ញាក់ពីគេងឱ្យទៀងពេលរាល់ថ្ងៃ ទោះបីថ្ងៃឈប់សម្រាកក្តី ដើម្បីជំរុញឱ្យដំណើរការនៃការគេងប្រព្រឹត្តទៅជាប្រក្រតី មានពេលវេលាទៀងទាត់ច្បាស់លាស់។
ជាការពិតណាស់ការគេងមានសារៈសំខាន់បំផុតសម្រាប់សុខភាព ដែលវាជាបញ្ហារបស់មនុស្សភាគច្រើនកំពុងជួបប្រទះមិនថាទាំងចាស់ទាំងក្មេង ហើយប្រសិនបើយើងគេងមិនគ្រប់គ្រាន់ ឬមិនស្កប់ស្កល់នោះវានឹងបណ្ដាលឱ្យប៉ះពាល់យ៉ាងធ្ងន់ធ្ងរចំពោះសុខភាព ផលិតភាពការងារធ្លាក់ចុះជាក់ជាពុំខាន៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-24T09:46:31.435Z",
"category": "ភាពជាអ្នកដឹកនាំ",
"views": 3380,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy"
]
}
|
ត្រូវប្រយ័ត្ន! កត្ដាធំ ៣ ធ្វើឲ្យអ្នកទិញ-លក់អចលនទ្រព្យងាយជួបគ្រោះថ្នាក់
|
https://business-cambodia.com/articles/real-estate-and-rise
|
ការទិញលក់អចលនទ្រព្យដូចជាដី ផ្ទះ ខុនដូ ជាដើម បាននិងកំពុងមានភាពពេញនិយមយ៉ាងខ្លាំងនៅក្នុងរយៈពេលប៉ុន្មានឆ្នាំចុងក្រោយនេះ។ ដោយអ្នកខ្លះទិញសម្រាប់រស់នៅ និងអ្នកខ្លះទៀតទិញទុកឡើងថ្លៃដើម្បីយកប្រាក់ចំណេញជាដើម។
ប៉ុន្ដែក្នុងការវិនិយោគអចលនទ្រព្យនេះ ក៏មានអ្នកខ្លះទិញហើយបានទទួលនូវការខកចិត្ដត្រឡប់មកវិញដូចជា ទិញហើយមិនត្រូវចិត្ដ មិនឡើងថ្លៃ បញ្ហាបង់ប្រាក់ជាដើម ដោយសារមុនពេលទិញគឺមិនបានគិតឲ្យបានល្អិតល្អន់។ ដូច្នេះថ្ងៃនេះ Business Cambodia នឹងលើកយកចំណុចរសើប ៣ ដែលអ្នកទិញផ្ទះ ទិញ មិនសូវបានគិតដិតដល់ ហើយវាក៏ជាឫសគល់នៃបញ្ហាក្រោយទិញរួចផងដែរ។
១. គ្មានហេតុផលច្បាស់លាស់
មុនទិញអចលនទ្រព្យអ្វីមួយអ្នកត្រូវរកហេតុផលជាមុនសិន ថាទិញដើម្បីអ្វី រស់នៅ ឬទិញទុកឡើងថ្លៃទាញយកផលចំណេញ។ មានហេតុច្បាស់នោះអ្នកនឹងងាយស្រួលក្នុងការជ្រើសរើសទីតាំង ឬប្រភេទអចលនទ្រព្យនោះ ដើម្បីឲ្យចំនូវអ្វីដែលខ្លួនចង់បាន និងទទួលបានផលត្រឡប់មកវិញ។ ឧទាហរណ៍៖ ចង់ទិញដីទុកយកចំណេញ ដូច្នេះអ្នកគួរវិនិយោគនៅតំបន់ណាដែលកំពុងមានការអភិវឌ្ឍន៍ ឬត្រៀមអភិវឌ្ឍន៍នៅពេលអនាគតដ៏ខ្លី នោះតម្លៃដីនឹងឡើងថ្លៃខ្លាងងាយទទួលបានផលចំណេញ បើធៀបនឹងទីតាំងដែលអភិវឌ្ឍន៍ខ្លួនហើយ។ ព្រោះថាទីតាំងដែលអភិវឌ្ឍន៍រួចគឺតម្លៃដីឡើងយឺត ហើយតម្លៃដីខ្លាំង។
ប៉ុន្ដែបើទិញដើម្បីសង់លំនៅឋានសម្រាប់រស់នៅ នោះអ្នកអាចរកមើលទីតាំងណាដែលល្អ ងាយស្រួលចេញ-ចូលកន្លែងធ្វើការ ជិតសាលារៀន ផ្សារ មន្ទីរពេទ្យ នោះនឹងមានភាពងាយស្រួលក្នុងការរស់នៅក្នុងថ្ងៃអនាគត។ បើផ្ទះវិញក៏ដូចគ្នាប្រសិនបើអ្នកទិញទុកឡើងថ្លៃ ដើម្បីលក់យកចំណេញ អ្នកត្រូវទិញផ្ទះប្រភេទណាដែលមានតម្រូវការទីផ្សារច្រើន ទីតាំងអំណោយផលល្អ
២. ទិញតាមគេ
ការទិញអចលនទ្រព្យគឺសំខាន់ត្រូវច្បាស់លាស់ខ្លួនឯង ព្រោះថាការទិញតាមគ្នាគឺជារឿងមិនល្អនោះទេ ព្រោះអាចទិញហើយមិនត្រូវចំអ្វីដែលខ្លួនចង់បាន និងមិនងាយឡើងថ្លៃ ឬទិញហើយបែជាមិនបានដីធ្វើឲ្យបាត់បង់លុយទទេៗ។
ដូច្នេះមុនទិញអ្វីមួយ ចាំបាច់អ្នកត្រូវទៅមើលដោយផ្ទាល់ និងពិនិត្យឲ្យបានច្បាស់ថា អចលនទ្រព្យល្អ ស្ថិតនៅទីតាំងល្អឬយ៉ាងណា ហើយឯកសារផ្លូវច្បាប់ត្រឹមត្រូវឬក៏អត់។ ការធ្វើបែបនេះនឹងធ្វើឲ្យយើងស្រួលសម្រេចចិត្ដមុននឹងដកលុយឲ្យគេ។ ត្រូវចាំថា មុនទិញអចលនទ្រព្យអ្វីមួយ យើងត្រូវដើមមើលឲ្យបានច្រើនទីតាំង។
៣. ហិរញ្ញាវត្ថុមិនច្បាស់លាស់
ការទិញអចលនទ្រព្យគឺចំណាយរយៈពេលវែង ទើបអាចទទួលបានផលចំណេញ ដូច្នេះមុនសម្រេចចិត្ដទិញ អ្នកត្រូវមើលលើធនធានហិរញ្ញវត្ថុរបស់ខ្លួនថា មានគ្រប់គ្រាន់សម្រាប់ការចំណាយប្រចាំថ្ងៃទេ ពេលដកលុយទៅទិញដី ឬក៏ផ្ទះរួច។ តើគួរខ្ចីលុយពីធនាគារទិញអចលនទ្រព្យនោះទេ? តើអាចដើររួចទេ ប្រសិនបើទិញដី ឬផ្ទះ របស់គេដោយបង់រំលង? តើបង់រំលស់រួចដី ឬក៏ផ្ទះនោះអាចនឹងឡើងថ្លៃខ្លាំងទេនាពេលខាងមុខ?
នេះសុទ្ធតែជាចំណេញដែលយើងត្រូវសួរខ្លួនឯងមុនសម្រេចចិត្ដទិញអចលនទ្រព្យអ្វីមួយៗ។ ព្រោះថាកន្លងមកនេះ មានអ្នកខ្លះបានសម្រេចទៅបង់រំលស់ ឬខ្ចីលុយធនាគារ ដើម្បីទិញផ្ទះ និងដី ដោយគិតថានឹងមានទ្រព្យមួយគ្រាន់នឹងរស់នៅ ឬអាចលក់បានចំណេញនៅពេលអនាគត។ ប៉ុន្ដែមិនបានគិតពីផ្នែកហិរញ្ញវត្ថុរបស់ខ្លួននោះទេ ថាអាចរាប់រងការចំណាយបានឬអត់ កុំឲ្យបង់ៗដល់ពាក់កន្លែងទីបែជារត់លែងរួច ធ្វើឲ្យគេរឹបអូសយកផ្ទះវិញ នាំឲ្យខាតទាំងពេលវេលា និងលុយកាក់។
ដូច្នេះទេ មុននឹងទិញអចលនទ្រព្យណាមួយ ដាត់ខាតត្រូវសិក្សាផ្នែកហិរញ្ញវត្ថុរបស់ខ្លួនឲ្យបានច្បាស់ជាមុនសិន ចៀសវាងជួបបញ្ហានៅថ្ងៃខាងមុខដែលយើងមើលមិនឃើញ៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-24T09:28:09.727Z",
"category": "អចលនទ្រព្យ",
"views": 96,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
មនុស្សមួយចំនួនធំអាចនឹងយល់ខុស! ផ្ទះនិងឡានតើគួរទិញមួយណាមុន? តស់មកស្វែងយល់ទាំងអស់គ្នា
|
https://business-cambodia.com/articles/should-buy-houses-or-buy-cars-first
|
គួរទិញផ្ទះមុនឬទិញឡានមុន? នេះគឺជាសំណួរមួយដែលមនុស្សមួយចំនួនតែងតែសួរខ្លួនឯងនៅពេលពួកគាត់ចាប់ផ្ដើមមានចំណូលច្បាស់លាស់និងកសាងគ្រួសារមួយសុភមង្គល។ ទាក់ទងនឹងសំណួរសួរថាតើគួរទិញផ្ទះមុនឬទិញឡានមុន មនុស្សទូទៅតែងតែឆ្លើយថាគួរទិញផ្ទះមុនព្រោះផ្ទះគឺជាជម្រកចាំបាច់សម្រាប់គ្រួសារហើយវាជាទ្រព្យដែលតម្លៃរបស់វាងអាចកើនឡើងទៅតាមរយៈពេល។
តាមពិតទៅបើយើងគិតតាមយោបល់របស់មនុស្សទូទៅគិតថាគួរទិញផ្ទះមុនវាមិនប្រាកដថាត្រឹមត្រូវគ្រប់កាលៈទេសៈនោះទេ ព្រោះស្ថានភាពរស់នៅរបស់មនុស្សម្នាក់ៗនិងគ្រួសារនីមួយៗគឺខុសៗគ្នា អ្វីដែលសំខាន់នោះគឺតើរវាងផ្ទះនិងឡានតើមួយណាវាចាំបាច់និងសំខាន់ហើយផ្ដល់ផលចំណេញនិងផ្ដល់សេចក្ដីសុខភាពសម្រាប់អ្នកក្នុងស្ថានភាពរស់នៅបច្ចុប្បន្ន។
ឧទាហរណ៍បច្ចុប្បន្នអ្នកមិនទាន់មានផ្ទះរស់នៅផ្ទាល់ខ្លួនហើយអ្នកមានមុខរបរមួយលក់ឥវ៉ាន់ ហើយមុខរបររបស់អ្នកត្រូវការឡានដើម្បីងាយស្រួលដឹកឥវ៉ាន់ហើយជួយសម្រួលដល់ការរកស៊ីបានច្រើនព្រមទាំងអាចកាត់បន្ថយចំណាយបានច្រើននោះ។ ត្រង់នេះឡានគឺជាអាទិភាពដែលអ្នកគួរគិតគូទិញមុនព្រោះវាជាផ្នែកមួយជួយបង្កើតចំណូលហើយជាមធ្យមបាយសម្រាប់ធ្វើដំណើរទៅទីជិតឆ្ងាយផងដែរ។
មួយវិញទៀតក្នុងករណីដូចបានរៀបរាប់ខាងលើនេះ ការទិញឡានមុនគឺជាផ្លូវមួយជួយអ្នកឲ្យឈានដល់ការរកលុយបានច្រើនដើម្បីសល់លុយអាចទិញផ្ទះព្រោះពេលអ្នកទិញឡានជួយសម្រួលដល់ការរកស៊ីហើយរកស៊ីកាន់តែកាក់កបរីកចម្រើនទៅមុខជាលំដាប់នោះមិនយូរទេអ្នកនឹងអាចមានលទ្ធភាពទិញផ្ទះជាមិនខាន។
យ៉ាងណាមិញបើអ្នកមិនទាន់មានផ្ទះរស់នៅផ្ទាល់ខ្លួនហើយទិញឡានមកគ្រាន់ដើម្បីឲ្យគេមើលមកថាឡូយនោះអ្នកមិនគួរទិញឡានមុនឡើយព្រោះការទិញឡានទំនើបឡូយឆាយមិនបានផ្ដល់ផលចំណេញច្រើនដល់គ្រួសារអ្នកឡើយតែផ្ទុយទៅវិញអ្នកនឹងកាន់តែចំណាយលុយច្រើនពេលអ្នកចាប់ផ្ដើមប្រើប្រាស់ឡាន។ មួយវិញទៀតឡានគឺជាបំណុលអាក្រក់ប្រសិនបើអ្នកមិនបានប្រើប្រាស់វាដើម្បីបង្កើតចំណូលដោយក្នុងមួយខែៗអ្នកត្រូវចំណាយថ្លៃសាំង ការថែទាំង ធានារ៉ាប់រងហើយតម្លៃវាក៏ធ្លាក់ថ្លៃឆាប់រហ័សផងដែរ។
ប្រសិនបើអ្នកមានការងារនិងប្រភពចំណូលច្បាស់លាស់ហើយមិនមានតម្រូវការប្រើប្រាស់ឡានដើម្បីបង្កើតចំណូលទេនោះ អ្នកគួរគិតគូទិញផ្ទះមុនជាជាងទិញឡានបើអ្នកដឹងខ្លួនឯងច្បាស់ថាមានលទ្ធភាពព្រោះផ្ទះគឺជាជម្រកដ៏សំខាន់សម្រាប់គ្រួសារហើយតម្លៃរបស់វាមិនងាយធ្លាក់ថ្លៃឡើយពោលគឺតម្លៃវាអាចនឹងកើនឡើងពីមួយឆ្នាំទៅមួយឆ្នាំ។
សុរបមកចំពោះសំណួរថាតើគួរទិញផ្ទះមុនឬឡានមុន មិនមានចម្លើយណាដែលត្រឹមត្រូវឡើយព្រោះស្ថានភាពរស់នៅរបស់មនុស្សម្នាក់ៗខុសគ្នា។ អ្វីដែលសំខាន់នោះគឺអ្នកត្រូវដឹងពីស្ថានភាពខ្លួនឯងច្បាស់ហើយអាចធ្វើការសម្រេចចិត្តដោយខ្លួនឯងថាតើគួរទិញផ្ទះមុនឬទិញឡានមុន៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-24T08:41:56.201Z",
"category": "ហិរញ្ញវត្ថុ",
"views": 1787,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ដំណឹងល្អ! គម្រោងធំ ៤ ត្រូវបានក្រុមប្រឹក្សាអភិវឌ្ឍន៍កម្ពុជា អនុម័តឲ្យវិនិយោគនៅក្នុងទឹកដីខេត្ដកំពង់ស្ពឺ
|
https://business-cambodia.com/articles/four-project-in-kampong-speu
|
ខេត្ដកំពង់ស្ពឺទទួលបានគម្រោងវិនិយោគថ្មីចំនួន ៤ បន្ទាប់ពីក្រុមប្រឹក្សាអភិវឌ្ឍន៍កម្ពុជា ហៅកាត់ថា (CDC) បានសម្រេចអនុម័តនាពេលថ្មីៗនេះ។ ដោយគម្រោងទាំង ៤ នេះមានទុនវិនិយោគសរុបប្រមាណ ២៤ ៨៥៣ ៩១១ ដុល្លាអាមេរិក និងបង្កើតបានការងារបន្ថែមចំនួនជាង ១២០០ កន្លែងផងដែរ។
យោងតាមការដកស្រង់ពីរដ្ឋបាលខេត្ដកំពងស្ពឺ នៅថ្ងៃទី២៤ ខែឧសភា ឆ្នាំ២០២៤ ឯកឧត្តម សុខ ភា អភិបាលរងខេត្ត បានអញ្ជើញចូលរួមកិច្ចប្រជុំច្រកចេញចូលតែមួយ នៃក្រុមប្រឹក្សាអភិវឌ្ឍន៍កម្ពុជា ក្រោមអធិបតីភាពឯកឧត្តម ជា វុទ្ធី អគ្គលេខាធិការគណៈកម្មាធិការវិនិយោគកម្ពុជា នៅទីស្តីការក្រុមប្រឹក្សាអភិវឌ្ឍន៍កម្ពុជា (CDC) ។ ក្នុងកិច្ចប្រជុំនេះដែរ សម្រាប់ខេត្ដកំពង់ស្ពឺ គឺមាន គម្រោងវិនិយោគចំនួន ០៤គម្រោង ត្រូវបានអនុម័តដោយកិច្ចប្រជុំច្រកចេញចូលតែមួយ នៃក្រុមប្រឹក្សាអភិវឌ្ឍន៍កម្ពុជាដែលមានដូចជា៖
១. គម្រោងបង្កើតរោងចក្រកែច្នៃអាលុយមីញ៉ូម (ប្រមូលវត្ថុធាតុដើមចាស់ៗក្នុងស្រុក) របស់ក្រុមហ៊ុន PARTY A RENEWABLE RESOURCE (CAMBODIA ) CO,. LTD.,
២.គម្រោងបង្កើតរោងចក្រផលិតថ្នាំលាបពណ៌គ្រប់ប្រភេទ ម្សៅការពារច្រេះ និងម្សៅបៀក របស់ក្រុមហ៊ុន REDLEAF INDUSTRY (CAMBODIA) CO.,LTD.,
៣. គម្រោងបង្កើតរោងចក្រផលិតអំពូលគ្រប់ប្រភេទ របស់ក្រុមហ៊ុន ZENITH LIGHTING (CAMBODIA) CO.,LTD.,
៤. គម្រោងវិនិយោគបង្កើតរោងចក្រផ្គុំដំឡើងឧបករណ៍បរិក្ខាពេទ្យ (ឧបករណ៍សំអាតមាត់ ធ្មេញ) របស់ក្រុមហ៊ុន FLYCAT ELECTRICAL (CAMBODIA) CO.,LTD៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-24T08:40:11.887Z",
"category": "អចលនទ្រព្យ",
"views": 9031,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ធ្លាប់ជាមនុស្សដើរផ្លូវខុស បុរស១រូប ប្រែខ្លួនរហូតក្លាយអ្នកជំនួញ ចំណូលរាប់ម៉ឺ.នដុល្លារ ព្រោះតែពាក្យ១ឃ្លា
|
https://business-cambodia.com/articles/ali-elreda
|
ពីមនុស្សដែលធ្លាប់ដើរផ្លូវខុសរហូតជាប់ពន្ធធនាគារអស់ ៦ឆ្នាំ លោក Ali Elreda បានផ្លាស់ប្តូរខ្លួនពីអ្នកទោសក្លាយខ្លួនទៅជាម្ចាស់ហាងអាហារ ៥កន្លែងធំៗ នៅសហរដ្ឋអាមេរិក ដែលកំពុងតែកើបចំណូលមួយខែរាប់ម៉ឺនដុល្លារ។
យោងតាមការចុះផ្សាយរបស់សារព័ត៌មាន CNBC បានឱ្យដឹងថា មុនពេល លោក Ali Elreda ក្លាយខ្លួនទៅជាម្ចាស់ភោជនីយដ្ឋាន Fatima’s Grill ដែលមានទីតាំងស្ថិតនៅ Downey រដ្ឋ California ដើមឡើយលោកគឺជាអ្នកទោសមួយរូបដែលបានជាប់ពន្ធធនាគារអស់រយៈពេល៦ឆ្នាំ ពីបទជួញដូរគ្រឿងញៀន ប៉ុន្តែដោយសារតែពាក្យថា “ជឿជាក់លើឱកាសទីពីរ” លោកក៏បានចាប់ឱកាសរៀនជំនាញធ្វើម្ហូបនៅក្នុងគុក រហូតចេះចាំស្ទាត់។
លុះចេញពីពន្ធធនាគារវិញក្នុងឆ្នាំ ២០១៦ បុរសវ័យ៤៧ ឆ្នាំរូបនេះបើកភោជនីយដ្ឋានមួយដែលផ្តល់សេវាកម្មម្ហូបអាហារបែបអាមេរិកជាច្រើនប្រភេទ ជាមួយនឹងកូនស្រីរបស់គាត់ ។ នៅអំឡុងពេលរកស៊ីនោះកូនស្រីរបស់គាត់បានជួយគាត់ថតជារូបនិងវីដេអូផុសនៅតាមបណ្តាញសង្គមដូចជា Tik Tok , Instagram ដើម្បីធ្វើការផ្សព្វផ្សាយទៅដល់អតិថិជនគោលដៅរបស់គាត់។ ដូចជាការគ្រោងទុក ក្រោយផុសផ្សព្វផ្សាយរួចអាជីវកម្មគាត់ចាប់ផ្តើមមានភ្ញៀវកើនឡើងជាបន្តបន្ទាប់ រហូតក្លាយជាយីហោល្បីមានអ្នកតាម ១,៤លាននាក់ លក់ដាច់រហូតពង្រីកសាខាបានជាបន្តបន្ទាប់ដល់ទៅ៦សាខាក្នុងឆ្នាំ ២០២១។
ប្រភពដដែលបានបញ្ជាក់ឱ្យដឹងថា ក្នុងឆ្នាំ ២០២៣ កន្លងទៅ ហាងអាហាររបស់អតីតអ្នកទោសរូបនេះអាចរកប្រាក់ចំណូលបាន ១.៨លានដុល្លារ ដែលចំណូលភាគច្រើនគាត់បានមកពីការលក់សិទ្ធិអាជីវកម្ម ស្របពេលដែលនៅក្នុងឆ្នាំថ្មីនេះ លោកមានគម្រោងពង្រីកសាខាបន្ថែមទៀតទៅដល់ក្រៅប្រទេសថែមទៀតផង។
គួរបញ្ជាក់ផងដែរថា ត្រង់ចំណុចនេះចង់បញ្ជាក់ឱ្យបងប្អូនអ្នកអានបានឃើញថា មិនថាជីវិតជួបផ្លូវខុសប៉ុន្មានដង ឱកាសកែខ្លួននៅតែមានឱ្យតែយើងមានចិត្តគំនិតចង់កែប្រែ ព្រោះពេលខ្លះលើកទីមួយអាចខុសតែឱកាសទីពីរវាអាចជាការចាប់ផ្តើមថ្មីដែលល្អ ហើយអាចល្អលើសពីមុនថែមទៀតផង ដូច្នេះមិនថាមានរឿងអ្វីកុំអស់សង្ឃឹមក្នុងជីវិត៕
|
{
"spider_name": "businesscambodia",
"scrape_at": "2025-06-14_19:40:05",
"date_created": "2024-05-24T08:02:03.010Z",
"category": "ចាប់ផ្តើមអាជីវកម្ម",
"views": 93,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy"
]
}
|
Subsets and Splits
No community queries yet
The top public SQL queries from the community will appear here once available.